
MULȚUMIRI 


Cum să devii antreprenor este cea de a treia carte pe care am 
publicat-o în ultimii 10 ani. Ca scriitor, am învăţat un lucru: este o 
meserie care te izolează de ceilalţi. În același timp, deși paradoxal, ca 
să reușeşti ai nevoie de o întreagă reţea de suporteri activi și aliaţi. 

Pentru mine, primul nivel de sprijin l-a reprezentat dintotdea- 
una familia. Soţia mea, Julie, îndură cu stoicism îndelungate pe- 
rioade de singurătate. Familia noastră numeroasă, în care îi includ 
şi pe cei doi nepoţei ce locuiesc cu noi, calcă în vârful picioarelor în 
timp ce scriu, străduindu-se să nu îl deranjeze pe scriitorul 
familiei! 

Un al doilea nivel de sprijin îl constituie marii antreprenori pe 
care i-am intervievat și a căror activitate am cercetat-o pentru 
a scrie. Fără bunăvoința acestora de a-mi împărtăși propria 
poveste, fără niciun merit personal, aş putea adăuga, nu aș fi putut 
scrie această carte. În acest sens, trebuie să aduc mulţumiri și câ- 
torva dintre partenerii mei de afaceri din întreaga lume, care m-au 
ajutat să obţin o serie de interviuri extraordinare prezentate în 
această carte. 

Apoi, desigur, ţin să mulţumesc angajaţilor editurii, adevăraţi 
profesionişti, fără de care nimic nu ar fi fost posibil. Încă o dată, 
mulţumiri agentului meu literar, Bob Diforio, care a fost o adevă- 
rată sursă de inspiraţie încă de la început și care m-a sprijinit pentru 
toate cele trei titluri publicate. Trebuie, de asemenea, să îi multu- 
mesc şi lui Airi€ Stuart, editor-şef la editura John Wiley & Sons, 

asistentei sale, Emily Conway, precum și întregii echipe cu care am 
colaborat în ultimul an pentru a definitiva cartea în vederea 
publicării. 

Și, în sfârșit, aş dori să mulţumesc anticipat tuturor cititorilor. 
Toţi fac parte dintr-o mulțime de elită; ei sunt „antreprenori visă- 
tori, oameni de acţiune, cei câţiva care îndrăznesc“. Prezenta carte 
a fost scrisă pentru aceștia — viitori antreprenori ai lumii — și le 
doresc fiecăruia în parte mult succes și prosperitate în visul lor de 
a deveni antreprenori! 


— PREFAȚA 


Cum să reziști într-o lume nesigură, 
în continuă schimbare 


D.. ne gândim că într-o singură 
dimineață, pe 9 septembrie 2001, teroriștii au spulberat 250 000 de 
slujbe ale muncitorilor nevinovaţi și că angajații devin pe zi ce trece 
mai neîncrezători în conducerea giganților americani (vezi Enron 
et al.), ce să mai spunem atunci de muncitorul american de rând, 
care lucrează într-o corporație? Această combinație a lăsat 
directorii, supervizorii şi clasa muncitoare din SUA într-o stare 
economică extrem de vulnerabilă, similară celei din perioada Marii 
Recesiuni. 

Este suficient să faci un muncitor să creadă că guvernul sau 
sindicatul sau oricine altcineva ar putea face mai mult decât să 
protejeze angajaţii loiali şi harnici ai marilor companii. Din fericire 
însă, există un mod mult mai bun de a apăra prosperitatea familiei, 
şi anume: să nu depinzi de nimeni. Aceasta e cea mai sigură armă 
pentru a supravieţui şi prospera într-o lume nesigură, în continuă 
schimbare. Desigur, utilizarea acestei arme necesită suficientă 
încredere şi cunoştinţe despre antreprenoriat, pentru a deveni o 
alternativă cu adevărat viabilă. Aceasta înseamnă să devii antre- 
prenor, iar cartea de faţă vă va arăta cum se face. 

Desigur, în dimineaţa de 9 septembrie 2001, ultimul lucru la 
care mă puteam gândi era acela de a mai scrie o carte. Ultimul titlu 
apărut care îmi purta semnătura, Epoca antreprenoriatului, fusese 

lansat în urmă cu doar 6 luni. Mi-a luat aproape un an să scriu 
această carte și la data atentatului lucram cu partenerii mei să 
adaptăm conţinutul ei la trainingurile de afaceri din întreaga lume. 
Dar, la sfârșitul acelei zile de coşmar, lumea s-a schimbat radical. 

Cu cât am citit şi m-am gândit mai mult la oameni onești blocaţi 
undeva între teroriști și magnați, cu atât mai mult am vrut să aflu o 
metodă simplă şi eficientă de a le oferi sprijin practic și la nevoie. 
Ştiam că avem cunoştinţele necesare pentru a o face. În fond, com- 
pania mea are o experienţă mai vastă în cercetarea și predarea noți- 
unilor de antreprenoriat decât orice universitate sau companie din 
lume. Şi am crezut că am putea oferi oamenilor destulă încredere și 
abilități, în cadrul unei cărţi cu exerciţii aplicative, pentru a-i ajuta 
să facă singuri primul pas pe un drum pe care îl aleg singuri. Așadar, 
am început să scriu și l-am rugat pe vechiul meu agent literar, Bob 
Diforio, să caute o editură de prestigiu pentru proiect. A fost entu- 
ziasmat de idee și a acceptat. Rezultatul este cartea de faţă. 

Sper într-adevăr ca mesajul și sfaturile practice prezentate aici să 
vă ofere un plus de încredere şi cunoștințe — pentru a ști că vă 
puteţi cu siguranţă bizui pe propria persoană, în vremuri de 
instabilitate economică! Şi, dacă această posibilitate vă stârnește 
curiozitatea și vă inspiră suficient cât să o citiţi, atunci aţi trecut cu 
brio primul test pentru a deveni antreprenor! 


„Așa cum am spus, fiecare poate face absolut orice din ceea 

ce fac eu, și chiar mai mult decât atât. Unii vor reuși, alţii nu. 

Pentru cei din urmă, se întâmplă astfel nu pentru că lumea nu 
le permite, ci pentru că ei vor reuși Într-o manieră proprie.“ 

— Warren Buffett, 

fondator Berkshire Hathaway 


EXERCIȚIU APLICATIV 1 
Ești antreprenor! Ce urmează? 


Am adresat această întrebare miilor de manageri din întreaga 
lume. Aceasta este introducerea la toate seminariile și cursurile 
pe care le ţinem pe întreg globul. În stadiul acesta nu există un 
răspuns corect. Scopul analizării întrebării de faţă este acela de a 
face seva antreprenorială să vă curgă prin vene. În ultimii 15 ani 
de când facem acest exerciţiu, a devenit tot mai evident faptul că 
oamenilor le place într-adevăr să găsească răspunsuri la această 
întrebare. Sunt atât de preocupaţi de căutarea unui răspuns, încât 
poţi simţi cum crește temperatura antreprenorială din încăperea 
în care se află. Sunt câteva lucruri extrem de interesante, chiar ui- 
mitoare de spus despre răspunsurile pe care le primim de obicei, 
fie că sunt date de brazilieni, germani, chinezi sau americani. Dar 
vom reveni la acest aspect, în speranţa că seva antreprenorială va 
începe într-adevăr să vă curgă prin vene când vă veţi gândi ce veţi 
face în prima zi ca antreprenor. Notaţi-vă ideile pe fișa de lucru 
a exerciţiului aplicativ prezentat mai Jos și revedeți-le după ce aţi 
terminat de citit cartea. S-ar putea să aveţi surprize. 

EXERCIȚIU APLICATIV 1-A 
Ești antreprenor! Ce urmează? 


Imaginează-ţi că tocmai ţi-ai început propria afacere. Este prima 
ta zi ca antreprenor. Vrei să ai succes și să te dezvolți. Cu sigu- 
ranţă nu îţi dorești să dai faliment. Ţi-ai ipotecat casa pentru a 
demara. Ţi-ai pus în joc tot avutul, inclusiv viitorul copiilor tăi. 
Ai o idee despre un produs și piaţă care te încântă. Crezi că are 
potenţial. Dar având resurse financiare limitate, trebuie să te 
mişti repede. Pe ce te vei concentra? Cum îţi vei petrece timpul? 
Ce priorități vei avea ca antreprenor? 


Prioritățile mele ca antreprenor 
1. 


NOII ANTREPRENORI SUNTEM NOI! 


Priveşte în jurul tău. 70% dintre noi se gândesc să devină antre- 
prenori. 15% chiar vor încerca în următoarele 12 luni. Cel puţin 5 
vor reuși de la prima încercare. Cu toţii, visători, oameni de acţiune 
şi cei câţiva care vor reuşi fac parte din cel mai mare boom din 
istoria antreprenoriatului. Aceștia consideră că arma cea mai efici- 
entă pentru a supravieţui în economia nesigură a secolului XXI sunt 
ei înșiși — munca lor, cunoștințele de care dispun și propriul spirit 
antreprenorial. Au cu siguranţă dreptate. Antreprenoriatul este cel 
mai bun model proiectat vreodată, care să aducă prosperitate. Și 

desigur, aveţi dreptate. A deveni antreprenor este exact ceea ce ai 
nevoie pentru a asigura viitorul familiei tale. 

În evoluţia industriei moderne au existat de fapt două perioade 
majore de activitate antreprenorială. Prima a coincis cu epoca 
industrială, între 1860-1880. Rezultatele acestei perioade au luat 
forma unor conducători industriali şi a câtorva baroni escroci. Cea 
de a doua, alimentată fiind de promisiunea unui capital nelimitat 
disponibil, s-a desfășurat între 1910 şi 1929, fiind întreruptă de 
către Marea Recesiune. De fapt, aceste perioade de început au 
„produs“ puţini antreprenori, în comparaţie cu forţa de muncă 
existentă. Dar şi mai surprinzător este faptul că activitatea 
antreprenorială a fost extrem de limitată din punctul de vedere al 
ariei de acoperire geografică. Cei mai mulţi antreprenori s-au 
înregistrat în Statele Unite și Europa de nord-est. 

În timp ce aceste două ere timpurii au determinat apariţia unor 
companii de prestigiu și o întreagă serie de noi tehnologii și pro- 
duse, nimic din ceea ce istoria a înregistrat nu ne-a pregătit pentru 
ceea ce se întâmplă în prezent. Revoluţia antreprenorială contem- 
porană este pur și simplu fără precedent, ca acoperire şi mărime. 
Există peste 2,5 milioane de companii proaspăt înfiinţate în fiecare 
an (dintre care 1,3 milioane în Statele Unite), cifrele fiind impresio- 
nante. Mai important decât acest aspect este impactul global real al 
acestei revoluţii. India, Brazilia și China sunt la fel de saturate de 
febra antreprenorială ca şi Statele Unite. Chiar și Japonia s-a 
alăturat tendinței, demonstrând încă o dată că nu există metodă mai 
bună ca recesiunea pentru a determina cât mai multe companii 
americane să pună în mișcare seva antreprenorială. Iar banii nu re- 
prezintă o problemă pentru clasa antreprenorială care se definește. 
Cu 25 de milioane USD provenind de la cele 300 de companii cu 
capital de risc și 250 000 de investitori particulari (asemeni îngeri- 
lor din Silicon Valley) şi cu fondurile guvernamentale de investiţii 
care apar în fiecare stat, există un capital disponibil pentru compa- 
niile proaspăt înfiinţate, pe care antreprenorii din trecut nu şi l-ar 
fi imaginat nici în visele lor cele mai trăsnite. Ceea ce se întâmplă 
de fapt este că în Statele Unite ai nevoie în medie de cca 14 000 USD 
pentru a înfiinţa o companie; astfel, există două surse majore de 
finanţare, care se află la îndemâna oricui: economiile personale şi 
cardurile de credit. Și, credeţi-mă pe cuvânt, lista marilor companii 

care au avut drept capital de pornire mai puţin de 14 000 USD este 
extrem de lungă. 

Toate acestea duc la caracteristica proprie revoluţiei antrepreno- 
riale a secolului XXI: oamenii obișnuiți devin jucători-cheie. Aceasta 
nu este o revoluţie rezervată celor bogaţi și puternici. Este o nouă 
pagină din istoria economiei, care îi încurajează pe toţi să ia parte, de 
la proaspăt absolvenţi cu o situaţie materială bună — care înfiinţează 
centre de îngrijire — și oameni de știință, profesori universitari — 
care înfiinţează companii de biotehnologie — la cititorul acestei cărți, 
care își va face timp şi se va strădui să creeze un produs sau serviciu 
de care cineva, undeva va avea nevoie și va plăti pentru el. 

Fără îndoială, întrebările pe care le-am formulat în Exerciţiul 
aplicativ 1 ne mai pot stărui în minte: Ce voi face mai exact? Dacă 
plec de la actualul loc de muncă sau, Doamne fereşte, sunt con- 
cediat sau vreau doar să fac ceva la pensie, ce aș face ? Pe ce ar trebui 
într-adevăr să mă concentrez, în fiecare clipă, pentru a avea succes? 
Cartea de faţă are răspunsuri la aceste întrebări — soluţii testate de 
către maeștrii companiilor antreprenoriale. Dacă învăţaţi aceste 
lecţii, nu înseamnă că veţi deveni următorul Warren Buffett!, dar 
vă garantează primii pași pentru a fi siguri că „nu vă puneţi singur 
bețe în roate“. 


MARI MITURI ȘI ADEVĂRURI SIMPLE 


Când am înființat Microsoft-ul, eram atât de entuziasmat, încât 
nu mi-a trecut prin cap că ar putea fi atât de riscant... M-am 
speriat cu adevărat atunci când am început să Îmi angajez 
prietenii și aceștia se așteptau să fie plătiţi. 

— Bill Gates, cofondator Microsoft 


În ciuda profilului ocazional al ciudaţilor — Ross Perot? îţi vine în 
minte —, rămâne evident faptul că antreprenorii sunt oameni nor- 
mali, ca toţi ceilalţi. Vestea cea mai bună este că oricine, indiferent 
de nivelul la care a ajuns în viaţă, este descalificat în acest joc. De 
subliniat faptul că 15% din americani lucrează în prezent cel puţin 
part-time la domiciliu, pe cont propriu. În realitate există milioane 
de noi companii care în fiecare an alimentează economii din întreaga 

lume. Oamenii din spatele companiilor proaspăt înfiinţate provin 
din toate clasele sociale. Toate statisticile indică faptul că aceștia re- 
prezintă un număr semnificativ. Majoritatea nu planificaseră nicio- 
dată să ajungă antreprenori. S-a întâmplat datorită unui context 
favorabil. De obicei era vorba de o situaţie de criză, de exemplu o 
stare cruntă de sărăcie ori de frustrare sau în urma unei concedieri — 
motivul numărul unu pentru care oamenii pornesc o afacere pe cont 
propriu. Da, sunt oameni obișnuiți în situaţii neobișnuite. 

Acest aspect este demn de reţinut în momentul în care mass-media 
populară şi afacerile ne bombardează cu mituri antreprenoriale. Este 
absolut esenţial să nu uitaţi asta, în cazul în care doriţi să deveniți 
antreprenor. Vom prezenta în continuare câteva dintre miturile cele 
mai nocive despre oamenii care au creat și au pus bazele unei afaceri. 


Mitul numărul 1 


Antreprenorii se nasc, nu se formează. Totul stă în combinaţia 
genetică. Acesta este cel mai obișnuit mit despre antreprenoriat. 


Adevărul. Dacă într-adevăr credeţi că aici intervine genetica, nu 
aţi fost niciodată în Germania de Est, comunistă. După spusele lui 
Claus Schrâder, fondatorul unei companii de transport din 
Hamburg, comunismul de lungă durată te afectează. Acesta afirma 
că cel mai mare dar al Germaniei de Est după Războiul Rece a fost 
să facă 25 milioane de germani să nu cunoască ce înseamnă să mun- 
cești din greu, chiar dacă li s-ar fi injectat munca în vene. Având 
părinţii originari din est, acesta și-a extins afacerea, la începutul 
anilor 1990, în fosta regiune comunistă. Fiind motivat atât de senti- 
mentul de apartenenţă, cât și de posibilităţile de dezvoltare, decizia 
lui s-a transformat într-un adevărat coşmar. „E pur şi simplu de 
necrezut. Nu pot crede că vorbim de germani. Nu au niciun fel de 
cult al muncii. Dacă vasul de transport nu este andocat” când ajung 
dimineaţa la muncă, pleacă pur și simplu acasă. Vasul andochează 
de obicei o jumătate de oră mai târziu pentru descărcare şi rămâne 
la mal până a doua zi. Nimeni nu gândește, nimeni nu acţionează, 
nimănui nu îi pasă. Mi-e teamă că întreaga generaţie este pierdută. 
Poate că urmașii noştri vor fi altfel.“ Antreprenorii se nasc, nu se 

formează! Ce prostie! În Germania de Vest oamenii erau motivaţi, 
muncitori, transformau ruine în castele, făcând economia ţării să 
devină una din primele trei din lume. În Germania de Est, oamenii 
erau leneși, neciopliţi, așteptând mereu sprijin din partea guver- 
nului. Și unii, și alţii aveau aceeași moștenire genetică! Diferenţa nu 
are nimic de-a face cu genetica, ci cu mediul politic, social și 
economic. Totul se reduce de fapt la un singur cuvânt, de care vom 
tot pomeni în această carte: consecinţele. 


Mitul numărul 2 


Au inventat cu toţii ceva într-un garaj când aveau 15 ani, purtau 
haine ciudate la muncă şi vorbeau numai despre tehnologie. Se 
poate să avem aceiași strămoși, însă aceştia sunt cam ciudaţi și 
diferiţi de mine și tine. Eu aş numi asta teoria inaplicabilă a antre- 
prenoriatului. 


Adevărul. În realitate, portretul antreprenorului se creionează 
astfel: o persoană între 35 și 45 de ani, cu experienţă de peste 10 ani 
într-o mare companie, cu studii medii și un IQ normal și, contrar 
mitologiei populare, are un profil psihologic surprinzător de nor- 
mal. Se îmbracă, vorbește şi arată asemeni nouă, celorlalti. 


Mitul numărul 3 


Scopul primordial este acela de a deveni multimilionar. Devii 
antreprenor doar pentru simplul fapt că vrei să câştigi mulți bani. 


Adevărul. 'Toate cercetările de până acum din domeniu distrug 
acest mit. Relativ puţini antreprenori câştigă în realitate salarii exor- 
bitante, similare directorilor de mari companii. Adevărata obsesie a 
unui antreprenor este aceea de a-și urma sensul propriu al misiunii. 
Banii sunt necesari pentru a-i alimenta obsesia. Capitaliștii de risc, 
evaluatori iscusiţi ai coeficientului antreprenorial al fiecăruia, pot 
imediat identifica tipurile de persoane care se îmbogăţesc peste 
noapte şi se pot feri de aceștia ca de ciumă. 

Mitul numărul 4 


Antreprenorii sunt oameni lipsiţi de scrupule, care nu vor ezita să 
speculeze legea, fiind mereu în căutare de fraieri creduli. Dacă citeşti 
printre rânduri, conform acestui mit marile corporaţii și conducerea 
acestora prezintă mai multă încredere decât antreprenorii. 


Adevărul. Acest mit meschin este din ce în ce mai greu de crezut, 
credibilitatea lui se împuţinează cu fiecare director de corporație 
arestat. Și, în comparaţie cu directorii de renume care se lăfăie 
într-un salariu de 10 milioane USD pe an, chiar și atunci când 
salariaţii şi acţionarii companiei o duc greu, antreprenorii nu par a 
fi atât de lacomi. De la cele 92 de milioane USD (pentru 14 luni) pe 
care i-a primit Mickael Ovitz, în calitate de președinte al 
Disney-ului, până la petrecerea de un milion de dolari a lui Dennis 
Kozlowski la Monaco, pentru aniversarea soţiei, făcută pe 
cheltuiala companiei 'Tycos International, și jocurile financiare de 
miliarde de dolari practicate de către Messers Lay, Skilling şi 
Fastow la Enron, Hondas, Bransons şi Walton aduc, în comparaţie 
cu aceştia din urmă, cu niște sfinţi protectori de modă veche. Un 
aspect negativ în acest sens rămâne: lipsa de etică şi practicile 
ilegale sunt încă bine răspândite printre oameni. 


Mitul numărul 5 


Antreprenorilor le place să își asume multe riscuri. Să joace totul pe 
o carte. 


Adevărul. Prefaţa acestei cărţi spune: „Antreprenoriatul este cea 
mai sigură armă pentru a supravieţui şi prospera într-o lume 
nesigură, în continuă schimbare.“ Este o certitudine. Fiecare antre- 
prenor pe care l-am cunoscut crede că cel mai riscant lucru este 
acela de a-și lăsa viitorul în mâinile unor șefi de corporație care ar 
trebui să aibă grijă de propria lor soartă. A paria pe loteria cor- 
poratistă pentru următorii 30 de ani reprezintă un risc pe care 
antreprenorii nu sunt dispuși să şi-l asume. Prin urmare, riscul de 
a pleca de la o slujbă într-o corporație și de a începe o afacere pe 
cont propriu a devenit, spun ei, ceva relativ. Și, odată începută 
treaba, majoritatea antreprenorilor devin brusc conservatori. Nu 

renunţă la inovaţie, însă nu sunt idioţi. Nu uitaţi că vorbim de 
fondurile proprii puse în joc. În realitate, directorii marilor com- 
panii își asumă de obicei riscuri mai mari cu banii acţionarilor decât 
sunt dispuși antreprenorii să își asume cu ai lor. 


Mitul numărul 6 


MBA-ul este cheia antreprenoriatului. Școlile de afaceri vă vor 
învăţa cum să deveniți antreprenori. 


Adevărul. Economisiţi 50 000 USD și mergeţi să învăţaţi ceva cu 
adevărat util, care vă poate ajuta să creaţi un produs necesar lumii — 
așa cum au făcut 99,9% dintre antreprenori. Acest mit este ultima 
minciună sfruntată scornită de instituțiile de învăţământ de afaceri 
pentru a atrage cât mai mulţi candidaţi. În anii 1980, „fabricile“ 
MBA au observat că haosul antreprenorial de la Apple Computer 
luase locul stilului de management organizat IBM. Așadar, au intro- 
dus un curs despre antreprenoriat, care să combine managementul 
financiar cu planificarea pe termen lung și s-au autoproclamat 
rampă de lansare pentru următorul Steve Jobst. Desigur, aceștia au 
uitat că însuși Steve Jobs se plângea de stilul MBA al managerilor pe 
care îi angajase la Apple: „Știau cum să administreze lucrurile, însă 
nu puteau face nimic concret.“ Morala? Până nu înveţi cum să faci 
lucrurile, nici să nu îţi treacă prin cap să devii antreprenor. 


MAGIA ANTREPRENORIATULUI VERSUS ȘTIINȚA MANAGEMENTULUI 


Când am început să angajăm manageri profesioniști la Apple, 

am învăţat un lucru foarte interesant. Managerii știau cum să 
administreze lucrurile, însă nu puteau „face“ nimic concret. 

— Steve Jobs, fondator Apple Computer, 

NeXT, Pixar 


În cei 18 ani de cercetări şi de predare de cursuri de antreprenoriat 
am învăţat un lucru esenţial, şi anume că dezvoltarea unei afaceri şi 
administrarea acesteia provin din două universuri diferite. Antre- 
prenorii sunt foarte buni în ceea ce priveşte primul aspect. Cel de al 

doilea este partea uşoară. Punerea bazelor și dezvoltarea unei afaceri 
necesită mai mult decât administrarea acesteia. După cuvintele lui 
Steve Jobs, trebuie într-adevăr să fii capabil să faci ceva concret. 
Vă promit că după parcurgerea celor mai recente teorii de mana- 
gement, învăţarea metodelor de redactare a unui plan de afaceri 
perfect sau cheltuirea a 50 000 USD pentru obţinerea unei diplome 
MBA la Harvard nu vă vor fi de prea mare ajutor pentru parcurgerea 
unui sfert de oră în noua noastră aventură. Ca să pui bazele și să 
dezvolți o afacere trebuie să ai un scop bine definit, să te axezi în 
exclusivitate pe client și produs, să ai spirit întreprinzător și multă 
inspiraţie. Acestea sunt lucrurile pe care le vei învăţa în această carte. 
Este ceea ce numim, sintetic, a învăţa cum să devii antreprenor. 


Ciclul de viață al tuturor companiilor 


„«Cu cât mai mare, cu atât mai bine» s-a dovedit a fi un alt mit 
al secolului XX, iar Larry Farrell tocmai ne-a explicat de ce.“ 


— Peter Drucker 


Cu câțiva ani în urmă am fost invitat la o conferinţă la care par- 
ticipau directorii de la revista BusinessWeek. Mi-am ţinut discursul 
în care susţineam că teoria managementului marilor companii era 
în mare parte un nonsens și nu s-ar fi potrivit niciodată antrepre- 
noriatului de modă veche — cu Peter Drucker, „părintele manage- 
mentului modern“ prezent în primul rând, care mă fixa cu privirea. 
Intimidant e puţin spus. Drucker trebuia să ia cuvântul după mine 
şi se știa că subtilitatea nu era una din calităţile sale. Prin urmare, 
mă pregăteam sufletește pentru o umilire în public şi poate pentru 
o retragere timpurie din calitatea mea de vorbitor BusinessWeek, 
odată ce acesta își va fi spus discursul. Cu toate acestea, spre re- 
cunoştinţa mea eternă, dr. Drucker și-a început discursul spunând: 
„< Cu cât mai mare, cu atât mai bine » s-a dovedit a fi un alt mit al 
secolului XX, iar Larry Farrell tocmai ne-a explicat de ce.“ Mulţi 
dintre cei prezenţi, inclusiv cele mai importante persoane de la 
BusinessWeek, îmi strângeau mai târziu mâna, aprobându-mă din 
priviri şi felicitându-mă pentru că am pus punctul pe i, conform 
spuselor marelui Drucker. 

Acesta mi-a explicat ulterior între patru ochi că pentru el a de- 
venit din ce în ce mai evident faptul că mărimea și masa, în situaţii 
critice, încep să reducă gradul de competitivitate al companiilor, în 
loc să îl sporească. Le numea supradimensionate și ultra-adminis- 
trate, subliniind că în majoritatea industriilor, compania de top, cu 
siguranţă cea mai profitabilă dintre toate, este foarte rar cea mai 
mare. Mi-a împărtășit faptul că nu mai accepta cereri de consultanţă 
de la marile corporaţii, spunând că: „Le poţi da cele mai bune 
sfaturi din lume; cu toate acestea, nu reuşesc să le aplice. Este atât 
de frustrant, încât am renunţat să încerc să le mai spun ceva.“ 

Când Drucker a făcut mult apreciatul comentariu conform 
căruia mai mare nu înseamnă neapărat mai bine, el s-a referit în 
special la descrierea obstacolelor cu care eu însumi m-am con- 
fruntat în activitatea de cercetare. El se referea la faptul bine ştiut 
că toate companiile, asemeni oamenilor, ţărilor şi oricăror lucruri 
care există pe pământ, au un ciclu de viaţă. Şi, odată cu trecerea 
timpului, companiile se vor dezvolta trecând prin diferite faze ale 
acelui ciclu de viaţă (prezentate în diagrama de mai jos). 


Ciclul de viaţă al tuturor organizațiilor 


Ascensiune 


înființare Supraviețuire 


Antreprenorial Managerial 


Pentru tine, în calitate de viitor antreprenor, este important să 
conștientizezi acest concept — ciclu de viață. Este foarte previzibil, 
dar există moduri de perpetuare a etapei de ascensiune și de evitare 

a teribilei alunecări pe panta descendentă a ciclului. Puteţi parcurge 
cu rapiditate etapele ciclului de viaţă. Evident, e un avantaj enorm 
să ştii dinainte ce urmează. 

Vorbim de fapt despre un concept extrem de simplu. După 
creare urmează dezvoltare. După maxime de creștere se instalează 
declinul, ceea ce va duce în cele din urmă la dispariție. Și, desigur, 
există întotdeauna posibilitatea apariţiei unei disparitii premature. 
Cea mai bună confirmare a ciclului de viaţă o reprezintă o statistică 
excepţională conform căreia din multitudinea de companii exis- 
tente în anii 1900, doar 16 mai sunt active. Nu pot uita niciodată 
remarca directorului japonez care a exclamat, după ce văzuse o parte 
din prezentarea discursului pe care l-am ţinut la Tokio: „Acum îmi 
dau seama care este problema în a fi angajat până la pensie. 
Oamenii trăiesc mai mult decât compania pentru care lucrează.“ 

Cam așa stau lucrurile. Toate companiile încep cu un exces de 
spirit antreprenorial, motivându-și atât muncitorii, cât şi parte- 
nerii. Practicile antreprenoriale de bază alimentează înfiinţarea 
companiei și o conduc spre etapa de ascensiune. În timpul etapei de 
debut şi a celei de dezvoltare, toţi se axează pe câteva noţiuni 
fundamentale, precum aceea de a atrage cât mai mulți clienţi pentru 
a spori veniturile. 

Ascensiunea duce la extinderea companiei, iar trecerea timpului — 
la apariţia de noi lideri. Aceștia sunt aproape întotdeauna manageri 
profesioniști. Repede! Planificarea, identificarea direcţiei de dezvol- 
tare și controlarea companiei devin noua ordine. Administrarea 
diverselor lucruri devine mai importantă decât vânzarea propriilor 
produse. Cele mai bine plătite slujbe sunt cele de administrare a 
managerilor. Întâlniri, rapoarte și birocraţie peste tot. Și, încet dar 
sigur, pierdute pe parcurs, se află conceptele-cheie ale antreprenoria- 
tului, care te-au antrenat de la început. Dacă nu reușeşti să schimbi 
traiectoria companiei în acest punct critic și să ajungi iar în punctul de 
ascensiune, te îndrepţi cu siguranţă către supravieţuire şi moarte, 
asemeni celor 84% din marile companii americane din ultimul secol. 

Stilul predominant al companiilor din partea dreaptă a diagramei 
ciclului de viaţă — companiile mature şi mai mari — este cel mana- 
gerial. Practicile esenţiale de management sunt bine cunoscute: 
planificare, organizare, control și aşa mai departe. Aceste companii 
au trecut de perioada de apogeu și se îndreaptă spre partea de jos a 

ciclului. Chiar și așa, studiul acestor companii este de folos școlilor 
de afaceri şi consultanţilor de management. Acest studiu a formulat 
majoritatea teoriilor de management, devenind o manie în ultimii 
50 de ani. Prin urmare, există sute de cărţi, materiale video, cursuri 
şi seminarii despre cum să administrezi. 

La polul opus, etapele de creștere prezentate în partea stângă a 
diagramei sunt dominant antreprenoriale. Întrebarea importantă 
care se adresează tuturor așa-numiţilor antreprenori ar fi următoa- 
rea: Care sunt practicile-cheie în etapa de ascensiune a ciclului de 
viaţă ? Interesant, practicile efective de afaceri ale antreprenorilor în 
etapa de început şi cele de ascensiune ale ciclului de viaţă nu prea au 
stârnit interesul celor de la Harvard sau McKinsey. Și tocmai în 
această privinţă cartea noastră împarte compania între antreprenori 
şi experţi în management. Pare destul de evident faptul că este mult 
mai simplu şi mai important pentru antreprenorii aspiranţi să înveţe 
cum să înființeze şi să menţină o companie în ascensiune decât să 
înveţe cum să administreze o birocraţie în declin. Cel mai adesea 
însă lecţiile simple sunt greu de învăţat. Cu o cotă de imprevizibil 
de 100%, se subînţelege că, dacă ne dorim într-adevăr să ajungem la 
esenţa companiei în ascensiune, ar trebui să găsim maeștrii care 
chiar au făcut-o. Prin urmare, lecţiile companiei antreprenoriale nu 
provin de la cele mai bine administrate birocraţii din lume. Şi, cu 
siguranță, nu vin de la școlile de afaceri şi consultanţi. Trebuie să 
vină de la antreprenorii de top ai lumii: giganţi asiatici precum 
Matsushita, Honda și Morita, mari fondatori europeni precum 
Lever, Daimler şi Branson și antreprenorii americani legendari 
precum Watson, Disney, Walton şi Jobs. Lecţiile vin și de la cei un 
milion de antreprenori care nu sunt atât de renumiţi. Ei sunt 
majoritatea „din umbră“ care asigură 95% din creșterea economică. 
Indiferent de cultură sau profil public, antreprenorii sunt oameni 
obișnuiți, care fac lucruri extraordinare. Sunt cei care creează opor- 
tunităţi şi prosperitate din nimic. Misiunea lor în viaţă este aceea de 
a crea lucruri și de a le vinde. Ei sunt cei care creează locuri de 
muncă şi construiesc companii. Practica lor de afaceri este de fapt 
veritabilul motor al prosperității. Dacă te gândeşti mai bine, de ce ar 
trebui să cauţi în altă parte? 

Din fericire, cauţi unde trebuie, chiar acum, pentru a deprinde 
acele practici antreprenoriale. Despre asta se vorbeşte de fapt în 

această carte. Pentru o scurtă trecere în revistă și pentru a defini 
cadrul discuţiei, publicaţia de faţă îţi prezintă scheletul practicilor 
fundamentale utilizate de marii antreprenori ai lumii. 


PATRU PRACTICI ESENȚIALE UTILIZATE 
DE CATRE CEI MAI MARI ANTREPRENORI 


Lecţii de la maeștri 


Administrarea unei afaceri de succes constă în principiu în a 

face lucrurile într-o manieră extrem de simplă, în mod constant, 
neuitând niciodată să le faci. 

— William Hesketh Lever, 

fondator Lever Brothers (Unilever) 


Care sunt acele lucruri care trebuie făcute simplu, în mod constant, 
pe care nu trebuie niciodată să uităm să le facem ? Nu le vei găsi în 
secţiunea managerială din diagrama ciclului de viaţă. Nu sunt 
lucruri pe care să le înveţi la școala de afaceri sau pe care le pro- 
movează consultanţii de management. Dacă doreşti să găsești 
principiile fundamentale ale companiilor, acele lucruri simple 
practicate în mod obsesiv, trebuie să cauţi etapele antreprenoriale 
ale companiei. Aici vei găsi lecţiile celor mai mari antreprenori ai 
lumii, de la vechi maeştri precum Lever, Matsushita și Disney, la 
personaje mai recente precum Morita, Jobs și Perot. 


Conștientizarea misiunii 


Este de datoria noastră să producem bunuri pentru public, să 
fi îmbogăţim și să îi facem fericiţi pe toţi cei care le folosesc. O 
scădere de profit sau o pierdere de venit este o dovada vie că 
nu ne-am îndeplinit obligaţiile faţă de societate. 


— Konosuke Matsushita, fondator Matsushita Electric 


Inteligent spus? Cu siguranţă! De fapt, antreprenorii cred că fac 
ceva important în lume. Aceștia consideră că ei sunt cei care aduc 
valoare clienţilor, angajaţilor și, desigur, lor înșiși. Este ceea ce am 
numi conştientizarea misiunii muncii pe care o depun. Deşi este un 

scop destul de greu de atins, acesta poate fi fragmentat sub forma a 
două întrebări extrem de practice : Care este strategia pe care o 
vom aplica şi Cum vom face acest lucru? Prima întrebare se referă 
în special la ce tip de produse sunt necesare pentru un anumit tip de 
client, iar cea de a doua la cei câţiva factori operaţionali pe care te 
axezi și devii expert. Acestea poartă numele de valori. Când valorile 
îţi sprijină nemijlocit piaţa/strategia de piaţă, ţine-te pe poziţii. Este 
cea mai puternică metodă inventată vreodată pentru a motiva un 
grup de indivizi pentru a atinge un scop comun. De aceea, prima 
practică antreprenorială este aceea de a-ți conștientiza misiunea. 


Client/Viziunea produsului 


Calculatorul este cel mai remarcabil instrument pe care l-am 
construit vreodată... dar cel mai important lucru este de a-l pune 
la dispoziţia cât mai multor oameni cu putinţă. 


— Steve Jobs, fondator Apple Computer, NeXT, Pixar 


În afirmaţia de mai sus Steve Jobs nu se referea la modul de admi- 
nistrare sau la cele mai recente tehnici de contabilitate sau la cum 
să extindă compania. El era şi este încă obsedat de două idei 
fundamentale în cadrul unei companii — clientul şi produsul. Așa 
că a spus că singurul lucru mai important decât fabricarea de calcu- 
latoare este acela de a avea clienţi mulţumiţi, care să le și utilizeze. 
Lecţia vitală pe care Jobs ne-o oferă nouă și altor mari antreprenori 
este faptul că aceștia sunt în esenţă meșteșugari. Ei au o singură 
viziune integrată asupra clientului şi produsului; nu le fac funcţio- 
nale. Sunt experţi în ambele domenii și sunt absolut pasionaţi de 
amândouă. Prin urmare, secretul constă în a deveni expert pasionat 
în materie de clienţi și produse proprii. În definitiv, acestea sunt 
cele mai importante două cuvinte în afaceri. 


Inovația rapidă 
Oricine poate fi inovativ, dacă viaţa i-ar fi pusă în joc. 
— Akio Morita, fondator Sony 


Inovația rapidă este arma secretă a antreprenorului. Un lucru extra- 
ordinar în acest sens este faptul că nu costă nimic. În lumea de astăzi 

nu poţi găsi o metodă mai ieftină şi mai eficientă care să ofere com- 
paniei aflate la început de drum un avantaj competitiv extraordinar. 
Deci, ce este de fapt şi de unde provine? Există două reguli de aur în 
ceea ce priveşte inovaţia rapidă: prima — tu, împreună cu echipa ta, 
trebuie să percepeţi inovaţia ca necesitate absolută în afaceri; a doua — 
trebuie să existe un simţ accentuat al presiunii care să îndemne la 
acţiune și la punerea de noi idei în aplicare. Acestea se numesc nevoia 
de a inventa, respectiv libertatea de a acționa. Încurajarea creati- 
vităţii, accelerarea acţiunii și ţinerea tuturor formelor de birocraţie la 
distanţă îţi vor oferi rapiditate în acţiune şi tipul de companie inova- 
tivă de care ai nevoie pentru a învinge concurenţa. 


Comportamentul inspirat de sine 


Caut oameni care iubesc victoria. Dacă am rămas fără, atunci 
vreau oameni cărora nu le place să piardă. 


— Ross Perot, fondator EDS Perot Systems 


Comportamentul inspirat de sine face diferenţa între antreprenori 
şi birocraţi. Mari lideri antreprenoriali, precum Lever, Honda, 
Gates şi Perot, abordează două tipuri de comportament la muncă. 
În primul rând îşi iubesc munca, fiind întotdeauna dedicați aces- 
teia. În al doilea rând, încearcă în permanenţă să devină mai buni în 
ce fac — un grad ridicat de performanţă. Aceste două idei — im- 
plicare totală și rezultate excelente — reprezintă piatra de temelie a 
abordării antreprenoriale a muncii. Dar de ce antreprenorii se ins- 
piră singuri? Foarte simplu. Aceştia se confruntă cu consecinţele 
muncii proprii — pozitive sau negative — în fiecare zi. Acestea vin 
direct de la clienţi, fiind actuale, veridice și extrem de puternice. 
Lucru care nu se întâmplă niciodată într-o birocraţie. Pentru a-ţi 
demara propria afacere, trebuie să fii tu însuţi sursă de inspiraţie. 
Apoi, pentru a-ţi dezvolta compania, trebuie să înveţi să îi inspiri 
pe ceilalţi. De aceea, stăpânirea acestui ultim principiu al practicii 
antreprenoriale, comportamentul inspirat de sine, reprezintă baza 
succesului antreprenorial. 

Principiile de bază ale antreprenoriatului — prezentare pe scurt 


Dintotdeauna am fost înclinat să fac și să creez lucruri care 
vor oferi plăcere oamenilor Într-o manieră nouă și deosebită. 
Făcând acest lucru mă mulțumesc și pe mine. 


— Walt Disney, fondator Walt Disney Company 


Walt Disney a spus-o cel mai bine. Când a fost rugat să își prezinte 
viaţa pe scurt, acesta a descris perfect cele patru practici fundamen- 
tale ale antreprenorilor: „Înclinaţia“ ca misiune înseamnă „a crea 
lucruri şi a oferi plăcere oamenilor“ ; această afirmaţie reprezintă de 
fapt viziunea client/produs; „într-o manieră nouă și deosebită“ 
este descrierea perfectă a inovației; și în fine, afirmaţia „făcând asta 
[ce îmi place] mă mulțumesc şi pe mine“ arată de fapt că propria 
muncă reprezintă o sursă de inspiraţie. Acestea sunt lucruri simple 
pe care trebuie să le faci în permanenţă, ce nu trebuie niciodată 
neglijate. Dacă intenţionezi într-adevăr să devii antreprenor, e 
timpul să înveţi foarte repede nişte lecţii străvechi. E timpul să uiţi 
toate inepţiile corporatiste și cum să utilizezi jargonul, începând să 
devii antreprenor cu ajutorul principiilor de bază ale companiei. 


COMPANII PROASPĂT ÎNFIINȚATE: MOMENTUL ADEVĂRULUI 


Iată că ne-am întors la întrebarea pe care v-am adresat-o în Exer- 
ciţiul aplicativ 1. Ce vei face concret când îţi vei începe prima 
afacere? Ce priorităţi vei avea în prima ta zi în calitate de antre- 
prenor? Mai jos veţi găsi o expunere pe scurt a modului concret de 
prezentare a lucrurilor. 

Cam cu un sfert de oră înainte de prima ta dimineaţă în calitate 
de antreprenor, un gând te loveşte în moalele capului: cine îţi va 
plăti salariul pentru săptămâna de muncă? Cu siguranţă nu ai un 
departament de salarizare care să se ocupe de asta. De fapt, nici 
măcar nu dispui de bani lichizi pentru a acoperi un cec de salariu. 
Încep să îţi curgă broboane de sudoare pe frunte. Apoi, momentul 
adevărului te izbeşte: singurul mod în care poţi fi plătit săptămâna 
aceasta și în următoarele este să oferi un produs sau să faci ceva 
pentru care oamenii ar fi dispuși să plătească. Ai nevoie de un 
produs şi de clienți săptămâna aceasta; în caz contrar, nu vei avea 


25 
Introducere 


ce pune pe masă. Bun venit în universul celor care cred cu adevărat, 
care ştiu exact de ce viziunea clară client/produs reprezintă chin- 
tesenţa practicilor antreprenoriale. 

Apoi, în timp ce te gândeşti cum să creezi un produs și să găsești 
clienţi, ai două revelații. Mai întâi, îţi dai seama că trebuie să faci 
asta foarte repede. Deci, începi să lucrezi la turație maximă — nu 
pentru că ţi-ar sta în caracter, ci pentru că trebuie să o faci cât mai 
ai cu ce. Apoi, singura șansă de a face pe cineva să îţi cumpere 
produsul este să îi demonstrezi că acesta este diferit și superior 
produselor similare pe care le-ar putea achiziţiona. Prin urmare, se 
subînţelege că trebuie să fii creativ și inovativ pentru a veni cu ceva 
mai bun, mai ieftin sau mai ușor de utilizat sau să creezi un produs 
care să te propulseze în top. Ai învăţat deja, adineauri, de ce ino- 
vaţia rapidă este atât de importantă pentru antreprenori. 

Hai să vorbim despre perioada de peste câteva săptămâni sau 
Chiar câteva luni. Ai reușit să creezi şi să produci un serviciu sau 
produs și să găsești, vinde și servi câţiva clienţi. Acum te gândeşti 
să te dezvolţi puţin. Este evident faptul că poţi gestiona singur 
produsele existente și portofoliul actual de clienţi, dar nu mai mult, 
pentru că timpul fizic nu îți permite. Vei fi nevoit să îţi cauţi un 
partener sau să angajezi pe cineva care să te ajute să te dezvolți. 
Prin urmare, îl vei căuta printre rude, foşti colegi care sunt dispuși 
să încerce și să păşească alături de tine pe acest drum. După ce îţi 
găseşti omul potrivit, pe care l-ai instruit și plătit, un nou gând îţi 
apare în minte. Dacă angajatul îţi va spori numărul de clienţi în 
următoarele 6 luni, compania se va extinde și toţi vor fi mulţumiţi. 
Dacă, dimpotrivă, acesta nu îţi va aduce clienţi, vei ajunge probabil 
la faliment. Jumătate din forţa ta de muncă nu face nimic. Tu o 
percepi ca pe o situaţie crucială. Dar angajatul tău o percepe ca pe 
un punct inevitabil în primul an de muncă. Bravo! Tocmai ai 
descoperit singura mare diferenţă între comportamentul antrepre- 
norial și cel al angajatului standard: înfruntarea consecinţelor 
rezultatelor tale — pozitive sau negative — asupra vieţii de zi cu zi. 
Aceasta este motorul următoarei practici antreprenoriale, care 
poartă numele de comportament inspirat de sine. 

Vei reuși într-un fel sau altul să treci peste aceste încercări şi îţi 
vei încheia primul an ca antreprenor cu o mică afacere și un viitor 
strălucit. Ai devenit, pe bună dreptate, mândru de ceea ce tu, 

împreună cu mica ta echipă, aţi realizat. Consideri că ceea ce faci 
este important şi are potenţial pentru a aduce multă valoare. Îţi 
permiţi să mergi până într-acolo încât să te gândești că ai putea crea 
ceva ce va fi lăsat moștenire generaţiilor viitoare — sau cel puţin o 
urmă a pașilor tăi în nisip. În acest moment putem afirma că ai 
intrat total în etapa practicii antreprenoriale numită conştientizarea 
misiunii. Sensul antreprenorial al misiunii nu se formează de obicei 
decât în momentul în care începi să crezi că vei trece de etapa de 
început. Vei simţi că ajungi acolo atunci când, pentru prima dată, 
îți rezervi câteva clipe pentru a admira ce lucruri minunate și 
profunde va realiza compania ta în următorii ani. Cu alte cuvinte, 
când vei începe într-adevăr să conștientizezi misiunea viitoare a 
ceea ce ai realizat. 

Prin urmare, în ciuda tuturor miturilor, adevărul este că 
antreprenorii suntem noi: colegii noștri de muncă, prietenii noştri 
şi chiar propria noastră familie. Iar lucrurile pe care tu și ei trebuie 
să le faceţi, în calitate de noi antreprenori, nu sunt deloc ciudate sau 
complicate. De fapt, punerea bazelor unei companii și dezvoltarea 
acesteia par mai degrabă lucruri absolut normale. 

Următoarele capitole vor aprofunda acest aspect, prin 
prezentarea celor 4 practici fundamentale ale unui antreprenor de 
succes. Și nu uita să faci exerciţiile aplicative de la fiecare capitol. 
Până la terminarea cărţii vei avea propriul plan pentru a deveni 
antreprenor! Restul va depinde de tine însuţi și de ceea ce tu 
consideri firesc! 


Sensul misiunii 
URME PE NISIP 


Pentru mine a contat foarte mult sentimentul că făceam ceva 
care avea importanță dincolo de înființarea unei companii sau 
de recompensele de ordin financiar. Eram convins că ceea ce 
facem are o importanță majoră pentru întreaga lume. 
— dr. Benjamin B. Tregoe, 
cofondator Kepner Tregoe 


Å; observat vreodată câtor antre- 
prenori le place să vorbească despre compania şi produsele lor? Din 
experienţă (şi mă cam pricep la asta, după ce am intervievat sute de 
antreprenori), de câte ori întrebi un antreprenor „ce faci ?*, acesta 
îţi va povesti ore întregi despre produsul pe care l-a inventat sau 
despre compania pe care a înfiinţat-o. De fapt, s-a ajuns atât de rău 
încât, de câte ori sunt în avion și mă gândesc că ocupantul de lângă 
mine ar putea fi antreprenor, mă prefac că dorm ca să evit orice con- 
versaţie. Cu câţiva ani în urmă am zburat pe ruta San Francisco — 
Singapore. Durează cam 20 de ore zborul, așa că trebuie să ai grijă 
lângă cine te așezi. În timpul acestei călătorii, colegul meu era un tip 
tare de treabă, din Seattle. Ştiam că orașul era plin de antreprenori, 
însă cum acesta părea mai degrabă un tip atletic decât un om de 
afaceri, mi-am luat inima în dinţi și am pus întrebarea crucială: Ce 
faci? Ce greșeală! Era antreprenor, desigur. Iar următoarele 20 de 
ore le-am petrecut ascultând cum produsul său fantastic avea să 
revoluţioneze lumea. Și despre ce produs era vorba? Ţineţi-vă bine! 

El şi mica sa companie lansaseră un utilaj de fabricare a unui nisip 
foarte fin pentru cursele de golf. Și, pentru că asiaticii erau pasionaţi 
de golf, era sigur că aceştia se vor grăbi să achiziţioneze utilajul 
acesta extraordinar — de aici şi deplasările sale spre Pacific. Desigur, 
nu joc şi nici nu mă uit la televizor la golf, dar am auzit mai multe 
despre nisip şi făgaşe decât oricine altcineva pe lumea asta. 
Plictisitor? Cu siguranță! Ideea este însă că tânărul antreprenor 
Chiar credea că a creat ceva cu adevărat important şi de valoare 
pentru omenire. Valoare pentru clienţii săi, pentru angajaţii din 
Seattle și, cu siguranţă, pentru el însuși. 

Acesta este avantajul tuturor antreprenorilor: cu toţii cred că 
ceea ce fac ei este cu adevărat important, generând plus-valoare şi, 
mai mult, sunt convinși că, prin ceea ce fac, reuşesc să lase urme de 
pași pe nisip. Antreprenorii au o misiune, iar conştientizarea acesteia 
le dă o energie extraordinară, dorinţă și mândrie. Când ai întâlnit 
ultima oară birocraţi din guvern sau din corporaţii care să conștien- 
tizeze într-adevăr misiunea muncii lor? Sau pe cineva care îţi 
împuie capul ore în șir despre ce lucru extraordinar a creat el pentru 
omenire? Nu recent? Asta e ideea. Este ceea ce numim conștienti- 
zarea misiunii și este prima practică esenţială a antreprenoriatului. 


MISIUNEA — CE ȘI CUM 


Dacă întrebi un antreprenor care este „conştientizarea propriei 
misiuni“ s-ar putea să se uite la tine ca și cum ai fi nebun sau cel 
puţin să creadă că eşti consultant de management. Antreprenorii nu 
agreează de obicei formulările pompoase. Ceea ce preferă în schimb 
şi pot exprima foarte clar este să vorbească despre ceea ce fac și cum 
fac. Dacă stai și te gândeşti bine, pentru a reuși în orice misiune, fie 
că e vorba de afaceri, armată, politică sau orice alt domeniu, trebuie 
neapărat să ai două lucruri clare în minte: care este misiunea și cum 
ai de gând să o îndeplinești. Aceste două aspecte critice le-am numit: 
strategia (ce-ul) și cultura (cum-ul) companiei. Dacă termenii stra- 
tegie şi cultură sună poate prea pompos pentru a descrie primul tău 
debut antreprenorial, numeşte-le pur și simplu planul tău de afaceri 
şi valorile organizaţiei tale. Indiferent de cuvintele pe care îi folosim, 
a fi foarte bun în ambele privinţe — stabilirea unei strategii inteli- 

gente și crearea unei culturi puternice, care să sprijine activitatea — 
este o caracteristică întâlnită la toţi marii antreprenori. Este ingre- 
dientul esenţial pentru crearea unei companii de succes, care să se 
dezvolte repede. 

Unul din cei mai hotărâți antreprenori pe care i-am întâlnit vreo- 
dată a fost un domn care se numeşte Ben Tregoe” din Princeton, 
New Jersey. Tregoe, cu un doctorat la Harvard, a plecat de la Rand 
Corporation (vestitul gigant) şi a înfiinţat o companie pentru a face 
un singur lucru: a-i învăţa pe oamenii de afaceri din întreaga lume 
cum să își îmbunătăţească abilităţile analitice de luare a deciziilor. În 
1958 aceasta era o idee radicală. Nimeni nici măcar nu se gândea 
cum să facă asta. Patruzeci de ani mai târziu, compania al cărei 
co-fondator este, Kepner-Tregoe Inc., a învăţat cca 5 milioane de 
oameni din întreaga lume, în peste 20 de limbi, cum se face acest 
lucru. Ben Tregoe este într-adevăr un om cu misiune. 

Doar ascultaţi-l! Se simte din ceea ce spune: „Am avut un sen- 
timent puternic că eram pe punctul de a face un lucru extrem de 
important. Ceva care avea să îmbunătăţească calitatea omenirii. 
Aveam acest sentiment — și e un act de curaj să afirmi aşa ceva — 
însă simţeam într-adevăr că puteam îmbunătăţi modul de gândire 
al lumii, de aceea era esenţial să îl facem cunoscut companiilor de 
pretutindeni. Credeam că puteam contribui la îmbunătăţirea 
comunicării între organizaţii și oameni. Sensul scopului, conștien- 
tizarea misiunii sunt lucruri extrem de importante! Cu alte 
cuvinte, știu că dacă am fi demarat afacerea și am fi spus: « se pare 
că putem face ceva profit din asta, atunci hai să încercăm și așa mai 
departe », nu am fi reușit să înfiinţăm o companie şi să o facem 
profitabilă. Era mult prea greu.“ 

În pofida acestui aspect, conştientizarea misiunii lui Tregoe nu se 
bazează pe hiperbole sau pe miraje teoretice: „Când vorbeşti despre 
strategia unei companii, despre direcţia în care o ia o companie, totul 
se rezumă la valorile, convingerile tale şi scopul tău principal; ulte- 
rior, apare înţelegerea reală a produsului și pieţei. Adică, toată 
această teorie despre strategie și așa mai departe, dacă nu ajunge la 
raportul produs/piaţă și la prioritățile tale produs/piaţă, nu înseamnă 
de fapt nimic. Modul în care descrii orice organizaţie, companie sau 
entitate non-profit este în funcţie de produsele şi serviciile pe care le 
oferă şi de clienţii cărora li se adresează.“ 

Tregoe mai ştie că e nevoie de sacrificii pentru a nu abdica în 
timp de la sensul misiunii tale: „Definirea scopului, convingerilor 
sau valorilor unei companii, definirea raportului produs/piaţă sau 
a Strategiei unei companii este esenţială. Dar acest lucru este util 
numai în cazul în care compania se conduce după aceste criterii. 
Dacă ia decizii în fiecare clipă în funcţie de acestea. Și singurul mod 
în care comportamentul companiei va fi astfel ghidat în orice clipă 
este temeinica întipărire a acestor criterii în mintea oamenilor im- 
plicaţi. Asta înseamnă că trebuie să fie exacte și simple.“ 

În principiu, antreprenorii se axează în principal pe două aspecte: 
ceea ce fac (strategie sau plan) și cum fac (cultură sau valori). Fie că 
vorbim de General Motors sau de o companie proaspăt înfiinţată de 
o singură persoană, provocarea înseamnă să excelezi în ambele. Nu 
este suficient să ai un plan de afaceri inteligent și un set slab de valori 
de operare. Invers, un set de valori puternice nu va compensa nicio- 
dată un plan slab de afaceri. Și, desigur, nu vei rezista prea mult dacă 
nu vei ști nici ce să faci, nici cum să faci. 


Conștientizarea misiunii 


— + 
+ | Plan slab de afaceri Plan inteligent de afaceri t 
Valori puternice Valori puternice 
Cum 
(valori 
organizationale) Plan slab de afaceri Plan inteligent de afaceri 
_ | Valori slabe Valori slabe = 
— + 


Ce (valori organizaționale) 


Noii antreprenori învaţă repede că, deși ce-ul și cum-ul sunt 
esenţiale, planul de afaceri este primordial. Trebuie să ştii ce faci 
înainte de a afla cum vei face. Relaţia dintre planul companiei și 
valorile companiei tale se pierde de cele mai multe ori pe măsură ce 

organizaţia se dezvoltă și adoptă toate metodele de practică mana- 
gerială. În realitate, până la stabilirea ce-ului afacerii — ce pieţe, ce 
produse ş.a.m.d., nu ai idee de ce tip de valori operaţionale ai nevoie 
şi care îţi sunt priorităţile. Într-adevăr, singurul scop pentru dez- 
voltarea unui set de valori pentru companie este acela de a te axa 
exclusiv pe câteva lucruri care te vor ajuta să îţi realizezi planul de 
afaceri. Și este posibil ca factorii operaţionali esenţiali pentru com- 
pania A să fie total lipsiţi de importanţă pentru compania B. De 
exemplu, dacă înfiinţezi o linie aeriană de zbor pentru navetişti ar fi 
bine ca în capul listei de valori să plasezi siguranţa. Nu există cale mai 
sigură spre faliment, într-o astfel de afacere, decât apariţia pe prima 
pagină a cotidienelor a unor fotografii făcute la locul unui accident 
aerian, în care a fost implicată compania ta. Pe de altă parte, dacă îţi 
faci debutul antreprenorial în industria de software, unde ciclul de 
viaţă al unui produs este de maxim 6 luni, inovaţia de produs şi 
rapiditatea sunt valori pe care va trebui probabil să te concentrezi. 

Una din cele mai mari greșeli pe care companiile la început de 
drum le fac este de a se documenta și de a încerca să copieze cultura 
şi valorile marilor companii pe care le admiră. Se prea poate ca valo- 
rile unor companii precum Daimler-Benz sau Sony sau Wall-Mart 
să fi funcţionat de minune pentru acestea; asta nu înseamnă că 
aceleași valori vor ajuta la materializarea planurilor companiei tale. 
Pentru a nu ne îndepărta de acest aspect esenţial, nu trebuie decât să 
revenim la scopul de bază și la raportul ce—-cum: identifică mai întâi 
ce vrei să faci, apoi perfecţionează-te pe câteva lucruri care sunt 
esenţiale pentru a face asta. 


CE — ANTREPRENORUL CA STRATEG 


Datoria noastră, în calitate de antreprenori, este de a produce 

bunuri pentru oameni, de a-i îmbogăţi și a-i face fericiţi pe toți 
cei care le folosesc. 

— Konosuke Matsushita, 

fondator Matsushita Electric 


Strategia de modă veche are o abordare tradiţională, axându-se pe 
ce-ul companiei. Iar pentru antreprenori asta nu poate însemna 

decât două întrebări: ce clienți și ce produse vor urmări? Sunt două 
întrebări la care antreprenorii ar trebui să deţină răspunsul corect. 
La urma urmei, clienţii şi produsele nu sunt funcţii ale afacerii, sunt 
afacerea în sine. Dacă nu ai răspunsul corect la oricare din întrebări 
înseamnă că te îndrepţi cu siguranţă către faliment. Cu toate 
acestea, gândirea strategică, indiferent de modul în care se face, are 
un înţeles specific și o importanţă majoră. Apropierea de clienţi şi 
produse nu este o activitate ocazională menită să îi impresioneze pe 
angajaţi, ci mai degrabă cea mai valoroasă armă pe care strategul o 
are în luarea de decizii majore. Aceasta este lecţia pe care ne-o 
predă marele antreprenor japonez, Konosuke Matsushita. 

Matsushita era un tânăr agent de vânzări din Osaka. În 1918 şi-a 
investit economiile de-o viaţă — de 100 de ieni (cca 50 USD) — 
pentru a importa prize electrice din Marea Britanie. Era atât de 
entuziasmat şi atât de dornic să vândă primul lot și să comande 
altul. Era sigur că acest tip de produs se va vinde foarte bine în 
noua eră a electricităţii. Se înșelase însă. Niciunul din distribuitorii 
pe care îi contactase nu era interesat să comercializeze prizele sale 
electrice. De fapt, lucrurile au mers atât de prost, încât la scurt timp 
a dat faliment. Prin urmare, prima lui încercare antreprenorială a 
fost un eşec total. Iar în Japonia acelui timp, a rata în afaceri era o 
rușine. Apoi, Matsushita a făcut ceea ce puţini agenţi de vânzări se 
încumetă să facă, ceva ce i-a schimbat radical viaţa. 

S-a dus la toţi distribuitorii care i-ar fi putut cumpăra produsul 
şi i-a întrebat, pentru prima oară: „Ce pot schimba la aceste prize 
pentru ca dvs. să doriţi să le achiziţionaţi, pentru a le vinde în 
magazinul dvs.?*“ Unii l-au sfătuit să le mărească, să le micșoreze, 
să le schimbe culoarea, să facă una, alta. El a luat toate sugestiile 
acestora și a început să le modifice acasă. Chiar a făcut unele pro- 
totipuri, pornind de la zero. S-a dus pe piaţă cu noile modele și a 
încercat din nou. Încă o dată. Şi-ncă o dată. A continuat rutina de 
a-i întreba pe potenţialii clienți cum ar trebui să schimbe produsul 
pentru ca aceştia să îl cumpere. Acest du-te-vino de strategizare a 
raportului client-produs este cel care a dus la minunata invenţie a 
lui Konosuke Matsushita: prima priză electrică dublă din lume. 
Având un produs revoluționar, Matsushita a început să atragă 
clienţi, iar compania Matsushita Electric începea să joace un rol din 
ce în ce mai important în industria produselor electrocasnice din 

Japonia. Acum, cu o singură linie electrică se puteau utiliza 2 apa- 
rate — un ventilator electric şi un aparat de radio sau un cuptor 
electric ș.a.m.d. Perseverenţa lui Konosuke Matsushita a dus la 
apariţia celui mai mare producător de produse electrice și electro- 
nice. Aceasta a fost şi o lecţie de strategie corporatistă pe care 
fondatorul Matsushita Electric nu a uitat-o niciodată. 

Conform propriilor declaraţii ulterioare, Matsushita nu a reușit 
din prima pentru că s-a gândit prea mult să își vândă produsele şi 
prea puţin la ceea ce își doreau clienţii cu adevărat. Prin urmare, 
care a fost procesul strategic de succes? Foarte simplu: întreabă-ţi 
clienţii ce își doresc, apoi fă un lucru rar întâlnit și neașteptat și 
furnizează-l! Când cauţi metode simple și practice, strategia simplă 
client-produs aplicată de Matsushita este greu de devansat. 

În 1932, cam la 14 ani de la debut, Konosuke Matsushita a făcut 
din nou un lucru pe care majoritatea agenţilor de vânzări (şi marii 
antreprenori) nu l-ar fi făcut niciodată. A început să se gândească și 
să noteze principiile companiei, așa cum le-a experimentat el. I-au 
trebuit 5 ani să o facă. Rezultatul a fost o broșură de 23 de pagini, 
intitulată Filosofia de management Matsushita, care integrează un 
bagaj informaţional despre companii, similar celui cuprins într-o 
întreagă literatură de specialitate. Broşura oferă un cadru filosofic și 
strategic pentru orice companie care, nu în mod surprinzător, se 
rezumă la a face produsele de care piaţa are într-adevăr nevoie. Ar 
fi o carte utilă fiecărui program de MBA din lume. 

Timp de 85 de ani, ce-ul afacerii la Matsushita s-a condus după 
informaţii specifice despre ce produse vor clienţii. Faptul de a face 
acest lucru mai bine decât concurenţa a constituit dintotdeauna 
avantajul competitiv fundamental al companiei Matsushita Electric 
şi al mărcilor consacrate precum Panasonic și National. Făcând 
asta, Konosuke Matsushita a ridicat raportul client — produs de la 
statutul de magie neagră, la certitudine. Şi dacă te gândeşti că totul 
a pornit de la acele prize rămase în stoc, în 1918! Dacă vrei să 
imprimi același avantaj competitiv propriului debut antreprenorial, 
citeşte mai departe! 

ÎNTOCMIREA PLANULUI ANTREPRENORIAL DE AFACERI 


Nu există activitate mai utilizată în afaceri decât strategia şi plani- 
ficarea. Din motive de neînțeles, acest aspect mai degrabă pasiv al 
companiei a dus la apariţia a numeroase cărți, tehnici, diagrame şi 
angajamente de consultanţă. Și, aproape fără excepţie, așa-zişilor 
antreprenori de pe băncile şcolilor de afaceri, li se spune că cel mai 
important pas în înfiinţarea unei companii este întocmirea unui 
plan excelent de afaceri. Trei sute de pagini în care se recomandă o 
mulţime de diagrame și grile de buget. Desigur, nimeni nu își bate 
capul să le reamintească studenților MBA plini de entuziasm, 
milioanelor de birocraţi care visează la ziua când vor reuși să fie pe 
cont propriu, că de fapt niciun mare întreprinzător, de la William 
Lever până la Bill Gates, nu a început o afacere întocmind un plan 
de afaceri excelent. 

Din fericire, există un mod mai simplu de a întocmi un plan de 
afaceri. Este vorba despre metoda tradiționalistă, antreprenorială. 
Întreabă-te mai întâi ce îţi place într-adevăr să faci şi la ce te pricepi 
cu adevărat. Fă un inventar cât mai complet. Apoi, analizează care 
sunt nevoile pe care nu le poţi acoperi sau pe care nu le poţi acoperi 
decât parţial pe pieţele pe care le cunoști și pentru care ai putea crea 
un produs sau serviciu de calitate superioară. Și, în cele din urmă, 
pentru fiecare idee produs/piaţă care îţi vine în minte, clasează-ţi 
poziţia concurenţială estimativă faţă de cei mai buni furnizori pe 
care îi cunoşti pentru produsul sau serviciul respectiv. Cu ajutorul 
acestor întrebări, vei identifica afacerea produs/piaţă cu cea mai 
mare rată de reuşită pentru tine, ca antreprenor. 

Pare prea simplu ? Te-ai simţi mai bine dacă ar fi mai complicat? 
Ai dori să faci un studiu de piaţă, să analizezi grupuri şi să întoc- 
mești grile de buget? Poţi desigur să o faci și chiar mai mult decât 
asta, dacă ai avea la dispoziţie tot timpul din lume și o grămadă de 
bani. Lasă cartea asta deoparte și pregătește-te ca următorul an să 
ţi-l petreci făcând studii de piaţă şi întocmind planuri de afaceri. 
Dar nu uita, nu așa au procedat marii antreprenori. Dacă vrei să 
încerci metoda lor, citeşte mai departe. 

Trebuie să îţi pui mai întâi întrebările de mai jos. Se poate ca 
răspunsurile iniţiale să nu îţi garanteze succesul antreprenorial. 

Dar poţi fi sigur că ţi-ai pus întrebările necesare. Întrebările-cheie 
pe care orice antreprenor trebuie să și le pună sunt următoarele: 


e Ce mă pasionează? Ce îmi place într-adevăr să fac? 
e Ce produse și servicii aș putea furniza? La ce mă pricep cu adevărat? 


e Ce clienți/piață aș putea urmări? Care este nevoia pieţei pentru 
produsele și serviciile pe care aş vrea să le fac sau la care mă 
pricep? 

e Ce poziţie concurenţială aș avea? Pentru fiecare posibilitate, care 
ar fi poziţia mea concurenţială în raport cu furnizorii de 
produse și servicii similare pe piaţă? 

e Ce abilităţi și resurse financiare trebuie să am? Pot într-adevăr crea 
un produs sau serviciu? Pot într-adevăr vinde un produs? Pot 
într-adevăr furniza un serviciu? Şi pot plăti pentru el? 


Acestea sunt niște întrebări dure, menite să te menţină cu picioa- 
rele pe pământ. Așa e, toate întrebările se referă la produse și pieţe. 
Ar mai fi şi alte lucruri de analizat, însă îţi garantez un lucru: trebuie 
să răspunzi la toate aceste întrebări. Dacă nu poţi singur — sau îm- 
preună cu familia — fă-ţi o favoare imensă și nu îţi da încă demisia! 

Așa cum spune Ben Tregoe: „Dacă planul (de afaceri) nu se 
axează pe raportul produs/piaţă și pe priorităţile produsului/pieţei 
tale, nu ai făcut nimic.“ Pentru antreprenor, ce-ul companiei se 
axează întotdeauna pe ce clienţi și produse vei urmări. Strategia şi 
planificarea trebuie să se concentreze numai pe alegerea produselor 
şi pieţei potrivite. Cu cât te implici mai mult, cu atât planul antre- 
prenorial devine un plan de supravieţuire. Cu siguranţă nu arată ca 
un plan strategic, după metoda Harvard Business School. Se poate 
ca abordarea antreprenorială să nu fie atât de sofisticată și elegantă, 
însă are o calitate salvatoare — merge de minune pentru a demara 
noi afaceri și a le face să funcţioneze. 

Prin urmare, cum faci asta? Este chiar simplu. Fie că procesul 
tău de planificare este oficial sau nu, acesta acoperă o perioadă de 
6-10 ani și utilizează venituri reduse și șiruri nesfârșite de cifre. 
Trebuie să ştii care sunt produsele şi clienții-ţintă. Primul lucru pe 
care trebuie să îl ştii este, desigur: de unde faci rost de idei de piaţă 
şi produs? Și apoi, cum alegi între mai multe variante? După ce 

criterii ar trebui să te orientezi? Există niște reguli pe care le poţi 
urma pentru a alege clienţii/piaţa și produsele/serviciile ? Acum te 
confrunţi cu întrebarea crucială într-o companie. Așa cum a 
formulat-o simplu 'Tregoe: „Ce produse şi servicii vei oferi și cui 
le vei oferi ?“ Poţi citi o grămadă de studii și poţi angaja o mulţime 
de consultanţi care să te ajute să găsești răspunsul la această între- 
bare dar, în definitiv, există cinci lucruri pe care trebuie neapărat 
să nu le uiţi. 


e Este o chestiune de supraviețuire. Scopul este supraviețuirea, nu 
o aprobare din partea unui comitet de planificare corporatistă. 
Dacă nu reuşești, probabil că la anul nu vei mai apuca să 
încerci din nou. Vei dispărea! 


e Fă un proiect simplu, clar. Obiectivul tău nu este întocmirea pla- 
nului, ci dezvoltarea afacerii. Planificarea nu înseamnă un depar- 
tament ultraspecializat în cadrul organigramei interne sau o 
săptămână în Bermude cu consultantii. În concluzie, întocmeşte 
repede un plan simplu și întoarce-te la munca concretă. 


e Axează-te în permanenţă pe client. Analizează orice piaţă despre 
care ştii câte ceva din două puncte de vedere: în calitate de 
client și de observator. Ce nevoi observi că nu sunt satisfăcute 
sau că sunt acoperite parțial ? O analiză detaliată asupra acestui 
aspect poate constitui o sursă extraordinară de idei de afaceri 
pentru antreprenori. Odată demarată afacerea, amintește-ţi că 
cei mai buni parteneri de afaceri pe care îi ai sunt clienţii tăi. 
Aceștia știu mai multe și implică mai puţine costuri decât 
cercetătorii de piaţă sau consultanţi. Fă-ţi strategia cu ajutorul 
lor, nu pentru ei. 


e Axează-te în permanenţă pe produs. Ce îţi place să faci? La ce te 
pricepi? Răspunsul la aceste două întrebări constituie cea mai 
eficientă metodă prin care antreprenorii identifică tipul de 
afacere pe care o demarează. Prin urmare, dacă nu vrei să ratezi 
cea mai bună sursă de idei antreprenoriale pe care o vei avea 
vreodată, concentrează-te pe produsele și serviciile posibile. Și, 
chiar dacă e adevărat că antreprenorii sunt pasionaţi de propriul 
produs, nu uita niciodată că rămân pe piaţă datorită faptului că 
se asigură în permanenţă ca produsul să placă clienţilor. 

e Cunoaște criteriile esenţiale. Există doar două criterii esențiale în 
alegerea pieţei și produsului. Acestea sunt: nevoza pietei şi 
poziția concurenţială. Marii antreprenori sunt obsedaţi să des- 
copere nevoile pieţei pe care intră și să identifice orice metodă 
prin care să sporească poziţia concurenţială a produsului pe 
care îl oferă. Acestea sunt două criterii esenţiale! 


ALEGEREA PIEȚEI ȘI A PRODUSELOR 


În alegerea pieţei şi a produselor în demersul tău antreprenorial, 
trebuie să cunoşti răspunsurile la două întrebări simple: Cât de 
bună este piaţa mea ? şi Cât de bun este produsul meu ? Piaţa pe care 
o urmăreşti se poate situa la extreme. Iar poziţia concurenţială a 
produsului propriu poate fi catalogată drept cea mai bună sau cea 
mai proastă din lume. Pentru a nu complica lucrurile, ne vom limita 
la doi termeni: crescută şi redusă, pentru a indica nevoia pieţei; 
ridicată şi scăzută, pentru a indica poziţia concurenţială. 

Povestea care ilustrează perfect forţa acestor două criterii este 
reală şi, oricât de incredibil ar părea, am aflat-o în timpul unuia din 
acele zboruri lungi. Eram în cursa Stockholm - New York și 
stăteam lângă un antreprenor. Omul de ştiinţă de alături îmi împăr- 
tăşea deja povestea vieţii lui: „Așadar, acum locuiesc în Florida... 
Am fost director R&D la Squibb Pharmaceutical... Am lucrat în 
sediile din Lawrenceville, New Jersey... Ani la rând, văzând că 
Squibb respingea multe produse doar pentru că nevoia pe piaţă 
pentru astfel de produse nu era suficient de mare, mi-am dat 
demisia şi mi-am început o mică afacere cu produse farmaceutice.“ 
Ia te uită! Devine interesant! M-am întors încet spre el, acesta fiind 
un fel de a-i spune: „Acum, că mi-ai stârnit curiozitatea, ar fi bine 
să merite efortul.“ Surpriză, a fost mai bine decât m-am aşteptat; 
omul mi-a prezentat o extraordinară aplicaţie antreprenorială 
pentru ideea cererii pieţei/poziţiei concurenţiale. 

Aşa cum a spus-o și el, oricine din domeniu știe că există o 
mulțime de necesităţi pe piaţa medicală și farmaceutică. Marile 
companii, asemeni fostului său angajator, nu îşi permit nici măcar să 
se gândească la acestea. O piaţă „restrânsă“ care să aducă companiei 
un profit de 25 de milioane USD nu se bucură de atenţie, conform 

spuselor colegului. Primul produs pe care acesta l-a lansat, scutece 
pentru bătrâni, era o idee lipsită de logică. Exista o nevoie redusă, 
dar reală pe piaţă, însă nimeni nu producea scutece speciale pentru 
bătrâni. Şi-a dedicat timp pentru cercetare, a perfecţionat designul 
produsului, a contractat partenerii potriviţi pentru a le produce și 
distribui, lansând astfel pe piaţă primul său produs de succes. A fost 
de acord cu faptul că ceea ce a făcut se situează în partea din stânga 
sus a matricei Nevoia pieţei/Poziţia concurenţială: Nevoie redusă a 
pieţei/Poziţie concurenţială ridicată. 

Această afirmaţie a deschis o întreagă discuţie despre perspectiva 
sa de ansamblu asupra inventării de noi produse, pentru diverse 
tipuri de piaţă, la scară redusă la început, extinzându-se şi devenind 
ulterior o afacere majoră în branșă. A descris în detaliu multitudinea 
de pieţe şi posibilități de produse din industrie, făcând o clasificare 
orală pe categorii a acestora. Am putea completa explicaţiile colegu- 
lui suedez cu privire la matricea Nevoia pieţei/Poziţia concurenţială 
cu exemple din lumea medicală. 


Afacerea „lepra“ 


Pentru începători, aşa cum ne-a explicat și antreprenorul suedez, 
există un număr limitat de nevoi într-o lume pentru care nu există 
produse sau doar produse de slabă calitate. Să luăm de exemplu 
cazul leprei. Este o boală îngrozitoare, cu un număr relativ redus 
de cazuri înregistrate, fiind o boală fără leac. De ce nu există niciun 
leac? Pentru că este vorba despre o piaţă mică, prezentă mai ales în 
ţările sărace, iar Merk și Glaxo€ nu fac cercetări în vederea lansării 
unui medicament împotriva leprei. Să presupunem că tu și echipa 
reuşiţi să descoperiţi un leac. Ar fi vorba în acest caz de o nevoie 
redusă a pieţei/poziţie concurenţială ridicată a produsului. Catego- 
ria „afacerea lepra“ este un cadru familiar antreprenorilor. Aceștia 
se descurcă de minune în afacerile de tip nișă. (E posibil ca aceasta 
să fie o lecţie și pentru consumatori. Dacă este să te îmbolnăveşti 
de o boală incurabilă, nu îţi rămâne decât să te rogi şi să speri că 
poate se va descoperi în cele din urmă un leac.) 

Afacerea „durerile de cap“ 


Dar ce spuneţi despre reversul afacerii „lepra“ ? Gândiţi-vă la raioa- 
nele tuturor farmaciilor din America. Desigur, raionul de calmante. 
Se pare că întreaga populaţie a Americii (280 de milioane) suferă de 
dureri de cap, gripă şi alergii. Toate aceste medicamente sunt pentru 
aceleași afecţiuni, având ingrediente asemănătoare, permiţând, 
desigur, apariţia inovației aspirinei care nu conţine aspirină. Ceea ce 
am observat recent este faptul că două produse identice, de la acelaşi 
producător, au ingrediente similare. De exemplu: Extra Excedrin și 
Excedrin contra migrenelor sunt identice, până şi în ceea ce priveşte 
doza de 65 mg de cafeină pe care o conţin. De unde toată această 
nebunie de marketing? Deoarece piaţa este foarte extinsă. Aceasta 
este afacerea „durerile de cap“, care se încadrează perfect în rubrica 
nevoie crescută a pieţei/poziţie concurenţială scăzută din matrice. Şi 
antreprenorii pot prospera în acel sector, dacă sunt gata să concu- 
reze cu cel mai mic preţ pe piaţă. 


Afacerea „polio“ 


Locul în care cu siguranţă niciun antreprenor nu ar dori să se afle 
este rubrica nevoie redusă a pieţei/poziţie concurenţială scăzută. 
Există o mulţime de nevoi medicale ușor identificabile în acest 
sector — majoritatea bolilor pentru care s-a găsit un leac cu ani în 
urmă, precum poliomelita și febra tifoidă. Acestea sunt pieţe care 
au dispărut sau sunt pe cale de dispariţie sau, chiar dacă nu ar fi 
cazul, vechiul patent de producţie a expirat și orice producător ar 
putea apărea la un moment dat pe piaţă cu un medicament ieftin. 
Arena afacerii „polio“ nu este un loc pentru antreprenoriatul rapid. 
Pur şi simplu antreprenorii nu fac mare profit aici. Interesant 
lucru, unele companii mari, cu tradiţie, nu neapărat farmaceutice, 
continuă să rămână în acest sector. Poate ai fost chiar angajat de o 
companie care nu are curajul să elimine verigile slabe. În loc să se 
menţină pe o piaţă în declin, cu produse de uz curent, ar trebui să 
lichideze afacerea şi să se orienteze spre ceva cu potenţial. 

Afacerea „afecțiunile cardiace“ 


Și ajungem în sfârșit la locul la care marile companii și antreprenorii 
visează — rubrica nevoie crescută a pieţei/poziţie concurenţială 
ridicată. Gândiţi-vă puţin la asta. Afecţiunile cardiace rămân în top 
în ceea ce priveşte rata de deces — atât la femei, cât și la bărbaţi. S-au 
făcut progrese în tratarea diferitelor afecţiuni cardiace, dar nu s-a 
descoperit deocamdată niciun leac. Cum ar fi dacă — și aici intervine 
visul — tu și cu echipa ta de antreprenori/cercetători inventaţi o 
inimă artificială, absolut perfectă. Aţi putea acorda clientului garan- 
ţie pe viaţă pentru inima perfectă pe care aţi creat-o. Ar fi mai bună 
decât propria lor inimă. Deci afacerea ta se va situa la acelaşi nivel 
(de profit) cu maşinile, electricitatea și penicilina — câteva din cele 
mai revoluţionare produse din întreaga istorie. Pot avea antrepre- 
norii succes în acest sector? Desigur. Succes garantat 100%. Poți 
avea chiar şi mai mult decât atât. Aceasta va face concurenţa să te 
invidieze, contactând organizaţiile guvernamentale care vor face tot 
ce le va sta în putinţă să te retrogradeze puţin. Întrebaţi-i pe cei de 
la AT&T, IBM şi Microsoft cum stau lucrurile atunci când deţii 
monopolul. Prin urmare, urmăreşte-ţi scopul prin orice mijloace şi 
fii pregătit să simţi în ceafă suflul fierbinte al concurenţei dure şi 
consecinţele reglementărilor guvernamentale. 

Diagrama de mai jos arată unde se situează cele patru exemple din 
lumea medicală, în funcție de nevoia pieţei şi poziţia concurenţială. 

Această matrice te va ajuta să îţi alegi piaţa/produsele pentru ca 
aventura ta antreprenorială să ia avânt și să continui să fii important 
pe măsură ce te dezvolţi. Aceşti parametri vor indica în permanenţă 
ce tip de acţiuni trebuie întreprinse pentru a îmbunătăţi fiecare din 
activitățile pieţei/produsului. De exemplu, dacă te situezi la rubrica 
Nevoie redusă a pieţei/Poziţie concurenţială ridicată, va trebui să 
găsești mai mulți clienţi care să îţi cumpere produsul. Prin urmare, 
concentrarea pe marketing, distribuţie, export și așa mai departe va 
fi vitală pentru a-ţi putea dezvolta afacerea. Invers, dacă te afli la 
rubrica Nevoie crescută a pieţei/Poziţie concurenţială scăzută, asta 
înseamnă că trebuie să creşti gradul de competitivitate al produ- 
sului. Îmbunătăţirea inovației de produs, calităţii, costurilor şi redu- 
cerea timpului de livrare sunt elemente-cheie pentru dezvoltare. În 
principiu, aceste criterii te vor ajuta să îţi extinzi afacerea; aceasta 
este de fapt misiunea antreprenorilor. 

Produse 
Ridicată 
a Afacerea 
Afacerea „lepra AS zl ca 
„afecțiunile cardiace 
Nevoie redusă a pieței/ A ea alea 
A a atu Nevoie crescută a pieţei/ 
Poziţie concurențială ridicată A A Ea A a rel 
? i Poziție concurențială ridicată 
Poziția 
concurențială 
Afacerea „polio“ Afacerea „durerile de cap“ 
Nevoie redusă a pieței/ Nevoie crescută a pieţei/ 
Poziţie concurențială scăzută | Poziţie concurenţială scăzută 
Scăzută 
Redusă Crescută 
Nevoia pieţei 


Acum deţinem câteva noţiuni privind modul în care antrepre- 
norii definesc și furnizează ce-ul misiunii lor. Este timpul să pro- 
cedăm la fel în propria aventură. Nu ai nevoie de miliarde pentru a 
face un studiu de piaţă. Și nu ai nevoie de 6 luni pentru a redacta un 
plan detaliat de afaceri. Dar pentru a face lucrurile ca un adevărat 
antreprenor trebuie să îţi alegi o piaţă solidă şi niște produse de 
succes. Exerciţiul aplicativ 2 te va ajuta în acest sens. 

EXERCIȚIU APLICATIV 2 
Intocmirea planului antreprenorial de afaceri 


Ce îţi place să faci și la ce te pricepi? Ce nevoi observi zilnic că 
nu sunt satisfăcute sau sunt satisfăcute de o companie care fie că 
le acoperă prea greu, fie practică un preţ ridicat? Cu răspunsul 
la aceste întrebări vei găsi afaceri piaţă/produs cu cea mai ridicată 
rată de succes pentru tine ca antreprenor. Completarea acestei 
aplicaţii în patru părţi nu îți va asigura succesul antreprenorial, 
însă te va ajuta să răspunzi la întrebările necesare și să te axezi pe 
principiile fundamentale ale companiei. 


e Ce îmi place într-adevăr să fac? 

e La ce mă pricep cu adevărat? 

e Ce nevoi observ că nu sunt acoperite pe piaţă şi care necesită 
produse sau servicii pe care aș putea să le fac sau la care mă 
pricep? 

e Care este mărimea și valoarea nevoii de piaţă pentru fiecare 
serviciu și produs pe care l-am identificat? 

e Care ar fi poziţia mea concurenţială în comparaţie cu alţi fur- 
nizori de produse şi servicii similare ? 


e Ce acţiuni trebuie să întreprind pentru a demara afacerea? 


E posibil să existe și alte aspecte pe care ar trebui să le analizezi 
şi cu siguranţă vei dori să confirmi răspunsurile pe care le vei da 
acum. Dar îţi promit că răspunsurile din Exerciţiul aplicativ 2 
constituie punctul de plecare pentru un antreprenor de succes. 
Aşa că pentru moment distrează-te cu alegerea propriilor pieţe 
şi produse! 

EXERCIȚIU APLICATIV 2-A 
Alegerea pieţei și produselor 


Din lista lucrurilor care îți place într-adevăr să le faci și a celor la 
care te pricepi cu adevărat, identifică piaţa și produsele tale. Cea 
de a treia categorie, a nevoii pieţei, sugerează faptul că trebuie să 
iei în considerare și produsele „determinate“ de piaţă, cu un 
avertisment: chiar dacă ideea ta piaţă/produs este inspirată de o 
nevoie identificată pe piaţă, cerința antreprenorială care spune că 
trebuie să îţi placă ceea ce faci și trebuie să te mai și pricepi la asta 
rămâne la fel de importantă. Desigur, demararea unei afaceri cu 
nişte produse care nu îţi plac și la care nu te pricepi deloc este o 
reţetă sigură pentru dezastru, indiferent cât de mare ar fi nevoia 
pe piaţă pentru produsele respective. 

Apoi, transpuneţi răspunsurile din prima coloană sub forma unei 
activităţi de afaceri în cea de a doua. „Îmi plac calculatoarele“ ar 
putea deveni „reparaţii calculatoare“ sau „Mă pricep la grădină- 
rit“, ar putea deveni „servicii de arhitectură peisagistă.“ Observi 
că unele din interesele și abilităţile tale pot necesita o gândire 
creativă pentru a le redefini în cadrul unei afaceri. Câteva s-ar 
putea să nu funcţioneze. Elimină-le și treci mai departe. 


Ce îmi place într-adevăr să fac? Alegerea pieţei și produselor 
. . 
. . 
. . 
La ce mă pricep cu adevărat? Alegerea pieţei și produselor 
. . 
. . 
. . 
Ce nevoi de piață observ? Alegerea pieţei și produselor 
. . 
. . 

EXERCIȚIU APLICATIV 2-B 
Alegerea pieţei și produselor 


Fă o listă cu piaţa și produsele (posibile afaceri) de la punctul 2-A. 
Pentru fiecare piaţă/produs alese, apreciază nevoia pieţei și poziţia 
concurenţială probabilă, pe o scară de la 10 la 1 (10 — cel mai mare, 
1 — cel mai mic). Folosește-te de cele mai bune estimări și fii 
obiectiv când răspunzi la întrebări. Fii cât mai obiectiv cu puţinţă. 
Întrebările generice pentru fiecare apreciere sunt: 


Nevoia pieţei. Cât de mare este piaţa, ca număr de clienţi și ca 
volum de vânzări? Este o piaţă în creștere, declin sau stag- 
nează? Cât de puternică este nevoia pe piaţă? Este o nece- 
sitate, un lux sau un moft trecător? 

Poziția concurenţială. Cât de bine, ieftin și repede poţi furniza 
acest produs/serviciu în comparaţie cu oferta concurenţei? 


Alegerea pieței și a produselor Clasament (10 — mare/1 — mic) 
Din Exercitiul aplicativ 2-A Nevoia Poziţia 
pieței” concurențială* 


* Notează orice informaţie esenţială pe care o vei verifica ulterior. 

EXERCIȚIU APLICATIV 2-C 
Alegerea pieţei și produselor 


Estimează poziţia pieţei și a produselor din matricea 2-B. De 
exemplu, o nevoie a pieţei la nivelul 9 și o poziţie concurenţială 
la nivelul 9 s-ar situa foarte aproape de pătratul din dreapta sus. 
Un raport 3/7 se va situa aproape de centrul pătratului din 
stânga sus ș.a.m.d. Această matrice îţi va face o prezentare 
vizuală a combinațiilor nevoia pieţei — poziţia concurenţială 
pentru fiecare din ideile tale piaţă/produs. 


1. Piaţă extinsă/Poziţie concurenţială ridicată. Rată ridicată de reu- 
şită în tipul de afacere Rolls-Royce. Gândește-te cum poţi 
găsi mai multe pieţe pentru un produs excelent. 

2. Piaţă extinsă/Poziţie concurenţială ridicată. Rată ridicată de reușită 
dar, odată ce ai reușit, e posibil să ai o poziţie concurenţială ridi- 
cată. Fii pregătit să înfrunţi o competiţie dură. 

3. Piaţă extinsă/Poziţie concurenţială scăzută. Rată bună de reușită, 
dar e posibil să practici preţuri mai mici decât ale concurenţei. 
Gândeşte-te cum îţi poţi îmbunătăţi poziţia concurenţială. 

4. Piaţă redusă/Poziţie concurenţială scăzută. Rată scăzută de reu- 
şită. Fereşte-te de acest tip de afacere ca de ciumă. 


1 »10 
10 10 
A A 
#1 #2 
Pozitia 
concurențială 
#4 #3 
1 1 
1 æ 10 


Nevoia pieței 

EXERCIȚIU APLICATIV 2-D 
Este timpul să demarăm afacerea! 


Aplicația 2-C a identificat alegerea pieţei și a produselor cu ra- 
tele cele mai bune de reușită. În funcţie de aceasta, care sunt cei 
mai importanţi pași pe care trebuie să îi întreprinzi în urmă- 
toarele 3 sau 6 luni pentru a demara afacerea? Ar trebui să te 
concentrezi pe principiile de bază necesare pentru a pune pe 
picioare o afacere și a o face să meargă. Deși am mai vorbit 
despre acest lucru în capitolul de față, prezentăm din nou aceste 


principii sub formă de întrebări. 


1. Ce acţiuni voi întreprinde pentru a identifica 
și vinde produsele potențialilor clienţi și piete? 


2. Ce acțiuni voi întreprinde pentru a crea și produce 
prima versiune sau prototip de produs/serviciu 
pentru a fi disponibil clientului pentru testare. 


3. Ce acțiuni voi întreprinde pentru a determina 
și stabili abilitățile operaţionale necesare pentru 
a produce, vinde şi servi produse și clienţi? 


4. Ce acțiuni voi întreprinde pentru a identifica sursele 


de lichidităţi (inclusiv clienţi) și pentru a asigura lichidităţi 


pentru a acoperi etapa de început a afacerii? 


Când? 


Când? 


Când? 


Când? 

CUM — ANTREPRENORUL — CREATOR AL CULTURII 


Credintele care modelează marile organizații rezultă de cele mai 
multe ori din caracterul, experiențele și convingerile unei singure 
persoane. Mai mult decât majoritatea companiilor, IBM este 
oglinda unei singure persoane — tatăl meu, T.J. Watson. 


— Thomas J. Watson, Jr., fost președinte IBM 


Dimensiunea modului — cum-ul“ — poate fi uşor transpusă într-o 
cultură corporatistă de tipul: „Cum avem de gând să ne organizăm 
afacerea.“ În general, în companii, ca şi în societate, cultura se 
defineşte prin valorile sau convingerile oamenilor. Pentru antrepre- 
nori, motivul pentru crearea şi menţinerea valorilor organizaționale 
este de a se asigura că şi compania se axează pe acei factori opera- 
ţionali esenţiali pentru realizarea planului de afaceri. 

Antreprenorii, prin definiţie, stabilesc valorile propriilor compa- 
nii și le subliniază zilnic prin comportament. Acţiunile lor determină 
de fapt ce trebuie și ce nu trebuie făcut. Cum trebuie să se comporte 
angajaţii, cum este percepută calitatea și ce nivel de respect se acordă 
clienţilor — sunt coordonate determinate de exemplul personal al 
fondatorului. Cultura antreprenorială se bazează pe două criterii 
perfect logice: ce tip de comportament îmi va asigura un avantaj 
competitiv şi care este tipul de comportament pe care îl adopt fără 
compromis? Răspunsurile la aceste întrebări dezvăluie valorile care 
definesc cultura organizaţională. Pentru antreprenor, cultura trebuie 
să sprijine nemijlocit strategia client/produs. A se ghida după valori 
care nu au legătură cu planul de afaceri ar fi de neconceput pentru un 
antreprenor. Cu siguranță, lui T.J. Watson nu i-a trecut niciodată așa 
ceva prin cap. 

IBM se clasează pe locul 9 ca vânzări și pe 6 ca profit în topul 
Fortune 500, dar ar fi corect din partea noastră să spunem că 
apogeul a fost atins cu 15 ani în urmă. Ciudat, a spune că IBM şi-a 
atins apogeul înseamnă a recunoaşte forţa extraordinară şi reputaţia 
pe care Big Blue? şi-a câștigat-o de-a lungul secolului XX. De fapt, 
gândind în perspectivă, se poate afirma că IBM a fost cea mai mare 
şi profitabilă corporație din întreaga istorie a afacerilor. Dacă ar 
trebui să alegi un singur factor crucial pentru măreţia pe termen 
lung a IBM-ului, acesta ar fi că era cea mai bună companie din lume 

care făcea câteva lucruri esențiale pentru realizarea propriei strategii 
de afaceri. Tom Watson Jr. a numit-o „puterea credințelor IBM“. 

Tatăl său, Thomas J. Watson Sr., a fondat IBM-ul în 1914 şi a 
început imediat să inoculeze angajaților propriul set de convingeri: 
servicii ireproşabile furnizate clienților, respectul pentru persoană 
şi efortul sporit în orice activitate. Istoria a demonstrat că aceste 
convingeri, pe care astăzi le numim valori, au servit bine companiei 
timp de 75 de ani. De unde provin? Oare dl Watson a pus angajaţii 
să voteze aceste valori sau a angajat consultanţi pentru a-i spune 
care să fie aceste valori? Nu, valorile au venit de la el însuși, atunci 
când a înţeles că IBM-ul trebuia să se concentreze pe valori pentru 
a-şi realiza strategia. 

T.J. Watson a fost dintotdeauna un agent de vânzări optimist, 
deoarece nu percepea strategia IBM ca un lider de produs sau ca 
inovator. De fapt, la început, produsele IBM erau chiar banale: 
cântare de măcelărie, cuțite de tranșat, râșniţe de cafea, ceasuri cu 
cronometru și o combinaţie simplistă de mașini de finisat carduri. 
Watson a intuit avantajul competitiv al IBM-ului prin furnizarea de 
servicii ireproșabile clienților, indiferent de produs. Această valoare 
a fost transmisă oral, sub forma unei promisiuni făcută lumii: „IBM 
va oferi cele mai bune servicii în orice domeniu, oriunde în lume.“ 

Watson și-a asumat astfel o misiune pe viaţă, onorându-și promi- 
siunea făcută. Ani la rând, campaniile de promovare ale IBM spuneau 
doar: „IBM înseamnă servicii.“ Agenţii de vânzări ai companiei erau 
formaţi în mod diferit de ceilalți. Ei petreceau 18 luni pe băncile 
şcolii IBM înainte de a se întâlni cu primul client. Încă din prima zi 
li se inocula ideea că era mult mai important să nu pierzi clienţii pe 
care îi ai decât să găsești alţii, punându-se astfel accentul mai mult pe 
servicii decât pe vânzare propriu-zisă. Anterior, compania începuse 
să recruteze ca traineri de vânzări studenţi din campusurile uni- 
versitare, ceva neobișnuit la vremea respectivă. lar Watson venise cu 
ideea „inginerilor de clienţi“, cei care coordonau echipele de vânzări, 
pentru a fi sigur că clienţii IBM beneficiau de cel mai înalt nivel de 
expertiză tehnică. Școlile IBM erau deschise personalului din relaţii 
cu clienţii, încurajând astfel interacţiunea şi bunele relaţii între 
angajaţi şi cei care le plăteau salariile. Departamentul de vânzări și cel 
de relaţii cu clienţii IBM erau renumite datorită faptului că lucrau 
non-stop pentru a rezolva toate problemele care apăreau. Într-o 

lovitură magistrală, menită a spori respectul pentru clienți, IBM a 
declarat public că 95% din ideile de produs au venit de la aceștia. Și, 
probabil, fapt bine cunoscut de toată lumea, lipsa de politeţe faţă de 
client era un criteriu de concediere. În IBM existau multe alte 
mijloace utilizate pentru a inocula „crezul de satisfacere a clientului“ 
drept avantajul competitiv primordial al companiei. 

În plus, Watson credea cu tărie că, pentru a furniza clienţilor cele 
mai bune servicii din lume, era nevoie de cei mai buni angajaţi din 
lume. Crezul lui Watson a devenit cea de a doua valoare a IBM-ului: 
„IBM-ul va respecta demnitatea fiecărui angajat.“ Această valoare 
verticală a creat probabil cele mai multe controverse din istoria 
companiei. Într-o lume nesigură, în continuă schimbare, unii din 
angajaţii cu vechime în IBM pot părea ciudaţi, dar ceea ce contează 
cu adevărat sunt principiile aflate în spatele metodelor. Să luăm de 
exemplu vestitul cod vestimentar IBM: cămașă albă, cravată bleu- 
marin și păr tuns scurt la bărbaţi. Femeile trebuiau să se conformeze 
liniei companiei, purtând cămăși albe și eșarfe albastre. Motivul 
pentru care s-a creat ţinuta „stil IBM“ de la un angajat obișnuit la 
vicepreşedinte era simplu. Tom Watson Jr. l-a explicat într-un mod 
extrem de simplu: „La vremea respectivă era ușor să știi care erau 
superiorii; managerii, îmbrăcaţi la costum, purtând cravată și guler 
apretat. Era evident cine erau muncitorii: cei care purtau cămăși cu 
gulere albastre și care aveau apărătorile de mâneci murdare. 
Managementul nostru a crezut cu tărie că un contrast puternic între 
manageri și muncitori ê trebuia evitat cu desăvârșire. În IBM nu se 
vor face diferenţe.“ Din acest crez a rezultat și politica unică IBM 
prin care subordonații își evaluau oficial superiorii, vestita politică a 
ușilor deschise în scopul „prevenirii posibilelor abuzuri de putere 
managerială“, prin intermediul a numeroase traininguri destinate 
tuturor angajaţilor, promovate intern. Cei 65 de ani de politică de 
non-concediere, aplicată chiar și în perioadele de criză profundă din 
timpul Marii Recesiuni (de neconceput în prezent la IBM), nu au 
afectat nici loialitatea, nici moralul companiei. Şi desigur, politica 
IBM de a acorda salarii și prime substanţiale angajaţilor a stat la 
baza celor de mai sus. Sună chiar foarte bine. Mai ales dacă le 
comparăm cu valorile pe care le afișează directorii Enron-ilor lumii, 
care câștigă de 531 de ori mai mult decât un salariu mediu! 

Cea de a treia valoare aplicată de IBM este aceea de a vorbi des- 
chis. S-a declarat că: „La IBM se așteaptă și se cer angajaţilor 
performanţe superioare, în orice domeniu.“ T.J. Watson a crezut 
întotdeauna în perfecţiune, spunându-le angajaţilor: „Credem că o 
organizaţie va fi în top numai dacă este dispusă să își asume sarcini 
ce par imposibile. Oamenii care vor trebui să facă ceea ce alții 
consideră că e imposibil sunt cei care fac descoperiri şi fac lumea să 
progreseze.“ Dacă citim printre rânduri, este lesne de ghicit că T.J., 
asemeni majorităţii marilor antreprenori, nu era ușor de mulţumit! 
Dar această pasiune pentru perfecţiune i-a alimentat optimismul 
nativ şi atitudinea de învingător. În timpul Marii Recesiuni, de 
exemplu, Watson a fost întrebat cum de era posibil ca IBM-ul să 
angajeze agenţi de vânzări, când în toate sectoarele se făceau con- 
cedieri în masă. Acesta a răspuns: „ Ei bine, ştiţi, un om de vârsta 
mea face întotdeauna lucruri trăsnite. Unii joacă prea mult pocker, 
alții pariază la cursele de cai, iar alţii fac lucruri de genul acesta. 
Viciul meu este de a angaja agenţi de vânzări.“ 

În esenţă, mesajul lui Watson era foarte clar: acela de a crea o 
cultură puternică, care să vină în sprijinul angajaţilor. Admiţând 
natura plină de compasiune a tatălui său, Thomas Watson Jr. 
descrie fără menajamente scopul valorii IBM prin respectul pentru 
oameni: „Accentul pe care îl puneam la început pe relaţiile umane 
nu provenea de fapt din altruism, ci din simpla convingere că 
respectul pentru propriii angajaţi şi al acestora pentru ei înşişi va fi 
în beneficiul companiei.“ 

Și, în fine, comparativ cu prostiile promovate pe post de cultură 
organizaţională din prezent (elegant clasificate drept misiune a 
companiei, în care nimeni nu crede), singurul lucru cu adevărat 
unic cu privire la modul de implementare a valorilor IBM este 
faptul că nimeni nu s-a preocupat să le includă într-o carte, timp de 
jumătate de secol! Prima prezentare scrisă a valorilor IBM a fost 
făcută de către Thomas Watson Jr., în 1963, la 50 de ani de la 
înființarea companiei de către tatăl său. În materie de istoric al 
companiei, Watson Jr. a scris o broșură extraordinară, de 33 de 
pagini, intitulată: O companie şi convingerile sale — Ideile care au 
stat la baza dezvoltării IBM. Că tot veni vorba, această broșură ar 
merge foarte bine cu cea scrisă de Matsushita (23 de pagini) și ar fi 
utilă oricărei biblioteci de școală de afaceri din întreaga lume! 

De fapt, valorile IBM au fost inoculate și menținute vii prin 
exemplul și implicarea personală ale lui T.J. Watson. El nu a avut 
vreun expert care să îl consilieze în acest sens și nici nu avea un 
departament de cultură organizaţională, care să întocmească liste 
interminabile cu principii și sloganuri măreţe. Și, cu siguranță, nu 
exista nimeni care să afișeze postere cu propriile valori pe pereţii 
companiei. Este ceea ce numim crearea de valori în mod antre- 
prenorial; acesta e cel mai bun sfat pe care îl poţi primi cu privire 
la modul în care poţi instaura o cultură puternică şi competitivă în 
cadrul noii tale companii. 

Desigur că epitetul pentru această istorisire extraordinară nu 
este atât de grandios. Angajaţii obişnuiţi au devenit în cele din 
urmă dovada vie că ciclul de viaţă al tuturor organizaţiilor nu are 
preferinţe. Până în 1980, IBM devenise o birocraţie imensă, care se 
mișca cu greu, total nepregătită pentru revoluțiile tehnologice care 
zdruncinaseră industria de calculatoare în anii '80 și '90. La vremea 
respectivă circula o glumă în Europa, potrivit căreia singura orga- 
nizaţie mai birocrată decât Comisia Europeană de la Bruxelles era 
IBM-ul. Era evident faptul că IBM trebuia să analizeze din nou 
nevoia pieţei şi poziţia concurenţială, însă compania se mișca cu 
greu, cufundată fiind în revoluţia antreprenorială care avea loc în 
propria-i industrie. Dacă ar fi înlocuit sau măcar suplimentat cele 
trei valori mult respectate cu o cruciadă pentru a deveni cea mai 
rapidă şi inovativă companie de înaltă tehnologie din lume în anii 
"80, ar fi putut ea oare evita colapsul aproape total pe care l-a avut 
în anii '90? Nu se ştie, dar ar fi meritat efortul. Evident că nu ar fi 
fost mai rău decât 10 ani de concedieri drastice (180 000 de angajaţi 
loiali) şi de reduceri masive de costuri la care compania a fost 
nevoită să recurgă în următorii 10 ani. Morala: când eşti nevoit să 
schimbi strategia de afaceri — din proprie iniţiativă sau forţat de 
împrejurări — este probabil timpul să schimbi și cultura organi- 
zaţională a companiei. 


CREAREA VALORILOR ANTREPRENORIALE DE AFACERI 


Dacă planificarea este cea mai utilizată practică de management din 
afaceri, crearea şi menţinerea valorilor este cu siguranţă cea mai 

puţin utilizată. Cu câteva zeci de ani în urmă, subiectul culturii 
organizaționale și al valorilor a apărut brusc. Acesta a fost repede 
adoptat de psihologii industriali, de vorbitori motivaţionali, de tot 
soiul de guru ai resurselor umane şi de alți binefăcători corpo- 
ratiști. Subiectul a devenit domeniu lucrativ pentru consultanţii de 
management, care făceau ceva bani din asta. Fiecare corporație care 
se respecta trebuia să aibă o misiune; postere color impresionante 
care prezentau valorile fundamentale ale companiei începuseră a fi 
afișate în toate birourile. A trata bine clienţii, angajaţii, acţionarii, 
comunitățile și pe toţi cei la care ţinteau valorile adoptate era 
dovada vie că era vorba despre o companie de succes, cu viziune. 
De altfel, o grămadă de buni manageri credeau că valorile organi- 
zaţionale erau simple fantezii, la care visai în timpul întâlnirilor cu 
angajaţii, postate pe fiecare perete disponibil, după care reveneai la 
realitate. Desigur, acest lucru era și este absolut ridicol. 

Asemenea lucruri nu sunt numai stupide, ci au și consecinţe ne- 
gative asupra companiei. Așa cum am precizat adineauri, scopul — 
singurul — de creare şi menţinere a valorilor organizaționale este să 
fii sigur că te axezi și că te pricepi foarte bine la cei câţiva factori 
operaţionali esenţiali pentru realizarea planului tău de afaceri. 
Urmărirea valorilor care nu au nicio legătură cu planul companiei 
reprezintă o ruptură drastică pentru orice companie. 

Strategia şi cultura companiei tale trebuie să fie strâns legate una 
de cealaltă. Stabilește-ţi strategia în funcție de produs şi piaţă, apoi 
identifică activităţile și abilităţile operaţionale esenţiale pentru reali- 
zarea strategiei. Unul din cele mai extraordinare modele moderne 
ale puterii acestei legături este compania 3M. Reputația 3M pentru 
inovaţia de produs este bine cunoscută. Compania are de fapt cea 
mai mare rată de venituri generate de produsele recent lansate pe 
piaţă decât orice altă corporație a lumii. În medie, 30% din venitu- 
rile companiei sunt generate de noile produse! Și cum reușește oare 
3M să realizeze această performanţă extraodinară în fiecare an? În 
primul rând, își planifică acest lucru — venitul generat de noul pro- 
dus reprezintă aspectul-cheie al strategiei de dezvoltare. În al doilea 
rând — și acest aspect scapă de obicei observatorului obișnuit — 
compania și-a construit întreaga cultură organizaţională pe prin- 
cipiul inovației de produs. Aceasta a desemnat de fapt inovaţia drept 
singura valoare corporatistă, și asta într-o multinațională de genul 

3M. Totul reflectă această valoare: planificarea, angajările, chiar și 
sistemul de beneficii. Iar la 3M toată lumea știe că singura cale 
pentru a ieşi din anonimat și de a fi promovat este: „Inventează 
ceva!“ Este o metodă inteligentă și extrem de eficientă. Ar putea de 
exemplu compania să își atingă obiectivul strategic ani la rând dacă 
ar copia valorile unor companii precum Wal-Mart sau Singapore 
Airlines sau Mercedes Benz, toate companii de top? Desigur că nu! 
Asta înseamnă să legi cultura de strategie. Și dacă nu faci asta, comiţi 
cea mai mare greșeală posibilă în menţinerea sensului misiunii 
companiei tale, pe măsură ce aceasta se dezvoltă. 

Antreprenorii trebuie să înţeleagă acest lucru. Concentrarea 
tuturor energiilor proprii pentru a deveni cel mai bun din lume la 
unul sau două lucruri îţi va oferi un puternic avantaj competitiv. De 
aceea, concentrarea pe câteva valori definitorii pentru performanță, 
care îţi sprijină nemijlocit planul piaţă/produs, este foarte impor- 
tantă. Nicăieri acest lucru nu este mai important decât la înființarea 
unei noi companii. În lumea antreprenorilor — în care dacă nu 
acţionezi eşti un om mort — e ceva ce vine de la sine, pe măsură ce 
te dezvolți. Dar, atenţie! Valorile tale antreprenoriale vor părea 
similare celor afişate de companiile din topurile Fortune 500. Dacă 
ești, de exemplu, un mic jucător într-o afacere extrem de concu- 
renţială, cu marjă redusă, vei afla curând că a nu ţine cont de costuri 
— de la salarii la agrafe de birou — este calea sigură spre faliment. 
Dar monitorizarea costurilor este rar inclusă în lista valorilor unei 
mari companii. Valorile nu au nimic de-a face cu planul real 
piaţă/produs; monitorizarea costurilor nu pare atât de amuzantă pe 
cât ne-ar face să credem departamentele de relaţii publice. Din 
fericire, un antreprenor debutant nu trebuie să se împovăreze cu 
bagajul marilor companii, iar răspunsul la întrebarea: „care ar trebui 
să fie valorile companiei“ este simplu și direct. 

Tu, în calitate de antreprenor, trebuie mai întâi să răspunzi la 
întrebarea: „Cum mă voi descurca?“ Nu poţi pune pe altcineva să o 
facă în locul tău. Răspunsul dat va determina ce trebuie şi ce nu 
trebuie făcut în companie, ce atitudine ar trebui să adopte angajaţii 
faţă de clienţi și, în fine, care va fi misiunea globală a companiei. 
Valorile pe care le alegi trebuie confruntate cu niște criterii logice de 
tipul: „Ce acţiuni ne vor oferi cel mai mare avantaj competitiv şi ce 
tip de comportament trebuie să adoptăm fără a face compromisuri?“ 

Pe parcurs, nu uita niciodată că motivul principal pentru care se 
promovează un anumit set de valori este de a-ţi sprijini planul de 
afaceri și, în consecinţă, de a-ţi îmbunătăţi poziţia concurenţială. Și 
acele valori nu se vor impune niciodată fără implicarea personală a 
antreprenorului şi a viitorilor angajaţi. Pentru a identifica și crea 
valorile care îţi vor maximiza avantajul competitiv, analizează 
punctele de mai jos. 


e Concentrează-te pe sporirea avantajului competitiv. 


Care sunt valorile, atitudinile sau practicile din activitatea de zi cu 
zi a companiei tale care îţi vor spori poziţia concurenţială ? Este 
vorba despre calitatea produsului? Relaţiile între angajaţi ? Serviciul 
clienţi? Eficientizarea costurilor? Acţiunea rapidă? Cum ar putea 
acestea, împreună cu alte posibilităţi, să te ajute într-adevăr să te 
situezi deasupra concurenței? Gândeşte-te bine care sunt valorile 
operaţionale cu adevărat esenţiale pentru realizarea cu succes a 
planului piaţă/produs. Oricare ar fi, acestea trebuie să devină piatra 
de temelie a afacerii tale. 


e Implică-te și determină-ți angajaţii să se implice! 


A deveni cel mai bun din lume în cele câteva aspecte esenţiale pentru 
sporirea avantajului competitiv reprezintă un angajament emoţional 
fără compromis pentru tine, în calitate de lider. În cele din urmă, vei 
solicita și implicare personală din partea tuturor angajaţilor tăi. 
Pentru tine, ca lider, nu trebuie să existe ezitări în această privinţă. 
Trebuie să conduci prin forţa exemplului propriu. Comportamentul 
tău de zi cu zi va impune standardul pentru întreaga companie. 
Acesta este modul antreprenorial de a instaura valori într-o organi- 
zaţie, iar cea mai bună metodă care s-a inventat vreodată pentru a 
aduna grupuri disparate este atingerea unui obiectiv comun. 


e Nu contează atât ceea ce spui, ci mai curând cum te comporti. 


Comportamentul propriu este mult mai elocvent decât ceea ce spui. 
Măcar asta trebuie s-o crezi, dacă restul cărţii nu. Morala pentru 
liderul antreprenorial: nu aștepta ca alţii (angajaţi, furnizori, clienţi 
etc.) să creadă și să își asume valorile companiei tale dacă tu însuţi 
nu ești cea mai bună ilustrare a valorilor respective. 

e Nu face din valori un proiect de anvergură. 


Odată cu stabilirea viitoarei strategii, abordarea antreprenorială 
înseamnă să faci lucrurile cât mai simplu. Crearea unui set de valori 
puternic și durabil nu înseamnă înfiinţarea unui departament cul- 
tural, angajarea de consultanţi sau plătirea de vacanțe în Hawaii 
pentru manageri, pentru ca aceştia să-și voteze favoriţii şi să aprobe 
aspectul noilor panouri. Crearea unui set puternic de valori este de 
fapt o sarcină în continuă schimbare, care se învaţă la faţa locului. 


e Alege câteva valori și nu le complica. 


La câte lucruri excelezi? Încearcă trei și poate că vei reuși la unul 
sau două. Valorile companiei trebuie să ghideze comportamentul 
cotidian al angajaţilor tăi. Aceasta înseamnă că valorile trebuie să 
fie imprimate în mintea și inima lor. Nu trebuie îngropate într-un 
manual de strategie de o mie de pagini. 


e Nu face niciodată compromisuri! 


Din păcate, compromisurile sunt mult mai puternice decât 
principile, în mediul valorilor organizaționale. Un compromis bine 
plasat poate distruge ani de efort bazat pe principii solide. Așadar, 
atunci când vine vorba de încălcarea sau alterarea valorilor tale, 
niciodată înseamnă cu adevărat niciodată. De ce? Clienţii și anga- 
jaţii tăi vor fi primii care vor observa schimbarea şi nu vor uita 
niciodată că, atunci când ești pus la zid, uiţi de principii. Când 
vânzările scad, lași să iasă şi rebuturi pe piaţă. În vremuri grele, nu 
eşti niciodată tu cel care îşi reduce leafa. În momentul în care atât 
clienţii, cât şi angajaţii au încetat să mai aibă încredere în tine, 
sfârșitul nu este departe. Pe de altă parte, îţi poţi oare schimba 
valorile ? Desigur! Dacă mediul de afaceri se schimbă, se impune 
operarea unor schimbări reale pe piaţă și o schimbare a poziţiei 
concurenţiale; prin urmare, trebuie să fii pregătit să reanalizezi și 
să îţi modifici valorile operaţionale. Revino şi revezi epitetul pro- 
priului nostru exemplu, IBM, pentru a-ţi reaminti cât de periculos 
este să te culci pe-o ureche, chiar și atunci când valorile de bază 
ţi-au folosit mai bine de o jumătate de secol. 

Încurajarea unei culturi antreprenoriale de afaceri, având la bază 
valorile specifice care îţi vor oferi cel mai bun avantaj competitiv, 

nu prea are de-a face cu acele banalităţi care decorează pereţii mari- 
lor companii şi ale sediului guvernului. Valorile antreprenoriale 
organizaționale constituie, în schimb, cea mai puternică armă in- 
ventată vreodată pentru a învinge concurenţa și pentru a asigura 
succesul planului tău de afaceri client/produs. 


CUM SĂ REZIȘTI PE PIAȚĂ 


Crearea unei culturi antreprenoriale nu reprezintă decât jumătate 
de drum. Menţinerea acesteia timp de generaţii întregi poate fi mult 
mai dificilă. Iar menţinerea acesteia în stare de funcţionare, mai ales 
când lucrurile merg prost, este peste puterile majorităţii. Rămâne 
însă o întrebare: Odată ce ai reușit, cum o poţi păstra? Un lucru 
extrem de interesant este: cum reușesc unele companii, de genul 
companiilor germane înfiinţate de Gottleib Daimler și Karl Benz să 
îşi păstreze cultura organizaţională mai mult de un secol? Cum 
reușește Mercedes Benz să își facă muncitorii să creadă că fabrică 
cea mai bună maşină din lume, în fiecare an ? Mare parte din răspuns 
constă în faptul că vorbim de o companie ale cărei valori au fost 
stabilite încă de la înfiinţare, în 1885. Compania este plină de 
manageri şi muncitori care iubesc produsul și fabricarea acestuia. 
Este o activitate solicitantă, iar muncitorii sunt foarte mândri cu 
ceea ce fac. Așa cum mi-a spus cândva un muncitor Mercedes Benz 
din Stuttgart: „Acesta este cel mai dur și cel mai strict loc de muncă 
din lume. Dar suntem cei mai buni din lume și nu îmi doresc să fiu 
altundeva.“ Această afirmaţie bate toate misiunile corporatiste care 
s-au inventat vreodată. Şi asta este exact ceea ce ar trebui să creezi în 
propria-i companie, chiar din prima zi. 

Desigur, trebuie să pui afacerea pe roate înainte de a-ţi face griji 
cum să reziști. Dar, în ideea că „e mai bine să previi decât să 
vindeci“, acest ultim gând asupra culturii și valorilor tale orga- 
nizaţionale ar putea fi foarte important. Desigur, valorile esenţiale 
trebuie întotdeauna să funcţioneze, pentru ca şi compania ta să se 
dezvolte. Într-adevăr, dacă valorile tale reprezintă „acei factori 
operaţionali esenţiali pentru realizarea planului tău de afaceri“, așa 
cum afirma Thomas J. Watson Jr., atunci a le lăsa să moară este 
singurul lucru pe care nu ţi-l permiţi. 

Să presupunem, de exemplu, că toţi angajaţii s-ar comporta ca 
tine; că ar trebui să aibă un profund simţ al proprietăţii asupra 
companiei și să se comporte într-un mod extrem de antreprenorial 
în activitatea lor. Crezi că acest lucru va fi esenţial dezvoltării 
premature a compaiei tale, încât decizi că a fi antreprenor ar trebui 
să constituie o valoare-cheie a companiei. Acum, să avansăm în 
timp; peste cinci ani, observăm că nu există încă un program de 
acţionariat pentru angajaţi, iar planul privind acordarea de bene- 
ficii nu este decât o glumă. În plus, promovarea conform strategiei 
aplicate nu pare să funcţioneze la toate poziţiile deschise, iar toată 
lumea a învăţat că, dacă vrei cu orice preţ necazuri, poţi încerca 
ceva nou, fără a obţine o aprobare în prealabil în acest sens. Și, în 
fine, nu numai că nu se acordă beneficii celor care au iniţiativă, dar 
e evident faptul că nu există sancţiuni dacă acest lucru nu se 
întâmplă. Nu trebuie să fii cercetător pentru a-ţi pune întrebarea: 
„Cum ar fi dacă?“ Oricine își poate da seama că valoarea de antre- 
prenoriat nu a prins viaţă în compania ta. 

Ca idee pentru viitor, cele trei criterii — prezentate mai Jos — 
sunt cele mai importante pentru a-ţi păstra valorile organizaționale 
în stare de funcţionare. Dacă toţi acești factori care influenţează 
cultura vin în sprijinul valorilor companiei, poți fi sigur că valorile 
vor rezista. În caz contrar sau chiar și mai rău, dacă factorii le 
subminează, valorile tale se vor pierde curând și, odată cu ele, cea 
mai bună garanţie pe care ai fi putut-o avea pentru realizarea visu- 
rilor tale antreprenoriale. 


e Comportamentul cotidian 


Lumea nu e dreaptă. Fondatorul se află „în lumina reflectoarelor“ 
în orice clipă a zilei. Comportamentul propriu de zi cu zi va stabili 
standardul pentru întreaga companie. Chiar şi cea mai nesemnifi- 
cativă atitudine îi interesează în mod deosebit pe angajaţi, clienţi, 
furnizori şi acţionari. Se pare că în prezent nu mai poţi păcăli pe 
nimeni. Prin urmare, surprinde-i pe toţi şi comportă-te mereu 
impecabil, fiind tu însuţi cea mai bună ilustrare a valorilor com- 
paniei. Se poate ca lumea să nu fie dreaptă, însă acesta e preţul pe 
care majoritatea antreprenorilor îl plătesc cu plăcere. 

Deşi o asemenea atenţie ar putea să-ţi dea un sentiment de 
putere, acesta aduce cu sine o mulţime de responsabilităţi serioase. 

De exemplu, dacă relaţiile cu clienţii reprezintă o valoare-cheie a 
companiei, ar trebui să fii primul care își manifestă atașamentul 
pentru clienţi. Dacă valoarea este calitatea produsului, atunci tu 
trebuie să fii cel care în niciun caz nu va permite să iasă pe piaţă 
produse de proastă calitate. Dacă alegi drept valoare a companiei 
controlul de cost, vei fi primul care va începe să facă economii. 
Singurul factor cu influenţă covârșitoare în menţinerea valorilor 
companiei este de fapt comportamentul tău de zi cu zi. Pe măsură 
ce compania se dezvoltă, acest principiu se va aplica și la echipa de 
manageri pe care ai desemnat-o. Prin urmare, dacă tu sau managerii 
de top încălcaţi valorile declarate ale companiei, poţi foarte bine 
închide compania și începe să faci altceva. Cultura companiei pe 
care ţi-ai dorit-o şi de care aveai nevoie va fi murit deja. 


e Obiceiurile și practicile pe care le adopti 


Se știe că în manualele de strategie cultura nu este totul. Adevăra- 
tele valori organizaționale se reflectă numai în obiceiurile cotidiene 
şi practicarea operaţiunilor zilnice. Cum te comporţi faţă de 
muncitorii în serie? Cât de multă atenţie se acordă clientului după 
cumpărarea produsului? Eşti primul care își reduce salariul în 
situaţii de criză? Sunt angajaţii mai atenţi pentru a se asigura că 
produsul este perfect? Este un asemenea comportament recom- 
pensat sau măcar observat? Care este reacţia în urma pierderii unui 
client? Angajaţii dau neputincioşi din umeri sau se străduie din 
răsputeri să îl recâștige? La acest nivel se pune problema supra- 
vieţuirii culturii oricărei companii. 

Să presupunem că decizi ca inovaţia să fie valoarea primordială 
în compania ta. O comunici angajaţilor, o menţionezi şi pe afişele 
misiunii companiei postate în sediu. Începutul pare promiţător. 
Dar în următorii cinci ani nu se mai aude nimic despre asta. Ino- 
vaţia nu este un punct dintr-un plan sau dintr-o grilă de buget. Nu 
este inclusă în fișa postului unui angajat sau un indice în raportul 
anual de evaluare. Nu este un punct pe ordinea de zi în cadrul unei 
întâlniri. Nimeni nu a citit vreo carte despre inovaţie, nici nu a 
participat la un seminar despre creativitate. Newsletter-ul compa- 
niei nu a inclus niciodată un articol despre inovaţie şi nu s-au 
acordat premii pentru idei bune. Unde crezi că va ajunge valoarea 
inovației după cinci ani? Nicăieri. 

Acestea sunt aspecte care dăunează. Îţi sabotezi singur viitorul. 
Îţi distrugi cu propriile-ţi mâini singurul lucru care spui că îţi va 
oferi un avantaj competitiv enorm pe segmentul de piaţă. Pentru a 
rezista, valorile pe care le alegi trebuie să se împletească cu ritmul 
cotidian al afacerii. Dacă valorile nu fac parte din existenţa compa- 
niei și nu au impact asupra rutinei permanente a angajaților, vor 
înceta pur și simplu să existe. 


e Ce recompensezi. Ce sancționezi 


Cum pot promova în această companie? Și din ce motive pot fi 
concediat? Răspunsurile la întrebările puse mereu de către angajaţi 
vor stabili nemijlocit valorile companiei pentru toţi angajaţii. Men- 
ţinerea unui set de valori depinde în definitiv de acţiunile care sunt 
recompensate și de cele care sunt sancţionate. Din nefericire, aceasta 
e practica cea mai neglijată pentru menţinerea valorilor. Majoritatea 
companiilor uită pur şi simplu să includă valorile în sistemul pro- 
priu de beneficii şi sancţiuni. 

Să presupunem că decizi, de exemplu, ca „iubirea pentru client“ 
să fie valoarea primordială în noua ta companie. Angajatul X este 
recunoscut de toată lumea drept dl Relaţii Clienţi, omul care ar 
face orice pentru a-i mulţumi. Vine sâmbăta la serviciu pentru a se 
asigura că nu sunt probleme. Angajatul Y, pe de altă parte, nu 
iubeşte clienţii şi toată lumea ştie asta. Ar fi cel mai fericit angajat 
din magazin dacă clienţii nu l-ar deranja tot timpul cu câte ceva. La 
sfârșitul anului, ambii angajaţi primesc o bătaie prietenească pe 
umăr şi un bonus de 10% la salariu. Asta înseamnă că deja ai 
renunţat la „iubirea pentru client“ pe post de valoare a companiei. 

Unele companii mai aplică încă sistemul de recompense și sanc- 
ţiuni pentru a controla comportamentul angajaţilor. Altii, încercând 
să ţină pasul, se bat pentru recompense, feedback pozitiv și toate 
modurile de laudă doar pentru că au venit la timp la serviciu. De- 
sigur, majoritatea marilor companii, înecate în birocraţie, nu fac 
absolut nimic. Nu aplică niciun fel de recompense sau penalizări. 
Mesajul aici este clar: nu contează deloc cum te comporţi. Dar știm 
că menţinerea unui set de valori creat pentru realizarea planului de 
afaceri depinde foarte mult de modul de comportament. Mulţi 
dintre noi au învăţat din propria experienţă, de la directori cu salarii 


60 
CUM SĂ DEVII ANTREPRENOR 


de milioane de dolari pe an până la la funcţionari prost plătiţi, că 
modul de comportament într-adevăr contează. 

Ar trebui să fie clar faptul că a-ţi conştientiza misiunea de antre- 
prenor nu e un lucru extrem de complicat. De fapt, este vorba de 
niște principii foarte clare: crearea unor planuri simple, identi- 
ficarea câtorva valori esenţiale care să sprijine planul piaţă/produs 
şi apoi menţinerea acestora în stare de funcţionare, ani la rând. Este 
vorba de lucruri simple, dar care au impact. Prin urmare, fie că ești 
antreprenor visător sau doar debutant în ceea ce priveşte acţiunea 
ori faci deja parte din puţinii care au îndrăznit, este absolut necesar 
să îţi aminteşti că a conştientiza misiunea pe care ţi-ai asumat-o în 
cadrul propriei tale companii este prima practică antreprenorială. 

Recomandarea noastră finală pentru crearea şi inocularea conşti- 
entizării misiunii în propria-ţi companie este să îţi faci o analiză 
obiectivă a propriei persoane. Misiunea companiei, de bine, de rău, 
este responsabilitatea ta. Când misiunea este în totalitate răspun- 
derea ta, nu mai ai timp şi de altceva. Aceasta înseamnă că trebuie să 
conduci, în cel mai bun mod posibil, în singurul mod posibil pentru 
un antreprenor, prin forţa exemplului propriu. Trebuie să conduci 
prin forţa exemplului propriu pentru a-i inspira pe ceilalți: clienţii, 
angajaţii, furnizorii şi investitorii tăi. Toţi antreprenorii sunt 
capabili să conştientizeze sensul misiunii propriei activități. Dar 
lecţia pe care o învăţăm de la antreprenori veritabili precum Watson 
şi Matsushita este că aceștia i-au inspirat și pe ceilalți, în demersul 
lor de a-şi conștientiza propria lor misiune. Și, aşa cum veţi afla în 
cele ce urmează, este și cazul lui Buel Messer — o persoană cu 
adevărat deosebită pe care mi-a fost dat s-o întâlnesc. 


MISIUNEA LUI BUEL MESSER 


Cum poți pune un orb să păzească vacile? Nu prea se poate. 
De aceea am fost prins. 


— Buel Messer, fondator Messer Landscape, Inc 


Suntem în anul 1980. O zi de vineri cu ninsoare, în Shenandoah 
Valley din Virginia. Este una din acele zile în care bărbaţii pleacă 
mai devreme la muncă pentru a se întoarce mai repede acasă. Buel 

Messer era deja acasă. Plecatul devreme nu era o opţiune. Era 
șomer. Nu existau multe posibilităţi de carieră pentru o persoană 
cu cazier. Un cioban. De plictiseală, a înșfăcat o lopată și, împreună 
cu cei doi fii, au ieșit la curăţat zăpada. Avea nevoie de băieţi pentru 
că el era orb. 

Vi se pare că nu este povestea unei companii extraordinare ? Mai 
gândiţi-vă! Este cu mult mai reală decât cele prezentate de 
Harvard Business Review. De la curăţatul zăpezii şi tunsul peluzei, 
împreună cu băieţii săi, Messer a creat un imperiu pe mai multe 
divizii. În prezent, Messer Landscape are operaţiuni de retail profi- 
tabile, o afacere angro înfloritoare, în care kilometri întregi de 
grădini sunt aranjate și se rulează sume uriașe pe proiecte de arhi- 
tectură peisagistă în valoare de milioane de dolari. Toate acestea 
sunt la ordinea zilei. Nu e rău pentru o afacere care a atins un profit 
de 5 400 USD, acum 23 de ani. 

Vă prezentăm misiunea lui Buel Messer. Prima oară am auzit 
acest nume într-un articol de ziar, care spunea povestea unui orb 
care făcea arhitectură peisagistă, undeva în Virginia. Eram copleșit 
de curiozitate. Cum poate fi un orb arhitect peisagist? Era ceva cu 
adevărat nemaipomenit, de aceea am decis să îl întâlnesc pentru a-i 
afla povestea, pentru a o publica. În timpul acelui prim interviu, 
am aflat din discuţie că fusese la închisoare. L-am întrebat pentru 
ce fusese condamnat. Mi-a răspuns simplu: „Pentru că am păzit 
cirezi.“ Desigur, următoarea întrebare a fost evidentă: „Cum 
poate un orb să păzească vacile ?“ Răspunsul său a fost clasic: „Nu 
foarte bine. De aceea am fost prins. Și, într-un mod straniu, am 
ajuns arhitect peisagist.“ 

Avem multe de învăţat din povestea lui Buel Messer. Ne intere- 
sează în mod deosebit cum să demarezi o afacere. Cum să demarezi 
o afacere pentru a-ţi întreţine familia și a-ţi reabilita numele. Fără 
resurse. Fără teorii. Cu nimic altceva în afară de o puternică con- 
ştientizare a misiunii. Messer s-a născut sărac lipit, undeva prin estul 
statului, Kentucky. S-a născut cu o deficiență severă de vedere, cu 
doar un ochi operaţional (5%). S-a chinuit să termine școala pri- 
mară și a reușit să intre la liceul pentru persoanele cu deficienţe de 
vedere din Ohio. Nu era prea interesat de școală, ci de atletism. 

A plecat la facultate, în urma obținerii unei burse pentru sport. 
Pentru a-și testa limitele, a ajuns printre primii în facultate. În 

același timp era campion la lupte și a doborât recordul la proba de 
atletism — 1,6 km. Într-un moment de glorie, a concurat cu 
deţinătorul recordului mondial, Jim Ryan, în cadrul unei curse 
organizate în Madison Square Garden, difuzată pe postul naţional 
de televiziune. Ryan a câștigat cursa, cu un record sub 4 minute 
pentru 1,6 km. Cu toate acestea, şi rezultatul lui Messer a fost 
excelent, pentru un biet copil orb din Kentucky. 

Datorită energiei sale debordante și exemplului personal, prin 
depășirea handicapului său, Messer a constituit un model pentru 
studenţii cu handicap. S-a angajat din proprie iniţiativă la Școala 
Specială din Wisconsin (deficienţe de vedere). Aici a început să se 
preocupe de cei cu handicapuri multiple și s-a înscris la cursuri 
postuniversitare, pentru care învăţa noaptea. În Wisconsin și-a 
întâlnit partenera de viaţă, care avea şi ea deficienţe de vedere. 
După aceea, Messer s-a transferat la Școala Specială din Virginia, 
pentru elevii cu deficienţe de vedere și auz. A terminat masterul la 
Universitatea din Virginia şi s-a înscris la doctorat. 

Messer credea că poate face mai mult decât a fi profesor la o 
şcoală specială. Prin urmare, a început să se implice şi în alte lucruri 
la care se pricepea, cum ar fi munca de fermier, de exemplu. A 
început să crească vaci şi porci. Timp de câţiva ani, ziua preda și 
noaptea lucra la fermă. A fi un fermier antreprenor devenise din ce 
în ce mai mult pasiunea vieţii lui. Și-a extins afacerea. Sursele de 
finanţare erau oarecum la îndemână. Avea o reputaţie excelentă și 
era în continuă extindere. Se îndatora din ce în ce mai mult până 
când, într-o noapte, întregul său univers a fost distrus. Dintr-o 
scăpare, dintr-un act disperat de lipsă de sinceritate, tot ce realizase 
cu atâta trudă Buel Messer, traiul său modest și stilul de viaţă 
onorabil al familiei sale, au fost puternic zdruncinate. 

Deși era un fapt neobișnuit (cum poate un orb să păzească 
vacile ?), juraţii şi judecătorii erau foarte serioşi. În Virginia rurală, 
a fura animale era un păcat similar crimei. Cei care comit asemenea 
infracţiuni fac mulţi ani de detenţie, nefiind iertaţi de comunitate 
nici după ce își ispăşesc pedeapsa. Aceasta era perspectiva în acea zi 
de vineri cu ninsoare din 1980. Familia a fost ruinată. Messer 
devenise persona non grata” în mediul academic. Și nicio slujbă nu 
era disponibilă pentru cei cu cazier. O eventuală grațiere guver- 
namentală i-ar fi redat dreptul la vot, însă nu şi demnitatea. 


63 
Sensul misiunii 


Nefiind o persoană căreia să îi placă să se autocompătimească, 
Messer vorbeşte despre perioada aceea astfel: „Nu purtam pică 
nimănui. Eu fusesem cel care greșise și am recunoscut-o. Cred că 
faptul că am comis acele infracţiuni în urma unui raţionament 
greşit atunci... m-a forţat... să dovedesc până la sfârșitul vieţii — 
nu tuturor, pentru că sunt conștient că nu voi putea convinge pe 
toată lumea — ... că fac lucrurile corect şi deschis și că sunt sincer 
în ceea ce fac. Aceasta este provocarea și motivaţia mea.“ 

Haideţi să analizăm mot-ă-mot!€ cuvintele lui Buel Messer. 
Misiunea covârșitoare a vieţii sale devenise recăpătarea onoarei 
proprii. Avea la dispoziţie puţine opţiuni pentru a face acest lucru 
prin propriile forţe. Cum a reușit? Care sunt valorile care derivă 
din caracterul, experienţa și convingerile lui Buel Messer? Care 
este conştientizarea exactă a misiunii sale? 

Pentru a urma perspectiva lui Messer asupra afacerilor este 
necesar să recitim textul așa cum este. Fără idealuri corporatiste. 
Integrarea se rezumă la: „Trebuia să plantăm singuri copaci dacă 
doream să vindem“ iar segmentarea pieţei devine: „tipologii de 
doamne în vârstă versus tipologii de avocaţi şi doctori pretenţioşi.“ 
Odată ce analizezi cuvintele lui Messer, începi să înţelegi că acesta 
vorbeşte cu o pasiune şi o concentrare rar întâlnite în afaceri. Îşi 
cunoaște piaţa, produsele şi știe exact de ce are nevoie pentru a 
învinge concurenţa. Aceasta este conștientizarea pură a misiunii. 
Aceasta este de fapt strategia şi cultura, în stil antreprenorial. 

Debutul, cu lopata de zăpadă în mână, în 1980, este descris de 
Buel cu multă pasiune: „Trebuia să lichidez tot... În închisoare 
eram foarte deprimat și demoralizat... ajunsesem la capătul puteri- 
lor. Cu toate acestea, mă gândeam tot timpul că trebuie să existe o 
cale să mai pot face ceva. Întotdeauna aveam câte un plan în minte. 
Dar mintea îmi era obosită. 

Prin urmare, cu cei doi fii ai mei, care aveau 9 şi respectiv 11 ani 
atunci, am început să curățăm zăpada pe la vecini. Şi asta era chiar 
profitabil. În orice moment, curăţatul zăpezii mă făcea să mă 
gândesc că era o activitate profitabilă şi un serviciu public. Dar, 
odată cu venirea primăverii, activitatea se încheia. M-am gândit deci 
că aş putea tunde peluzele împreună cu fiii mei — pentru aceiaşi 
oameni pentru care curăţasem zăpada şi poate și pentru alții. Prin 
urmare, am dat un anunţ în ziar, doar pentru a câştiga ceva bani 

pentru a-mi întreţine familia, fiind casnic. Anunţul suna cam așa: 
« Tund peluze în regiune, în sezon. » Asta se întâmpla pe la începu- 
tul lui martie. Am primit cam 25-30 de oferte timp de vreo două, 
trei săptămâni. În final au rămas vreo 15 oferte — cei care accepta- 
seră să le tundem peluza cu o mașină mică, atașată la un cărucior — 
deoarece băieţii erau încă mici, iar eu nu puteam conduce. Cam așa 
a debutat Messer Landscape. Se împlinesc 23 de ani de atunci. 

La vremea respectivă, am crezut că făceam ceva pentru a le da de 
lucru băieţilor. Asta era părerea mea. Mă săturasem destul de 
repede de gătit şi de făcut curăţenie. Dar nu ştiam că erau atâtea 
lucruri de făcut pe lângă tunsul peluzelor vara — un lucru aducea 
după sine un altul. Și acum aveam timp să reflectez. Adică să las 
spiritul creativ să se manifeste liber. 

La nevoie, băieţii şi cu mine făceam ore suplimentare. Multe 
dintre ele la pensionari sau la bătrânele cărora le tundeam peluza. 
Acesta era, credeam noi, cel mai bun tip de clienţi. Preferam să 
lucrăm pentru ei decât pentru doctori, avocaţi sau oameni bogaţi. 
Credeam că cei din urmă ne-ar putea crea probleme. Erau prea 
pretenţioşi şi nu ne apreciau munca. Credeam că bătrânele n-ar fi 
făcut asta. Gândeam astfel atunci deoarece băieţii nu prea știau 
despre ce e vorba. Era destul de dificil să le menţin interesul. Fi erau 
ochii mei, desigur, însă nu prea vedeam ce fac ei. Dar chiar şi așa, eu 
tundeam pajiştea. La un moment dat, o bătrână ne-a rugat să îi 
ajustăm un arbust. Și i-am spus că vom încerca. Nu mai făcusem 
asta niciodată singuri, însă am făcut-o atunci și ulterior ne-am docu- 
mentat în acest sens. După aceea totul a venit de la sine. 

Cred că următorul pas major l-a constituit agentul imobiliar pe 
care l-am cunoscut. Avea două case minunate, pe care și le con- 
struise singur. Dorea să ştie dacă ne interesa să greblăm niște peluze 
şi să semănăm iarbă pentru el. Eram în al doilea an de activitate. Ne 
extinsesem și ne asociasem cu un tip care avea un camion (pro- 
prietate personală), cu care colaboram în regim part-time. Cred că 
avea și o roabă. Oricum, așa am început să ne ocupăm de treabă. 
Am greblat peluzele, am semănat iarbă, am plantat vreo șapte, opt 
arbuşti în faţă și totul a mers excelent. Mi-am spus atunci: suntem 
arhitecți peisagiști. Mintea-mi începuse să creioneze tot soiul de 
scenarii. În primul an obţinusem un venit brut de 5 400 USD şi 
creşteam în fiecare an.“ 

Aceasta este esenţa companiei. Ce se află în spatele acesteia ? Să 
realizezi ceva de valoare. Ceva preţios. Să îţi asumi o misiune ono- 
rabilă. Asta îi face pe oameni să realizeze minuni la toate nivelurile 
sociale. Asta îi face pe oameni să reuşească imposibilul. Misiunile 
care se conduc după valori vin de la sine, nu de la consultanţi. 
Misiunea ta va fi doar a ta. Buel Messer a vrut să spună că misiunea 
sa a constat în înlăturarea oricăror piedici, în scopul recăpătării 
propriei demnități: „Misiunea mi-a dat posibilitatea de a dovedi că 
nu eram total nesincer. Probabil că am plecat capul pentru a-mi 
demonstra sinceritatea de-a lungul timpului. O spun foarte 
deschis, nu am mai făcut niciun lucru neonorabil de atunci. Cred 
de fapt că am trecut mai mult de partea cealaltă... Cred că încercam 
să demonstrez ceva. Încercam să demonstrez că... în ciuda repu- 
taţiei dobândite, încă puteam fi un individ de succes în lumea 
afacerilor şi în această comunitate — ceea ce cred că am reușit să fac 
până acum.“ 

Descrierea făcută de Messer strategiei și culturii companiei este 
bun-simţ pur. Este lipsită de eleganța conceptuală a managemen- 
tului. Nu are nimic de-a face cu „perspectiva de ansamblu“. Nu 
sunt decât niște indicii despre încotro se îndreaptă şi cum va ajunge 
acolo. Strategia sa provine direct de pe piaţă. Încotro se îndreaptă 
cu produsele şi clienţii nu egalează cunoștințele și respectul său 
pentru piaţă. Devine aproape reverenţios când vorbește despre 
asta: „Nu eu sunt cel care își imaginează asta... există o nevoie pe 
piaţă. O nevoie mare. Am identificat pieţe unde este sau va exista o 
nevoie crescută pe viitor, pe care o pot valorifica.“ Sentimentul de 
recunoştinţă faţă de clienţi se apropie de concepţia japoneză: „Mă 
simt într-adevăr norocos că am putut convinge publicul că îi vom 
oferi produse care să își merite banii şi dacă apăreau probleme noi 
le puteam rezolva.“ 

Valorile sunt oglindirea perspectivei mereu optimiste a lui Buel 
Messer asupra potenţialului uman. Acesta consideră că oamenii con- 
tribuie la o cauză nobilă. Marea sa responsabilitate este de a o face 
posibilă: „Îmi place să angajez oameni care poate nu au avut o șansă 
sau ceva de genul acesta şi să îi motivez, să îi văd evoluând. Și, prin 
progresul lor, şi compania se va extinde. Întotdeauna am considerat 
că nu ai neapărat nevoie de un personal foarte specializat, pe care 
unii îl consideră util. Cred că sunt un profesor bun. Pot învăţa pe 

alții. Mă străduiesc să determin oamenii să progreseze și să îi ajut să 
devină mai buni... Trebuie să îi faci pe oameni să se încreadă în 
forțele proprii şi să fie motivaţi. Aș putea spune că a fi capabil să 
conduci oamenii ar putea fi secretul oricărui lucru.“ 

Conștientizarea misiunii lui Messer nu a venit în urma unei 
planificări strategice sofisticate — nu este cazul. Nici din intelectua- 
lizarea culturii — nici aici nu este cazul. Conștientizarea misiunii și 
dezvoltarea extraordinară a rezultat într-adevăr din „caracterul, 
experienţele și convingerile unei singure persoane“. Și, asemeni 
dlui Watson — de la IBM — misiunea lui Messer s-a integrat în 
structura cotidiană a companiei. Va rezista oare misiunea ? Probabil 
că da, atât timp cât Buel Messer va fi prin preajmă. Va dăinui și după 
dispariţia acestuia ? Poate că da, însă nimeni nu știe cu certitudine. 
Dacă vrei însă să o vezi în realitate, compania Messer Landscape 
este un model concret de afacere operată de o puternică conștien- 
tizare a misiunii. 

Toţi avem câte ceva din Buel Messer. Toți suntem misionari în 
ceva. Secretul este de a canaliza acest simţ în debutul tău antre- 
prenorial. Nu este foarte greu — mai ales când faci ceea ce îți place, 
ca majoritatea antreprenorilor. Este probabil mai ușor decât să îţi 
irosești doi ani făcând un MBA. Ar putea fi mai ușor şi decât să 
toceşti o mulţime de cărţi de management. Tot ce trebuie este să 
faci să-ţi circule prin vene seva antreprenorială — acest amestec 
subtil de ce vrei să faci şi cum vrei să faci. Dacă formula a funcţio- 
nat în cazul unui arhitect peisagist orb din Virginia, imaginează-ţi 
ce se poate întâmpla în cazul tău! 

EXERCIȚIU APLICATIV 3 
Crearea valorilor antreprenoriale de afaceri 


S-au scris multe cărţi despre cultura organizaţională și despre 
valorile-cheie. Dar adevăratul scop al creării şi menţinerii valo- 
rilor organizaționale este de a identifica și de a te concentra pe 
acele câteva valori care te vor ajuta să îți realizezi planul 
piaţă/produs. Pe ce trebuie să te axezi? La ce trebuie într-adevăr 
să te pricepi? Ce practici operaţionale trebuie să aplici mai bine 
decât concurenţa? 

Acest exerciţiu aplicativ pentru valori, format din două părţi, nu 
îţi va garanta succesul antreprenorial, dar cu siguranţă te va 
ajuta să găseşti răspunsuri la întrebări de tipul: la ce te pricepi 
cel mai bine pentru a reuși în demersul antreprenorial? Întrebă- 
rile se găsesc mai Jos. 


e De ce valori operaţionale am nevoie pentru a-mi realiza planul 
de afaceri? 

e Ce valori îmi vor oferi cel mai mare avantaj competitiv? 

e Cum i-aș putea determina pe toţi să își asume aceste valori? 

e Cum le-aș putea menţine în timp? 

e Ce acţiuni pot întreprinde astăzi și ce acţiuni trebuie să pla- 
nific pe viitor? 


Există multe practici sau funcţii operaţionale pe care va trebui să 
le aplici pentru a-ţi conduce afacerea: marketing și vânzări, ino- 
vaţie de produs, serviciu clienţi, motivarea angajaţilor, controlul 
costurilor ş.a.m.d. Dar nicio companie nu poate excela în toate. 
Cheia succesului oricărui debut antreprenorial este de a identi- 
fica criteriul care îţi poate oferi cel mai mare avantaj competitiv. 
Dacă reușești asta și eşti într-adevăr liderul acelor arii opera- 
tionale, eşti pe cale să devii o forţă extraordinară pe piaţă, graţie 
produsului pe care l-ai ales. Aceste lucruri sunt prezentate în 
exerciţiile aplicative 3-A și 3-B. Să îi dăm drumul! 

EXERCIȚIU APLICATIV 3-A 
Ce valori ar trebui să avem? 


Valorile determină pe ce trebuie să te axezi și în ce trebuie să 
excelezi, din punct de vedere operaţional. Prin urmare, valorile pe 
care le alegi trebuie să fie entităţi care să îţi ofere un avantaj com- 
petitiv pe produsele și pieţele pe care se implică toţi angajaţii tăi. 


De ce valori avem Care este Cum voi reuși 
nevoie pentru a realiza avantajul să implic 
planul (de afaceri)? competitiv? pe toată lumea? 
1. 
2. 
3. 
4. 


Ce actiuni pot întreprinde pentru a implementa aceste valori? Când? 

EXERCIȚIU APLICATIV 3-B 
Cum pot menţine valorile? 


Ce poţi face pentru a te asigura că te axezi și îţi păstrezi valorile 
alese? Cei trei factori care le menţin sunt prezentaţi mai jos. 
Pentru fiecare din aceștia, notează unul sau două cazuri în care 
factorul respectiv ar fi avut cel mai mare impact în sprijinirea 
fiecărei valori. 


Beneficii 
Managementul Ritualuri și sanctiuni 
Valori comportamentului şi practici pentru angajaţi 
1. 
2. 
3. 
4. 
Ce actiuni pot întreprinde pentru a mentine aceste valori? Când? 
1. 
2. 


III o 


Viziunea client/produs 
CLIENTUL MEU, PRODUSUL MEU, 
RESPECTUL DE SINE 


VIZIUNEA A CE? 


Calculatorul este cel mai remarcabil instrument pe care l-am 
construit vreodată... dar cel mai important lucru este de a-l 
pune la dispoziţia cât mai multor oameni cu putință. 


— Steve Jobs, fondator Apple Computer, NeXT, Pixar 


A 


|, toate cărţile scrise vreodată des- 
pre antreprenori se afirmă că aceştia sunt oameni cu viziune. Viziu- 
nea a ce? Gândeşte-te! Imaginează-ţi că îţi vei începe mâine propria 
afacere. La ce te vei gândi? Cu ce va trebui să îţi baţi mintea? Dacă 
vrei să supravieţuiești, ar trebui să te gândești: „Ce produs pot face 
pentru care oamenii ar fi dispuşi să plătească?“ În societatea antre- 
prenorială de astăzi, termenul viziune nu poate însemna decât un 
singur lucru. Singurul lucru esenţial pe care toţi antreprenorii tre- 
buie să îl aibă este o imagine a tipului de clienţi care vor avea nevoie 
şi vor plăti pentru un anumit tip de produse și servicii. Pentru antre- 
prenor, nu există ceva mai important decât acest principiu. Aceasta 
este condiţia sine qua non a companiei. Viziunea este exactă. Este 
intensă. Totul se dezvoltă în jurul acesteia. Antreprenorii sunt 
binecuvântaţi și obsedaţi de această viziune integrată a clienţilor şi 

produselor. De fapt, nu este atât de surprinzător pe cât pare. La ce 
altceva te-ai putea gândi? Companiile pot îmbrăca multe forme, 
dar nu a existat nicio companie, cel puțin nu una care să reziste, 
fără un serviciu sau produs şi fără un client dispus să plătească 
pentru acesta. Dacă vrei într-adevăr să te întorci la origini, acesta e 
un punct bun pentru a începe. 

Aici se află adevărul de bază care se pierde adesea pe parcurs: 
marii antreprenori nu sunt doar inventatori de produs. Nici măcar 
mari promotori. A fost Walt Disney un producător sau specialist în 
marketing ? Oare Ray Kroc de la MacDonalds a avut un concept 
extraordinar al produsului sau clientului? Este Steve Jobs om de 
ştiinţă sau de vânzări? Adevărul este că marii antreprenori sunt şi 
una, şi cealaltă! Jobs, de exemplu, a avut o viziune puternică, vizi- 
unea „celui mai remarcabil instrument pe care l-am construit vreo- 
dată“. Un veritabil pasionat de calculatoare. Pare Jobs o persoană 
axată pe produs, nu-i așa? Dar adaugă apoi: „cel mai important 
lucru“ este de a determina oamenii să le folosească în fiecare birou, 
casă şi toţi copiii să le folosească la ore. Spre deosebire de toți 
creatorii de calculatoare, Jobs a înţeles nevoia utilizatorilor naivi. 
De aceea Apple a produs calculatoare convenabile ca preţ, cu 
comenzi simple și ușor de utilizat. Când face afirmaţia respectivă, 
Jobs vorbeşte asemeni unui client. Ce se întâmplă aici? Răspunsul 
este evident — Jobs este în același timp și producător și client. Este 
expert în ambele — producţie și vânzări — având viziunea integrată 
client/produs a unui antreprenor. 


ORGANIZAȚIA FUNCȚIONALĂ — DEPLÂNGEM DISPARIȚIA 
MEȘTEȘUGARILOR 


Marii antreprenori, de nevoie, au o viziune globală asupra clientului 
şi produsului. Asemeni meşteşugarilor din vechime, ei trebuie să 
producă şi să vândă. Această viziune duce la concentrare, expertiză 
şi respect atât pentru clienţi, cât şi pentru produse. De asemenea, 
duce la crearea unui avantaj competitiv. Este un adevăr bine ştiut că 
orice companie aflată la început de drum are nevoie de o concentrare 
intensă asupra clienţilor și produselor — viziune client/produs, 
după cum o numim noi. Însă acest adevăr simplu despre companii 

are neajunsul adevărurilor de acest gen. Este atât de evident, încât 
începi să îl iei drept certitudine după un timp. Se întâmplă foarte 
uşor, mai ales atunci când apar idei din ce în ce mai sofisticate. 

La sfârşitul secolului al XIX-lea, pe măsură ce companiile se 
extindeau, o astfel de idee şi-a făcut apariţia. Este vorba de faimoasa 
piramidă, utilizată şi în prezent, pentru a prezenta organizarea unei 
companii. O putem numi organizaţia modernă, funcţională. Aceasta 
a fost concepută din două motive: pentru a crea un sistem de control 
al managementului ierarhic şi o specializare orizontală a funcțiilor 
sau sarcinilor angajaţilor. Cel puţin teoretic, crearea unui sistem clar 
de comandă și organizarea acestuia după funcţie părea să înde- 
plinească mai multe obiective. Controlul putea fi menţinut doar de 
câţiva, aflaţi în vârf. Specializarea ar fi dus la niveluri superioare de 
expertiză ale angajaţilor specifici. Era un sistem eficient. Economiile 
de scară erau posibile. Iar o birocraţie profesională ar fi putut trece 
peste orice impediment. Se pretindea că o astfel de organizaţie, 
construită raţional, s-ar fi putut dezvolta, devenind din ce în ce mai 
eficientă. Astfel s-a născut visul imposibil al economiilor de scară și 
al companiilor de producţie în masă. Ce s-a întâmplat? Multe. 

La început, sistemul a fost parţial util — de exemplu scăderea 
costurilor de producție a modelului T. Henry Ford şi alte utilități 
care erau folosite în masă. Având aceste exemple de reducere dra- 
matică a costurilor, companiile au început în timp să se organizeze 
din ce în ce mai mult pe funcţii separate. Fabricile, de exemplu, au 
început să fie construite departe de sediul central, iar departamen- 
tele de marketing şi de vânzări trebuiau să vândă produsele ce ieșeau 
din fabrică. În cadrul marilor companii, aceste grupuri funcţionale 
au început să semene din ce în ce mai mult cu niște companii 
separate, cu culturi proprii. Angajaţi precum oameni de știință, 
muncitori de asamblare în serie, ingineri proiectanți îşi petreceau 
întreaga carieră muncind pentru un produs. Ei erau angajaţii din 
departamentul de producţie al companiei și nu trebuiau niciodată să 
se întâlnească, cu atât mai mult să vândă sau să ofere servicii unui 
client. Alţi angajaţi, de exemplu agenţi de vânzări, serviciu clienţi, 
cercetători de piaţă, prin natura muncii pe care o desfășurau, își 
petreceau majoritatea timpului gândindu-se la și lucrând cu clienţii. 
Era evident că aceştia erau oamenii care intrau în contact direct cu 
clienţii şi că nu puseseră niciodată piciorul în fabrică. Şi, uimitor, un 


73 
Viziunea client/produs 


număr enorm de angajaţi nu părea să se fi apropiat de clienţi sau 
produse. Vorbim despre personalul contabil și resurse umane — 
funcţiile administrative. Rezultatul: toate organizaţiile au devenit 
mai mult sau mai puţin împărţite pe trei superfuncţii: funcţia pro- 
ducţie, serviciu clienţi şi funcţia administrativă. 

Deci care este mesajul pentru tine și afacerea pe care ai de- 
marat-o? Simplu: separarea companiei în funcţii superspecializate 
şi controlarea tuturor activităţilor de sus poate părea încă extrem de 
eficientă, teoretic vorbind. Dar în practică lucrurile nu funcţionează 
atât de bine, într-o lume în care serviciile ireproşabile, calitatea de 
top, inovaţia rapidă care inspiră și angajaţii cu instincte de antre- 
prenor sunt factori competitivi mult mai importanţi decât costul 
scăzut de producţie. Controlul excesiv la nivelul superior duce la 
apariţia inerţiei la nivelurile inferioare. O soluţie bună pentru com- 
paniile de scară elimină amprenta personală care duce la calitatea 
superioară a produsului/serviciului. Iar birocraţia profesională, 
lubrifiantul menit să menţină mecanismul în stare de funcţionare, 
devine un motor gigantic, care s-a blocat. 

Funcţionalizarea excesivă are consecinţe negative mai ales asupra 
gradului de implicare a angajatului şi asupra rezultatelor acestuia. 
„Angajatul de 5 dolari“ al lui Henry Ford!! — așa cum îi plăcea 
acestuia să îşi numească angajaţii producţiei în serie — au început 
treptat să realizeze faptul că îi așteaptă 45 de ani de muncă în același 
loc, ceea ce nu era deloc o perspectivă prea îmbucurătoare. Or, așa 
cum spun şi azi la GM, a lucra în producţia în serie e ca și cum ar 
trebui să repeţi liceul până mori. Sau, pentru a ne exprima în 
termeni proprii epocii de înaltă tehnologie în care trăim astăzi, 
înseamă a trăi coşmarul lui Dilbert!?: a lucra în aceeași cutiuță până 
la sfârşitul vieţii. 

Însă nimic din forma funcţională de organizare nu poate avea 
consecinţe negative de asemenea anvergură asupra viitorului com- 
paniei tale precum cele ale separării și compartimentării angajaţilor 
din producţie de cei de la relaţii clienţi. Și, pentru a complica 
într-adevăr lucrurile, funcţiile din cadrul unei companii nu se ajus- 
tează singure aproape niciodată. Asemeni ghețarilor imenși, acestea 
tind să se îndepărteze din ce în ce mai mult. Să îți lași angajaţii să se 
ocupe de producţie, clienţi sau administraţie este o tehnică total 

antiantreprenorială și — din propria experienţă — este cel mai rău 
lucru pe care îl poţi face în spiritul antreprenorial al companiei. 


Organizarea (dis)funcţională modernă 


Angajaţi — Angajaţi — Angajaţi — 
departament departament departament 
Producție Administrativ Relaţii clienți 


O companie extrem de eficientă se găseşte în cele din urmă în 
situaţia absurdă de a avea angajaţi din departamentul de producție 
care nu au văzut niciodată un client, angajaţi din departamentul 
relaţii clienţi care nu ştiu şi nici nu vor să afle nimic despre produs 
şi angajaţi din departamentul administrativ care nu au nimic de-a 
face nici cu produsul, nici cu clienţii. În concluzie, pierderea numă- 
rul unu este de fapt avantajul cel mai mare al antreprenorului — 
pasiunea tradiţională a meșteșugarilor atât pentru produs, cât și 
pentru client. Ceea ce obţii în schimb este o birocraţie disfunc- 
țională extinsă şi extrem de rigidă. Meșteșugarii, antreprenori 
originali care își fabricau și vindeau singuri produsele, vor fi pur și 
simplu șterși din diagrama organizaţională. Această cale duce cu 
siguranţă la plictiseală, birocraţie şi ucide spiritul antreprenorial, 
Chiar și în cei mai buni angajaţi. 


Xerox — Miliarde de dolari în vânzări pierdute între Palo Alto și Stamford 


Cel mai cunoscut exemplu din istorie privind efectele dezastruoase 
ale funcţionalizării şi separării angajaţilor din departamentele de 

producție şi relaţii clienţi este Xerox. Centrul propriu de cercetare 
de la Palo Alto (PARC), fondat în 1970, a pregătit cu succes calea 
spre industria modernă a calculatoarelor. Singura problemă: Xerox 
nu a avut succesul scontat. Vă puteţi aminti că în anii '70 PARC a 
inventat Alto, primul PC! din lume pe care nu l-a lansat niciodată 
pe piaţă. Ceea ce lumea nu prea îşi amintește este faptul că Xerox a 
fost prima companie care a inventat faxul — Telecopiator — pe care 
l-a lăsat pur și simplu să dispară. Lista completă de tehnologii create 
de PARC care i-a îmbogăţit pe alţii este de-a dreptul uimitoare. 
Mostra prezentată mai jos de către New York Times!“ este sufi- 
cientă pentru a face orice acţionar Xerox să plângă (de ciudă). 


O mostră a tehnologiilor concepute la Xerox PARC 


Tebnologie Dezvoltată ulterior de 
PC Apple/IBM 
Copiatoare Canon/Panasonic 
Tehnologii de tăiere a șipcilor VLSI Technology 
Dispozitive de acoperire a șipcilor Silicon Compilers 

cu silicon 

Calculatoare portabile Grid Systems 

Display pentru monitoare IBM/Apple 
Calculatoare cu mouse şi cu icon-uri Apple 

Imprimante cu laser Hewlett-Packard/Apple 
Table pentru desen Koala 

Rețea externă de internet pentru birou 3Com 

Grafică şi animare pe calculator Pixar 

Sistem recuperare baze de date Metaphor Computer 
„Ceea ce vezi este real“ — procesare Microsoft 

word 

Limbaj conversaţional, programare Park Place 

axată pe obiecte, pentru calculatoare Systems/Digitalk 
Limbaj postscript utilizat pentru Adobe Systems 


imprimantele profesionale sau editare 
desktop și setare tehnoredactare 

Cum a fost posibil aşa ceva? Să vă dau un indiciu. Când PARC a 
dezvoltat Alto, directorii de marketing de la Xerox, aflați la 5 000 de 
kilometri, la Stamford — sediul din Conneticut —, au refuzat pur și 
simplu să îl lanseze pe piață. Angajaţii din departamentul relații 
clienți au refuzat să scoată pe piaţă produsul la care lucraseră ani 
întregi colegii din departamentul de producţie. Dacă R&D și depar- 
tamentul de marketing nu au ajuns la un consens cu privire la cel mai 
tare produs electronic de la televizor încoace, restul listei e lesne de 
înţeles. Toată lumea este de acord că separarea completă a dezvoltării 
produsului de funcţiile de marketing — localizându-le fizic la o 
distanţă de 5 000 km — și permiţând unor culturi extrem de diferite 
să se dezvolte în cele două sectoare duce cu siguranţă la dezastru! 

Desigur că lucrurile nu au stat așa de la început. În 1946, în 
Rochester, New York, Chester Carlson a creat și vândut primul 
copiator din lume și a înfiinţat Xerox-ul. Până în 1960, Xerox-ul 
nu producea decât două produse importante, dominând însă lumea 
cu amândouă: fotocopiatoare și mașini electronice de scris. Depin- 
zând în exclusivitate de aceste produse, cu toate că era lider pe piaţă 
cu amândouă, situaţia era riscantă. În consecinţă, Xerox a venit cu 
o strategie inteligentă privind următorii pași. Astfel, compania a 
demarat o campanie agresivă de dezvoltare de noi produse şi 
tehnologii. Din nefericire, cei de la Xerox nu au fost suficient de 
inteligenţi încât să identifice cum vor face acest lucru. Xerox-ul, ca 
majoritatea companiilor sigure din perioada respectivă (RCA, GE, 
IBM, AT&T) a rămas blocată în teoria „laboratorului izolat“ în 
inovaţia de produs. Această noţiune trebuia să creeze facilităţi 
extraordinare în medii izolate, la kilometri întregi de forfota 
orașului. Xerox a rămas de asemenea blocată în mirajul specializării 
funcţionale, neputându-şi imagina posibilitatea ca renumiţi oameni 
de știință şi cercetători, angajaţi ai unei companii atât de puternice, 
să se găsească în imposibilitatea de a inventa produse revoluţionare. 

Desigur că au avut dreptate. Xerox-ul a înfiinţat PARC-ul, 
localizat în însoritul Palo Alto, și l-a înţesat cu tineri oameni de 
ştiinţă, minţi absolut strălucite din California. Au omis însă un 
lucru: şi-au lăsat toţi specialiștii străluciți în marketing în 
Stamford — sediul din Conneticut. Aceste două grupuri nu erau 
din păcate compatibile. Angajaţii departamentului de producție 
erau pur şi simplu extraordinari, oameni de ştiinţă hippie, cu plete 

şi lanţuri de aur la gât. Angajaţii din departamentul relații clienți 
erau cu capul în nori, entuziasmați, iar șefii departamentelor de 
marketing şi vânzări — absolvenţi de MBA — se aflau la 5 000 km 
distanţă. Cele două grupuri nu numai că nu împărtăşeau aceeași 
cultură organizaţională; păreau că nici măcar nu provin din același 
univers. În cele din urmă, cercetătorii de la Palo Alto au venit cu 
o serie de idei absolut strălucite, în care specialiștii din departa- 
mentul de marketing din Stamford nu au avut încredere, nefiind 
de acord să scoată produsele pe piaţă. 

Xerox-ul a pierdut astfel miliarde de dolari! Și, ca şi cum asta nu 
ar fi fost de-ajuns, Xerox-ul a încercat să falsifice bilanţurile con- 
tabile, însă SECI5 a descoperit recent micul lor șiretlic contabil, 
obligând compania să îşi refacă cifrele de afaceri din ultimii ani. 
Chiar și în acest caz, nu te poţi abţine să arăţi puţină compasiune faţă 
de situaţia companiei, sperând că și-au învăţat lecţia. În definitiv, ar 
fi corect ca Xerox-ul să înceapă să obţină profit măcar de pe urma 
extraordinarei sale contribuţii tehnologice la patrimoniul global. 


ADEVĂRATA MAGIE A LUI DISNEY 


Te vei confrunta fără îndoială cu o mulțime de probleme organiza- 
tionale, pe măsură ce compania ta se dezvoltă. Dar, crede-mă pe 
cuvânt, niciuna nu va cauza mai multe pierderi de venit şi neplăceri 
decât separarea funcțţiilor-cheie în companie. Odată aceste funcţii 
izolate în coconi funcționali, este extrem de costisitor și aproape 
imposibil să readuci în același cadru angajaţii din departamentul de 
producție, relaţii clienţi și administrativ. Dacă nu începem cu toţii 
să facem mai multe produse pe care să le solicite din ce în ce mai 
mulţi clienţi, vom dispărea cu toţii. 

Vestea bună este că nu trebuie să se ajungă la așa ceva. Companii 
precum Toyota, de exemplu, nu au permis niciodată funcționali- 
zarea pentru a-și demara afacerea. Acestea nu doreau din principiu 
ca viziunea proprie client/produs să le fie afectată. Doar câteva 
companii, cum ar fi General Electric de exemplu, au fost capabile 
să se formeze asemeni companiilor de tip antreprenorial, eliminând 
obstacolele organizaționale și făcându-și toţi angajaţii să se axeze 
din nou pe clienţi și produse. Unele companii de tip antreprenorial, 

recent apărute, precum Dell Computer, au adus la un nivel extrem 
raportul client/produs. Modelul direct al lui Michael Dell este un 
atac revoluționar asupra întregului concept de organizare pe 
funcţii. Apoi există și adevărata magie a Disney-ului, pe care eu o 
consider ilustrarea cea mai simplă şi de bază a tuturor celor de mai 
sus. Să ne gândim la câteva din acele extraordinare exemple de 
raport clienţi/produs. Aceste exemple vă vor da idei concrete 
pentru crearea și menţinerea unei viziuni puternice client/produs 
pentru propria companie, pentru a evita cazul Xerox. 


Toyota: Acele uimitoare supermarketuri americane 


Există unele companii mari care nu au urmat tendinţa „funcţiona- 
lizării excesive“. Să luăm Toyota ca exemplu. Judecând după toate 
standardele din industria producătoare de automobile, Toyota este 
pur şi simplu cel mai bun producător de mașini din lume. Are cele 
mai ridicate marje operaţionale. Toyota poate asambla o maşină în 
numai 13 ore, spre deosebire de 20 de ore la Honda, Nissan și Ford, 
iar General Motors se situează mult în urma acestora. Toyota oferă 
o calitate superioară celei oferite de Mercedes, utilizând o șesime 
din forţa de muncă alocată clasei de lux a concurenţei. Iar o maşină, 
finisată complet, este livrată la client în maxim 10 zile. Nimeni nu 
reuşeşte o asemenea performanţă. 

Care este secretul succesului Toyota? Totul a pornit de la 
viziunea client/produs a lui Eiji Toyoda (scris cu „d“), fondatorul 
Toyota (scris cu „t“), companie producătoare de automobile. A 
început să fabrice maşini în 1933 și a pornit de la presupunerea că 
afacerile cu mașini, asemeni oricărei afaceri, trebuiau să se bazeze 
pe clienţi. În 1947, în timp ce Toyota încerca să se refacă după cel 
de al Doilea Război Mondial, dl Toyoda a făcut o călătorie spre 
Statele Unite. A vrut să vadă stilul de lucru al americanilor. Toyoda 
nu a văzut mare lucru la gigantul producător de automobile din 
Detroit, însă a fost fascinat de noul stil al supermarketurilor ameri- 
cane. Ceea ce a observat a fost faptul că lanţurile de supermarket 
operau într-un mediu extrem de dinamic, în care clienţii lichidau 
pur şi simplu stocurile. Era, de exemplu, fascinat de rapiditatea cu 
care laptele proaspăt era livrat la raft. Îi plăcea să glumească spu- 
nând că se găsea lapte proaspăt la orice oră, ca şi cum s-ar fi aflat 

câte o vacă în spatele fiecărui raft, iar clientul putea cumpăra o 
sticlă oricând dorea. 

Cu noile metode americane în minte, fondatorul 'Toyoda, împre- 
ună cu faimosul său inginer de producţie, Taiichi Ohno, au decis să 
încerce această abordare axată pe client în producţia de mașini. Au 
înfiinţat unităţi de producţie pe suprafeţe extinse, au pus proiectarea, 
producția, marketingul și vânzările sub coordonarea unui singur 
inginer și au demarat o contrarevoluţie în industria producătoare de 
mașini, total opusă metodei funcţionale de organizare. Aplicând acest 
sistem în toate activităţile — de la proiectare, la service postvânzare — 
decizia a aparţinut clientului. A rezultat o întreagă filosofie de afaceri, 
conform căreia clientul este cel care comandă. Este ceea ce ei au numit 
kanban sau producţie la comandă, iar restul nu mai are importanţă. 

Multe companii s-au grăbit să preia această recentă tehnică 
japoneză de management. Cum era de aşteptat, astfel de eforturi 
pierdeau adesea din vedere esențialul și dădeau greș. De ce? 
Kanban-ul nu este o tehnică, ci o mentalitate conform căreia clien- 
tul este cel care conduce. Te organizezi la fiecare etapă a producţiei 
de automobile în așa fel încât să furnizezi produsul la cererea 
clientului. Este ca şi cum ai stârni o reacţie în lanţ atunci când scoţi 
un litru de lapte din containerul de colectare a laptelui. Fie că 
vorbim despre asta sau despre producţia de automobile, mentali- 
tatea kanban produce exact ceea ce își doreşte clientul, exact în 
momentul la care acesta şi-o dorește. 

Această mentalitate te împiedică să te entuziasmezi prea mult cu 
privire la privilegiile funcţionale. Asta le permite celor din proiectare 
să nu ţină seama de cei din producţie, celor din producţie să nu ţină 
seama de cei din marketing ș.a.m.d. Desigur, Toyota este o companie 
organizată. Oamenii şi grupurile au sarcini specifice de îndeplinit. 
Însă cultura kanban, care urmărește clientul în permanenţă, domină 
întreaga organizaţie. Conform faimosului său sistem de inginer-șef 
de exemplu, noile modele au același supervizor de la început până la 
sfârșit. Inginerul-șef are putere de decizie de la proiectare/design la 
producţia şi comercializarea noului model. Totul se conduce după 
mentalitatea conform căreia întreaga companie trebuie să se pună la 
dispoziţia clientului. Acesta este principiul care menţine Toyota în 
top şi acesta va fi principiul care va oferi companiei tale exact ce are 
nevoie pentru a reuși: o viziune ultracompetitivă client/produs! 

General Electric: Omul de știință/Vânzătorul lui Neutron Jack! 


Cotidianul The Wall Street Journal titra: „Ultima invenţie General 
Electric: O metodă care poate concretiza pe piaţă teoriile de 
laborator.“ Impulsul articolului îl constituie modul în care oamenii 
de ştiinţă ai GE au devenit și vânzători: „Lucrează în aceleași birouri 
în care domneşte peste tot haosul, îngropaţi printre tomuri de logică 
computaţională și jurnale ezoterice, dar acum trebuie să fie şi antre- 
prenori. GE se orientează după formula de afaceri în SUA. În loc să 
forţeze vânzătorii să vină cu idei și apoi să le ceară oamenilor de 
ştiinţă să le facă funcţionale, compania dă frâu liber imaginaţiei oame- 
nilor de ştiinţă, prin noi invenţii — testând apoi vandabilitatea acestora 
în diviziile GE. Rezultatul: GE și vânzătorii-oameni de știință 
reușesc continuu și rapid să transfere tehnologia din laborator pe 
piaţă, o tranziţie care pune în derivă alte companii americane.“ Această 
istorisire, care datează de la începutul anilor *90, nu a făcut decât să 
prezinte ultima dintr-un șir de inovaţii organizaționale pe care 
General Electric le-a implementat sub conducerea lui Jack Welch. 

Trebuie însă să ne întoarcem în timp pentru a afla întreaga 
poveste. Până în 1980, după aproape un secol pe piaţă, GE a devenit 
doar o imensă birocraţie, administrată la nivel micro/intern, aflată în 
declin. Cotidienele de top scriau deja despre dispariţia unei alte 
legende americane. GE și-a asumat mult timp titulatura de 
„Harvardul Americii corporatiste“. Compania a inventat singură 
mare parte din ceea ce a devenit știința managementului seco- 
lului XX. În principiu, GE a inventat o întreagă serie de planificări 
strategice. Modelul de strategie GE a fost ulterior popularizat de 
Boston Consulting Group, fiind extrem de discreditat în prezent. 
Aceștia au iniţiat managementul ierarhic, cercetarea sistematică de 
piață, introducerea dimensiunii afective în training şi chiar clasi- 
ficarea angajaţilor în funcţie de profilul sintetic/analitic. Aceștia au 
creat o organizaţie extrem de funcţională. GE era o entitate corpora- 
tivă care emitea teorii de management sau, așa cum au susţinut unii, 
cum să complici lucrurile! De fapt, GE a complicat într-atât lucru- 
rile, încât în momentul în care Welch a preluat conducerea în 1981, 
compania avea prea mulţi manageri, neavansând deloc. 

Evident, General Electric avea nevoie de o schimbare antre- 
prenorială radicală. Iar în 1981 tocmai asta s-a întâmplat. Vi-l 

prezentăm pe Jack Welch, un inginer GE care spunea lucrurilor pe 
nume, care nu se lăsa impresionat de teoriile MBA sau de jargon. 
În cea mai dramatică și cea mai de anvergură schimbare din istorie, 
acesta a ridicat cotaţia companiei pe piaţă de la modesta valoare de 
12 miliarde USD, la peste 400 miliarde USD când s-a pensionat, 
20 de ani mai târziu, devenind astfel numărul unu în lume.!7 Nicio 
companie nu s-a apropiat de capitalizarea de piaţă!8 a companiei 
General Electric — ordinea în top 5 Fortune 500 este următoarea: 
General Electric — 400 miliarde USD, Microsoft — 331 miliarde 
USD, Exxon Mobil — 295 miliarde USD, Wal-Mart — 277 miliarde 
USD şi Citigroup — 251 miliarde USD. Când Welch a preluat 
compania, a fost repede catalogat drept cel care vrea să conducă 
General Electric ca pe o mică afacere. Revista Fortune scria într-un 
articol: „Directorul bătăios a pornit un asediu crunt asupra canoa- 
nelor managementului modern — pe care GE le-a consemnat în 
detaliu. Ce se întâmplă în prezent la GE... se renunţă deschis la 
vechile principii. Welch a încercat să imprime un simţ antrepre- 
norial companiei. Făcând asta, a devenit cel mai admirat director 
general din ţară.“ 

Asta a făcut „Neutron Jack“. A eliminat cele nouă niveluri de 
management de la GE, a redus nivelul de salarizare de la 29 la 5, a 
concediat personalul corporatist precum și toate liniile de pro- 
ducţie care nu erau lidere pe piaţă. Apoi, a luat obiectivul învechit 
al fostei structuri funcţionale, folosind ideea oamenilor de 
ştiinţă/vânzători GE pentru a lansa cât mai repede, cât mai multe 
produse, pe cât mai multe pieţe. Inocularea acestui concept a consti- 
tuit o parte importantă a remarcabilului succes pe care l-a avut 
General Electric. Welch a admis problemele inevitabile pe care le 
are o companie ultrafuncţionalizată în menţinerea unei puternice 
viziuni client/produs. Așa cum a încheiat în interviul acordat re- 
vistei Fortune: „Chiar şi într-o structură orizontală, tot vor exista 
manageri de produs, tot vei avea nevoie de contabili, dar nu va 
exista o delimitare clară în acest sens. Funcţiile vor dispărea, dacă 
vrei asta... echipele se vor deplasa dintr-o parte în alta, de la ideea 
de produs la livrarea acestuia...“ Amin! 

Dacă abordarea om de știinţă/vânzător te poate ajuta să-ţi re- 
învii compania și să o faci să devină cea mai valoroasă companie din 
lume, ai putea acorda o atenţie sporită acestui aspect. Asigură-te 

însă că nu vei cădea niciodată în capcana funcțională; este cel mai 
bun sfat pe care îl vei primi vreodată, dacă vrei cu adevărat ca 
afacerea ta să prospere! 


Dell Computer: Puterea modelului direct 


Kanban a fost adusă la un nou nivel în secolul XXI de companii 
precum Dell Computer, Amazon.com, Ebay şi B2B Pionner 
Commerce One. Să analizăm, de exemplu cazul antreprenorului 
Michael Dell şi a uimitoarei sale companii, care şi-a început activi- 
tatea în camera de cămin, pe când era student la Universitatea din 
Texas. Trebuie precizat faptul că Dell asambla și vindea calcula- 
toare din propria-i cameră, ceea ce însemna că se încălca un vechi 
regulament al universităţii, care interzicea „desfăşurarea oricărei 
activităţi comerciale“ în camerele de cămin ale Universităţii din 
Texas. Acum, că Michael Dell a devenit cel de-al treilea bogat al 
Americii şi reprezintă mândria Texasului, presupunem că Univer- 
sitatea din Texas și-a modernizat căminele, în această nouă epocă a 
studenţilor-antreprenori! 

Se pare că Michael Dell a încălcat mereu regulile. Chiar și o 
analiză superficială va arăta că Dell Computer face lucrurile diferit 
de alte companii incluse în topul Fortune 500. Înainte de toate, com- 
pania se conduce exclusiv după viziunea client/produs, asimilată în 
totalitate. Desigur, Michael Dell este cel care a eliminat interme- 
diarii, punându-și compania în legătură directă cu clienţii — repre- 
zentaţi în principiu de corporaţii. Acesta a inventat vânzarea directă 
de calculatoare către clienţi și le-a permis acestora să își facă con- 
figuraţia dorită a produsului ales, prin telefon şi, mai recent, prin 
internet. A aduce în același plan funcţiile produs și client, asta în- 
seamnă să ai viziune completă. 

La Dell este imposibil să fii un simplu vânzător și să poţi oferi 
consultanţă de specialitate în configurarea unui calculator, fiecărui 
client în parte. Și invers, nu poţi fi doar om de ştiinţă și să petreci 
opt ore pe zi vorbind clienţilor. Michael Dell însuşi afirmă că 
misiunea companiei este de a concentra toate resursele umane și 
tehnologice pentru a satisface mai bine nevoile clienţilor: „Întot- 
deauna am încercat să vedem ce putem face pentru a ușura viaţa 

clienţilor noştri sau pentru a-i ajuta să facă economii. Această con- 
cepţie s-a răspândit în întreaga companie.“ 

Asemeni mentalităţii kanban, perspectiva Dell, pe care lumea o 
cunoaşte sub numele de „modelul direct Dell“, revoluţionează 
modul de operare al companiei în ariile principale de activitate — 
în special în vânzările directe între companii — business to business 
(„B2B“). Internetul, pe care Michael Dell îl numeşte „model direct 
fundamental“, generează 20% din vânzările Dell, fiind în continuă 
creştere. Dell estimează o creștere constantă a vânzărilor prin 
internet până la 50%. Modelul Dell de vânzare a calculatoarelor la 
comandă, direct către cumpărător, oferă companiei avantaje com- 
petitive incredibile. În afară de feedbackul clienţilor și absenţa 
retururilor, asta înseamnă că Dell nu are bunuri finite de inven- 
tariat. Costurile totale de inventariere ale companiei sunt sub 2% 
din vânzări. Cărui producător nu i-ar plăcea așa ceva? Compania 
Dell nu numai că a adus la un nivel superior jocul 'Toyotei — de a 
livra produsul la comandă, ci a creat un teren nou pentru a juca 
acest joc. Când auzi angajaţii Dell afirmând: „Religia noastră este 
modelul direct“, să fii sigur că sunt serioşi! 

Sunt lucruri destul de radicale, dacă stai și te gândești mai bine. 
Chiar şi revista Fortune, care nu foloseşte hiperbole, afirmă că Dell 
„are o obsesie: clientul“, numind-o „rezerva deceniului“. Rezul- 
tatul îmbinării funcţiilor tradiţionale client și produs pare a fi util 
pentru clienţii Dell și excelent pentru companie. Nu numai că este 
producătorul de calculatoare numărul unu în lume, ci a doborât și 
câteva recorduri printre companiile de profil. Conform ultimului 
top întocmit de revista Fortune 500, Dell se clasează pe poziţia 7 ca 
profit per acţiune (35,6% an) și în fruntea clasamentului în ceea ce 
priveşte profitul din banii investiţi (58,8% an) în ultimii 10 ani. 
Acestea sunt cifre cu care s-ar putea obișnui orice antreprenor! 
Ceea ce ne aduce la cea mai frumoasă poveste client/produs dintre 
toate — adevărata magie a Disney-ului. 


Disney — Adevărata magie 


Aţi participat vreodată la un curs despre Walter Elias Disney 219 
Probabil că nu. De ce ar dori cineva să studieze practicile de afaceri 


84 
CUM SĂ DEVII ANTREPRENOR 


ale unui caricaturist care se numeşte unchiul Walt? E drept că el a 
creat cel de al doilea cel mai recunoscut produs din istoria mon- 
dială. Coca Cola este numărul unu, iar un şoricel pe nume Mickey 
este al doilea. Deci, dacă ne gândim mai bine, și din moment ce îţi 
înfiinţezi propria companie, poate că ar fi bine să știi de ce ai nevoie 
pentru a crea cel de al doilea cel mai cunoscut produs din lume. 

Unii analiști sunt de părere că unchiul Walt nu a fost doar un 
simplu caricaturist. Şi desigur au dreptate. În realitate, el este cel 
mai mare creator de produs din istoria industriei de divertisment. 
Lista realizărilor sale este lungă. El este creatorul primului desen 
animat cu sonor, în 1928, un desen alb-negru despre Steamboat 
Willie* (numit ulterior Mickey). Tot el a creat și primul desen 
animat color Flowers and Trees?l, în 1932. Utilizând camere multi- 
dimensionale??, Disney a introdus cea mai timpurie versiune a 
filmelor tridimensionale, în 1937. Disney a perfecţionat ulterior 
adevărata animaţie tridimensională prin sistemul său electronic 
Audio-Animatronics. Anul 1937 a marcat şi apariţia unuia dintre 
cele mai importante produse ale sale și debutul unei noi ere în pro- 
ducţia de film. Confruntându-se cu scepticismul Hollywoodului, 
Studiourile Disney au lansat Snow White and the Seven Dwarfs”, 
primul desen animat de lung metraj. După 55 de ani, acest desen 
animat încă aduce milioane de dolari companiei de fiecare dată 
când este lansat. Fantasia, în 1940, a fost primul film stereofonic?* 
din lume, iar în 1955 Disney a dezvăluit lumii prima proiecţie de 
360 de grade la Disneyland. 

În televiziune, Disney a creat pur şi simplu cel mai lung serial 
de televiziune din lume, difuzat la ore de maximă audienţă? 
(1954-1983), intitulat True-Life Adventure's2%. Serialul a fost 
difuzat la televizor timp de 29 de ani şi probabil că a stabilit un 
record ce nu va fi niciodată doborât, revoluţionând de unul singur 
documentarele TV. De-a lungul anilor, alături de Mickey Mouse, 
Disney a creat o întreagă familie de personaje vestite precum Donald 
Duck, Pluto, Goofy şi, desigur, Minnie Mouse. De pe urma acestor 
personaje simpatice, a licenţelor de utilizare și producţie precum 
Mickey Mouse Watch, compania Walt Disney continuă să facă 
profit. Și chiar e surprinzător faptul că majoritatea produselor 
originale Walt Disney continuă să aducă profit. Cuferele studiou- 
rilor Walt Disney se umplu mereu cu aur. Filme clasice precum 

Snow White”, Pinocchio, Cinderella?”%, Peter Pan, Sleeping Beauty”? 
şi Alice In Wonderland” aduc un profit constant, neegalat de nicio 
altă companie. Doar cu aceste filme Disney și-ar putea câștiga un loc 
de cinste în orice companie. Dar, atenţie: asta nu e tot! 

Apogeul viziunii de produs Disney a apărut în 1955, odată cu 
inaugurarea Disneylandului în California. Lecţia numărul unu din 
acel moment și succesul Disney a fost că acesta era prea mic. 
Compania intenţiona să izoleze viitoarele parcuri tematice de mote- 
lurile ieftine şi de lanţurile de fast-food care apăreau pretutindeni în 
Disneyland. Înainte de a muri, în 1966, Disney a pus bazele Walt 
Disney World în Florida. Cu o suprafață de 27 500 de acri”!, acesta 
era de 150 de ori mai mare decât proprietatea din California. Odată 
proiectul demarat, Walt Disney World a devenit cel mai mare 
proiect privat de construcții din Statele Unite. Sub supervizarea 
vigilentă a lui Roy Disney (fratele lui Walt), Walt Disney World s-a 
deschis la 1 octombrie 1971. Numai 11 000 de persoane l-au vizitat 
în prima zi. O undă de îndoială a străbătut întreaga companie. Până 
la Ziua Recunoștinţei”?, erau parcate mașini pe zeci de kilometri, iar 
compania nu a mai privit înapoi. În primul an de activitate, Walt 
Disney World a atras 11 milioane de vizitatori, devenind peste 
noapte cea mai mare atracţie turistică din lume. Astăzi, cei peste 
68 de km de construcții ridicate pe o mlaștină din Florida atrag 
aproximativ 30 de milioane de vizitatori în fiecare an. Este o cifră 
care depășește cu mult numărul de turiști care vizitează ţări precum 
Germania sau Marea Britanie. În prezent, parcurile tematice Disney, 
care transpun imaginaţia în realitate, reprezintă de departe produsul 
de divertisment numărul unu din istorie. Profitul curge pur și 
simplu de la Anaheim, Orlando, Tokyo și Euro-Disney de lângă 
Paris. Parcurile combinate animă peste 100 de milioane de vizitatori 
pe an. Nu e rău pentru un simplu caricaturist, fără studii de manage- 
ment! De fapt, recordul Disney în materie de creare de produs şi de 
punere în aplicare perfectă a filmului sunt de neegalat în domeniu. 
În aceste condiţii, Walt Disney este cu siguranţă un extraordinar 
creator de produs — un om de știință creativ prin excelenţă. 

Cu toate acestea, unii vizitatori Disney îl supranumesc marele 
promotor din istoria divertismentului — poate cel mai mare din 
toate companiile. Aceștia îşi susțin afirmaţia cu argumente solide. 
Retrospectiv vorbind, Walt Disney pare cu siguranţă un geniu al 


86 
CUM SĂ DEVII ANTREPRENOR 


marketingului: o persoană care se preocupa mereu de clienţi. De- 
senele animate și filmele pe care le-a creat indică abilitatea magică a 
lui Disney de a mulţumi clienţii. Însă parcurile tematice ilustrează 
cel mai bine extraordinara sa preocupare pentru clienţi și înţelegerea 
profundă a nevoilor acestora. Inaugurarea Disneylandului din Cali- 
fornia a constituit, pentru Disney, apogeul unui vis de 20 de ani. 
Conform propriei declaraţii, ideea i-a venit de la un client. Iată ce 
afirma el însuşi: „Idea a apărut în momentul în care vorbeam cu 
fiicele mele, în timp ce ne plimbam prin parcurile pentru copii. În 
timp ce ele se dădeau de nenumărate ori în carusel, eu stăteam pe 
bancă şi mă gândeam ce să fac.“3 Din aceste simple gânduri ale unui 
părinte-client nemulţumit, Disney a venit cu ideea extraordinară a 
unui centru de divertisment în aer liber pentru întreaga familie. Nu 
se gândea la un parc de distracţii sau la un carnaval prost organizat. 
Disney dorea mai degrabă să creeze fantezii sau teme în care clienţii 
(pe care el îi numea invitați) nu vor fi spectatori, ci chiar vor lua 
parte la spectacol. Lucrurile avansau cu greu: „Ne-au trebuit mulți 
ani. Am început cu multe idei, am renunţat la ele și am luat-o de la 
capăt.“3* Disney nu avea o strategie specifică de afaceri în minte, în 
afară de a crea ceva amuzant pentru toată lumea. 

Acolo, în Disneyland, s-a dezvăluit adevărata magie a lui Walt 
Disney. Cu siguranţă că îşi iubea produsele, dar ceea ce iubea 
îndeosebi era să vadă expresia întipărită pe chipul clienților care îi 
foloseau produsele. La început, Disney petrecea mare parte a 
timpului în parc. Putea fi zărit aplecându-se peste un gard viu, 
urmărind copiii care se învârteau în căniţele de cafea?’ și care 
râdeau cu gura până la urechi. Părea să se bucure la fel de mult ca 
şi copiii! Această pasiune pentru a-i face fericiţi pe clienţi funcţio- 
nează și astăzi. Parcurile tematice Disney fac exact ceea ce Walt 
Disney spusese că ar trebui să facă: fac oamenii într-adevăr feri- 
ciţi! Disney a spus-o cel mai bine: „Oferiţi-le oaspeţilor tot ce le 
puteţi oferi. Păstraţi curăţenia pe cât posibil. Faceţi locul primitor. 
Faceţi parcul un loc cu adevărat amuzant.“*% Era unchiul Walt un 
client extraordinar? Un adevărat vânzător? Un excelent om de 
vânzări? Ar fi bine să credeţi că era! 

Pentru a crea teme și fantezii ai nevoie de produse perfecte şi de 
servicii impecabile pentru clienţi. Iar Walt Disney a înţeles că, 
pentru a face acest lucru, ai nevoie de angajaţi perfecţi — sau, așa 

cum îi numea el, actori*. Angajaţii, de la portar la Albă-ca-Zăpada, 
nu sunt furnizori de servicii, ci actori care joacă un rol. Când 
lucrează, joacă pe scenă. Se relaxează şi iau prânzul în culise. Singu- 
rul motiv pentru care un actor există este acela de a-i face fericiţi pe 
invitaţi. Aceștia trebuie să trateze invitaţii cu aceeași politeţe cu 
care și-ar trata prietenii, aflaţi la ei în vizită. Întrebările oaspeţilor 
nu sunt niciodată evitate, ci căutate. Toate acestea contribuie la 
fericirea lor. În acest raport special între actori şi public, impre- 
vizibilul nu-şi prea are locul. Actorii nu sunt trimiși nepregătiţi în 
parcuri. Instruirea Disney este intensivă și extrem de explicită în 
privinţa modurilor în care poţi face invitaţii fericiți. 

Se poate ca Disney să fi fost prima persoană din mediul de afaceri 
care a înţeles într-adevăr că grija pentru client şi produs reprezintă 
responsabilitatea primară a fiecărui angajat. Cu siguranţă că nu avea 
egal în această activitate, Într-un extraordinar pamflet deschis al 
angajaţilor, The Disney Look, apariţia şi ţinuta vestimentară a 
actorilor este descrisă cu lux de amănunte. De la lungimea unghiilor, 
până la utilizarea deodorantelor potrivite, totul este descris acolo. Iar 
mesajul de întâmpinare al angajaţilor demonstrează clar că a te dedica 
viziunii client/produs Disney este o precondiţie pentru angajare: 


Orice invitat care devine public este șeful nostru. El sau ea face 
posibil spectacolul nostru și ne plătește salariile. Dacă nu le facem 
invitaţilor pe plac, s-ar putea să nu mai revină; și fără public, nu 
există spectacol. Din acest motiv, orice lucru care ar putea supăra, 
distrage sau care nu este în interesul spectacolului Disney, chiar și 
un tatuaj ostentativ, nu va fi acceptat. 


Ce te învaţă Walter Elias Disney ? Urmeşte spectacolul client/pro- 
dus. Să nu îţi fie teamă să ceri angajaţilor să facă asta. În acest mediu, 
funcţionalizarea este o problemă inexistentă. Stilul discrepant al 
companiei Xerox între angajaţii de la relaţii clienţi și cei din linia de 
producţie pur și simplu nu există. Angajaţii înteleg că ei au servi- 
cii/produse de oferit — şi utilizatori/clienţi de servit. Este o chestiune 
extrem de simplă dar, aşa cum am precizat mai devreme, ideile simple 
tind să se piardă pe parcurs. În compania ta poţi face asta, însă pe 
propria răspundere! Nicio companie aflată la început de drum nu își 
poate permite să neglijeze clientul sau produsul, nici măcar o 
secundă. Graficul de mai jos te va ajuta să nu uiţi acest aspect. 

CREAREA CLIENTULUI / SETAREA MENTALĂ A PRODUSULUI 


Adevărata magie Disney a fost simplă. A fost un expert în produse 
şi clienți în același timp. Om de știință şi vânzător. O combinație 
invincibilă. Minunatul echilibru între aceste două fundamente ale 
afacerilor au făcut ca lumea Disney să devină ceea ce este. Concen- 
trarea pe ambele este cheia. Și cum ar putea fi altfel? Ei bine, din 
păcate se poate şi altfel, iar adesea chiar este altfel. Există cel puţin 
trei alte stiluri posibile: omul de știință, vânzătorul și birocratul. 


A 
Omul de ştiinţă antreprenori 
Aa: „Disney Magic 
Concentrarea 
pe produs 
Birocratul Vânzătorul 


Concentrarea pe client 


Omul de știință 


Ţi s-a întâmplat vreodată să întâlneşti oameni sau chiar companii 
întregi atât de concentrate pe tehnologia sau produsul propriu 
încât uită că îl creează în folosul altcuiva? (Gândiţi-vă la industria 
dot-com-urilor)?. Numim acest fenomen sindromul omului de ştiinţă. 

În lumea Disney, omul de ştiinţă ar putea fi reprezentat de 
producătorul care iubește să facă filme, fără a-i păsa dacă cineva va 
plăti să le vadă. În lumea lui, Steve Jobs este expertul în calcula- 
toare, care construieşte cea mai complexă mașină din lume, pentru 
care este nevoie de un Einstein pentru a înţelege cum se utilizează. 
Acest fenomen este mai obișnuit decât poate părea la prima vedere 
şi se extinde de la produse ușor de întrebuințat, până la produse 
pur şi simplu inutilizabile, la care sunt adăugate atât de multe 

accesorii, încât nimeni nu și le poate permite. Omul de știință are 
adesea un anumit dispreţ faţă de nevoia de a vinde și a satisface 
clienţii. De fapt, el are tendinţa de a desconsidera puţin vânzătorii 
şi clienţii. Desigur, nu este nimic rău în a fi om de ştiinţă de dragul 
ştiinţei — dacă altcineva plăteşte pentru asta. Problema apare când 
tu însuţi plăteşti — și sfârşești cu o mulțime de produse exotice de 
care nu are nimeni nevoie şi pe care nimeni nu le va dori vreodată. 
Acesta este sindromul omului de știință — sau a-ţi iubi produsele, 
dar a-ţi urî clienţii — și nu este tocmai tipul de concentrare de care 
vei avea nevoie pentru a-ţi dezvolta afacerea. 


Vânzătorul 


Este posibil să-ţi iubeşti clienţii, dar să-ţi urăști produsele? Puteţi 
paria că da. Majoritatea dintre noi ne confruntăm cu sindromul 
vânzătorului în fiecare zi. Este genul „eu pot vinde orice“. Vânză- 
torul profesionist care iubeşte să vândă fără să-i pese ce vinde. 
Maşini anul trecut, calculatoare anul acesta și proprietăţi în Mexic 
anul viitor. Probabil sistemul nu a funcţionat niciodată şi în mod 
sigur nu funcţionează în zilele noastre. Adevărul este că majori- 
tatea agenţilor de vânzări știu cum să vândă. Sunt instruiți ad 


nauseum’? 


cum să vândă. Tocmai aici e problema. Ştiu de zece ori 
mai multe lucruri despre tehnici de vânzări decât despre produsul 
pe care îl vând. În prezent, principala nemulţumire a clienților la 
adresa oamenilor de vânzări nu este că nu ar ști cum să vândă, ci 
tocmai că nu știu să-şi explice produsul! Înlocuirea competenţei cu 
amabilitatea este o variaţie comună pe această temă: vocea mereu 
amabilă de la telefon, care nu-ţi rezolvă niciodată problema cu 
plata, sau responsabilul de bagaje de pe aeroportul Kennedy, 
mereu zâmbitor, care te anunţă că bagajul tocmai ţi-a fost trimis în 
Karachi. Ideea de bază este următoarea: clienţii nu au nevoie și nu 
vor mai multă vânzare sau mai mult zâmbet. Realitatea crudă este 
că nimeni nici măcar nu vrea să vadă un vânzător. Oamenii vor 
adevăraţi experţi în produse și servicii — cei cărora chiar le pasă de 
produs şi știu cum să-l facă să funcţioneze. Un sfat pentru 
antreprenorul pe punctul de a cădea în capcana omului de vânzări: 
uită de marketing și instruire pe vânzări și concentrează-te să 
petreci mult mai mult timp pentru a deveni expert pe produs. 

Birocratul 


Dacă nu îţi iubești nici clientul, nici produsul, gândeşte-te mai bine 
să lucrezi pentru guvern sau cel puţin pentru o corporație. Nu vei 
reuși niciodată ca antreprenor, dar vei fi un birocrat perfect. 
Sindromul birocratului este o stare extrem de obișnuită. Este atât de 
banală, încât unii dintre noi credem că reprezintă motorul 
majorităţii marilor companii cu care intrăm în contact. Birocraţii nu 
sunt deloc entuziasmați în ceea ce priveşte clienţii sau produsele. Se 
pare că nu îi pasionează aproape deloc să fie în prezenţa celor din 
linia de producţie sau din vânzări. Aceasta este o stare anormală de 
lucruri, însă e posibil ca situaţia să fi ajuns aici nu numai din vina 
lor. Există o mulţime de angajaţi silitori care nu au vorbit niciodată 
unui client sau nu au atins niciodată un produs al companiei. Este 
cam greu să te entuziasmezi pentru lucruri pe care nu le-ai văzut 
niciodată. Din nefericire, majoritatea birocraţilor petrec 45 de ani 
într-o „pătrăţică“, plimbând hârtii încoace şi încolo, rugându-se să 
se facă mai repede ora de plecare. În acest fel, ei ratează bucuria de 
a lucra cu clienţii sau produsele — cele două aspecte cu adevărat 
interesante în orice companie. Prin urmare, poate sunt plictisiţi pe 
bună dreptate. În calitate de proaspăt antreprenor nu trebuie să îţi 
faci griji pentru sindromul birocratului decât după câţiva ani de acti- 
vitate, când compania va începe să se extindă. Dar atenţie, lucrurile 
nu stau așa. Din experienţă, orice companie care are peste trei anga- 
jaţi riscă să devină o birocraţie dezlănţuită. Deci este mai bine să fii 
vigilent în această privinţă și să te asiguri că tu şi toți angajaţii tăi 
sunteţi profund implicaţi în relaţia cu clienţii şi produsele. 


Antreprenorul — Magia Disney 


Ce credeţi despre a-ţi iubi clientul ș produsul? Mintea antrepreno- 
rială este blocată pe o inseparabilă misiune a clientului și produ- 
sului. Desigur, antreprenorii sunt apropiaţi de propriile produse. 
Aceștia se interesează excesiv de proiectarea, fabricarea şi utilizarea 
produselor/serviciilor proprii. Se ocupă personal de asta. Le este 
rușine atunci când calitatea este inferioară și se mândresc atunci 
când totul este bine. Își iubesc produsele şi nu au nicio ezitare în 

acest sens. Antreprenorii sunt și apropiaţi de clienţii lor. Trebuie să 
fie astfel. Sunt conștienți că salariul lor depinde de asta. Nu uită 
niciodată că au nevoie de clienţi mai mult decât au nevoie clienţii 
de ei. Încearcă să îşi depășească limitele — atât ei, cât şi compania — 
pentru a satisface cereri speciale din partea clienţilor. Ascultă cu 
atenţie clienţii, nu pentru că li s-a spus să facă asta, ci pentru a alege 
orice idee nouă care apare, pentru a-și îmbunătăţi produsul sau 
serviciul. În compania proaspăt înfiinţată, un client nemulţumit 
este sinonim cu o criză majoră. Dacă clientul tău este într-adevăr 
mulţumit și îţi spune asta, te va face fericit. Da, cu siguranţă, antre- 
prenorii își iubesc clienţii. Dintre toate caracteristicile compor- 
tamentului antreprenorial, această dihotomie — client — produs — 
ilustrează perfect diferenţa între antreprenori şi manageri profe- 
sioniști. Asemeni meșteșugarilor de antichităţi, antreprenorii sunt 
profund implicaţi atât în marketing, cât și în vânzare. Această 
viziune antreprenorială conduce la apreciere, expertiză şi chiar res- 
pect — atât pentru clienţi, cât și pentru produse. În plus, generează 
un extraordinar avantaj competitiv pe piaţă. 

Prin urmare, ce anume generează o astfel de viziune antrepre- 
norială amplă client/produs? Nici măcar marii antreprenori nu 
ating, în chip firesc această performanţă. Crearea unei viziuni antre- 
prenoriale client/produs este, de cele mai multe ori, rezultatul nece- 
Sităţii, și apare odată cu avansarea unei afaceri. După cum notam la 
începutul acestui capitol, dacă intenţionezi să rămâi pe piaţa 
antreprenorială şi mâine, ai face bine să te gândeşti cum să produci 
ceva pentru care oamenii să fie dispuși să scoată bani din buzunar. 
Câteva exemple celebre sunt relevante în acest sens. 


Karl Benz 


De ce este nevoie? De o fărâmă din pasiunea pentru motoare a 
lui Karl Benz, combinată cu convingerea proprie că clienții merită 
şi îşi doresc îmbunătăţiri reale cu fiecare nou model de automobil 
pe care îl creează. Ideea de a lansa în fiecare an câte un nou model 
pe piaţă nu i-a venit niciodată lui Benz. În viziunea lui, se aplica 
o singură regulă: un model nou era lansat numai atunci când aveai 
îmbunătăţiri semnificative de oferit clientului. Aceasta este o 

viziune diferită de conceptul de „învechire programată“ care a 
apărut în Detroit, mulți ani mai târziu. 


Sarah Walker 


Cu siguranță că trebuie să înţelegi singur de ce produse au într-adevăr 
clienţii nevoie. Prima femeie care a devenit multimilionară în Statele 
Unite a fost o menajeră săracă, afro-americană, ce avea probleme cu 
părul. Străduindu-se să născocească șampoane și creme speciale 
pentru părul și tenul negreselor, a inventat şi vândut prima linie de 
produse profesionale de îngrijire pentru femeile afro-americance. 
Până la sfârșitul secolului XX, Walker Manufacturing Company avea 
2 000 de francize, iar Sarah Walker se îmbogăţise — inventând și 
vânzând produse de care ea și prietenele ei aveau neapărat nevoie. 


Soichiro Honda 


E posibil să fie nevoie de ceva pasiune veritabilă pentru produse şi 
clienţi. Când era tânăr, Soichiro Honda era pasionat de mașinile de 
curse. Manifestase același gen de pasiune și când furnizase Japoniei, 
după război, un mijloc de transport extrem de necesar, sigur şi 
ieftin. Fiind proiectat foarte simplu, primul său produs — scuterul 
Honda — rămâne în continuare simbolul modern al faptului de a 
furniza clientului ceea ce își doreşte cu adevărat. Satisfacerea per- 
fectă a nevoilor simple poate constitui de fapt prima lecţie a viziunii 
client/produs. 


Ray Kroc 


E posibil să fie nevoie de instinctul de vânzător al lui Ray Kroc 
(fondatorul McDonald's), combinat cu obsesia personală de a 
furniza calitate şi curăţenie, de nenumărate ori pe zi. De la vânză- 
torul care vindea aparate de milk shake*!, la cei mai harnici oameni 
din producţie care afirmau: „Trebuie să percepi frumuseţea într-un 
hamburger“, Kay Kroc a concentrat valoarea vigilenței asupra 
clientului și a produsului, în același timp. Cu toate acestea, cea mai 
mare invenţie a sa nu a fost hamburgerul, ci frumuseţea toaletei 

strălucind de curăţenie. Nu vom şti niciodată câte miliarde de Big 
Mac“ au fost vândute doar pentru că părinţii doreau să își ducă 
copiii la o toaletă curată — însă ne putem abţine în a ne pronunţa 
în acest sens. Succesul lui Kay Kroc s-a datorat faptului că a știut 
ce își doreau clienţii, furnizându-le acest lucru în permanenţă. 


Estee Lauder 


Josephine Esther Mentzer a crescut într-o familie săracă de 
emigranţi din New York. Când era tânără, își dorea cu disperare să 
devină una din frumoasele femei de societate pe care le văzuse prin 
saloanele de coafură sau pe la magazinele de pe Fifth Avenue.* Se 
angajase ca vânzătoare la câteva din acele magazine, până când și-a 
schimbat numele în Estée Lauder şi a început o mică afacere cu 
produse cosmetice. Misiunea primordială a companiei era de a face 
femeile frumoase. Ani la rând a aplicat singură produsele pe clienţi, 
perfecţionându-și cunoştinţele despre produse și dobândind în 
acelaşi timp extraordinare abilităţi de lucru cu clienţii. În final, a 
angajat 7 500 de „consilieri de frumuseţe“ (nu vânzători), pe care 
i-a instruit mereu să ofere același grad de atenţie personală clien- 
ţilor, precum ea însăși. Lecţia pe care a învăţat-o de-a lungul vieţii 
a fost că: „Femeile chiar își doresc să fie frumoase. A le ajuta să facă 
acest lucru este calea spre succes în industria produselor cosme- 
tice.“ Până la vârsta de 80 de ani şi-a dat avizul final pentru orice 
produs, după ce l-a testat în prealabil pe ea însăși și pe prietenele 
sale. Această preocupare pentru client şi produs a fost răsplătită din 
plin. În prezent, Estée Lauder Inc. este lider pe piaţa produselor 
cosmetice de calitate superioară, cu un venit de aproximativ 4 mili- 
arde USD și cu peste 15 000 de angajaţi. Compania acoperă 37% 
din totalul de produse cosmetice şi parfumuri vândute în maga- 
zine. Nu este rău pentru o biată imigrantă săracă, care visase doar 
să fie frumoasă — ajutând şi alte femei să facă asta! 


Steve Jobs 


Modelul american de paradigmă client/produs îl poate foarte bine 
constitui Steve Jobs şi calculatoarele sale uşor de utilizat. Jobs este 

exemplul veritabil de antreprenor care își iubește produsul, dar 
iubește mai mult imaginea clienților care îi utilizează produsul 
(mai ales elevi). Cu toată tevatura managerială care a avut loc la 
Apple Computer în ultimii 20 de ani, este ușor să uiţi faptul că Jobs 
este tipul care a creat calculatorul „ușor de utilizat“. Mai mult decât 
oricine altcineva, acesta a revoluţionat calculatoarele, reuşind astfel 
să scoată compania din universul misterios al departamentelor IT, 
transferându-le în dormitorul și bucătăria tuturor familiilor din 
America. Steve Jobs este o legendă americană, care a înţeles cum 
popularizarea utilizării calculatorului putea fi făcută numai dacă 
acesta era ușor de folosit. După ce a înfiinţat trei mari companii cu 
aceeaşi pasiune: Apple, NeXT și Pixar, Jobs este ilustrarea puterii 
nemărginite a paradigmei client/produs. 


Kevin Grauman 


Și, în fine, duce paradigma client/produs la dezvoltarea companiei? 
Întrebaţi-l pe Kevin Grauman, un sud-african la origine, care a 
fondat Outsource Group în California, la mijlocul anilor 1990. 
Conform ultimului clasament Inc 500, această companie este pur și 
simplu compania privată cu cea mai mare rată de creştere din 
America. Cu 6 000 de angajaţi și venituri de 300 de milioane USD, 
compania are o rată de creștere anuală de 54,3%! Grauman ura 
birocraţia guvernamentală şi procedurile birocratice pe care le obser- 
vase în mediul corporatist. S-a gândit că marile companii pierdeau 
o mulţime de timp şi bani pe asemenea lucruri, în special în 
domeniul Resurselor Umane : administrarea salariilor, a pachetelor 
de beneficii, respectarea tuturor directivelor guvernamentale 
ş.a.m.d. A observat că în acest sector existau deficienţe şi s-a gândit 
că o firmă de externalizare a serviciilor s-ar fi ocupat de toate aceste 
operaţiuni zilnice, care necesitau mult timp. Prin urmare, a înfiinţat 
Outsource Group și nu a mai privit niciodată înapoi. Compania se 
ocupă de suportul administrativ pe Resurse Umane al clienţilor şi îi 
reprezintă ca o singură entitate în negocierea asigurării de sănă- 
tate/viaţă şi a beneficiilor angajatului. În realitate, grupul scutește 
clientul de dureri de cap și de cheltuieli suplimentare. Evident, este 
vorba despre o formulă care funcţionează de minune — totul 

începând de la o nevoie identificată pe piaţă, şi prin crearea unui 
serviciu care să satisfacă acea nevoie într-un mod profesionist. 


Am putea continua cu astfel de exemple pe zeci de pagini. În toate 
cazurile prezentate mai sus, paradigma client/produs a fost motivată 
de un simţ al necesităţii. Aceasta a dus la o permanentă întrepătrun- 
dere între posibilităţile produsului și dorinţele clienților — o schim- 
bare permanentă de focalizare — între om de știință și vânzător. Din 
nefericire, lucrurile acestea nu se învaţă la nicio şcoală. Nu se găsesc 
în nicio carte de management de la biblioteca școlii de afaceri unde 
înveţi. Şi cu siguranţă că nu le vei învăţa lucrând în cadrul unei mari 
companii. Dar există un mod simplu de a inocula viziunea client/pro- 
dus fiecărui angajat din noua ta companie. Este atât de simplu, încât 
poţi fi tentat să treci repede peste asta, însă te rog să nu o faci. Va 
oferi cu siguranţă tuturor o paradigmă motivată de raportul 
client/produs. Este ceea ce numim Fişa postului unui antreprenor, pe 
care o prezentăm în Exerciţiul aplicativ 4. 


EXERCIȚIU APLICATIV 4 
Fișa postului unui antreprenor 


Walt Disney credea că fiecare angajat din compania Disney avea 
un rol important în livrarea produsului sau serviciului clientului 
care plătea pentru el. Cam în acest stil trebuie să faci exerciţiul 
aplicativ prezentat mai jos. Compania Disney o spune deschis, 
încă din prima zi de instruire a noilor angajaţi care vor lucra în 
parcurile tematice. Suportul de curs susține următoarele: 


Chiar dacă un departament nu intră în contact direct cu clienţii, 
este absolut necesar ca fiecare departament din cadrul organiza- 
ției să perceapă clientul sau „publicul“ drept persoana/oamenii 
care beneficiază într-adevăr de serviciul oferit de departamentul 
respectiv. De exemplu, la Walt Disney World, „clientul“ depar- 
tamentului de garderobă nu este invitatul, ci gazda care va 
interacţiona cu invitatul respectiv. Departamentul financiar își 
poate percepe drept „client“ o serie întreagă de departamente 
interne. Angajaţii din orice departament se pot afla foarte 

aproape de invitatul care a cumpărat un bilet pentru parcul 
Magic Kingdom.* În pofida acestui aspect, atitudinea acestora 
faţă de locul lor de muncă va influenţa în cele din urmă calitatea 


serviciului furnizat clientului — un adevărat efect de domino. 


În afară de asta, sau chiar în loc de a utiliza o fişă standard a 
postului pentru angajaţii tăi, gândește-te la o definiție axată 
într-adevăr pe dihotomia client/produs a fiecărui post. Fişa stan- 
dard a postului este o recenzie complicată de 5 pagini despre 
fiecare lucru pe care trebuie să îl faci. Poate că nu e așa de rău, însă 
scopul principal al companiei — de a face produse extraordinare 
pentru clienţi extraordinari — se regăsește cu greu într-o fişă 
standard a postului. De ce să nu începi prin a pune angajaţilor trei 
întrebări cruciale pentru antreprenori: care îmi sunt clienţii, care 
îmi sunt produsele și ce trebuie să fac pentru a-mi mulţumi 
clienţii? Mesajul este foarte clar și extrem de antreprenorial: ori- 
cine are un serviciu sau produs de furnizat și clienţi sau utilizatori 
interni de servit. Acest element adiţional, inclus în fișa postului 
fiecărui angajat, nu va rezolva toate problemele legate de client 
sau produs, însă e posibil ca acesta să fie singurul instrument 
puternic de care ai nevoie pentru a inocula o viziune client/pro- 
dus angajaţilor tăi și întregii companii. 


EXERCIȚIU APLICATIV 4-A 
Fișa personală a postului, în calitate de antreprenor 


Fiecare angajat din compania ta, de la directori la muncitori, 
trebuie să știe foarte clar cine sunt clienţii cărora se adresează, 
care sunt produsele sau serviciile oferite şi ce trebuie exact să 
facă pentru a mulţumi clienţii sau utilizatorii produselor sau 
serviciilor. Tu însuţi, în calitate de antreprenor, trebuie neapărat 
să te axezi pe principiile de bază ale activităţii pe care o des- 
făşori. Cu toate acestea, îţi recomand cu căldură să aplici această 
fişă a postului fiecărui nou angajat. Dacă dorești să ai o com- 
panie antreprenorială care are ca angajaţi antreprenori, acesta 
este un bun punct de plecare! 

har] 


Utilizatori interni Clienţi externi 


Care sunt clienţii sau 
utilizatorii mei? 


Care sunt produsele sau 
serviciile pe care le 
furnizez? 


Care sunt exact cererile 
clienţilor sau utilizatorilor 
mei? 

* Calitate 

* Cantitate 

e Livrare la timp 

* Altele 


INDUCEREA PASIUNII PENTRU CLIENȚI ȘI PRODUSE 


Cel mai scump MBA din lume nu îţi poate oferi pasiune antrepre- 
norială. Vechea zicală a antreprenorului suna cam așa: „Clientul 
meu, produsul meu, respectul de sine.“ Succesul afacerii este un 
factor hotărâtor în viaţa acestuia. Și antreprenorii cred într-adevăr 
că clienţii şi produsele sunt inima și sufletul companiei. Nu exa- 
gerăm dacă spunem că sunt obsedaţi de clienţi și produse. Această 
pasiune pentru clienţi şi produse îţi va oferi un imens avantaj 
competitiv faţă de concurenţă — în special acele birocraţii imense 
care consideră că piaţa ta este proprietatea lor. Prin urmare, folo- 
seşte-ţi pasiunea şi inoculeaz-o fiecărui nou angajat. Asta te va face 
învingător! 

Când ai într-adevăr pasiune pentru clienții şi produselor proprii, 
lucrurile simple, la care un director al companiilor de top din clasa- 
mentele Fortune 500 nu s-ar gândi niciodată, capătă o importanță 
covârșitoare. De exemplu, cererea clientului trebuie rezolvată pe 
loc, nu „imediat“ sau „mâine“ ! Politetea de modă veche nu este o 
raritate, este singurul mod în care trebuie trataţi clienții. A ţine 
într-adevăr cont de sugestiile clienților înseamnă transpunerea slo- 
ganurilor în realitate. Responsabilitatea fiecărui individ pentru 
calitate este norma, nu un program ideal de asigurare a calităţii cor- 
poratiste. Nu se recomandă să faci rabat la calitate, nici măcar să 
tolerezi așa ceva. Planificarea îndelungă a produsului se înlocuiește 
cu conştientizarea apariţiei de invenţii care să satisfacă nevoi reale, 
într-un timp foarte scurt. Iar în cazul pierderii unui client, nimeni 
nu stă şi dă din umeri. Toţi fac tot ce le stă în putinţă pentru a-l 
recâștiga. Nu ai nevoie de un doctorat în afaceri pentru a fi 
conştient de aceste lucruri. Toate acestea sunt idei obișnuite — sunt 
lucruri pe care antreprenorii le fac mereu. 

Crearea unei pasiuni atât pentru clienţi, cât și pentru produse 
este motivaţia antreprenorilor din întreaga lume. Și la fel ar trebui 
să se întâmple şi ţie și companiei tale. Există o mulţime de lucruri pe 
care le poţi face pentru a crea şi menţine această pasiune. Prezentăm 
mai jos câteva din metodele utilizate de antreprenori. Este ceea ce 
numim Cum să îți iubeşti clientul şi Cum să îti iubeşti produsul. 


CUM SĂ ÎȚI IUBEȘTI CLIENTUL 


Promit și declar solemn că voi zâmbi, îl voi privi în ochi și voi 

saluta orice client care se apropie la mai puțin de 3 m de mine. 
Așa să îmi ajute Sam!“$ 

— Jurământul angajatului Sam Walton, 

fondator Wal-Mart Stores 


Dragostea pentru client se naște din percepţia acestuia ca sursă de 
supravieţuire. Este greu să urăști oamenii care te ajută să câştigi o 
pâine. Acest sentiment vine și din aprecierea oamenilor care îți 
admiră și folosesc creaţia: produsul sau serviciul. De asemenea, nu 
poţi să nu îi placi pe cei care îți admiră munca. Niciunul din cele 

două criterii enumerate mai sus nu înseamnă că antreprenorii sunt 
genetic mai prietenoși sau își tratează mai bine semenii decât alţii. 
Dar, când vine vorba de clienţi, trebuie să manifeste un sentiment 
special faţă de aceştia. Ca antreprenor în devenire, va trebui să ai 
multă motivaţie pentru a-ţi iubi şi respecta clienţii. Partea frumoasă 
este că fiecare clipă pe care o petreci făcând acest lucru va aduce 
profit în conturile tale. Lucrurile au stat cu siguranţă așa în cazul 
unui retailer“ din Betonville, Arkansas: un aspect deosebit de 
primitor pentru clienţi a ajutat compania să devină cel mai mare 
retailer din lume și asta în numai 40 de ani! 

Într-o zi, în 2001, Wal-Mart Stores, cu sediul într-un orășel — 
Betonville, Arkansas, a devenit cea mai mare companie din istorie. 
În acel an dificil, cu vânzări de 219 milioane USD, Wal-Mart a 
depăşit cu mult concurenţa, având o creștere a veniturilor de 
13,7%. Pentru a fi total obiectivi în această privinţă, următoarele 
companii clasate Exxon Mobil, General Motors, Ford și General 
Electric au înregistrat o scădere în venituri în anul respectiv. Și, 
mai mult decât atât, Wal-Mart, companie cu o vechime de 40 de 
ani, acoperă mai puţin de jumătate din piaţa Statelor Unite și doar 
o parte din piaţa de retail mondială. Au început cu un singur 
magazin în 1942, ajungând în prezent la aproximativ 4 000, fiind 
în continuă extindere. Pe cât de uimitor pare, vorbim despre o 
companie care încă se mai poate extinde. 

Cum a fost posibil aşa ceva? Cum a reușit un biet retailer din 
Arkansas să devină cea mai mare companie din istorie? Cu toţii am 
auzit de sistemele informaţionale performante şi realiste de 
achiziţie de la Wal-Mart. Dar nu acestea sunt motivele pentru care 
merg la Wal-Mart. Acest lucru se aplică și în cazul milioanelor de 
clienţi. În definitiv, Target, K-Mart, Costco şi o mulţime de alte 
lanţuri de magazine care aplică reduceri au aceleași sisteme infor- 
maţionale și de achiziţie. Ceea ce îmi place — şi presupun că sunt 
în asentimentul milioanelor de clienţi — este faptul că Wal-Mart 
este o companie mare, care te face într-adevăr să te simţi bine-venit. 
Asemeni jurământului citat ca motto, toţi și toate la Wal-Mart 
spun: „Ne iubim clienţii!“ 

Să luăm de exemplu poziţia de gazdă la Wal-Mart. Ideea sugerată 
de un angajat este ca atunci când intri într-un magazin Wal-Mart să 
te simţi ca și cum ai merge în vizită la un prieten. Prin urmare, există 


100 
CUM SĂ DEVII ANTREPRENOR 


câte o gazdă care întâmpină fiecare client, la fiecare ușă, a fiecărui 
magazin. În principiu, gazda nu are de făcut decât să zâmbească, să 
salute, să dea clienţilor o carte de vizită și să le ureze vizită plăcută. 
Fiecare din cele 4 000 de magazine trebuie să aibă 7-8 gazde. Asta 
înseamnă cam 30 000 de angajaţi care doar se plimbă, nefăcând 
nimic decât să salute clienţii care intră în magazin. Aceştia nu vând 
produse, nu așază marfă pe rafturi, nu verifică clienţii, nici măcar nu 
mătură. Nu fac decât să salute clienţii. Cu siguranţă că primul lucru 
pe care orice consultant în probleme de eficiență sau expert fi- 
nanciar l-ar face la Wal-Mart ar fi să scape de toţi acești angajaţi 
„neproductivi“. Şi, dintr-o prostie, ar putea elimina astfel definitiv 
avantajul competitiv primordial al Wal-Mart. 

A iubi clientul și a iubi produsul este o precondiţie a compor- 
tamentului antreprenorial. Însă acesta se transformă în clișeu în 
atâtea companii. ÎImaginaţi-vă cum s-ar comporta angajaţii tăi dacă 
ar iubi într-adevăr clienţii. Ar fi... ei bine... ar fi ca la Wal-Mart. 
Prezentăm mai jos patru moduri esenţiale pentru ca viitorii tăi 
angajaţi să își iubească într-adevăr clienţii. 


e Cunoașterea propriului produs 


Motorul ce animă relaţia antreprenorului cu clientul este reacţia 
clientului la produsul sau serviciul pe care acesta îl oferă. A-ţi iubi 
clientul înseamnă a cunoaște (și iubi) produsul. În definitiv, cum 
poţi într-adevăr avea grijă de clienţi dacă nu știi cum funcţionează 
produsul, cum se poate repara în caz de defecţiune sau cum poate 
fi utilizat la maxim pentru a ușura viaţa clientului? 

În spatele acestui gând de ansamblu trebuie subliniat un lucru. 
Nimeni nu vrea într-adevăr să vadă un vânzător. De fapt, oamenii 
merg kilometri întregi pentru a-i evita. Se poate ca acest lucru să 
constituie o mare dezamăgire pentru agenţii de vânzări onești, însă 
e o realitate. Şi pe cine vor potenţialii clienți să vadă? Vor să vadă 
oameni care le pot într-adevăr rezolva problemele. Și asta înseamnă 
că e nevoie de un expert în produse, nu un vânzător cu o foaie de 
comandă. Acest mic joc antreprenorial, trecut cu vederea de către 
maeștrii marketingului mondial, poate fi cel mai puternic instru- 
ment de vânzări pe care îl vei avea vreodată. Gândește-te când ai 
ales ultima dată un medic sau ai dorit să cumperi o mașină sau ai 

avut nevoie de sprijin din afară pentru a rezolva o problemă de 
afaceri. De cineva care cunoştea datele problemei. Cu siguranţă nu 
era vorba despre un vânzător — oricât de prietenos ar fi fost sau 
oricâte prânzuri ţi-ar fi cumpărat. De fapt, potenţialii clienţi își vor 
anula imediat toate întâlnirile pentru a pune mâna pe un adevărat 
expert în produse. Tocmai de aceea, cunoașterea propriului produs 
este primul pas pentru a-ţi iubi clientul. 


e Răspunsul imediat 


Prima diferenţă vizibilă între antreprenori şi birocraţi este priori- 
tatea pe care o acordă răspunsului cu promptitudine la solicitările 
clienţilor. Din fericire, pentru tine, în calitate de antreprenor debu- 
tant, majoritatea concurenţei va fi foarte slabă în această privinţă. 
Gândeşte-te la ultimele cinci situaţii când ai depus o plângere la un 
producător. În cât timp a fost rezolvată? Încă aștepți un răspuns? 
Și ce s-a întâmplat când ai fost ultima dată la un mare magazin sau 
hotel sau, Doamne fereşte, o agenţie guvernamentală? Cunoştea 
personalul din spatele ghișeului toate metodele din cărţi pentru a 
evita contactul vizual şi a te face să aştepţi ? Dacă ţi s-ar fi dat câte 
un dolar pentru fiecare minut petrecut așteptând la aeroport, hotel, 
magazine, staţii de alimentare, la telefon cu serviciul clienţi, ca să 
nu mai pomenim de reînnoirea permisului de conducere, nu ar 
trebui să citeşti această carte. Ai fi deja pe Riviera, nefăcând nimic! 
Am ajuns deja la concluzia că majoritatea celor care lucrează la 
relaţii clienţi sunt fie surzi, fie orbi, fie au probleme cu coloana, de 
stau aplecaţi și nu îşi ridică privirea din pământ. 

A răspunde cu promptitudine la solicitările clienților reprezintă 
o parte standard din instruirea angajaţilor de la serviciul clienți. 
Acest lucru se învaţă în permanenţă și nimic nu se schimbă. De ce? 
Deoarece a răspunde cu promptitudine la solicitările clienţilor nu 
este o problemă de sistem sau o problemă de instruire. Este o 
problemă complexă, având prioritatea pe care i-o acordă furnizo- 
rul de servicii. A face clienţii să aştepte este o problemă pentru 
majoritatea angajaţilor din companie. Când clienţii sunt singurii 
care îţi asigură pâinea cea de toate zilele, nu este nevoie de un 
seminar intensiv pentru a te pune pe treabă. Antreprenorilor de 
succes nici nu le-ar trece prin cap că ar exista ceva mai important 

decât a răspunde cu promptitudine la solicitările clienţilor — între- 
bări, cereri sau plângeri. Din acest motiv, Sam Walton a insistat ca 
fiecare angajat Wal-Mart să depună acel jurământ. Cel puţin îi ajută 
să pășească cu dreptul. Din același motiv, acesta a pus câte o 
persoană la fiecare intrare în magazinul Wal-Mart. Nu este vorba 
de ştiinţă, dar acesta este tipul de client care a făcut Wal-Mart să 
ajungă compania numărul unu în lume — și demersul poate func- 
ţiona şi în cazul tău, în propriul tău univers! 


e Politeţe și profesionalism 


„Când vorbim la telefon suntem foarte politicoşi. Asta e vestea 
bună. Vestea proastă este că nu răspundem la telefon.“ Acestea sunt 
ultimele cuvinte celebre pe care le-a spus Ramon Cruz, director 
general Philippine Airlines, care se plângea de sistemul prost de 
telefonie din Manila. Ceea ce voia acesta de fapt să spună era că 
politeţea lipsită de profesionalism nu aduce nimic bun. Compania 
aeriană cu cei mai politicoși angajaţi din lume (care poate fi foarte 
bine Philippine Airlines) nu poate depăși problemele serioase 
cauzate de pierderea bagajelor şi sistemele de rezervare care nu 
funcţionează. Și reciproca se aplică. Nici profesionalismul lipsit de 
politeţe nu îţi va asigura succesul. E posibil ca zborul să nu aibă 
întârziere, însă ce folos, dacă echipajul este slab. 

Antreprenorii au un avantaj imens în acest sector. E ceva 
natural. Politeţea este însoţită de o doză de onestitate din partea 
celor care deţin magazinul. Când îi mulţumesc clientului pentru că 
a făcut cumpărături în valoare de 200 USD din magazinul lor, ai 
impresia că sunt serioşi când spun asta. lar dacă produsul are o 
problemă, o tratează ca şi cum ar fi personală, ştiind exact ce tre- 
buie făcut pentru a o rezolva. Acest comportament dual, atât de rar 
întâlnit în marile companii și agenţii guvernamentale, este doar un 
alt domeniu în care antreprenorii și companiile lor proaspăt înfiin- 
ţate au un avantaj solid faţă de birocraţiile mondiale. 

Toate marile companii par să aibă intenţii bune în ceea ce pri- 
veşte politeţea şi profesionalismul, dar este dificil. Există vechea 
problemă a funcţiilor şi specializărilor. Cei care au fabricat aparatul 
şi ştiu cum funcţionează nu sunt persoanele cu care intri în contact. 
Se poate ca tânărul funcţionar să zâmbească, dar să nu știe o iotă 

despre produsul de care ai nevoie sau despre cel mai potrivit pro- 
gram pentru graficele pe care le ai de realizat. La un alt nivel, nu este 
simplu să rămâi politicos faţă de clienţii care ţipă la tine din cauza 
serviciilor proaste oferite de colegul de la alt ghişeu. Și e practic 
imposibil să fii pe loc expert în calculatoare luna asta și în echipa- 
mente de grădinărit luna următoare. Nu, în marile companii cu care 
vei concura, nu este ușor pentru angajaţi să fie politicoși şi profe- 
sioniști. Și, dacă e greu, fii sigur că asemenea birocraţi lipsiţi de 
inspiraţie nu vor face acest lucru posibil — mai ales când ştiu, în 
adâncul sufletului, că nu le va aduce niciun beneficiu. Aceasta este 
adevărata esenţă a avantajului tău antreprenorial: un dram de poli- 
teţe şi profesionalism îţi poate oferi un imens avantaj competitiv, 
deoarece vei fi singurul din zonă care le va furniza pe amândouă! 


e Păstrarea clienţilor existenţi 


Cea mai importantă perspectivă pentru viitoarele vânzări este 
întotdeauna clientul existent! Priorităţile sunt clare când compania 
ta este la început. A pierde unul sau doi clienţi existenți este un 
adevărat dezastru — care trebuie evitat cu orice preţ. Întregul profit 
anual se bazează pe portofoliul actual de clienţi. Atunci, de ce în 
toate companiile din topurile Fortune 1000, toţi angajaţii se stră- 
duiesc din răsputeri să atragă noi clienţi și se arată nepăsători când 
pierd un client existent? De ce 99,9% din sistemele de beneficii pe 
vânzări acordă o primă pentru tranzacţii noi, însă nu sancţionează 
pe nimeni pentru pierderea celor vechi? De ce la noii clienţi sunt 
trimiși cei mai buni, iar la cei vechi merge echipa de rezervă? Şi de 
ce, în atât de multe companii, departamentul de marketing este cel 
mai apreciat, în timp ce departamentele de asamblare, reparaţii şi 
relaţii clienţi se descurcă cum pot? 

De departe, cea mai importantă sarcină în marketing în orice 
afacere este creşterea vânzărilor către clienţii deja existenţi şi extin- 
derea portofoliului de clienţi. Acesta nu este un argument împotriva 
noilor tranzacţii, ci doar o perspectivă onestă asupra creșterii veni- 
turilor şi profiturilor tale. Un client care comandă de mai multe ori 
este o adevărată mină de aur. Tranzacţiile repetate te menţin în 
viaţă. Din nefericire, această idee pare a-şi pierde din importanţă, 
pe măsură ce compania se extinde. Dacă același lucru se întâmplă 

în compania ta, aflată în extindere, vei comite păcatul capital al 
companiei antreprenoriale. Nu numai că vei risca cel mai profitabil 
segment al afacerii tale, ci vei deveni și o pradă ușoară pentru fie- 
care antreprenor din preajmă, cu care te afli în competiţie. Nu lăsa 
să se întâmple așa ceva! Asigură-te că prima prioritate este păstra- 
rea clienţilor existenţi, pe măsură ce îţi extinzi compania. 


CUM SĂ ÎȚI IUBEŞTI PRODUSUL 


Numele ei este Mercedes. 
— Gottlieb Daimler, cofondator 
Daimler Benz Company 


Dacă ar trebui să reduci totul la un singur lucru, singurul, cel mai 
important element în orice debut de succes, atunci ar trebui să te 
gândeşti la abilitatea antreprenorială de a inventa o capcană de 
şoareci mai bună. Aceasta s-ar putea concretiza sub forma unui 
produs revoluţionar, a unui nou serviciu inovativ sau chiar a unei 
noi versiuni îmbunătăţite a unei capcane de șoareci deja existente 
pe piaţă. Însă secretul este următorul: evaluarea finală a valorii 
produsului tău o va face piaţa, nu tu însuţi. Prin urmare, dacă 
doreşti să devii o companie de produs extraordinară, ar fi bine să 
fii pregătit să devii şi o companie de clienţi extraordinară. 

Un caz celebru în acest sens: Gottlieb Daimler a fost adesea 
considerat un mare producător de motoare și mașini. Este adevărat 
că automobilul Daimler a stabilit standardul mondial la începutul 
secolului XX. Dar, în realitate, acesta era aproape un fanatic în a afla 
ce își doresc exact clienţii. Daimler, mai mult decât partenerul său, 
un adevărat geniu într-ale tehnicii, Karl Benz, a fost cel care a înţeles 
că a cunoaște clientul este primul pas esenţial pentru a lansa produse 
extraordinare. Dispunea de cunoştinţele tehnice necesare pentru a fi 
sigur în această privinţă: el a creat primele motoare cu aprindere, 
motociclete, bărci cu motor, motoare pentru locomotive și aeronave 
motorizate. Pentru Daimler, singura motivaţie pentru a fabrica 
mașini era de a satisface și chiar uimi clientul. Oriunde mergea, 
acesta vedea o piaţă excelentă de desfacere pentru minunatele sale 
mașini. A fost la Paris şi şi-a brevetat motoarele unui tânăr pe nume 

Peugeot. Apoi a fost la Coventry şi toată Marea Britanie i-a invidiat 
motoarele. El însuși a deschis o filială la St. Petersburg, unde plin de 
entuziasm și poate prea optimist — cum s-a dovedit ulterior — esti- 
mase o cifră impresionantă de vânzări. 

Chiar și cunoscutul brand Mercedes a apărut pentru a satisface 
un client. La începutul secolului XX, cel mai mare distribuitor de 
automobile era în Viena. Acesta ameninţase că îşi va căuta un alt 
producător de maşini în Franţa, aşa că Daimler s-a dus fără 
întârziere la Viena, promiţându-i că va face orice pentru a-şi păstra 
afacerea. Glumind, distribuitorul i-a spus că nu va renunţa la 
serviciile companiei, cu condiţia să se înscrie numele fiicei sale, în 
vârstă de 11 ani, pe capota mașinii produse de Daimler. Și cum 
credeţi că o chema pe fetiță? Aţi ghicit! Se numea Mercedes, iar 
restul nu mai are importanţă. 

Probabil că niciun client nu vă va cere să îi înscrieţi numele pe 
produsele voastre însă, subliniem, poate că ar trebui. Dacă nu asta, 
ar trebui măcar să găsești alte modalităţi de a arăta că îţi pasă de 
ceea ce clienţii tăi doresc și au nevoie — și să fii pregătit să le 
furnizezi acele lucruri. Aici, direct din manualul antreprenorului, 
prezentăm cinci moduri esenţiale pentru a-ţi iubi produsele și 
pentru a-i determina și pe angajaţii tăi să le iubească. 


e Cunoașterea clientului 


Nu a existat niciodată o companie extraordinară de producţie care 
să nu ofere clienţilor ceea ce-şi doreau. Prin definiţie. Vă puteţi 
imagina un produs extraordinar pe care nimeni nu dorește să îl 
cumpere? Asemeni companiei Daimler-Benz, a şti exact ce își 
doresc clienţii și a furniza acest lucru este primul pas esenţial pentru 
a deveni o companie de producţie de top. Aceasta este o lecţie pe 
care mulți antreprenori trebuie să o înveţe repede, la început. Este o 
certitudine, mai ales când porneşti de la o puternică mentalitate de 
om de ştiinţă. 

Orice artist, de exemplu, va spune că nimeni nu îi apreciază 
munca așa cum o face el însuşi. Îţi va spune de asemenea că a în- 
cerca să vinzi prima lucrare de artă poate fi un exerciţiu de sadism. 
Ceea ce contează într-adevăr nu este cât de frumoasă este o pictură 
în viziunea artistului, ci mai degrabă cât de frumoasă crede clientul 

că este. Acest lucru dă naștere celei mai puternice emoţii în orice 
companie. Anxietatea care apare în confruntarea cu evaluarea cli- 
entului. Evaluarea vizează direct ego-ul antreprenorului. Aceasta îl 
poate aduce pe culmile gloriei sau îi poate distruge respectul de 
sine. Antreprenorii de succes învaţă să accepte acest lucru și să îl 
facă să lucreze în avantajul lor, devenind experţi în clienți şi pro- 
duse. Ambele noţiuni — a-ţi iubi munca și a accepta că frumuseţea 
este întotdeauna subiectivă — sunt esenţiale pasiunii antrepreno- 
riale pentru produs. 


e Sentimentul tradiţional de mândrie 


Nu am întâlnit niciodată un antreprenor care să nu creadă că 
produsul său este important sau că nu creează lucruri extraordinare 
pentru clienţi. Evident că antreprenorii au un puternic simţ al 
proprietăţii personale asupra produselor pe care le creează și asupra 
serviciilor pe care le furnizează. Acestea sunt premisele unui senti- 
ment tradiţional de mândrie, acesta fiind un avantaj incredibil pe 
care îl veţi dobândi față de concurenţă. Întrebarea importantă care se 
pune noilor antreprenori este următoarea: cum pot transmite acest 
sentiment tradiţional de mândrie angajaţilor ? 

Se știe că mândria angajaţilor cauzată de produs depinde de sen- 
timentul de proprietate asupra produsului respectiv, de convingerea 
că produsul satisface într-adevăr clientul. Dacă doreşti ca angajaţii 
tăi să manifeste un sentiment tradiţional de mândrie pentru pro- 
dusele companiei, nu trebuie decât să le transferi o parte din impli- 
carea personală în fabricarea produsului. În cel mai rău caz, angajaţii 
trebuie să aibă un oarecare grad de proprietate psihologică asupra 
produsului. Ei trebuie să știe în ce mod și din ce motive munca lor 
contribuie la succesul produsului și trebuie să creadă şi chiar să vadă 
că produsul face lucruri extraordinare pentru clienţi. Aceasta în- 
seamnă că toţi angajaţii ar trebui să intre în contact direct cu clienţii, 
pentru a le auzi comentariile pozitive legate de produs și, de ce nu, 
Chiar să le asculte nemulţumirile. 

Directorii de mari companii afirmă adesea că mândria datorată de 
produs a ajuns, asemeni multor lucruri de modă veche, demodată. 
Ei bine, nu este adevărat. Angajaţii de pretutindeni trebuie să îm- 
părtăşească, în anumită măsură, mândria firească a antreprenorului 

generată de produs. Aceasta înseamnă că una din cele mai impor- 
tante sarcini pe care le ai de îndeplinit este de a te asigura că angajaţii 
tăi dobândesc o serie de sentimente faţă de produsele companiei. 
Scoate din calcul aceste lucruri și vei fi în pericol de a elimina defi- 
nitiv orice fărâmă de mândrie din munca angajaţilor tăi — și, foarte 
probabil, de a opri dezvoltarea propriei companii. 


e Perfecţionarea 


Lord Charles Forte a extins Trusthouse Forte de la un magazinaș 
simpatic de pe strada Oxford, la peste 800 de hoteluri, în întreaga 
lume. Când l-am întâlnit prima dată, acum câţiva ani, mi-a dat cea 
mai bună definiție a „perfecţionării“ pe care am auzit-o vreodată. 
Forte a spus că atunci când directorii îi propuneau să deschidă un 
hotel într-un alt oraş sau ţară, el le adresa mereu trei întrebări simple: 


1. Putem face hotelul mai ieftin și mai bun decât concurenţa? 
2. Dacă nu mai ieftin, cel puţin mai bun? 


3. Dacă nu mai bun, cel puţin mai ieftin? 


Dacă nu primea un „da“ hotărât la cel puţin una din întrebări, 
conversaţia era încheiată. Se pare că acest sistem simplu a func- 
ționat chiar bine de-a lungul timpului, pentru cel mai mare lanţ 
hotelier din Europa. 

Majoritatea antreprenorilor, asemeni lui Charles Forte, nu 
rămân blocaţi în definiţii academice ale calităţii sau la cele oferite 
de consultanţi. De obicei ei percep conceptele populare precum 
certificările Six Sigma, TQM şi ISO 9000 ca o prostie de birocraţie. 
Elementul care lipseşte din multe teorii și tehnici privind calitatea 
este cuvântul competitiv. Antreprenorul își câștigă existenţa 
depășind concurenţa. Şi, așa cum ştie Charles Forte, poţi învinge 
concurenţa în trei moduri: calitate superioară, costuri scăzute sau 
ambele. Iar costurile scăzute pot avea efecte similare calităţii supe- 
rioare. Această abordare extrem de concurenţială argumentează de 
ce Trusthouse Forte se simte bine având linii de transport cu cost 
scăzut precum Travelodge în America și proprietăţi luxoase în 
lume, cum ar fi Savoy, în Londra. 

Într-o epocă în care ciclul de viaţă al produselor poate fi de șase 
luni sau chiar mai puţin, am putea adăuga câteva întrebări listei simple 

a lui Charles Forte: O putem face mai repede? Iar această întrebare 
ne duce la următorul mod antreprenorial de a-ţi iubi produsul. 


e Rapiditatea 


Viteza este într-adevăr arma secretă a antreprenorului. Și, așa cum 
îi plăcea să spună lui Akio Morita, fondatorul Sony: „Vestea bună 
este că e gratis.“ E o adevărată plăcere să auzi așa ceva. Nu e un 
secret că antreprenorilor le place să concureze cu marile companii. 
Motivul este simplu: sigur îi vei lăsa pe toţi cu gura căscată! 

În domenii de înaltă tehnologie precum electronica şi industria 
de soft, avantajul competitiv al rapidităţii este bine cunoscut. Dar e 
posibil ca acest lucru să fie mai puţin vizibil în alte industrii ale 
secolului XXI, mai ales în cele cu cicluri extinse de cercetare şi 
dezvoltare precum biotehnologia. Ed Penhoet, cofondatoul 
companiei de succes Chiron Corporation, este una din vedetele din 
industria biotehnologiei. Acesta spune că întreaga piaţă biotehno- 
logică a fost asemeni unei curse de cai: „Toţi din acest domeniu sunt 
inteligenţi, deci a avea vârfuri ale inteligenţei nu îţi oferă un avantaj 
competitiv... Câştigă cei care ajung primii cu produsul aprobat de 
FDA. În biotehnologie viteza este cea mai importantă — mult mai 
importantă decât costul...“ Prin urmare, chiar și aici, în domeniul 
cu cea mai înaltă tehnologie precum biotehnologia, rapiditatea este 
cea care îţi oferă avantajul competitiv. Odată intrat în cursă, viteza 
devine un avantaj competitiv mai mare chiar decât materia cenușie 
sau costurile. Aceasta este o lecţie pe care niciun antreprenor al 
secolului XXI nu își poate permite s-o uite. 

Rapiditatea poate constitui un criteriu de departajare în vechile 
industrii, precum producția de mașini. Ross Perot, acel antre- 
prenor reprezentativ din Texas, chiar a pus punctul pe i în această 
privinţă. După ce vânduse EDS% la General Motors, devenind 
astfel cel de al doilea acţionar al acestora, a rămas uimit și dezamă- 
git de cât de încet părea să se petreacă totul în ceea ce era, la vremea 
respectivă, cea mai mare companie din lume. A văzut din interior 
de ce GM pierdea mereu cotă de piaţă faţă de concurenţi mai mici. 
A numit aceasta cea mai mare problemă a GM şi a făcut publică 
nemulţumirea sa: „Pur şi simplu nu înţeleg. Am avut nevoie de 
patru ani ca să câştigăm cel de al Doilea Război Mondial și acestor 
oameni le trebuie şapte ani ca să lanseze un nou automobil Buick. 

Cu siguranţă că cel de al Doilea Război Mondial a reprezentat o 
provocare mai dură decât schimbarea unui model de mașină în 
Detroit.“ Punct ochit, punct lovit! 


Adevărata lecţie pe care o avem de învăţat de la cei mai mari 
antreprenori ai lumii este următoarea: este pur și simplu imposibil 
să greșeşti alocând timp clienţilor și produselor. Pentru a te pune 
pe treabă, Exerciţiul aplicativ care urmează poate fi folosit ca 
sesiune de idei pentru a-ţi iubi clientul și produsul. Dar, înainte de 
a face asta, mai prezentăm un gând de încheiere referitor la cum să 
îţi dezvolţi afacerea în stil tradiţional. 


DEZVOLTAREA ÎN MANIERĂ TRADIȚIONALĂ — 
LANSAREA MAI MULTOR PRODUSE ȘI CREȘTEREA 
NUMARULUI DE CLIENȚI 


În acel moment, gândindu-mă la toate posibilitățile existente, 
mintea mea începuse s-o ia razna. 


— Buel Messer, Messer Landscaping 


A furniza mai multe produse mai multor clienţi era de obicei modul 
în care companiile se dezvoltau. Însă multe s-au schimbat de când 
am absolvit școala de afaceri și ne-am obţinut MBA-ul. Astăzi, se 
pare că există mai multe posibilităţi pentru a te dezvolta. Există și 
modul Enron, modul dot.com/noi economii, modul AOL/Time 
Warner ș.a.m.d. Fuziunile, achiziţiile, cumpărarea de bunuri, aduce- 
rea la extreme a conturilor și frauda ilegală sunt câteva din metodele 
favorite în prezent. Prin urmare, da, există multe moduri în care îţi 
poţi dezvolta o afacere în prezent. Pe de altă parte, unele companii 
mari au renunţat pur și simplu să se dezvolte. Strategia în acest caz 
este să ridici non-dezvoltarea la rangul de virtute. Cu mare tam-tam 
companiile anunţă că se întorc la obiectul principal de activitate, 
ceea ce este de fapt un eufemism corporatist pentru a recunoaște că 
strategia lor curentă a ajuns într-un punct mort. Ai observat că 
firmele care se dezvoltă foarte repede nu anunţă niciodată că revin 
la principalul lor obiect de activitate? Şi în rutina „aceeași Marie, cu 
altă pălărie“, nu se explică niciodată de ce fuziunile și achiziţiile au 

reprezentat niște strategii atât de inteligente în ultimii zece ani, iar 
acum o mișcare mai inteligentă ar fi să faci exact contrariul. 

Modul tradiţional de dezvoltare este ușor de înţeles. Tot ce 
trebuie să faci este să creezi mai multe produse și să creşti numărul 
de clienţi. Pentru a face asta nu ai nevoie de specialiști de la M&A, 
investitori, avocaţi sau contabili. Trebuie, totuși, să cunoşti răspun- 
sul la o întrebare foarte importantă: Care ne sunt posibilităţile de 
dezvoltare? 

Din fericire, avem răspunsul la această întrebare, acesta fiind 
inspirat de maestrul artei de a păstra lucrurile simple, Buel Messer. 
Îţi aminteşti, desigur, de paznicul orb de cirezi care a devenit 
antreprenor — arhitect peisagist — și a cărui poveste am relatat-o în 
Capitolul 1. Într-o zi, a realizat că cel mai important motiv pentru 
a te concentra pe clienţi și produse este faptul că aceştia deţin cheia 
dezvoltării viitoare a companiei. Prezentăm mai jos analiza lui Buel 
Messer, despre cum să dezvolți orice afacere. 


Produse existente, clienţilor existenți 


Messer a început de fapt să curețe zăpada împreună cu cei doi fii ai 
săi în iarna anului 1980. Avea un mic grup de clienţi care îi aco- 
pereau întreg sezonul. Şi-a dat repede seama că, în afacerea pe care 
o avea, veniturile aveau să fie determinate de câte ori putea furniza 
același serviciu, aceluiaşi grup de clienţi. Nu era nevoie să fii un 
geniu pentru a-ţi da seama — cu cât ningea mai mult, cu atât 
creșteau veniturile. Messer a descoperit prima metodă de dezvol- 
tare a oricărei afaceri: să vinzi mai des produse existente clienţilor 
existenţi. Crearea unei astfel de dezvoltări, care poate în cele din 
urmă să devină destul de limitată, necesită un grad ridicat de aten- 
ţie, pentru oferirea în permanenţă de servicii şi creșterea numărului 
de clienţi existenţi. 


Produse noi, clienților existenți 


Până în martie 1981, afacerea curăţatul zăpezii se încheiase, iar 
Messer se întreba cum ar putea câștiga o pâine pe timp de vară. Din 
moment ce se afla în relaţii bune cu clienţii cărora le curăța zăpada, 
i-a întrebat pe unii dintre ei dacă nu doreau să le tundă peluzele pe 

timp de vară. Acestora le plăcuse modul său de lucru și la scurt timp 
au fost de acord să îl angajeze pentru vară. Prin urmare, Messer a 
descoperit că un alt mod de a-ţi dezvolta afacerea era de a vinde un 
nou serviciu clienților existenți, mulțumiți de serviciile oferite. 
Extinzându-te în acest mod, oferind constant produse noi și îm- 
bunătățite clienților existenţi, ai nevoie de investiţii în cercetare şi 
dezvoltare de noi produse. 


Produse existente, clienţilor noi 


Odată pus pe picioare şi cu activitate întreg anul, Messer a fost 
cuprins de febra extinderii. A început să caute noi pieţe/zone în care 
să îşi ofere serviciile existente de curăţat zăpada și tuns peluze. A dat 
anunţuri în ziar, a dobândit câțiva clienţi noi în alte zone ale orașului 
şi chiar în comunitățile învecinate. Messer aplica cea mai comună 
metodă de dezvoltare a unei afaceri: oferirea de produse deja 
existente, clienților noi. O astfel de dezvoltare presupune de obicei 
extindere geografică, noi canale de distribuţie, export ș.a.m.d. Pentru 
a face asta este nevoie de strategii eficiente de marketing, şi vânzări. 


Produse noi, clienților noi 


În fine, Messer a ajuns pe picioarele sale, devenind arhitect peisagist. 
Aceasta a presupus dezvoltarea de produse și servicii complet noi 
pentru clienţi noi — companii mari şi clienţi guvernamentali. A 
lucra cu copaci, a planta arbuşti pe suprafeţe imense, a cumpăra 
echipamente de lucrare a terenului și a administra zeci de camioane 
era o schimbare majoră de la o simplă lopată de zăpadă şi o mașină 
de tuns iarba. La fel, a licita pentru proiecte de arhitectură peisagistă 
în valoare de milioane de dolari pentru birouri guvernamentale și 
sedii de mari companii nu e deloc același lucru cu a te împrieteni cu 
câţiva proprietari din propriu-ţi cartier. Ceea ce a făcut Messer a 
fost, desigur, să folosească cea de a patra metodă de a-și dezvolta 
afacerea: oferirea de noi produse, clienţilor noi. Această cale spre 
succes, asemănătoare în mare parte demarării unei noi afaceri, nece- 
sită concentrare intensă atât pe dezvoltarea de noi produse, precum 
şi pe noi strategii de marketing și vânzări. 

În căutarea tuturor metodelor posibile de dezvoltare a propriei 
afaceri, s-a gândit Messer vreodată la fuziuni, achiziţii, alianţe stra- 
tegice sau tehnici financiare moderne ? Desigur că nu. Messer şi, 
teoretic, toţi antreprenorii își dezvoltă afacerea în mod tradiţional 
prin lansarea mai multor produse și creșterea numărului de clienţi. 
De vreme ce ştim că există doar patru metode posibile de a face 
asta, nu e chiar atât de complicat. Mai jos sunt prezentate grafic 
patru alternative de dezvoltare a unei afaceri. Rămâne la latitudinea 
ta să o alegi pe cea mai potrivită! 


Dezvoltarea (afacerii) în stil tradițional 


Noi Produse noi Produse noi 
clienţilor existenţi clienţilor noi 
Produse 
| Produse existente Produse existente 
Existente 
clienţilor existenţi clienţilor noi 
Noi Existenţi 
Clienţi 


Posibilităţile de dezvoltare sunt multiple atunci când te axezi pe 
clienţi şi produse. Pentru a trata toate acele posibilităţi, soluţia lui 
Buel Messer de dezvoltare a unei afaceri în stil tradiţional este ceea 
ce-ţi trebuie. Păstrând aceeași idee, încheiem acest capitol aruncând 
o privire asupra unei companii care are în vedere numai clienţii şi 
produsele. Bine aţi venit la spectacolul de sunet și lumină al com- 
paniei Taylor& Boody! 

ASPECTE VIZUALE ȘI AUDIO — TAYLOR & BOODY 


Atunci când cumperi o orgă de la noi... poți fi sigur că nu am 
mai construit o astfel de orgă înainte. 

— John Boody, cofondator Taylor & Boody, 

constructor de orgi 


Vei găsi orga fabricată la compania Taylor & Boody în capela de la 
Școala de Afaceri din Harvard. Vei găsi, de asemenea, una în Cate- 
drala Sfântul Toma de pe Fifth Avenue din New York. Vei găsi alte 
cinci instalate în Japonia. În atelier vei găsi ucenici tineri din 
Germania, care reprezintă nucleul artizanal al orgilor de sute de 
ani, care învaţă meșteșugul de la doi americani, George Taylor şi 
John Boody. Aceasta este o industrie care se bucură de o renaștere 
globală şi compania Taylor & Boody este în fruntea acestei 
renașteri în Statele Unite ale Americii. Există 40 de orgi în lume 
provenind de la această companie, fiecare dintre ele fiind perso- 
nalizată, creată manual și montată cu drag în ultimii 25 de ani. Asta 
înseamnă o orgă și jumătate pe an, iar rezerva actuală de comenzi 
acoperă următorii cinci anl. 

Când am văzut lista lor de clienţi, primul meu gând a fost şansa 
pe care am avut-o la Harvard. Ce păcat că cei din conducerea Şcolii 
de Afaceri din Harvard nu au avut prezenţa de spirit să-i invite pe 
domnii Taylor și Boody să le predea o lecţie despre arta de a iubi 
clienţii şi produsele. Mai mult ca sigur că tânărul absolvent de 
MBA nu va afla la nicio şcoală din lume despre ceva asemănător 
pasiunii pe care o pun Taylor și Boody în afacerea lor. 

Pentru a afla despre acea pasiune direct de la sursă, am pro- 
gramat un interviu cu John Boody, membru fondator. Dificultatea 
interviului a constituit-o întâlnirea cu Boody. Dincolo de munţii 
Blue Ridge, la jumătate de oră de mers cu mașina, coborând pe 
şoseaua 254 și apoi la cca 8 km est de autostrada 708, m-am pome- 
nit în cel mai frumos ţinut cu ferme, cirezi și case văruite în alb. 
Erau puţine marcaje. Am trecut de o şcoală cu două etaje, din 
cărămidă, fără niciun fel de marcaj. După încă vreo 3 km, în care 
vedeai numai cirezi, m-am întors la școală să cer indicaţii. Am urcat 
scara principală, am deschis două uși și am văzut printr-o des- 
chizatură din tavan cea mai mare, cea mai frumoasă orgă din câte 

am văzut vreodată. În spatele acesteia era alta, la jumătate din 
dimensiunea celeilalte, însă la fel de frumoasă. Mi-am dat seama că 
îl găsisem pe John Boody. 

Primul lucru pe care l-am aflat de la Boody a fost că orgile me- 
canice făcute manual au o poveste lungă, ce datează din secolul 
al XV-lea, în Europa. Ele se numără printre cele mai vechi invenţii 
tehnice din lume care au supravieţuit. Multe din ele, construite acum 
400 de ani, se află încă în uz şi sunt apreciate datorită frumuseţii şi 
fiabilităţii extraordinare. Din punct de vedere istoric, nucleul orgilor 
artizanale a fost în Europa, cu precădere în Olanda şi Germania. 
Acest lucru s-a schimbat puţin după cel de-al Doilea Război 
Mondial. John Boody povesteşte: „Schimbarea s-a produs deoarece 
mulţi clerici americani, care erau muzicieni, au rămas în Europa la 
sfârşitul celui de-al Doilea Război Mondial. Aceștia au descoperit că 
existau multe orgi în Germania, Olanda şi Franţa, care aveau o mu- 
zicalitate mai bună decât orgile electrice care se construiau în Statele 
Unite. Şi se întrebau: ei bine, cum ne putem întoarce la această mu- 
zică? Cum putem restabili acest meșteșug în America? În prezent, 
lucrurile s-au schimbat. Există cam cinci companii, toate în State, 
care impun standardul de calitate al instrumentelor mari, în valoare 
de milioane de dolari, care sunt create astăzi.“ 

Deoarece compania Taylor & Boody face parte din acest grup de 
elită, se pune o întrebare evidentă. Ce trebuie făcut pentru a deveni 
una dintre cele cinci companii de top din lume care construiesc și 
comercializează orgi tradiţionale de mari dimensiuni? Unde se 
învaţă arta de a construi orgi? L-am întrebat pe Boody cum de au 
ajuns, el şi Taylor, să se ocupe de această afacere: „George şi cu mine 
am ajuns aici urmând căi diferite. George a învăţat în Washington şi 
Lee, în Virginia. A absolvit sociologia, dar studia și orga. Cânta la 
orgă şi era la curent cu modul de fabricare a orgilor. În şcoala în care 
George studia orga, exista o orgă Henry Irvin construită imediat 
după terminarea Războiului Civil. Orga urma să fie modernizată, iar 
George a mers la rectorul universităţii și i-a spus: « Dacă-i lăsaţi să 
modifice orga, faceţi o mare greşeală. » Rectorul a fost impresionat şi 
George a supravegheat îndeaproape lucrările. Acesta a fost debutul 
său în fabricarea orgilor. Împreună, am recondiționat recent aceeași 
orgă. După absolvire, George a primit o bursă de la Fundaţia Ford 
pentru a merge la Hamburg, în Germania. Timp de trei ani, el a fost 

ucenicul lui Rudolf Von Beckerath, renumitul constructor de orgi. 
După terminarea uceniciei a continuat studiul cu un program de 
perfecţionare în fabricarea orgilor. Sunt foarte puţini cei care au 
parcurs un asemenea drum, învățând arta fabricării orgilor după 
modelul german, în detaliu. Apoi a revenit în Statele Unite şi a 
început în Ohio să lucreze în colaborare cu John Brombaugh, 
fabricant de orgi. 

În timpul liceului și facultăţii am cântat la cor, la biserică şi chiar 
în cvartet. M-a atras dintotdeauna confecționarea lucrurilor, în 
special lucrul cu lemnul. La școală am făcut ore de atelier care nu 
prezentau niciun interes pentru colegii mei. Aceste ore de atelier 
reprezentau o instruire importantă pentru un viitor constructor de 
orgi. Mi-a plăcut atât de mult să lucrez cu lemnul, încât am mers la 
Universitatea din Maine și m-am înscris la un curs de silvicultură, 
unul dintre cele mai bune din ţară. A fost foarte instructiv, însă 
după un an am realizat ca îmi plăcea mai mult muzica, așa că am 
renunţat la silvicultură în favoarea muzicii. Sunt licenţiat în muzică, 
secţia dirijare corală. S-a dovedit a fi o experienţă importantă pentru 
un constructor de orgi în devenire. La universitate am lucrat pentru 
postul de radio și s-au petrecut două lucruri: primul — am lansat o 
emisiune intitulată Capodoperele orgii şi am aflat că exista un întreg 
stil european de orgă, caracterizat prin originalitate şi tradiţie. Acest 
lucru mi-a stârnit interesul și m-am întrebat dacă se construiau 
astfel de orgi în Statele Unite. Al doilea a fost că mi s-au încredinţat 
două orgi, ce proveneau din vechi biserici din orașul Maine, care au 
primit orgi electronice în schimb. Am început să asamblez orgile și 
să exersez partituri în joacă. Dat fiind interesul meu pentru orgă, am 
reușit să parcurg pe timpul verii o perioadă de ucenicie sub în- 
drumarea lui Fritz Noack, un renumit constructor de orgi din 
Massachusetts. O zicală spune că « microbul orgii » chiar se ia, iar 
eu nu am scapat. Orgile au ceva special; chiar dacă sunt mecanice, 
îşi păstrează muzicalitatea. Am absolvit facultatea în 1968 şi am 
fost înrolat în armată, mergând în Vietnam pentru o perioadă de 
13 luni. Când m-am întors acasă, m-am angajat la compania lui 
John Brombaugh din Ohio. În ziua în care m-am dus acolo l-am 
întâlnit pe George Taylor.“ 

Cam asta ar fi povestea. O adevărată afacere pentru constructorii 
de orgi. Realitatea este diferită de teoriile care se predau în școlile de 

profil. Diferenţa constă în dăruirea cu care George Taylor a 
acumulat cunoștințe în Germania şi Statele Unite, pentru a deveni 
unul dintre cei mai buni constructori de orgi din lume. Faima 
răspândită în întreaga lume în ceea ce privește calitatea deosebită a 
lemnului și a elementelor decorative se datorează și lui John Boody, 
care a ştiut să îmbine iubirea pentru muzică și lucrul cu lemnul. 
Acesta este modul în care antreprenorii care îşi iubesc produsele şi 
îşi respectă clienţii se pregătesc pentru lumea afacerilor. 

Următoarea întrebare adresată acestuia s-a referit la motivele și 
modalităţile prin care au pus bazele propriei lor companii. Boody 
a răspuns: „John Brombaugh făcea parte dintr-un grup de artizani 
ai orgii, care după cel de-al Doilea Război Mondial și-a manifestat 
interesul pentru fabricarea de orgi tradiţionale. Aceştia au studiat 
modul de fabricare al vechilor orgi germane și au învăţat cum să 
reînvie un meșteșug pierdut de sute de ani. Astfel, John aparţine 
primei generaţii de restauratori, iar George și cu mine suntem la 
jumătate de generaţie distanţă, întrucât am lucrat cu John timp de 
şapte ani. În Ohio am fost deschizători de drumuri în domeniul 
metalurgiei, tehnologiei metalice și confecţionării orgilor, revenind 
într-un fel la modalitatea clasică de confecţionare a orgilor. Acea 
perioadă a fost propice pentru noi, deoarece eram tineri şi motivaţi 
şi doream să schimbăm universul orgii. Făceam voluntariat, de 
dragul de a învăţa meserie. În primul an câștigam 35 de cenți pe oră. 
Am creat câteva orgi foarte bune, iar acest lucru a avut o influenţă 
benefică asupra altor persoane. 

Construiam o orgă masivă în Eugene, Oregon, şi pe când 
lucram acolo, John Brombaugh s-a îndrăgostit de Coasta de Vest. 
Într-o zi ne-a anunţat pe nepusă masă că avea să schimbe sediul 
companiei la Eugene. John era un tip aventuros și nu-și făcea griji 
în ce privește câştigul. George şi cu mine am refuzat propunerea. 
De câţiva ani ne confruntam cu lipsurile, așa ca ne-am hotărât să 
începem propria noastră afacere. În 1977 am preluat un contract 
din parteneriatul nostru cu John și am început o nouă afacere. 
Eram încă tineri când am început. Eu aveam doar 31 de ani. Ne-a 
luat mai mult de un an să construim prima orgă. Costa foarte puţin, 
raportat la standardul curent, şi, pentru a supravieţui financiar, 
încasam eșalonat sumele de bani. Afacerea noastră era foarte firavă. 
Construisem de fapt acea orgă în garajul din spatele casei mele, în 

Ohio. Am aranjat singuri acoperișul garajului atunci când a trebuit 
să punem orga vertical. După ce am terminat-o, am primit un alt 
contract, și de atunci au urmat altele şi altele; în prezent, avem 
contracte care acoperă o perioadă de cinci ani. 

Am fost foarte norocoşi că am lucrat pentru instituţii renumite. 
Am construit orga din Biserica Sfântul Toma din New York, care 
se numără printre primele biserici din ţară. Vom construi cea de-a 
doua orgă pentru această biserică, un instrument mic, portabil, așa 
ca vom avea două orgi construite pentru Biserica Sfântul Toma. 
Am construit, de asemenea, o orgă pentru Biserica lui Hristos din 
Indianapolis, renumită pentru partiturile sale muzicale. Orga din 
Harvard este un instrument mic, portabil. Şcoala de aici are o 
capelă dotată cu trei instrumente muzicale, un pian masiv, un 
clavecin foarte bun şi o orgă Taylor & Boody. Am construit o 
orgă pentru Colegiul Crucea Sfântă, care a fost menţionată de 
multe ori. Și suntem, desigur, foarte mândri de cele cinci orgi 
existente în Japonia. 

Ne-am străduit până acum să ajungem printre primii. Concu- 
renţa nu ne mai creează probleme în privinţa contractelor. Oamenii 
vin la noi și spun: « Vrem să achiziţionăm produse de la compania 
dumneavoastră. În cât timp le puteţi realiza? » Am devenit o marcă. 
Am reușit să furnizăm clienţilor noștri calitate și încredere. Ei ştiu 
că le livrăm calitate şi lucrul la care se așteaptă.“ Este evident că, 
dincolo de succesul de care se bucură George Taylor și John Boody, 
ei sunt artiști desăvârșiţi. Ca toţi artiștii, ei trebuie să creeze și să 
vândă. Şi ca toți antreprenorii de succes, ei se pricep la ambele 
activităţi. Se cuvine să spunem că ei iubesc deopotrivă şi clienţii, şi 
produsele. Să ne îndreptăm atenţia asupra modului în care descrie 
John Boody concepţia lor despre client/produs. 

Iată cum descrie Boody relaţia dintre clienţi şi compania Taylor & 
Boody : „Orga este singurul instrument muzical legat de un spaţiu. 
Nu se compară cu harpa sau pianul, care se pot transporta dintr-o 
parte în alta. Locurile spaţioase sunt foarte importante. Nu putem 
lucra cu multe dintre bisericile noi și sălile de concerte, deoarece au 
arhitectura şi acustica nepotrivite. Așa că trebuie să fim atenţi cu 
clienţii noștri, să punem la punct toate detaliile: apoi urmează lucrul 
propriu-zis. Întotdeauna spunem că, atunci când cineva cumpără o 
orgă de la noi, devenim membrii familiei sau ai bisericii sale. Clienţii 


118 
CUM SĂ DEVII ANTREPRENOR 


noștri devin prietenii noştri. Ținem permanent legatura. Ne vizităm 
clienţii în fiecare an, inclusiv cei din Japonia, pentru a verifica instru- 
mentele și a le menţine într-o stare corespunzătoare. Supraveghem 
întreţinerea și acordajul orgilor noastre. Pe măsură ce trec anii, 
afacerea se extinde din ce în ce mai mult, numărând în prezent 40 de 
orgi. Indiferent de ce se întâmplă, suntem alături de clienţii noştri. 
Numai așa se face o astfel de muncă. 

Am creat şi un motto: « Trebuie să ştii să refuzi ». Asta pentru că 
faima noastră depinde de succesul fiecărui instrument. Dacă un 
client nu obţine beneficii de pe urma instrumentului, atunci nu ar 
trebui să-l construim. Prima orgă construită în Japonia a fost desti- 
nată Universităţii din Yokohama. Erau extrem de încântați că li s-a 
ivit o asemenea ocazie. Proiectau un auditoriu și noi am mers acolo 
pentru a verifica locul unde urma sa fie amplasată orga. Proiectul lor 
nu era deloc potrivit şi, când ne-am întors acasă, am conceput un 
plan legat de clădire și acustica acesteia și le-am trimis modificarile 
efectuate. Le-am spus următorul lucru: « Clădirea pe care o proiec- 
taţi nu este potrivită. Nu va avea succes dacă nu luaţi în considerare 
sugestiile noastre. » A urmat o perioadă de tăcere și eram siguri că 
am pierdut afacerea. Ne-au răspuns ulterior, fiind de acord cu propu- 
nerile noastre. Au schimbat întregul proiect al clădirii, cu un interior 
spaţios ce cuprindea galerii în trei locuri. Lucruri care nu se mai 
făcuseră niciodată în Japonia. Am construit o orgă cu trei claviaturi, 
iar astăzi auditoriul este cel mai renumit loc al muzicii din întreaga 
Japonie. Toată lumea era încântată, iar pentru noi acesta a însemnat 
debutul pe piaţa japoneză. Cred că dacă ne-am fi confruntat cu o 
dificultate financiară la momentul respectiv, probabil că am fi accep- 
tat orice propunere venită din partea clienților, însă mă bucur că 
ne-am putut urma principiile. Oamenii nu cumpără un produs 
oarecare, ci un produs marca Taylor & Boody. Desigur, produsul 
trebuie să fie de calitate superioară, dar în afară de asta, atunci când 
oamenii vor să cumpere un produs de lux, ei trebuie să fie pe deplin 
convinși că nu le sunt înșelate așteptările. Oamenii trebuie să te placă 
şi aibă încredere în tine.“ 

John Boody putea vorbi ore-n şir despre felul în care compania 
lor abordează un produs. Iată un exemplu: „Noi suntem artizani. 
Ne deosebim de fabricanţii obişnuiţi care fac produse pe bandă 
rulantă. Oamenii din compania noastră sunt artizani prin exce- 

lenţă, fapt întâlnit din ce în ce mai rar în zilele noastre. Ştim cum 
trebuie să sune aceste instrumente. Renumele nostru se datorează 
talentului arhitectonic, formelor alese, modului de sculptare. 
Pentru a crea un instrument muzical veritabil este nevoie de o 
îmbinare perfectă a cunoştinţelor muzicale și artizanale. Această 
muncă cere multa trudă. Nouăzeci și cinci la sută din preţ se regă- 
sește în munca manuală. Nu avem o linie de producţie. Fiecare 
orgă este lucrată manual și este personalizată. Atunci când cumperi 
o orgă de la noi, poţi fi sigur că nu am construit alta la fel înainte.“ 

Construirea unei orgi necesită mult timp, fiind o muncă foarte 
solicitantă. Pentru a explica, Boody vorbeşte despre o etapă esen- 
ţială, pregătirea lemnului: „Ne tăiem singuri cu fierăstrăul toată 
cheresteaua. Orga este un instrument masiv şi dacă nu avem un 
control strict asupra materialelor, nu obţinem calitatea pe care o 
dorim. Supraveghem modul de pregătire a lemnului de la început 
până la sfârșit. Procesul de uscare reprezintă o alta etapă decisivă. 
Avem un cuptor unde uscăm lemnul pentru a căpăta calitatea 
optimă de prelucrare. Dispunem de un depozit de materiale lem- 
noase care sunt păstrate timp îndelungat fără a le afecta calitatea. 
Calitatea lemnului nostru este cunoscută în întreaga lume, astfel că 
în prezent putem furniza lemn altor zece companii constructoare 
de orgi de prin ţară, afacerea cu lemnul devenind cumva subiacentă 
celei iniţiale.“ 

Grija şi dăruirea se regăsesc în toate produsele Taylor & Boody, 
copleşindu-te atunci când le priveşti şi le asculți. Pe măsură ce 
interviul se apropia de final, Boody mi-a dăruit un CD intitulat Orgi 
grandioase din America: Repere Contemporane. Acest CD avea o 
semnificaţie deosebită deoarece, mi-a explicat el: „Aceasta este o 
înregistrare a celei mai mari orgi realizate. Se află la Massachusetts, 
în Colegiul Crucea Sfântă. Să o asculţi. Cred că o să-ţi placă.“ Asta 
am şi făcut. Am ascultat-o de mai multe ori. Chiar şi pentru mine, 
care nu sunt obișnuit cu această muzică, orga m-a impresionat prin 
forţa pe care o transmite. Pot doar să-mi imaginez cum ar suna în 
realitate. Am găsit un mesaj în interiorul coperţi CD-ului de la 
George Taylor şi John Boody: „Orga de la Colegiul Crucea Sfântă 
reprezintă munca noastră de pionierat în construirea unei orgi 
moderne, concepută după tradiţia Renașterii, în stil olandez. Lada 
principală a orgii măsoară peste 9 metri înălțime și aproape cinci 

metri lăţime. Cu cele 3 822 de ţevi pe care le are, 12 cutii de suflat, 
clopote şi o consolă lucrată în lemn alb de stejar, orga ajunge să 
cântărească 9 tone. Construirea acestei orgi a constituit o adevărată 
provocare, atât pentru constructor, cât şi pentru muzicianul care 
urma să cânte la ea. Din punctul de vedere al constructorului, această 
orgă a reprezentat, mai înainte de toate, o ocazie de a pătrunde într-o 
lume a sunetelor rareori auzite şi de a face dovada măiestriei noastre 
într-o lucrare de asemenea anvergură. Răsplata a fost pe măsură.“ 

George Taylor şi John Boody, artizani în construirea orgilor şi 
antreprenorii noului mileniu, sunt dovada vie a faptului că o com- 
panie mică poate realiza lucruri măreţe. Amintește-ţi de exemplul 
companiei Taylor & Boody, atunci când te gândești la o viziune 
client/produs pentru propria-ţi companie. Pentru a avea succes în 
demersul tău antreprenorial, vei avea nevoie de aceeași pasiune şi 
grijă pentru clienţi și produse. Pentru a ţine minte acest lucru voi 
încheia cu cea mai interesantă declaraţie din câte am auzit, ce 
vizează relaţia client/produs. Iată ce au scris George Taylor şi John 
Boody pe cea de-a 24-a orgă realizată în anul 1994: 


În concluzie, cineva se poate întreba, pe bună dreptate, de ce con- 
struim orgi într-o vreme în care nu mai există niciun interes pentru 
obiectele durabile. Construirea instrumentelor muzicale tradiţionale 
este evident ceva anacronic. Este costisitor și solicitant să constru- 
ieşti o orgă, în comparaţie cu toate celelalte bunuri prelucrate 
mecanic. Mai mult, pentru a ști să cânţi la orgă ai nevoie de exerciţiu 
susţinut. Având în vedere aceste lucruri, este tentant să preferi 
alternativele mai puţin costisitoare în locul instrumentelor tradi- 
ţionale. Adevărul este însă altul; şi anume că munca făcută de mâna 
omului este sfântă. Cugetul celor care au contribuit la construirea 
orgii va vibra odată cu muzica, aducând mesajul păcii și bunăvoinţei. 
Aceasta este adevărata menire a acestei investiţii. Ea poate readuce la 
viaţă comorile muzicale ale veacurilor care s-au pierdut, odată cu 
talentele vremurilor noastre. Să rămână moștenire generaţiilor 
viitoare, ca simbol al încrederii și credinţei în Dumnezeu, care ne-a 
binecuvântat cu atâta generozitate. 

EXERCIȚIU APLICATIV 5 
Idei excelente pentru a-ţi iubi produsele și clienții 


Exerciţiul aplicativ 5 este făcut pentru a-ţi da un imbold — sau 
chiar a te ajuta să faci un pas mare înainte — în păstrarea viziunii 
client/produs în demersul antreprenorial. Oriunde și oricum 
plănuieșşti să îţi începi o afacere, poţi începe acum să pășești pe 
lungul drum al iubirii de clienţi și produse. Pe măsură ce vei 
parcurge Exerciţiile aplicative 5 şi 6, foloseşte întrebările de mai 
jos despre clienţi și produse pentru a-ţi pune în mișcare seva 
antreprenorială. 


e Compania ta este ultrafuncţionalizată sau în pericol de a 
deveni astfel? Ce poţi face pentru a preveni asta? 

e Cât de bine știu angajaţii tăi care sunt clienţii, produsele și de 
ce este nevoie pentru a satisface necesităţile clienţilor? 

e Cum poţi aplica cele patru moduri esenţiale pentru a-ţi iubi 
clienţii, prezentate în acest capitol? 

e Dacă creşti semnificativ gradul de concentrare a companiei 
tale pe clienţi, care ar fi efectele majore? 

e Cum poţi aplica cele patru moduri esenţiale pentru a-ţi iubi 
produsele, prezentate în acest capitol? 

e Dacă creşti semnificativ gradul de concentrare a companiei 
tale pe produse, care ar fi efectele majore? 

e Cât de buni sunteţi, tu și angajaţii tăi, în a vă axa pe clienţi și 
produse, „cu consecvență“ ? Îţi iubeşti cu adevărat clienţii și 
produsele? 


Vă prezentăm o recomandare finală care vă poate ajuta — pe tine 
şi angajaţii tăi — să vă menţineţi gradul de concentrare pe clienţi și 
produse, pe termen lung. Ţineţi sesiuni lunare de brainstorming, 
după modelul utilizat în Exerciţiul aplicativ 5-A. A petrece o oră 
cu colegii încercând să identifici noi metode de îmbunătăţire a 
propriei activităţi cu privire la clienți și produse poate fi cea mai 
valoroasă oră pe care o petreceţi în fiecare lună. Este un mod 
simplu de a-ţi menţine vie pasiunea pentru clienţi și produse, con- 
stituind o sursă constantă de idei excelente. 

EXERCIȚIU APLICATIV 5-A 
Idei excelente pentru a-ţi iubi produsele și clienții 


Atunci când te concentrezi pe clienţi și produse îţi vin o mulţime 
de idei excelente — acestea fiind cele două cuvinte esenţiale în 
afaceri! E posibil să fi existat câteva idei care își așteptau câști- 
gătorul. Multe din acestea vor veni de la clienţi, concurenţi și 
angajaţii care lucrează direct cu clienţii. Altele îţi pot veni în ur- 
mătoarele cinci minute. Merită efortul. În calitate de conducător 
al companiei, inducerea unei pasiuni pentru clienţi și produse 
poate fi cea mai importantă slujbă pe care o ai. 


Idei excelente pentru a-ti iubi clienții. Când? 


1, 


Idei excelente pentru a-ți iubi produsele. Când? 


1, 

EXERCIȚIU APLICATIV 6 
Dezvoltarea în stil tradițional 


Există patru moduri de a dezvolta sau extinde orice afacere. 


Unde se află posibilităţile de creștere în nou tău demers antre- 


prenorial? Identifică cele mai promițătoare acţiuni pe care le 


poţi întreprinde. Amintește-ţi că nu există o altă cale, aceasta 


este singura! Ar trebui să faci acest exerciţiu aplicativ ori de câte 


ori vrei să identifici noi demersuri pentru a-ţi dezvolta afacerea. 


Noi 


Produse 


Existenţi 


Acţiuni. 


Produse noi 
clienţilor existenţi 


Produse noi 
clienţilor noi 


Produse existente 
clienţilor existenţi 


Produse existente 
clienţilor noi 


Existenţi 


Noi 


R 


Inovația rapidă 
CÂND ȚI-E VIAȚA ÎN JOC 


Fiecare din noi poate fi inovativ, dacă viaţa Îi este pusă-n joc. 
— Akio Morita, fondator Sony 


U, studiu esenţial al companiilor 
din California a demonstrat că și costurile pentru inovaţie, măsu- 
rate în termeni de noi produse și patente, sunt de 24 de ori mai mari 
în companiile mari decât în cele mici. Dacă ești directorul general 
al unei birocraţii enorme, prezenta statistică te-ar putea face să nu 
mai dormi nopţile. Dacă ești un antreprenor la început de drum, 
este cea mai bună veste pe care ai auzit-o vreodată. 

Exemple de noi companii care se îndreaptă spre succes, pe 
aripile propriilor acţiuni inovative, ar putea umple paginile acestei 
cărţi. Dar puţini dintre noi au nevoie astăzi de povești sau statistici 
pentru a fi convinşi de faptul că viteza și creativitatea sunt factori 
competitivi majori într-o economie globală, ca a noastră. Dovezile 
sunt incontestabile: noile companii antreprenoriale își depășesc — 
ceea ce se întâmplă de obicei — concurenţii majori, marile compa- 
nii. Și, aproape de fiecare dată, avantajul competitiv primordial este 
acela că se mișcă cu rapiditate şi sunt cu mult mai creative decât 
concurenţa reprezentată de marile companii. 

Akio Morita, fondator Sony — companie majoră din Japonia, cu 
cea mai mare rată de inovaţie, a spus că a te mișca repede este de fapt 
arma secretă a antreprenorului. Și a continuat, afirmând că există și 
o parte amuzantă a acestui aspect: e gratis. Majoritatea lucrurilor pe 

care companiile le fac pentru crearea unui avantaj competitiv sunt 
extrem de costisitoare. Nu te costă nimic în schimb să iei decizii mai 
repede decât concurenţa, să testezi noi idei înaintea tuturor şi să 
acţionezi în permanenţă ca și cum te-ai afla în situaţii de criză. 
Morita era de părere că inovaţia și acţiunea rapidă sunt reacţii 
umane firești în situaţii de criză sau în momente cruciale. El numea 
acest instinct obsesia de a supravieţui. Morita a învăţat-o din 
propria-i experienţă, într-o Japonie ruinată după cel de-al Doilea 
Război Mondial. A observat că oamenii și companiile se pot mișca 
cu rapiditate și pot fi creative dacă propria supravieţuire le este în 
joc. Aceasta este o lecţie esenţială pe care trebuie să o înveţi pentru 
a crea și menţine inovaţia rapidă în noua ta companie. 

Majoritatea oamenilor consideră că primul produs lansat de 
Sony a fost radioul cu tranzistori. Nici pe departe. În Japonia ani- 
lor 1945, produsele trebuiau să fie mult mai practice. Akio Morita 
era, la vremea aceea, tânăr locotenent din Marina japoneză, în 
rezervă. Desigur că a început să își caute o nouă carieră. Ceea ce el, 
împreună cu întreaga lume au descoperit la încheierea războiului a 
fost cu adevărat șocant. Tokio era complet distrus, un oraş măcinat 
de flăcări după 400 de zile de bombardament. Nu existau slujbe, nu 
erau bani, niciun fel de materie primă pentru a produce ceva și 
foarte puţină hrană. Supravieţuirea de azi pe mâine era o adevărată 
provocare. În acest haos, Morita s-a gândit că dacă ar crea ceva sau 
ar face un schimb, cumva, ar fi cel mai bun lucru pe care l-ar putea 
întreprinde. Împreună cu un grup de prieteni şi-au pus următoarea 
întrebare: Ce produs am putea crea, dar unul de care japonezii să 
aibă nevoie şi să îl cumpere ? Cineva spunea că lumea va continua 
să mănânce orez. Dar ei nu erau fermieri, ci ingineri care nu aveau 
de lucru. Ulterior, grupul a venit cu ideea că oamenii ar avea nevoie 
de ceva în care să își gătească orezul, prin urmare au hotărât să 
producă un cuptor electric pentru orez. Dar, la scurt timp, s-au 
confruntat cu o problemă. Nu exista nicăieri metal finisat. Apoi 
şi-au amintit de bombardierele americane B-29 Superfortresssl, 
care efectuaseră sute de misiuni pe teritoriul Japoniei. Aceste nave 
de zbor aveau escorte americane de luptă care, din cauza distan- 
ţelor lungi, trebuiau să care combustibil în niște containere aflate 
sub aripi. Înainte de a se întoarce la bazele proprii din Okinawa 
și Filipine, piloţii de război lăsau containerele goale la sol. Prin 

urmare, era o grămadă de metal pe teritoriul ţării. Grupul a început 
să cerceteze colinele din jurul 'Tokio-ului, adunând recipientele de 
care aveau nevoie. Le-au încălzit, le-au tăiat și modificat, apoi au 
adăugat un fir electric. Iată! Sony şi-a lansat astfel primul produs: 
un cuptor pentru gătitul orezului, făcut din containerele de com- 
bustibil ale avioanelor de luptă americane! 

Primul produs hi-tech lansat de Sony a apărut în 1950. Morita 
dorea să facă un salt uriaș, pentru a ajunge la produse mai sofisti- 
cate. Era nerăbdător să încerce caseta magnetică, pe care s-a gândit 
că o va vinde cel puţin Ministerului Educaţiei, ca suport audio la 
clasă. S-a lovit din nou de problema materiei prime. Nu exista 
plastic în Japonia, iar fabricarea casetei fără acesta părea imposibilă. 
Morita şi colegii săi au încercat cu celofan, însă nu a mers. Muncind 
din greu, Morita și echipa au tăiat fâșii lungi de hârtie, pe care le-au 
acoperit cu oxid feric — un compus descoperit la un chimist local — 
şi, spre surprinderea tuturor, produsul înregistra sunetul. Până în 
1965, în doar 15 ani de muncă înverșunată, această mică firmă puţin 
cunoscută în Japonia devenise, de la producătorul de casete 
fabricate din hârtie de ziar, principalul furnizor de bandă magnetică 
pentru calculatoare al IBM-ului. 

Morita se enerva ori de câte ori auzea pe cineva spunând că 
Japonia este o naţiune de imitatori, nu de inovatori. Şi cine l-ar 
putea învinovăţi? Sony a creat sute de produse inovatoare extra- 
ordinare de-a lungul timpului. În orice caz, Morita știa câte ceva 
despre inovaţia rapidă. El a afirmat: „Se spune că în Japonia nu mai 
există creativitatea antreprenorului. Nu sunt de acord. Mari 
companii precum Sony fac tot posibilul pentru a gândi asemeni 
companiilor mici. Ca manager, este foarte important să știi cum să 
dai frâu liber creativităţii native a oamenilor. Eu cred că avem cu 
toţii abilităţi creative, dar foarte puţini ştim cum să le utilizăm. Prin 
urmare, încercăm să promovăm inovaţia în interiorul marii noastre 
companii prin modul de administrare. Este singurul mod în care 
poţi rămâne competitiv.“ 

Asta ne aduce din nou la lecţia de bază pe care ne-o dă Morita: 
acţiunea inovativă nu este un semn de genialitate. Nu este vorba 
despre o abilitate pe care o deprinzi la școala de management. Este 
o reacţie absolut firească în situaţii de criză sau în momente cru- 

ciale, care poate dispărea instantaneu dacă oamenii şi organizaţiile 
își pierd instinctul de acţiune în situaţii de criză. În propria ta orga- 
nizaţie, cel mai mare pericol care te pândeşte nu vine de la concu- 
renţă, ci de la propria birocraţie care se extinde și se complace într-o 
stare de complezenţă. Recunoașterea acestor simptome interne și 
combaterea lor trebuie să constituie prima linie de apărare pentru 
menţinerea vie a inovației rapide. Poţi să faci asta cu siguranţă! La 
urma urmei, oricine poate, dacă e la mijloc o chestiune de viaţă și 
de moarte. 


CELE ȘAPTE PĂCATE CAPITALE ÎMPOTRIVA INOVAȚIEI RAPIDE 


Orice s-a putut inventa a fost deja inventat. 


— Charles H. Duell, 
director Biroul de Brevetare SUA, 1899 


Charles Duell este exact persoana pe care nu ţi-ai dori-o la condu- 
cerea noului tău departament de dezvoltare. Între a angaja oameni 
de tipul „mister Duell“ și a-ţi lăsa compania să devină o birocraţie 
sâcâitoare, există multe alte metode de a ucide inovaţia şi acţiunea 
în compania ta. Este ceea ce numim păcate capitale. Prezentăm mai 
jos şapte dintre acestea, pe care ar trebui să le eviţi cu desăvârșire. 


e Eu sunt bine, tu ești bine. Mulţumirea dlui Duell, ilustrată prin 
formula: „Eu sunt bine, tu ești bine“, se află în capul listei. A 
insista asupra faptului că totul este în ordine duce la lipsa de 
acţiune pentru companiile aflate în plină competiţie. Ceea ce 
voia să spună dl Morita era că nu suntem bine, nimeni nu este 
niciodată bine! Poate că criza şi stresul au devenit concepte 
care nu sunt corecte din punct de vedere etic în mentalitatea 
managementului modern, însă un lucru rămâne cert: se fac 
mult mai multe într-o oră de criză decât într-o lună de liniște. 


e Cea mai eficientă metodă — Reducerea definitivă la tăcere a anga- 
jaților. Dacă vrei într-adevăr să ucizi orice fărâmă de inovaţie 
în angajaţii tăi, nu există metodă mai eficientă decât instau- 
rarea unui mod unic de a face lucrurile în compania ta. Acesta 

este un păcat la fel de grav ca păcatul originar al managemen- 
tului științific. 


Izolarea de clienți și concurenţi. Există trei surse sigure de idei 
excelente pentru orice afacere. Prima o reprezintă însăși com- 
pania ta — angajaţii tăi, ideile tale ş.a.m.d. Următoarele două 
sunt clienţii și concurenţii tăi. Dacă te izolezi de clienți și de 
concurenţi, vei rata două treimi din ideile excelente pentru 
afacerea ta. 


Centralizarea totală. Centralizarea totală este cea mai bună abor- 
dare cu sens unic, aplicată în întreaga companie. Duce cu 
siguranţă la dispariţia autonomiei și experimentării angajaţilor 
tăi. Oricând și oriunde se aplică, poţi fi sigur că se va pierde în 
schimb inovaţia și acţiunea rapidă. 


Centre de cercetare izolate. Accasta este povestea Xerox — și a 
milioanelor de dolari irosite de oamenii de ştiinţă ai corpo- 
raţiilor, care trudesc în centre de cercetare idilice. Vă amintiţi 
acest citat înfricoșător? „Costul inovației este de 24 de ori mai 
mare în cazul marilor companii decât în cazul celor mici.“ 
Poate că toate acele poveşti despre inventatorii din garaje sunt 
de fapt adevărate. Și poate chiar laboratorul izolat și luxos este 
ultimul loc în care vei găsi inovaţia rapidă. 


Lasă-i pe cei de la marketing să preia comanda. Aici avem reversul 
poveștii Xerox. Cum angajaţii din departamentul de marke- 
ting și vânzări se plâng întotdeauna de „inginerii din turnul de 
fildeș“, de ce să nu lăsăm în grija lor inovaţia de produs? O 
idee excelentă, cu o excepţie — aceştia nu știu nici măcar cât 
negru sub unghie despre crearea produsului. Îţi vor da orice 
altceva, cu surle și trâmbiţe, în afară de un produs cu adevărat 
revoluţionar. 


Izolarea managementului senior. Am ajuns și la cel mai mare păcat 
capital de care trebuie neapărat să se ferească proaspeţii antre- 
prenori. Este mai greu de realizat decât ai crede. Calea de la 
inovatorul antreprenorial, la managerul obsedat de control 
este foarte scurtă. Ideea este următoarea: Dacă te izolezi de 
procesul inovator și de potenţialul noii tale companii, jocul se 
va încheia chiar înainte de a începe. 

Să trecem acum de la Japonia de după război şi de la păcatele 
capitale, la un extraordinar exemplu de inovaţie rapidă care vă 
duce, pe măsură ce citiţi aceste rânduri, în minunatul ţinut al 
Islandei. Dr. Kari Stefansson şi trupa lui de 300 de cercetători în 
genetică se află într-o cursă contra cronometru pentru a găsi leacuri 
pentru cele mai importante 12 boli din lume. Ei sunt dovada vie că 
inovaţia antreprenorială poate și adesea chiar vine din cele mai ne- 
așteptate locuri. 


DECODAREA COMBINAȚIEI GENETICES? A VIKINGILOR 


Cercetăm cele mai puţin accesibile informaţii din câte există. 
Informațiile despre modul în care ești construit. 


— Kari Stefansson, fondator deCODE Genetics 


În 1980 nu exista nicio companie în lume care să utilizeze bio- 
tehnologia. Mai târziu, în același an, Curtea Supremă de Justiţie din 
Statele Unite s-a pronunţat în favoarea ingineriei genetice şi astfel 
a luat naștere una dintre cele mai importante industrii, cu un po- 
tenţial rapid de dezvoltare. În prezent, există în lume peste 1 000 de 
companii care folosesc biotehnologia. Publicaţia Fortune apreciază 
că preparatele biofarmaceutice vor surclasa industria preparatelor 
farmaceutice tradiţionale, cu vânzări în valoare de 250 de milioane 
de dolari. Şi aceasta fără a pune la socoteală agricultura, cel mai 
mare potenţial al biotehnologiei. Tehnologia înaltă și factorul 
uman? reprezintă cea mai nouă afacere și, de peste 20 ani, capitalul 
societăţilor pe acţiuni a servit acestor cauze, iar debutul antrepre- 
norial a fost fulminant. 

Revoluţia în domeniul biotehnologiei se află într-o perioadă de 
ascensiune, fiind marcată de o dezvoltare susţinută. Este povestea 
firmelor mărunte conduse de antreprenori sau oameni de ştiinţă 
care „fură“ piaţa chiar de sub nasul industriei mondiale de produse 
farmaceutice, care este matură și circumspectă, înaintând cu greu. 
Marile companii farmaceutice ale lumii, care beneficiază de sute de 
ani de experienţă, ar trebui să deţină această piaţă nouă. Dar nu o 
fac. Piaţa aparţine unor companii ale căror nume nu erau cunoscute 
acum 15 ani, precum Genentech, Amgen, Chiron, iar în prezent 

deCODE Genetics, companie extrem de interesantă, membru ino- 
vator al elitei din domeniul biotehnologiei, fondată în îndepărtatul 
meleag viking, Islanda. 

Populaţia din Islanda este una dintre cele mai omogene din 
lume. Este alcătuită în totalitate din vikingi autentici veniţi din 
Norvegia, care au adus cu ei în secolul al IX-lea și câţiva sclavi 
irlandezi. De atunci, nu s-a mai produs teoretic nicio migraţie spre 
Islanda. Acest fapt istoric stă la baza celei mai mari companii antre- 
prenoriale, de CODE Genetics, una dintre cele mai eficiente și in- 
ventive din câte am întâlnit. 

deCode Genetics şi fondatorul ei au fost foarte bine primiţi de 
presă. Wall Street Journal titra: „Dacă acest om are dreptate, viito- 
rul medicinei se află în trecutul Islandei.“ Financial Times, în 
Londra, scria: „Islanda beneficiază de depozitul genetic viking.“ 
New Yorker le-a dedicat un articol intitulat: „Care este codul 
genetic al vikingilor?“ Continuând cu: „Următoarea descoperire 
medicală poate fi rodul muncii unui cercetător care încearcă să 
cartografieze rezervorul genetic viking.“ Despre ce este vorba de 
fapt? Și cine este Kari Stefansson ? Și cum s-a întâmplat să se ajungă 
la o asemenea performanţă, într-o ţară cu o populaţie ce numără 
270 000 de locuitori? 

Ei bine, lămuririle au venit direct de la Reykjavic, unde Stefansson 
a acceptat cu amabilitate un lung interviu, într-o după-amiază foarte 
rece de ianuarie. (Islandezii sunt un popor minunat, dar dacă vei 
vizita ţara lor în plină iarnă vei înţelege de ce nimeni nu a mai imigrat 
acolo în ultimii 1 100 de ani.) Pentru a preciza contextul, merită 
menţionat faptul că, în doar șase ani după ce şi-a părăsit postul de la 
Facultatea de Medicină din Harvard, Kari Stefansson a devenit cea 
mai bogată persoană din Islanda. A plecat de la un salariu de profesor 
şi a ajuns să aibă un venit net estimat astăzi la 400 de milioane de 
dolari. Și aceasta pentru că firma sa de început a devenit cea mai 
valoroasă companie din Islanda, cu o valoare pe piaţă cifrată la 
1,5 miliarde. Nu e rău deloc, dacă te gândeşti la cei șase ani de efort. 
Desigur, bunul de bază care garantează succesul enorm al companiei 
deCode Genetics se fabrică de o mie de ani. 

Acest lucru de preţ este reprezentat de populaţia unică, 
omogenă a Islandei. În lume există colectivităţi care își păstrează 
originea comună, însă Islanda este singura ţară cu o populație 

complet omogenă. De fapt, este singura ţară din lume în care 
locuitorii sunt înscriși în cartea de telefon după numele mic! 
Genealogia este extrem de bine pusă la punct, având informaţii ce 
datează încă din anul 874 d.Hr. şi, întrucât nu s-au mai înregistrat 
migrații de atunci, Islanda este laboratorul la care orice genetician 
visează. Premisa de la care pleacă de CODE Genetics este că sin- 
gura modalitate de a descoperi cauza genetică a bolilor complexe 
precum cancerul, maladia Alzheimer, schizofrenia și scleroza în 
plăci este identificarea mutaţiilor genetice care se produc într-o 
populaţie omogenă, eliminând astfel variabilitatea genetică carac- 
teristică diferitelor rase şi grupuri etnice. Numai comparând 
ADN-ul persoanei afectate de o anumită boală cu cel al unei per- 
soane care nu are această boală se poate spera să se izoleze muta- 
tiile genetice răspunzătoare de producerea bolii. În afara faptului 
că populaţia este omogenă, există de asemenea o arhivă genealo- 
gică, datând din timpurile epopeii vikinge, servicii medicale ire- 
proșabile şi o bancă de ţesuturi umane provenite din biopsii și 
autopsii. Mai mult, cercetătorul și antreprenorul Kari Stefansson 
şi-a format o echipă cu 300 de specialiști în genealogie şi genetică, 
cu care lucrează în Reykjavic. În prezent, ei lucrează la depistarea 
mutaţiilor genetice legate de 12 afecţiuni extrem de grave. Prin 
urmare, Stefansson dispune de instrumente inestimabile pentru a 
dezvălui secretele celor mai grave boli din lume. Marile companii 
farmaceutice pierd teren în faţa acestor resurse care vor fi sporite 
de investiţiile comunităţii internaţionale. Este unul din acele mo- 
mente rare şi fericite când poţi fi de folos şi, în plus, poţi câștiga și 
un ban cinstit din asta. 

La fel ca toţi antreprenorii intervievaţi, Kari Stefansson ştie 
foarte bine care-i este misiunea. Iată cum descrie obiectivele com- 
paniei deCODE Genetics: „Să vorbim despre genetică. Ce este 
genetica ? Genetica înseamnă, pe de o parte, cercetarea informaţiilor 
care alcătuiesc omul şi, pe de altă parte, fluxul acestor informaţii 
dintre generaţii. În esenţă, genetica este bioinformatică pură. Cer- 
cetăm cele mai tainice informaţii din câte există. Informaţiile care 
alcătuiesc corpul omenesc. Se poate spune că ceea ce noi studiem se 
reduce la IT. De fapt, noi adunăm foarte multe date genetice şi le 
introducem într-un mecanism informatic modern. Rezultatul este 
că am conceput societatea ca un sistem de date pe care îl prelucrăm 

cu ajutorul tehnologiei informatice. Este de departe cel mai eficient 
mod de a dobândi noi cunoştinţe în medicină şi în biotehnologie. Şi 
suntem convinși că acesta va fi procedeul prin care vom revoluţiona 
medicina. 

Unul dintre subiectele foarte mediatizate în ultima vreme se 
referă la proiectul genomului uman. Francis Collins și Craig Venter, 
împreună cu alţi colegi de breaslă, se ocupă de el. Collins este un 
conducător strălucit al acestui proiect. Proiectul se concentrează pe 
secvenţialitatea întregului genom uman. Şi odată ce ai realizat acest 
lucru, cum ai de gând să transformi acele date în cunoştinţe? Acum 
este momentul în care intervenim noi, deCODE Genetics. Noi 
preluăm datele genomului uman și căutăm corelaţii între diferenţele 
din genom şi cele din natura umană. Aceste diferenţe ţin de proble- 
mele de sănătate, de longevitate și altele. Noi ne aflăm în postura 
privilegiată de a valorifica datele genomului uman. Prin efortul 
nostru putem ajunge la o cunoaștere convertibilă în soluţii. 

Principala modalitate de lucru a companiei deCODE Genetics 
constă în a percepe societatea ca sistem de informaţii. Societatea 
islandeză este foarte avantajată din acest punct de vedere. Cu- 
noştinţele solide legate de genealogia islandeză reprezintă unul 
dintre principalele avantaje. Baza noastră de date conţine genea- 
logia întregii populaţii, pe o perioadă de 1 100 de ani. Dacă priveşti 
genetica din prisma fluxului de informaţii, ea îţi furnizează căile 
prin care circulă acest flux. Acest lucru îţi permite să sortezi infor- 
maţiile și să stabileşti consecinţele discrepanţelor genetice. Această 
bază de date ce furnizează informaţii genealogice este o resursă 
imensă. În prezent, lucrăm la o bază de date în care să centralizăm 
informaţii despre sănătatea populaţiei. Pe de o parte, există genea- 
logia care îţi spune cine se înrudeşte cu cine, iar pe de altă parte, va 
exista un program despre sănătatea întregii populaţii. În aceste 
condiţii, se poate stabili cu exactitate ce este ereditar și ce nu. Se 
poate spune că suntem oamenii potriviţi la locul potrivit, dispu- 
nând de informaţii corecte.“ 

În acest punct al discuţiei noastre era limpede cât de semnifica- 
tiv era proiectul lui Kari Stefansson şi al companiei sale de CODE 
Genetics. Mai rămânea o întrebare fără răspuns legată de începutul 
acestei companii. Era o mare diferenţă de imagine între profesorul 
Stefansson care a predat la Harvard și antreprenorul Stefansson, cel 


133 
Inovația rapidă 


mai bogat om din ţară. Prin urmare, l-am întrebat cum s-a produs 
această ascensiune, într-un timp atât de scurt. 

Iată ce povesteşte Stefansson: „S-a întâmplat în felul următor. 
Eram profesor la Facultatea de Medicină din Harvard. Pe când mă 
aflam la Boston, studiind genetica sclerozei în plăci, am înţeles 
pentru prima dată modul cum se corelează două lucruri extrem de 
importante. Unul dintre ele era timpul — tehnologia lua amploare, 
permiţând studiul geneticii în mod sistematic. Şi apoi, am început să 
mă gândesc la calităţile genetice formidabile ale poporului islandez, 
care puteau fi prelucrate de tehnologie. În al doilea rând, eram 
conștient de pericolul ce venea din partea universităţilor şi compa- 
niilor străine, care ar fi început să vină în Islanda să practice « știința 
din elicopter ». Adică să-și însușească studiile realizate în Islanda. 

Prin urmare, am început să mă gândesc la posibilitatea înfiinţării 
unei companii în Islanda. Am întocmit un plan de afaceri şi mi-au 
trebuit două săptămâni să strâng banii necesari pentru a demara 
afacerea. Am strâns 12 milioane de dolari. Am deschis compania în 
toamna anului 1996 și, în prezent, valoarea de piaţă a companiei se 
cifrează la 1,5 miliarde de dolari. Lucrurile decurg deci foarte bine. 
Când am deschis compania aveam 20 de angajaţi; în prezent avem 
peste 300. În februarie 1998 am încheiat una dintre cele mai mari 
tranzacţii din câte s-au văzut în domeniul biotehnologiei. Tran- 
zacţia, cu compania Hoffman La Roche din Elveţia, este estimată 
între 200 şi 300 de milioane de dolari. Este de fapt un proiect de 
cercetare în colaborare, rolul nostru fiind acela de a descoperi ge- 
nele care cauzează 12 boli foarte frecvente. Împărţim drepturile de 
proprietate intelectuală cu firma Hoffman La Roche, ei ne plătesc 
onorariile de licenţe și asigură capitalul pentru cercetare. Deci 
lucrurile au descurs foarte bine.“ 

Întotdeauna am considerat că este interesant să afli ce cred oa- 
menii despre succesul antreprenorilor, mai ales al celor care nu se 
consideră antreprenori sau chiar oameni de afaceri. Kari Stefansson 
se încadrează în această categorie, așa că l-am întrebat: „Dacă cineva 
care nu ştie nimic despre felul cum să pornească o afacere, mai ales 
una în domeniul biotehnologiei, v-ar întreba ce anume v-a deter- 
minat succesul, ce i-aţi răspunde?“ „Ceea ce face ca un antreprenor 
să aibă succes sau să aibă un debut care este extensia antrepreno- 
rului, în afară de idei bune și disponibilitatea de a munci mult, este 

plăcerea riscului. Nu trebuie să pierzi timpul evitând riscurile, ci 
căutându-le. Acesta este elementul esenţial, să înfrunţi riscul. Sigur, 
fiecăruia îi este teamă de risc. Atunci când crezi cu tărie în ideea ta, 
ai curajul să înfrunţi riscul. Mai întâi trebuie să formulezi o idee sau 
o noţiune. Aceasta trebuie să fie bună și să crezi în ea. Odată ce crezi 
în ideea ta, riscurile văzute de alţii devin irelevante. Pur și simplu nu 
există. Asta pentru că tu crezi cu adevărat în ideea ta și treci peste 
orice pentru a o duce la capăt. 

Succesul depinde şi de cât de mult ești dispus să te sacrifici 
pentru a-ţi îndeplini scopul. Nu există o corelaţie liniară între 
timpul pe care îl investești și propria ta contribuţie. Contribuţia ta 
este exponențială atunci când începi să trăieşti pentru ideea ta și nu 
doar să munceşti pentru ea. Te înalți sufletește. Începi să înţelegi 
lucrurile altfel decât o fac ceilalţi. Totul ţine de cât de mult te 
dăruieşti muncii. Cele mai strălucite idei nu se materializează fără 
această dăruire. Aceasta este noua cruciadă. Acesta este vikingul 
zilelor noastre. Pui totul la bătaie. Și, dacă ai o idee bună şi oameni 
de bază, ieși învingător. Dacă nu ai rezultate din prima, nu con- 
tează. Şi dacă munca va continua să fie o provocare pentru tine, în 
dimineaţa următoare vei renaşte din cenușă ca pasărea Phoenix și o 
vei lua de la capăt.“ 

Am vrut, de asemenea, să aflu de la Stefansson ce crede despre 
organizarea ciclului de viaţă. Acest lucru este important într-o 
companie atât de interesată să menţină rapiditatea și ritmul ino- 
vaţiilor. Stefansson s-a gândit un moment și a răspuns: „Toată 
lumea se confruntă cu această problemă. Este o chestiune destul de 
dificilă pentru o companie ca a noastră, care se ocupă cu desco- 
peririle. Dacă te gândeşti la materie, haosul este esenţial în procesul 
creator. Această viziune se opune unui « management eficient » 
însă trebuie găsită o cale pentru a rămâne creativi. Îţi voi încredința 
un secret care ilustrează neputinţa de a realiza acest lucru. Singurul 
motiv pentru care biotehnologia există astăzi se datorează eșecului 
industriei farmaceutice de a-şi păstra creativitatea. Industria far- 
maceutică s-a dovedit incapabilă de a menţine spiritul creator în 
laboratoarele sale. Recunosc dificultatea acestui fapt odată ce ai 
atins un standard, dar sunt provocări cărora trebuie să le faci faţă. 
Sunt convins sută la sută că ne vom păstra creativitatea, însă ne va 
solicita din plin. Deja am în vedere să plasez proiectele secundare 

altor companii mai mici, pentru că spiritul creator se menţine mai 
uşor într-o companie mai mică.“ 

Lunea următoare am acceptat oferta lui Kari Stefansson de a 
vizita birourile sale şi extraordinarul său laborator, de care este atât 
de mândru. Arni Sigurdsson, colegul meu din Islanda, împreună cu 
asociatul său, Olli Olafsson, mă însoțeau în această vizită. Ghidul 
nostru a fost Laufey Amundadottir, care și-a obținut doctoratul la 
Universitatea din Georgetown și care, înainte de a se alătura echipei 
deCODE, a fost cercetător la Harvard, unde a studiat cancerul de 
sân. La de CODE este în prezent șefa departamentului de genetică a 
cancerului și se ocupă personal de un proiect secundar legat de 
cancerul pulmonar și cancerul de prostată. Prima oprire în turul 
nostru a fost la postul lui Thor Kristjansson, programatorul prin- 
cipal al companiei de CODE şi arhitectul bazei de date genealogice. 
După câteva comentarii introductive, a sugerat că o simplă demon- 
straţie ar ajuta să înţelegem mai bine care este rolul lui. S-a întors 
spre Olli Olafsson, pe care nu-l cunoştea deloc, și i-a spus: „Hai să 
vedem cum ne înrudim noi doi. Spune-mi numele tău complet şi 
data nașterii“. Olli i le-a spus iar Thor le-a tastat la calculator: 


Olafur Thor Olafsson — 26, 11, 1953 
Apoi a tastat numele său și data de naștere: 
Thordur Jon Kristjansson — 03, 04, 1965 


Apoi a dat click pe câteva iconuri și pe pagină au apărut liste cu 
coloane întregi cu nume și date de naștere aparţinând generaţiilor 
lui, cât și ale lui Olli, până când a apărut un singur nume deasupra 
celor două liste: 


Jon Thorsteinsson — născut în 1687/decedat în 1762 


Dedesubtul numelui şi datelor erau scrise două rânduri 
indescifrabile, în limba islandeză, care ofereau detalii despre stră, 
stră, stră, stră, stră, stră, stră, stră-străbunicul Thorsteinsson. „lată!“ 
a anunţat cu mândrie Thor, „strămoșul nostru comun.“ Olli a fost 
peste măsură de uimit. La fel și colegul meu, Arnie. Și eu, care am 
încercat vreme de treizeci de ani să-mi construiesc propriul arbore 

genealogic, am rămas mut de uimire. În doar 10 secunde, calcu- 
latorul a parcurs 313 ani și 11 generaţii. Laufey, ghidul nostru şi 
expertul în cancer, a spus, simplu: „Din acest motiv Islanda este un 
loc potrivit pentru cercetările genetice.“ 

Evident, inovaţia rapidă este cheia în biotehnologie. Kari 
Stefansson și compania sa sunt într-o cursă contra cronometru, 
avizi de tot ce este nou. Viteza şi inventivitatea sunt atributele 
companiei deCODE Genetics. În cele ce urmează voi vorbi despre 
regulile de aur ale inovației rapide. 


REGULILE DE AUR ALE INOVAȚIEI RAPIDE 


Akio Morita crede că arma secretă a unui antreprenor este inovaţia 
rapidă. Pentru un antreprenor la început de drum, trebuie să te 
asiguri că în compania ta se utilizeată inovaţia rapidă. Cum se 
formează această deprindere ? Dacă tu ai această deprindere, poţi să 
o transmiţi şi angajaţilor tăi? Este foarte important de știut aceste 
lucruri. Din fericire, spre deosebire de descifrarea genomului 
uman, practicile antreprenoriale nu sunt atât de complicate. Două 
reguli de aur stau la baza însușiri acestei tehnologii: să simţi nevoia 
de a inventa și să ai libertate de acţiune. 

Se poate ca Sony să fie cea mai mare companie din Japonia în 
materie de inovaţii, dar supremaţia în acest domeniu o deţine com- 
pania Minessota Mining Manufacturing, renumită în lume ca 3M. 
Această companie a arătat lumii că inovaţia și viteza antrepreno- 
riale pot fi menținute — chiar și într-o companie de talia celor din 
topurile Fortune 1 000. De la început, în 1906, când şase mineri au 
inventat șmirghelul ca să evite falimentul cauzat de ineficienţa ex- 
ploatării, aceasta a fost şi a rămas o afacere construită pe o strategie 
cu un singur scop: să se extindă prin inventarea de noi produse, an 
după an. Şi le reuşeşte din plin! 3M deţine cel mai mare procent (în 
jurul a 30%) de produs nou din venitul anual al oricărei mari 
companii din lume. Pentru ei, produsele noi sunt cele inventate în 
ultimii cinci ani. Având un venit anual de 16 miliarde de dolari și 
58 000 de produse variate, au stabilit un record formidabil. Cum 
reuşeşte 3M să aibă aceste performanţe? 

E important de precizat că nu este vorba de o risipă de capital. 
Bugetul companiei ca procent din venitul său anual se situează la 

un nivel mediu pentru întreprinderea sa. Mai întâi, ei își stabilesc 
foarte clar obiectivele. În fiecare an, scopul lor este să atingă norma 
de 30% din venitul anual pentru produsul nou. Atingerea acestor 
obiective este facilitată de cultura organizaţională. Cultura organi- 
zaţională promovează o singură valoare: inovaţia de produs. Toţi 
angajaţii înțeleg că în compania 3M cel mai important lucru este să 
inventezi ceva. Astfel primeşti bonusuri, dar mai ales poţi fi pro- 
movat. După aproape o sută de ani, cultul inovației în compania 
3M este foarte bine păstrat. Într-adevăr, compania este condusă de 
persoane pasionate de știință şi produse, nu de titluri. Asta în- 
seamnă că toţi directorii muncesc pe rupte să obţină produse noi în 
departamentul lor. Şi dacă inventezi un produs, primul obstacol îl 
reprezintă administrarea acestei afaceri, lucru insolit și motivant 
pentru o companie de cercetători. În ale compartimente ale 
afacerii nu se poate pierde din vedere importanţa inovației. De ani 
de zile, fiecare reclamă a companiei 3M vorbește despre inovaţie 
folosind expresia „Născut pentru inovaţie“. Inventarea unui pro- 
dus constituie baza celor mai semnificative recompense, la care se 
adaugă prezenţa la prestigiosul Forum al Inventatorilor, organizat 
de companie, unde îţi poţi expune propriile idei. Reveria este o 
activitate oficială. În afara proiectelor oficiale, inginerii şi cerce- 
tătorii alocă 15 % din timpul lor pentru a concepe produse noi şi 
variate. Și poate cel mai interesant aspect din companie este dicto- 
nul potrivit căruia „eşecul este un lucru bun“. Compania 3M nu își 
concediază angajaţii din cauza unor greşeli inerente eforturilor de 
a crea produse și tehnologii noi. Desigur, compania și-a învăţat 
lecţia cu mult timp în urmă, de vreme ce a fost clădită cu ajutorul 
unei greşeli — acea ineficienţă a exploatărilor — care i-a determinat 
să inventeze șmirghelul, primul produs al companiei. 

Dacă întrebi angajaţii companiei despre reușita lor în inventarea 
de noi produse, este foarte probabil să-ţi răspundă ceva de felul: 
„Accidente, eşecuri, greșeli.“ Îţi vor povesti, de exemplu, despre 
accidentul din laboratorul companiei, care a dus la descoperirea 
Scotch Guard-ului5?. Sau vei auzi despre încercările repetate, ne- 
reușite, de a produce un lipici foarte ușor, care nu reușea niciodată 
să lipească permanent, din care s-a născut unul dintre cele mai 
vandabile produse ale companiei 3M, Post-it-urile. Desigur, în 
orice companie există accidente şi nereușite. 3M se deosebește de 

celelalte companii prin faptul că, după accidente, greşeli sau ne- 
reuşite angajații se întreabă: „Am obținut ceva care poate fi folo- 
sitor cuiva?“ Apoi improvizează o echipă care să studieze piața, 
pentru a afla dacă este cineva interesat să cumpere produsul născocit 
de ei. Se întâmplă destul de frecvent ca oamenii să fie interesați de 
ofertă, iar compania 3M stabileşte cel mai mare record din istoria 
afacerilor pentru inventarea de produse noi şi competitive pe piață. 

Când te gândești la viteza și spiritul de inovaţie al antrepreno- 
rilor şi la cele câteva mari companii din domeniul inovației ca 3M 
şi Sony, vei înţelege că practicile competitive nu sunt generate de 
vreun sistem, de vreun procedeu sau de vreo tehnică managerială. 
Dacă vei analiza atent, va fi evident că sunt propulsate de două 
forțe. În primul rând, toţi au entuziasm și cred în nevoia de a 
inventa. Pentru ei, inovaţia nu este glazura de pe prăjitură. Este 
chiar prăjitura. Și în al doilea rând, ei debordează de libertatea de 
acțiune. De la directorul general până la muncitorii de rând, experi- 
mentarea de noi lucruri face parte din activitatea fiecăruia. Toţi 
sunt chemaţi să participe. Aceste două practici sănătoase, nevoia de 
a inventa și libertatea de a acţiona, constituie regulile de aur ale 
inovației rapide a antreprenorilor. 


NECESITATEA DE INVENȚIE 


Am reușit pentru că am crezut că trebuia. 
— Larry Hillblom, cofondator DHL 


Amintiţi-vă de această zicală veche: Mater artium necesitas. Dacă 
nu știți prea multă latină, asta înseamnă: „Nevoia este mama inven- 
ţiei.“ Am spus-o cu toţii, de la Cezar încoace, pentru că este 
adevărat. Şi nu vei găsi nicăieri mai bine ilustrată această zicală 
decât în persoana lui Larry Hillblom*, rebelul roșcat şi răzvrătitul 
tânărului trio care a inventat afacerea curieratului modial. 


* Larry Hillblom a murit acum câţiva ani, în timp ce pilota avionul personal. 
A dispărut fără urmă în Oceanul Pacific, lângă reşedinţa de pe insula Saipan. Larry 
a evitat publicitatea întreaga sa viaţă și devenise efectiv pustnic pe la 40 de ani. A 
murit așa cum a trăit — făcând ceea ce îi plăcea, așa cum îi plăcea. L-am întâlnit 
doar de două ori, dar, asemeni tuturor celor care l-au cunoscut, am fost fascinat 
de spiritul său rebel de inovaţie în afaceri. 

Larry Hillblom era un tânăr student la Facultatea de Drept din 
California de Nord, care lucra în regim de colaborare cu o firmă de 
curierat, în weekenduri. La vremea respectivă nu existau firme de 
curierat. Livrarea personală de documente extrem de urgente, 
sume de bani şi cecuri de călătorie în întreaga lume era o afacere 
individuală, dezorganizată. Așa se proceda de ani de zile. Pentru 
Hillblom era un mod extraordinar de a-ţi petrece weekendul. Își 
făcuse studiile şi strânsese și ceva bani. În timpul lungilor zboruri 
peste Pacific, începuse să se întrebe de ce nicio companie nu fur- 
niza un serviciu atât de valoros. În timpul uneia din aceste călătorii 
de 20 de ore, i-a venit ideea de a crea o companie de curierat 
internaţional. Împreună cu doi colegi de la Facultatea de Drept — 
şi ei curieri part-time — au înfiinţat o companie numită DHL (de 
la Dalsey, Hillblom şi Lynn), inventând o industrie în adevăratul 
sens al cuvântului. 

Exista cu siguranţă o nevoie pe piaţă. Oriunde mergea, 
Hillblom găsea perspective interesante. În definitiv, el oferea ceva 
revoluţionar. Expedierea unor documente de afaceri de la Tokyo la 
Milano putea dura şi 10 zile. Iar de la Lagos la Mexico City, zile în 
şir. Într-un univers în care livrările de colete între Philadelphia şi 
New York durau de la 3 zile cu Pony Expres, la 5 zile cu US Post 
Office, livrarea în 24 de ore a avut un impact extraordinar. Dar cei 
trei tineri antreprenori au aflat imediat că marile bănci şi companii 
de expediţii nu aveau să-și încredinţeze nevoile de curierat inter- 
naţional unor studenţi care nu aveau nici măcar un card bancar, 
darămite un birou peste ocean în care să își desfășoare activitatea. 
Hillblom şi-a dat seama că o reţea internaţională DHL era o nece- 
sitate absolută pentru a putea demara și pune afacerea pe roate. De 
fapt, ei trebuiau să aibă mare parte din reţea operaţională înainte de 
a atrage clienţii importanţi, de care aveau atâta nevoie. O reţea 
incompletă nu ar fi prezentat interes pentru marii giganţi ai lumii 
precum Deutschbanks, Toyota sau IBM. DHL trebuia să fie în 
toate locurile în care aceste companii își aveau sediul. Aceasta în- 
semna că DHL trebuia să își creeze o reţea de birouri peste noapte. 
Dar cum puteau să facă asta trei studenţi fără experienţă în afaceri 
şi fără bani? 

Hillblom mi-a spus că au reușit dintr-un singur motiv: „Am 
reușit doar pentru că am crezut că trebuia. Dacă nu exista reţea, nu 

aveam afacere. Și nu exista niciun alt mod decât să reușim, ceea ce 
a fost un noroc pentru noi. Dacă am fi pierdut timpul redactând 
planuri de afaceri, întocmind liste cu finanţări bancare şi capital de 
risc, apelând la serviciile companiilor de recrutare din 50 de ţări, nu 
ar mai fi existat DHL acum.“ Și ce reţea au construit! Au deschis 
un număr impresionant de birouri în 120 de ţări, în primii 10 ani 
de activitate DHL (1972-1982), aceasta fiind şi în prezent cea mai 
rapidă extindere a unei companii din istorie. 

S-au condus după metoda mater artium necesitas. Au început în 
Asia, au construit compania pe parcurs și nu au mai privit niciodată 
înapoi. În fiecare călătorie de curierat pe care fiecare dintre ei o 
făcea, cooptau pe oricine credeau că le poate deveni partener local. 
Nu făceau prea multe discriminări. Au luat un şofer de taxi de la 
aeroportul din Sidney, un manager de la un stand A & W Root 
Beer din Malaysia, un vânzător de jucării din Hong Kong ş.a.m.d. 
Le-au oferit partenerilor condiţii excelente, cu până la 50% din 
pachetul de acţiuni; partenerul trebuia în schimb să vină cu o 
adresă validă, un număr de telefon și de fax și să promită că va 
ridica şi livra sacul de corespondență DHL de la și la aeroport. 
Utilizând această abordare ad-hoc, reţeaua DHL începuse să se 
extindă din ce în ce mai mult, prinzând avânt cu fiecare nouă 
locaţie. Pe la sfârşitul anilor 70, era asemeni unui trăsnet care 
străbătea întregul glob. Nu existau planuri, sisteme sau proceduri 
şi nicio sursă externă de finanţare. Toate afacerile s-au încheiat 
bătând palma. Și ce e mai important, Hillblom a putut demonstra 
marilor bănci şi altor instituţii similare o listă impresionantă, în 
continuă creștere, a locaţiilor DHL în întreaga lume. A funcţionat. 
Afacerea a explodat pur și simplu, iar restul nu mai contează. 

Astfel s-a născut reţeaua globală de parteneri DHL şi de mici 
antreprenori, bazându-se pe un nivel de inovaţie rapidă aflată la 
limita imposibilului. Larry Hillblom (Dalsey şi Lynn s-au retras 
ulterior) a creat într-adevăr o reţea fără resurse sau experienţă, 
fiindcă a fost nevoit. A creat pe parcurs o companie care valorează 
3 miliarde de dolari, cu 40 000 de angajaţi. Aceste lucruri se pot 
întâmpla numai atunci când simţi cu adevărat nevoia de a inventa. 

Ai putea spune acum: „Nu dau din coate pentru a ieși de sub 
dărâmăturile lăsate de cel de-al Doilea Război Mondial în Tokio, 
compania mea nu caută leacuri pentru cele mai mari boli ale lumii şi 

nu admir rețeaua internaţională a nimic. Oricine poate fi rapid şi 
creativ în situaţii de acest gen. Afacerea mea este mai normală, poate 
puţin mai lumească. Poate că nimeni nu va simţi o mare nevoie de 
rapiditate şi inovaţie. Prin urmare, de unde va veni sentimentul 
nostru de necesitate și de urgenţă ?“ Din nefericire, nimeni nu îţi dă 
de mâncare gratis dacă vii cu ideea că inovaţia este o necesitate în 
orice afacere. Trebuie să vină de la tine însuţi, fondatorul. Trebuie 
să o construieşti în propria-ţi companie. Aceasta vine din modul 
personal în care percepi provocările cu care te confrunţi și stabilești 
ce ai nevoie pentru a reuși. Indiferent de context, de afacere, a face 
lucrurile mai bine și mai repede trebuie să se petreacă în cadrul unei 
curse amuzante. A întrece aşteptările clienţilor tăi şi a învinge concu- 
renţa reprezintă o provocare nobilă pentru orice companie. Chiar și 
depășirea propriilor limite poate fi palpitantă — şi poate că este mai 
importantă decât a învinge concurenţa. Nu poţi sta cu mâinile în 
sân, sperând că ceva extraordinar i se va întâmpla companiei tale 
într-o bună zi. 

Din fericire, tu poți face asta! Trebuie să o faci dacă te aştepţi ca 
angajaţii tăi să răspundă rapid, cu idei excelente. Pentru a fi sigur că 
spiritul mater artium necesitas este viu şi bine integrat în compania 
ta, ar trebui să creezi și să menţii trei criterii esenţiale menţionate 
mal Jos. 


e Simte pulsul pieţei 


Există o problemă pe care majoritatea companiilor mari nu o au. În 
interiorul birocraţiei, nu găsești pe nimeni care să simtă pulsul a 
ceva. De la simpli funcţionari, care dau din umeri când clienţii își 
exprimă nemulţumirea, la persoane importante, al căror chip este 
lipsit de orice expresie, care nu au mai văzut un client de ani de zile, 
se pare că absolut nimeni nu este tras la răspundere. Acesta nu este 
comportamentul unui antreprenor. Când totul devine o chestiune 
de supravieţuire, cineva trebuie să fie tras la răspundere. 

Pulsul trebuie simţit de sus. Vizitele la sediile centrale ale com- 
paniilor pot da exemple contrastive sau simbolice în acest sens. 
L-am întâlnit pe Fredy Dellis pe când era președintele companiei 
Hertz International. Făcuse o treabă extraodinară menţinând Hertz 
International în fruntea competiţiei modiale dure a companiilor de 
închiriat mașini. Dellis era omul potrivit pentru o astfel de slujbă, 


142 
CUM SĂ DEVII ANTREPRENOR 


iar sediul central al companiei Hertz International, situat la Londra, 
era locul potrivit pentru o astfel de afacere. Pentru necunoscători, 
precizăm că sediul companiei Hertz se afla pe o arteră intens 
circulată numită Bath Road, situată chiar la intrarea în aeroportul 
Heathrow. Heathrow este cel mai aglomerat aeroport din lume şi 
locaţia numărul unu pe plan mondial de închiriat mașini. Este 
punctul zero pentru afacerile internaţionale de închirieri mașini. 
Însăși clădirea companiei era una din acele clădiri îngrozitoare, ca 
din plastic, în genul clădirilor britanice de birouri din anii ”60, 
zgomotul și gazele de eșapament generate de traficul de pe aeroport 
acoperind holul recepţiei. Mașinile companiei erau îndesate în 
parcările laterale şi din spatele clădirii. Părea mai degrabă un loc de 
închiriat mașini decât un sediu central — inconvenientul major fiind 
acela că mulţi dintre clienţi intrau ori de câte ori aveau întrebări sau 
probleme. Zgomotul constant al avioanelor care decolau sau ateri- 
zau luase locul zgomotului de fond, mai static, al sediilor corpo- 
ratiste. Nu exista mochetă pe jos pentru a diminua zgomotul făcut 
de angajaţii Hertz, îmbrăcaţi în uniforme, aflaţi într-un du-te-vino 
permanent. Toţi marii concurenţi — Avis, Budget, National — se 
aflau doar la o zvârlitură de băț de aeroport şi toată lumea ştia exact 
ce plănuia concurenţa. De la preşedinte la simplu funcţionar, li se 
amintea tuturor în fiecare zi că Hertz are o mulțime de concurenți. 
În definitiv, acestea erau niște mesaje răutăcioase, însă cu impact. 
Aşa cum a spus-o și Dellis: „Suntem în toiul luptei aici. Oricine din 
acest sediu ştie cine sunt clienţii şi concurenţii și ce părere au aceștia 
despre Hertz.“ 

Ultima oară când l-am văzut pe Dellis, avea o slujbă mai bună şi 
o provocare mai mare. În calitate de nou preşedinte al companiei 
Burger King International, misiunea sa era de a elimina diferenţa 
lanţului de companii în cursa permanentă pentru segmentul de piaţă 
pe care îl pierdea mereu în faţa McDonald's-ului. Cu siguranţă că 
acesta avea un sediu mai modern și mai mare de unde îşi putea face 
datoria. Prima vizită la sediul Burger King International este 
într-adevăr o experienţă extraordinară. Localizat oarecum în afara 
Miami-ului, în mijlocul a ceea ce pare a fi o livadă de portocali, se 
profilează la orizont un enorm coloseum roz. Pe măsură ce distanţa 
se reduce, ai sentimentul că te apropii de o mare fortăreață, de 
mărimea Corintului sau Persepolisului. În cele din urmă, structurile 

se despart, dezvăluind şosele largi şi un lac artificial în spate. De fapt 
sunt trei sau patru clădiri roz mari, în mijlocul unui luminiș extra- 
ordinar, înconjurat de livezi de citrice. E o privelişte care îţi taie pur 
şi simplu răsuflarea. Interiorul este cam la fel — aspect de mausoleu — 
cu mochetă groasă pe jos. Totul este perfect încadrat, inclusiv 
grădinile frumos aranjate, din holul plin de magazine. Este spaţios, 
elegant, liniștit şi sunt puţini oameni în zonă. Cafeneaua pentru 
personal — singurul loc în care poţi servi masa, pe o arie de zeci de 
kilometri — este de fapt versiunea unui fast-food, în genul sufrage- 
riei ruseşti în care se serveşte ceaiul. A lua masa aici este cu siguranţă 
o experienţă diferită de Burger King-ul pe care îl știm cu toţii. Așa 
cum am spus, o experienţă cu adevărat extraordinară — și un mod 
uimitor de a te izola de lumea reală a fast-food-urilor. 

Diferenţa dintre compania Hertz, care avea sediul central pe Bath 
Road, şi Burger King din crângul de portocali este imensă. Primul 
gând care mi-a venit în minte a fost cum poate cineva, care lucrează 
în acest paradis idilic, să aibă cea mai vagă idee despre ce este nevoie 
pentru a fura segmentul de piaţă de la McDonald's și Wendy's? Ce 
legătură poate să aibă acest loc cu servirea a mii de clienţi nerăbdători 
şi curăţarea toaletelor murdare de la Burger King, undeva în centrul 
Chicago-ului sau pe Orchard Road în Singapore? Când un sediu 
central pare a fi complet izolat de piaţă — de clienţi şi concurenţi — 
trebuie să te întrebi de unde vor veni ideile inovatoare pentru noi 
produse extraordinare şi servicii complet îmbunătăţite. Lucrurile nu 
trebuie să fie așa. Nu trebuie să fie așa dacă vrei o companie plină de 
inovatori rapizi. Cel mai bun mod de a inocula ideea că inovaţia este 
o necesitate pentru afacerea ta este să te asiguri că toată lumea, de la 
director la angajaţii care intră în contact direct cu clienţii, simte ceva 
din pulsul pieţei. Contactul direct cu clienţii și compararea perma- 
nentă cu concurenţa este cel mai sigur mod de a demara acest proces. 
Când se trage linie, toţi angajaţii trebuie să înţeleagă că propria lor 
supravieţuire economică, precum și cea a companiei, se află în pericol 
în fiecare zi. Se poate ca nevoia primordială să o constituie de fapt 
punerea ta şi a angajaţilor tăi la zid. 


e Creează stări de urgentă și de criză 


Antreprenorii pe care îi cunosc s-ar putea să nu se descurce la un 
curs de management privind reducerea stresului în companie. Nu 

am cunoscut niciodată un antreprenor care să acţioneze fără să se 
implice puternic din punct de vedere emoţional sau fără a avea un 
sentiment puternic de urgenţă. Antreprenorii nu se pot abţine să 
nu se supere, atunci când lucrurile nu merg bine. De asemenea, nu 
se pot abține să nu se entuziasmeze, atunci când lucrurile merg 
bine. Sunt oameni nerăbdători, cărora le place să câștige, nu să 
piardă. Acesta ar putea fi un lucru lipsit de etică în unele companii, 
însă s-a dovedit că aceste calităţi produc un avantaj antreprenorial 
imens — cel puţin când este livrat în cantităţi rezonabile. Există 
unii antreprenori care se disting în această categorie: Steve Jobs, 
Richard Branson şi Soichiro Honda îmi vin în minte. Toţi sunt 
cunoscuţi drept maeștri, când vine vorba de a imprima o stare de 
urgenţă și de criză în companiile lor. Aceştia sunt lideri pur şi 
simplu idolatrizaţi de către angajaţii lor. E posibil să nu fie întot- 
deauna un lucru plăcut însă, când tragi linie, constaţi că majori- 
tatea angajaţilor iubesc şi admiră liderii cărora le pasă într-adevăr 
şi care o şi arată. 

Unul din cei mai buni în această privinţă, dintre cei pe care i-am 
întâlnit vreodată, este Jimmy Pattison. Este fondatorul și acționa- 
rul unic al grupului Jimmy Pattison. Cu peste 3 miliarde de dolari 
venituri şi peste 22 000 de angajaţi, Jimmy Pattison Group este cea 
mai mare companie din Canada deţinută de o singură persoană. 
Aşa cum aţi ghicit probabil, Jimmy Pattison are un talent în a 
atrage atenţia celorlalți. Cu câțiva ani în urmă, mă sunase la birou 
(din locuinţa pe care tocmai o cumpărase în Palm Springs, și care 
aparținuse lui Frank Sinatra) să mă invite să particip la conferinţa 
anuală a companiei sale, care urma să aibă loc undeva, în Columbia 
Britanică. Am fost de acord, desigur. 

Câteva luni mai târziu, la sosirea la locul conferinţei, pe orar 
am observat că eu trebuia să ţin discursul de deschidere, în 
dimineaţa următoare — la încântătoarea oră 7. În acea seară, la 
cină, pentru a fi sigur că nu se făcuse o greşeală de tipar (ceea ce 
speram în sinea mea să fie cazul), l-am întrebat pe Jimmy dacă ora 
7 dimineaţa era într-adevăr ora de începere. A spus, ca și cum era 
evident: „Da, aș dori să începem la ora 7 toate întâlnirile. Și, că 
veni vorba, te-ai supăra dacă ai veni puţin mai devreme, pentru că 
nu îmi place să întârziem.“ Am spus: „Desigur că nu“, și am plecat 
în cameră să îmi fixez alarma pentru ora 5 dimineaţa, pentru a fi 

sigur. Am ajuns în marea sală de ședințe pe la 6:40, a doua zi 
dimineaţă, și am observat că toată lumea luase loc deja pe scaune, 
așteptând să înceapă conferinţa. Nu mai văzusem așa ceva înainte. 
Jimmy m-a luat de braţ şi m-a condus spre scenă, spunându-mi: 
„Cred că au venit toţi, așa că hai să începem.“ Mi-am dres vocea, 
am luat repede o gură mare de apă și am început să prezint celor 
300 de manageri aflaţi în public. M-am uitat la ceas. Era 6:41 
dimineaţa și conferinţa anuală a Grupului Jimmy Pattison deja 
începuse! Jimmy era așezat în centru, în primul rând, luând notițe. 
Nu voi uita asta tot restul vieții. 

Și cam asta e ideea, desigur. Am aflat ulterior că ceea ce face 
povestea să merite să fie spusă este faptul că Jimmy Pattison nu 
începe niciodată o întâlnire la timp. Întotdeauna începe mai de- 
vreme. El transmite astfel un mesaj extrem de puternic. Unul din 
vicepreședinţii săi mi-a spus: „Acesta este modul în care Jimmy ne 
captează atenţia, modul său de a spune tuturor că trebuie să ne 
mișcăm — avem o mulțime de lucruri de făcut și nu putem sta 
degeaba irosind timpul! Vă pot spune un lucru: nimeni din această 
companie nu întârzie la întâlniri.“ Cu siguranţă că Jimmy s-a 
bucurat de atenţia celor 300 de manageri seniori și de a mea. 

Se ştie că se fac mai multe într-o zi de criză decât într-o lună de 
linişte. Doar puţini pași înainte au fost făcuţi în urma unei planifi- 
cări atente. Înainte, se merge întotdeauna în contextul unei crize. 
Însă inducerea unei stări de urgenţă și de criză nu înseamnă să tipi 
cât te ţin plămânii (ei, poate câteodată nu strică nici asta) sau să con- 
cediezi pe oricine îţi iese în cale. Înseamnă a stabili termene-limită, 
a le respecta și, ca în cazul lui Jimmy Pattison, a încerca chiar să le 
devansezi. Înseamnă a lua lucrurile foarte în serios în cazul pier- 
derii unui client important. Și, cu siguranţă, înseamnă ca toţi an- 
gajaţii tăi să știe că eşti hotărât să faci afacerea să meargă. Secretul 
este să transmiţi controlat astfel de mesaje. Să creezi mici trepidaţii, 
nu cutremure imense. Se poate ca acest lucru să nemulţumească 
angajaţii care consideră că orice formă de stres dăunează, însă 
mesajul antreprenorial este clar: o mică criză în fiecare zi elimină 
multumirea de sine. 

e Fă ceva, orice, mai bine în fiecare zi 


Nu ar fi minunat dacă fiecare din angajaţii tăi ar veni la muncă în 
fiecare zi gândindu-se: „Ce pot face astăzi puţin mai bine ca ieri?“ 
Dar, desigur, nu se întâmplă așa ceva — decât dacă le spui că asta e 
partea cea mai importantă a muncii lor. A găsi un mod de a face 
lucrurile mai bine, mai repede și mai ieftin în fiecare zi necesită 
inovaţie permanentă. Și faptul de a te asigura că această filosofie se 
aplică în activitatea zilnică a tuturor angajaţilor ar putea constitui 
avantajul tău competitiv esenţial. 

Așa au stat cu siguranţă lucrurile în cazul vechiului nostru 
prieten, Larry Hillblom, la DHL. A pune pe picioare compania 
DHL a reprezentat cu siguranţă o piatră de hotar, însă menţinerea 
vie a acelui spirit inovator, pe termen lung, a reprezentat o pro- 
vocare și mai mare. DHL-ul și-a propus să facă ceea ce nu mai 
fusese făcut înainte. Nimeni nu știa într-adevăr dacă era posibil sau 
nu, mai ales că era vorba de niște tineri studenți, lipsiţi de expe- 
rienţă, fără bani. Însă un lucru era cert: pentru a reuşi, inovaţia 
rapidă era esenţa afacerii — şi trebuia integrată în activitatea fie- 
cărui angajat, încă din prima zi. 

Însă, pentru a fi extrem de sinceri, cât de interesantă putea fi 
munca de curier? Totul se rezumă la a căra documente pe care nu 
ajungi niciodată să le citești, pe care le iei de la niște oameni pe care 
nu îi cunoşti și le duci altora, pe care de asemenea nu-i cunoști. 
Pentru majoritatea nu sună deloc interesant. Ei bine, Larry Hillblom 
a reușit să facă munca de curier extrem de atractivă. Extraordinara sa 
tehnică a fost de a transforma promisiunea îndrăzneață a companiei: 
livrare în 24 de ore, oriunde în lume, într-o provocare eroică zilnică, 
pentru fiecare curier din companie. Fiecare livrare devenea o cursă 
pentru doborârea recordului de a parcurge peste un kilometru și 
jumătate în patru minute. A livra documente oriunde în lume, în 24 
de ore, devenise provocarea absolută. 

A livra coletele la timp nu era singura provocare. Adesea, livra- 
rea constituia o problemă. Nu prea se găseau persoane săritoare la 
început. Până şi cursele aeriene păreau că nu ajung niciodată la 
timp. Desigur că nici agenţii vamali, care cereau bacșiș, cu progra- 
mul lor redus de lucru — de birocraţi — nu erau mai săritori. În 
vârful acestui munte de ineficienţă se aflau companiile naţionale de 

poştă. Majoritatea nu erau de acord să existe alţii care să livreze 
„corespondenţa lor“; de aceea s-au luptat la sânge cu DHL-ul, 
peste tot în lume. Abia după depășirea acestor obstacole institu- 
tionale vine partea frumoasă. Curierii DHL se găseau adesea în 
situaţii periculoase. Războaie, revoluţii, dezastre naturale și chiar 
închisoare — unul sau două cazuri —, astfel de întâmplări ajun- 
seseră parte integrantă din folclorul curierilor. Prin urmare, rapidi- 
tatea nu era suficientă. O mare doză de şiretenie şi îndrăzneală 
reprezenta o chestiune standard. Pentru a trece peste aceste obsta- 
cole, managerii locali și curierii aveau întotdeauna ultimul cuvânt 
de spus în privinţa modului cum trebuia făcute lucrurile. A face 
ceva, orice, mai bine în fiecare zi nu era un slogan al companiei, ci 
o condiţie esenţială a acestei slujbe. 

Desigur, inovaţia permanentă nu se întâmplă pur şi simplu. 
Oameni asemeni lui Hillblom fac acest lucru cu putinţă pentru că 
simt nevoia să acţioneze astfel în tot ceea ce fac. În mod conştient, 
acesta a încercat să transforme o afacere solidă, obișnuită, într-o 
companie interesantă, eroică. Adevăratul geniu al lui Hillblom a 
fost acela de a implica curierii cu rezultate mai slabe într-o bătălie 
eroică. A vedea un curier DHL gonind pe străzile din Hong Kong, 
cu broboane de sudoare șiroindu-i pe obraz și cu o expresie 
hotărâtă pe chip este ca și cum ai avea dovada vie că firmele pot 
imprima angajaţilor pasiunea pentru a-şi face munca mai bine şi 
mai repede în fiecare zi. 

Prima dată când l-am întâlnit pe Larry Hillblom am reușit să văd 
de-aproape o parte din geniul său. Țineam un mic seminar în 
Londra pentru comitetul director și cei 50 de directori DHL. 
Credeam că Hillblom nu venea la astfel de întâlniri. Reputația lui de 
tip din categoria lui Howard Hughes55, care locuia izolat pe Saipan, 
o insulă în Pacific, era bine cunoscută. Nu acorda niciodată inter- 
viuri şi nici nu apărea în public. Cu toate acestea, cam cu două 
minute înainte de începutul prezentării mele, un tinerel roșcat cu 
barbă se așeză intenţionat pe singurul loc liber din faţă. Purta 
încălțări sport, blugi și o cămașă roșie în carouri. Niciodată nu 
văzusem o astfel de apariţie la o întâlnire de asemenea nivel, mai ales 
la Londra. Mi-am imaginat că acest biet om era nebun sau se rătă- 
cise. La scurt timp am aflat că Larry Hillblom era perfect sănătos și 
ştia exact unde se află. Luase seminarul foarte în serios. Îmi pusese 

cele mai multe întrebări şi avusese mai multe idei decât oricine 
altcineva din sală. Se implicase emoţional la fiecare punct. Și, la final, 
a dispărut pur și simplu. Fără surle şi trâmbiţe. Aflasem după aceea 
că acesta era stilul lui: apărea periodic la întâlnirile companiei, îi 
făcea pe toţi să se implice în discuţiile legate de îmbunătăţirea afa- 
cerii şi dispărea apoi în Saipan. Trebuie să recunosc că în ziua aceea 
strategia lui a funcţionat. Se pare că moştenirea lui Hillblom — acţi- 
unea inovatoare — funcţionează și astăzi. Cu o activitate de 30 de 
ani, DHL-ul are 40 000 de angajaţi și birouri în mai multe state 
decât numără ONU. 

Povestea lui Larry Hillblom este o lecţie despre cum poţi face 
rutina cotidiană să devină o provocare extraordinară pentru fiecare 
angajat. Pentru noii antreprenori, este o lecţie ce merită reţinută. 
Loviturile strategice, ocazionale sunt întotdeauna bine-venite; 
micile inovaţii ale tuturor angajaţilor îţi vor face compania să de- 
vină extraordinară pe termen lung. De aceea este foarte important 
să reușeşti să faci pe toată lumea, inclusiv pe tine însuţi, să vină la 
muncă în fiecare zi cu următoarea întrebare în minte: „Ce pot face 
astăzi puţin mai bine ca ieri?“ 


LIBERTATEA DE ACȚIUNE 


Secretul este să ajungi primul Ia linia de sosire. 
— Ed Penhoet, cofondator Chiron Corporation 


Dacă nu poţi urma decât o singură regulă de aur, atunci ar trebui 
să optezi pentru libertatea de a acţiona. Inovația lipsită de acţiune 
ar putea să îţi aducă un Premiu Nobel, însă nu îți va aduce niciun 
client. Majoritatea antreprenorilor sunt de acord că acţiunea rapidă 
este mai importantă decât inovaţia. În realitate, dacă încerci o 
mulţime de idei noi, dacă dorești să experimentezi și dacă faci o 
greşeală, poţi reveni și încerca din nou, transformându-te astfel 
într-un grup inovator. Marca importantă a inovației pentru afaceri 
nu a constat niciodată într-o analiză tăcută, într-un turn de fildeș, 
care să dea naștere în cele din urmă unei idei revoluţionare. Întot- 
deauna a fost și va rămâne încercarea a zece lucruri diferite, în 
speranţa că trei din ele vor merge. Această descriere seamănă foarte 

mult cu o veche poveste despre Amoco, situată ani la rând în 
fruntea companiilor americane de exploatare de petrol şi gaze 
naturale. Când ursuzul director general, care se afla de mulți ani la 
conducerea companiei, a fost întrebat cum reuşeşte Amoco să 
devanseze toate celelalte companii mari în găsirea de noi resurse de 
petrol, acesta a răspuns: „Facem mai multe puțuri de forare. Vei 
găsi mult petrol dacă faci mai multe puțuri.“ 

Crearea unei companii rapide, orientată către acţiune necesită 
un grad mare de libertate în cadrul organizaţiei: libertatea de a 
acţiona, de a experimenta în permanenţă şi de a face o greșeală sau 
două. Industria biotehnologică este cadrul perfect pentru a învăţa 
acest lucru. Iar Chiron Corporation este compania potrivită pentru 
analiză. În douăzeci de ani, a devenit unul din câştigătorii aflaţi în 
cursa biotehnologică. Este a treia companie biotehnologică din 
lume — după Genentech și Amgen — cu cca 900 de milioane de 
dolari în venituri și profituri substanţiale. Primul său produs revo- 
luţionar, care a scos compania din anonimat, a fost vaccinul contra 
hepatitei B — care se presupune în prezent că a prevenit milioane 
de cazuri de hepatită și sute de mii de decese. Compania produce 
şi medicamente pentru tratamentul cancerului de rinichi, de piele, 
vaccinuri pentru copii și teste de sânge pentru HIV și hepatită. 
Ed Penhoet, cofondator și director general, a crescut cu jumătate 
de miliard de dolari capitalul companiei, a achiziţionat Cetus — o 
altă companie renumită în domeniu — și a semnat acorduri de 
distribuţie cu companii de genul Merck, Johnson & Johnson și 
Novartis. Chiron este membră a acelei privilegiate familii de elită a 
companiilor biotehnologice care au creat produse extraordinare şi 
au obţinut profituri impresionante. 

Prima oară, m-am întâlnit cu Ed Penhoet din pură întâmplare. 
Eram amândoi invitaţi să ţinem un discurs la o conferinţă în San 
Diego. L-am ascultat pe acest om de știinţă/antreprenor lucid pro- 
nunţând un discurs impresionant despre viitorul industriei bioteh- 
nologice și am ştiut că trebuie să îi iau un interviu. Câteva luni mai 
târziu, am fost la sediul central al companiei, în Emeryville, Califor- 
nia, pentru a face un tur al renumitelor lor laboratoare și pentru a-i 
lua un lung interviu lui Penhoet. Nu prea știam la ce să mă aştept. 
Nu discutasem niciodată despre afaceri cu un om de știință de prim 
rang, cu un doctorat în biologie și chimie. Ştiam că nu voi putea 

vorbi pe limba lui. Speram ca el să poată vorbi pe-a mea. S-a dovedit 
că le poate vorbi pe amândouă, ba chiar destul de bine. Nu ar fi 
trebuit să fiu surprins. Primul lucru pe care îl observi la Penhoet, şi 
la alţii din industria lui, este coeficientul mare de inteligență. Și, îmi 
închipuisem eu, datorită naturii de înaltă tehnologie a industriei, 
succesul depindea de gradul de inteligenţă al oamenilor de știință 
din companie. Se pare că mă aștepta o mare surpriză: „Cu toţii 
suntem inteligenţi. În domeniul nostru suntem deja selectaţi 
dinainte, în sensul că până ajungi la cei care au un doctorat la insti- 
tuţii de prestigiu precum Harvard, UC Berkley sau UCSF, faptul că 
sunt inteligenţi este o certitudine. Au obţinut deja 99% din punc- 
tajul maxim la examenul SAT și toate celelalte. În acest grup există 
foarte puţini care sunt mai inteligenţi decât restul — prea puţini... 
La început, nu era decât o competiţie. Cu toţii ştiam ce trebuia 
făcut. Trebuia să fim capabili să atingem pământul în fugă și să 
rămânem în același timp cu picioarele pe el. Toată lumea vorbește 
acum numai de viteză, nu-i așa? Ei bine, asta este valabil în special 
pentru biotehnologie. A fost dintotdeauna o cursă. Presupun că în 
mediul de astăzi, cu o lume aflată într-o schimbare rapidă, totul este 
o cursă, într-un fel sau altul. Prin urmare, cred că fiecare companie 
trebuie să știe exact cum să se miște mai repede și cum să elimine 
blocajele. Cu siguranţă în biotehnologie... secretul este să ajungi 
primul la linia de sosire.“ 

Cine și-ar fi imaginat că viteza poate constitui avantajul com- 
petitiv esenţial, mai important decât inteligenţa, în această afacere 
absolută de înaltă tehnologie a biotehnologiei? În definitiv, aceasta 
este o industrie unde chiar şi angajaţii proaspăt absolvenţi au un 
doctorat. Penhoet a continuat: „E posibil până la urmă ca rapidi- 
tatea să fie mai importantă decât costul, deoarece nu poţi face 
economii pentru a atinge succesul în această afacere. Știţi la ce mă 
refer? Adevărata valoare apare atunci când lansezi pe piaţă câteva 
produse extrem de valoroase. Aici apare marja“ care îţi permite să 
lansezi şi alte produse. Dacă istoria ne-a învăţat ceva, a fost că tre- 
buie să te concentrezi pe rapiditate, ca element-cheie în construirea 
oricărei organizaţii. V-aş putea face o prezentare a produselor 
noastre, indicându-vă firmele concurente și informaţiile mele despre 
punctul în care se aflau la un moment dat. Nu aş vrea să vă las 
impresia că este vorba despre o cursă teoretică — este cât se poate de 

adevărată. Adică, vreau să spun că știam care erau ceilalți partici- 
panţi intraţi în cursă. Știam când se va da startul. Încercam să ţinem 
evidenţa evoluţiei lor, a evoluţiei noastre și să vedem dacă noi sau ei 
erau primii. Să luăm de exemplu câteva din proiectele la care lucrăm, 
de genul Factor VIII, factorul antihemolitic“ sau hepatita B sau 
IGF; nu era, oh, Dumnezeule, o cursă împotriva lumii. Nu, concu- 
ram cu Genentech și Institutul de Genetică pentru proiectul Factor 
VIII. Prin urmare, este într-un fel o cursă foarte personală și cred 
într-adevăr că, pe măsură ce compania se extinde, este important să 
menţii acel sentiment de competiţie personală imprimată grupului. 
Ştiţi, este ca și cum noi doi am concura unul contra celuilalt, pentru 
a ajunge la linia de sosire. Cred că acest sentiment a avut o impor- 
tanţă covârșitoare pentru noi. Probabil că a fost benefic atât pentru 
Genentech, cât și pentru Chiron, de exemplu, deoarece concuram 
cu câteva produse unul contra celuilalt şi devenise un soi de cursă 
directă şi personală.“ 

Ar fi imposibil să concep o argumentare mai convingătoare 
privind valoarea competitivă a rapidităţii și acţiunii decât cea pe 
care a făcut-o Ed Penhoet. Tocmai de aceea Penhoet este un antre- 
prenor pe care trebuie într-adevăr să îl asculți. Spre deosebire de 
alţii, acesta este chiar dur atunci când povestește cum a făcut și ce a 
făcut. Rezumatul său privind succesul Chiron închide cercul. Totul 
se rezumă la a avea libertatea de a acţiona repede și la cum aceasta 
devine cel mai mare avantaj competitiv al antreprenorului: „Avan- 
tajul de ansamblu al companiei Chiron este rapiditatea. Rapiditatea 
se măsoară din momentul în care cineva concepe un produs bio- 
logic nou și până în momentul în care este comercializat (lansat pe 
piaţă). Una este să dezvolți o ocazie favorabilă evidentă și alta să 
identifici una nouă. Prin urmare, cred că abilităţile speciale pe care 
le avem cu toţii se manifestă mai întâi în a identifica noi ocazii 
favorabile, aflate în stadiu incipient, a profita de ele şi a alerga cu 
acestea-n braţe într-un mod foarte agresiv. Companiile mari în- 
tâmpină dificultăţi în a concura într-un mediu aflat într-o continuă 
schimbare, asemeni biotehnologiei. În mare parte, din cauză că 
birocraţia lor solicită prea multe niveluri de revizuire. Până când 
reuşești să explici tuturor celor dintr-o mare organizaţie avantajele 
şi dezavantajele unui nou program, altcineva, dintr-o organizaţie 
mai flexibilă [mai rapidă, n. tr.], a dezvoltat deja produsul în așa 

măsură, încât marea companie nu mai este în măsură să concureze. 
Orice vizitator care a păşit pragul companiei Chiron în ultimii 20 de 
ani a plecat cu impresia că la Chiron se simte un soi de energie. În 
drum spre laborator, simţi energia. Oamenii sunt ocupați. 
Lucrurile se întâmplă cu adevărat. Prin urmare, energia este, fără 
îndoială, o parte extrem de importantă a succesului. Deci, acea 
stare de urgenţă, acel sentiment de energie, conştientizarea faptului 
că şi concurenţa îţi suflă-n ceafă — acestea constituie întreaga 
noastră cultură, dacă vrei.“ 

Cam asta ai vrea să poţi spune despre propria-ţi companie după 
primii 10-20 de ani de activitate. Dacă acţiunea rapidă este un 
avantaj hotărâtor până și în biotehnologie, care sunt șansele ca 
acesta să fie un factor competitiv crucial pentru afacerea ta ? Dacă te 
gândești la un raport de 1 000:1, te afli probabil pe drumul cel bun. 
În consecinţă, provocarea ar fi să îţi dai seama, chiar de la început, 
cum vei reuși să faci acest lucru posibil. Nu uita că antreprenorii 
(nici chiar cei din biotehnologie) nu sunt orientaţi spre acţiune 
pentru că au o combinaţie genetică diferită. Acţionează repede 
deoarece simt un impuls propriu de a acţiona și nu au nevoie să se 
consulte cu vreo şase manageri înainte de a face un pas. Pentru a 
crea un astfel de cadru pentru acţiune și pentru a-l menţine în stare 
de funcţionare în compania ta, angajaţii tăi trebuie să aibă libertatea 
de acţiona, de a experimenta și de a greşi. E foarte simplu. Găseşti 
mai jos câteva metode testate pentru a demara cu dreptul. 


e Eliberează geniul muncitorului de rând 


Antreprenorii nu cred în faptul că trebuie să fii un mare învăţat 
pentru a conduce o afacere. Nu e o întreprindere profund intelec- 
tuală, așa cum o prezintă marile şcoli de afaceri. Afacerile se 
conduc pe principiul bunului-simţ, iar bunul-simţ se regăsește în 
majoritatea oamenilor, cu alte cuvinte, și în muncitorul de rând. 
Soichiro Honda l-a numit „geniul muncitorului de rând“. Sunt acei 
oameni care cunosc produsele în cel mai mic detaliu, care sunt în 
poziţia de a conversa cu clienţii pe numele mic, muncitorul de rând 
care are de-a face zi de zi cu fiecare formular stupid sau procedură 
consumatoare de timp din companie; ca să rezumăm, ei sunt cei 
care cunosc cel mai bine mecanismele companiei. Desigur, acest 

fapt nu este deloc surprinzător. Surprinzător este cât de puţin le 
utilizăm geniul. Nu ne așteptăm la idei măreţe sau iniţiative 
grandioase din partea acestei mulţimi. Și dacă nu ne așteptăm la așa 
ceva, nici nu ni le vor oferi. 

Prin urmare, de ce să nu exploatăm la maxim această mină de aur 
de idei bune și energie? O mare parte a problemei pare să vină din 
identificarea reală a acestei mase a muncitorilor de rând. Muncitorii 
de rând vin la muncă la timp, pleacă acasă la timp și, în acest 
interval, își fac treaba. Fac ceea ce ne așteptăm de la ei să facă. Nu 
sunt vedetele companiei. Nu vor deveni niciodată vicepreşedinte, 
nici vorbă de director general. Muncitorii de rând nu sunt nici 
trântorii afacerii. Nu sunt dependenţi de droguri, hoţi sau leneși 
buni de nimic. „De rând“ este sinonim cu mediu, ceea ce înseamnă 
că majoritatea marilor directori generali de corporaţii nu se gândesc 
prea mult la ei. 

Nu numai că aceste mari corporaţii nu le eliberează geniul, dar 
par absolut hotărâte să ignore orice idei sau sugestii pe care mun- 
citorii de rând le au. Lăsând la o parte bunele relaţii dintre oameni, 
ce ai avea de pierdut dacă majoritatea angajaţilor tăi ar deveni 
retardaţi în momentul în care ar intra pe poarta companiei? Care 
este costul îngheţării instinctului de a acţiona la 90% din angajaţi? 
Răspunsul este evident. Vei obţine o companie plină de „momâi“ — 
eticheta pe jumătate tristă, pe jumătate mânioasă inventată de Ben 
Hamper, muncitor la o linie de asamblare General Motors, care a 
devenit ulterior scriitor. Din propria experienţă în fabrică, Hamper 
spunea că ajungi la un punct în care „a munci în producţie la GM 
este ca şi cum ai fi plătit ca să pici veșnic examenele din liceu, 
pentru tot restul vieţii“. 

Ca antreprenor, luptându-te pentru a supravieţui, nu-ţi poţi 
permite să operezi astfel. Nu-ţi poti permite să reduci la tăcere cea 
mai bogată sursă de idei de îmbunătățire și să anihilezi iniţiativa oa- 
menilor care ştiu cele mai multe lucruri despre afacerea ta. Trebuie 
să găsești o cale mai bună. Intră în lumea lui Soichiro Honda, cel 
mai mare antreprenor al Japoniei secolului XX şi antreprenorul 
unei firme producătoare de mașini foarte diferită de GM. Honda nu 
a făcut niciodată parte din clasa de viţă nobilă a industriei japoneze. 
Într-adevăr, el era „omul muncitorului de rând“. În cartierul general 
al Honda din Tokio i-am luat un interviu fostului președinte al 


154 
CUM SĂ DEVII ANTREPRENOR 


Honda (SUA), Tetsuo Chino — prieten de-o viaţă cu dl Honda. 
Mi-a spus o poveste minunată despre modul în care Honda trata 
rangul și rapoartele: „Muncitorii îl idolatrizau. Acum câţiva ani, de 
exemplu, când dl Kume a fost prezentat ca fiind noul preşedinte, 
primul care urma să-l înlocuiască pe fondator, s-a organizat o mare 
petrecere. Mii de angajaţi au venit. DI Honda s-a ridicat în picioare 
pentru a-l prezenta pe dl Kume. Era emoţionant și puţin tensionant 
pentru că el, marele fondator, îşi părăsea poziţia. Dl Honda a 
început astfel: « În această companie, Honda, se pare că avem întot- 
deauna ca preşedinte o persoană oarecum distrată. O persoană ca 
mine. Aţi observat? Ei bine, iată că o luăm de la capăt. Tadashi 
Kume este o persoană foarte distrată şi de aceea devine acum 
preşedinte. » S-a întors apoi cu faţa spre public — format din mii de 
muncitori — şi a spus: « Îmi pare rău să vă anunţ, dar preşedintele 
dvs. este atât de distrat, încât va trebui să munciţi mai mult, dacă nu, 
compania va da faliment. » Și ştiţi ce, angajaţii nu au făcut decât să 
aplaude. Le-a plăcut asta.“ Chino a făcut multe lucruri pentru 
Honda care i-au atras simpatia muncitorilor de rând: „Știi că a 
înfiinţat trei uzine Honda în Japonia doar pentru persoanele cu 
handicap? Restul angajaţilor chiar au apreciat asta. Și avea, de 
asemenea, o regulă neobișnuită pentru companiile japoneze — nici 
el, nici directorii generali nu aveau voie să aibă rude angajate în 
companie. A spus că nu își dorea o dinastie, deoarece nu ar fi fost 
drept faţă de restul angajaţilor.“ Chino a pus punctul pe i în ceea ce 
priveşte persoana din companie căreia să i se încredinţeze luarea de 
decizii şi dreptul la acţiune: „DI Honda a crezut într-adevăr că 
geniul unei companii îl reprezentau muncitorii săi. Și aceștia ştiau că 
are încredere în ei. Muncitorii apreciau foarte mult acest lucru, ceea 
ce era un fapt neobișnuit pentru marile companii japoneze.“ Ca să 
rezum, aș spune că practicile dlui Honda ar fi neobișnuite în toate 
marile companii. 

Prin urmare, care vor fi geniile companiei tale ? Cine va avea idei 
bune şi va fi încurajat să experimenteze ? Cine din compania ta va 
avea libertatea de a acţiona? Honda spunea adesea că în orice grup 
de o sută de muncitori, 5 vor fi vedete, 5 vor trage chiulul, iar 90 vor 
fi muncitori de rând. Acesta credea într-adevăr că muncitorii de 
rând sunt geniile companiei. Ei erau cei care construiau mașinile şi 
făceau compania să funcţioneze cu adevărat. Singura problemă, aşa 

cum o văzuse dl Honda, era că directorii îşi petreceau tot timpul în 
compania vedetelor și leneşilor. Ei nu făceau decât lucruri care să 
mulţumească vedetele, pierzând o grămadă de timp și energie, în- 
cercând să îi aducă pe leneşi pe calea cea bună. Directorii uitau pur 
şi simplu de muncitorii de rând. Nici măcar nu le vorbeau vreodată. 
Idea lui Honda era că, dacă ai fi obţinut câte un progres pe lună din 
partea fiecăruia din cei 90 de muncitori de rând, rezultatele compa- 
niei ar fi fost absolut excelente. Morala povestirii: eliberează geniul 
muncitorului de rând și poţi produce un miracol în compania ta — 
un miracol de idei bune și acţiuni inovatoare, pe care concurenţa 
nu le va putea egala. 


e Acţionează în sfera clienţilor, a produselor și în interiorul companiei tale 


Ce ar trebui să vizeze acţiunile tale de îmbunătăţire? Dacă totul şi 
în permanenţă sună prea ambițios (sau puţin deplasat), ce părere ai 
să te concentrezi pe esenţialul care te menţine competitiv? Şi asta, 
desigur, ne aduce din nou la clienţi și produse. Nu vorbim prostii 
de genul a face mai multe chestionare pentru clienţi — pe care 
nimeni nu se obosește să le citească — sau noi sloganuri publicitare 
care să promoveze calitatea produselor tale, dar pe care nimeni nu 
le ia în serios. Acţiunile care îţi schimbă competitivitatea funda- 
mentală sunt întotdeauna eforturile depuse, cu mânecile suflecate, 
pentru a face din cumpărarea, utilizarea și service-ul produsului tău 
o experienţă mai ușoară și mai rapidă pentru clienţi. Pur şi simplu 
nu vei da greș niciodată dacă vei încerca să îţi îmbunătăţeşti 
produsele și să îți servești mai bine clienţii. Desigur, e posibil ca 
fiecare acţiune în parte să nu fie o schimbare radicală, însă nu există 
cale mai rapidă și mai ieftină de a învăţa şi progresa. 

Acţiunile care vizează procesele-cheie și modul intern de func- 
ţionare al organizaţiei sunt, de asemenea, printre cele care îți 
garantează succesul. Trebuie totuşi să fii precaut: acestea trebuie să 
fie legate de procesul de creare de noi produse extraordinare şi de 
permanentul scop de a determina clienţii să revină pentru a cum- 
păra mai mult. Cu siguranţă nu vorbim despre activităţi de marjă, 
de genul cine ia biroul din colţ sau cine se ocupă de planificarea 
picnicului companiei. Zeci de comitete, mii de întâlniri și milioane 
de mail-uri pot intra în niște proiecte care nu au nicio legătură cu 

obiectul principal de activitate. E ca și cum planificarea și cele mai 
importante acţiuni sunt rezervate pentru a pregăti culcușul biro- 
craţiei sau mici atenţii unor directori executivi. În spatele acestui 
avertisment se află multă muncă serioasă de făcut în privinţa 
modului intern de funcţionare a companiei. În topul acelei liste s-ar 
situa acţiunile care s-au întreprins pentru a îmbunătăţi resursele 
esenţiale ale majorităţii companiilor: oamenii. Este greu să te gân- 
deşti la o îmbunătăţire mai importantă. Alte resurse sau procese 
care ar putea fi fundamentale afacerii tale — calitatea, eficienţa, 
achiziţia — vor constitui de asemenea sectoare vizate pentru toate 
tipurile de acţiuni de îmbunătăţire. 

„Încerc în permanenţă să reinventez modul în care facem lucru- 
rile.“ Nu vei găsi nicăieri un sfat mai bun pentru a-ţi depăşi concu- 
renţa. Bine ai venit în lumea Sabrinei Horn, o adevărată minune a 
relaţiilor publice în industria de înaltă tehnologie. Horn a fondat 
compania Horn Group Inc.58 (HGI) pe la vârsta de douăzeci de 
ani. În numai zece ani, HGI devenise una din companiile de RP cu 
un ritm alert de dezvoltare din ţară. Cu sedii în San Francisco, 
Boston şi New York şi agenţii partenere în Europa și Asia, HGI 
este un exemplu de rapiditate și de inovaţie a unui tip absolut nou 
de companie de RP. Sau, aşa cum le place să îţi amintească prin 
marca serviciilor înregistrate — RELAȚII PUBLICE INTELI- 
GENTE — Horn Group este o companie de RP dedicată exclusiv 
industriei de înaltă tehnologie. 

HGI a avut o dezvoltare fulgerătoare. Se află pe lista com- 
paniilor americane cu un ritm rapid de dezvoltare, fiind inclusă în 
„Top 500 corporaţii“, publicat de revista Inc. Magazine. Revista 
Working Woman”? i-a acordat şi titulatura de „Cel mai bun 
angajator american“, o distincţie fără precedent într-un domeniu 
renumit pentru rata mare de stres existentă. Companiei i-au fost 
acordate multe alte distincţii și merite. Însă, cel mai important 
aspect în contextul discutat de noi aici, HGI se află pe punctul de 
a reinventa industria relaţiilor publice. Horn Group intenţionează 
să ajungă la un nivel la fel de înalt în domeniul RP, similar celui la 
care se situează clienţii săi. De la distribuirea simultană a mii de 
comunicate de presă virtuale, la utilizarea hiperlink-urilor pentru 
difuzarea de materiale audio şi video, la conferinţe de presă on-line, 
serviciile RP de înaltă tehnologie oferite de HGI au devenit, în 

mare parte, o afacere fără suport fizic care ilustrează stilul de spaţiu 
virtual (cibernetic) al clienţilor pe care îi deservesc. 

Am vizitat Horn Group în sediul lor împânzit de cabluri, însă 
cald şi primitor din San Francisco. În cele ce urmează vă prezint un 
interviu extrem de onest și deschis cu Sabrina Holt. „Piaţa se 
ajustează singură în prezent. Şi acesta este un lucru bun, deoarece 
cineva trebuia să mai scoată puţin aer din balon. Însă cred că va 
continua să existe o arie extinsă de inovaţie, de dezvoltare eco- 
nomică și de prosperitate. Fenomenul era abia la început, însă 
lucrurile se încinseseră atât de mult, încât valva de presiune a 
trebuit să fie eliberată puţin. Prin urmare, cred că va continua, dar 
nu la aceste niveluri practic imposibile. Ştiţi, companiile publice nu 
făceau nimic în mod deschis, erau lipsite de infrastructură și cu 
persoane în conducere preocupate mai mult de bunăstarea proprie 
decât de crearea unei companii durabile. Acesta este reversul la 
toate acestea. Fiindcă, să fim cinstiţi, Dumnezeu a creat omul cu o 
serie de defecte, dintre care unul este lăcomia. Ştiţi, în concluzie, că 
trebuie să combatem acest defect. Sunt de părere însă că lucrurile 
vor evolua în bine pentru cel puţin 10-20 de ani de-acum încolo.“ 

Toată lumea știe că firmele de înaltă tehnologie se mișcă cu viteza 
luminii şi supravieţuierea lor depinde de inovaţia permanentă. Însă 
companiile de RP, extrem de specializate, care le prezintă lumii, 
trebuie să se afle cu un pas înaintea taifunului care a devenit spaţiul 
cibernetic. Fie că este vorba despre o serie nesfârșită de lansări de noi 
produse, de semnări de noi parteneriate strategice sau de oferte 
publice iniţiale, agenţiile trebuie să se afle cu un pas înaintea curbei 
industriei comerţului on-line, în fiecare zi, în orice mod posibil. Se 
pare, de fapt, că nu a existat niciodată o industrie care să depindă atât 
de mult pe relaţiile publice. Depășește cu mult orice s-a văzut în 
vechea economie. 

Aşa cum am menţionat anterior, HGI a fost deja recunoscută 
drept una din companiile private cu cel mai rapid ritm de dez- 
voltare din Statele Unite, așa că am întrebat-o pe Horn: „Cum aţi 
făcut asta ? Care sunt principalele lucruri pe care le-aţi făcut pentru 
dezvoltarea companiei?“ Nu a stat nicio clipă pe gânduri. Avea 
răspunsurile pregătite. „Am construit iniţial o franciză de clienţi în 
jurul companiei tehnologice PeopleSoft şi aceasta a fost cheia dez- 
voltării noastre. PeopleSoft a fost primul meu client și cred că 

pentru antreprenori este important să se concentreze pe o arie de 
competenţă și să nu se lase distras de ocazii sau de a face ceva bun 
în exces. Cred că asta a fost bine pentru noi, la început, deoarece 
ne-am construit o reputaţie proprie, de jucători buni într-un 
domeniu de soft. Toată lumea ştia că noi ne ocupam de asta şi ne 
solicita serviciile, așa încât ne puteam alege singuri companiile cu 
care doream să lucrăm. 

Întotdeauna ne-am concentrat pe industria de înaltă tehnologie. 
Soft-ul vânzărilor directe între companii este domeniul în care 
lucrăm deja de câţiva ani. Ştiţi, avem atâtea idei excelente. Există 
atâtea companii mari pentru care putem lucra. Dar te distrag atâtea! 
În consecință, chiar am conceput un mic model care să ne ajute să 
ne concentrăm pe domeniile tehnologice în care vrem să lucrăm. 
Prin urmare, nu vom face nimic altceva în afara liniei trasate. Și 
suntem foarte convinși că nu o vom face. Trebuie întotdeauna să 
priveşti încotro se îndreaptă tehnologia și unde trebuie să te în- 
drepţi tu și, în același timp, trebuie să ai o expertiză esenţială. 

În afacerile de prestări servicii, produsul este angajatul tău. Dacă 
am crea un produs de genul televizorului, de exemplu, ar trebui să 
avem un departament de calitate, o linie de fabricaţie, ingineri, ar 
trebui să dispunem de toată această infrastructură pentru a susţine 
fabricarea produsului. Iar ceea ce companiile de prestări servicii fac 
insuficient este să îşi susţină « propriul produs », adică angajaţii. În 
consecinţă, noi procedăm în felul următor. Este vorba de reputaţia 
noastră, pentru care am câștigat atâtea distincţii. Am câștigat anul 
trecut premiul pentru Cel mai bun angajator american. Pentru o 
agenţie de relaţii publice, a obţine un astfel de premiu este o rea- 
lizare, deoarece de obicei acestea sunt locuri care epuizează pur și 
simplu oamenii. Prin urmare, cred că cel de-al doilea lucru im- 
portant — dacă ești antreprenor într-o afacere de prestări servicii 
sau chiar într-una cu produse — este să începi totul ţinând cont de 
angajaţii tăi. Dacă ei sunt mulţumiţi, atunci ai şanse mai mari de a 
avea clienți mulţumiţi. 

Ştiţi, peisajul a devenit cam mohorât în domeniul relaţiilor 
publice. Din moment ce toţi oferim servicii similare, magia constă 
în modul în care le oferim. Cred că am încercat mereu să fim în 
frunte sau cu un pas înainte în ceea ce privește noi moduri de a face 
relaţii publice, pentru că serviciile noastre nu sunt niciodată închise 

într-un tipar. Încerc în permanenţă să reinventez modul în care 
facem lucrurile. Şi asta nu se datorează numai utilizării unei tehno- 
logii avansate în relaţii publice, ci şi proceselor pe care le utilizăm. 
Nu trebuie decât să devii mai eficient. Fie că clientul o sesizează 
sau nu, ne îmbunătăţim oarecum instrumentele de lucru. Numim 
în prezent aceasta viziunea tipului de agenţie de relaţii publice 
inteligente. De fapt marca înregistrată pentru serviciile noastre este 
acum RELAȚII PUBLICE INTELIGENIE. 

În concluzie, cred că clienţii vin la noi pentru că sunt compatibili 
cu gradul nostru de expertiză și cu lucrurile pe care ne concentrăm, 
pentru că apreciază cultura noastră pentru oameni, pentru că le 
place ceea ce noi avem de spus despre inovaţie și pentru că încercăm 
să facem lucrurile diferit. Cred că acestea sunt cele trei lucruri 
esenţiale care susţin dezvoltarea noastră.“ 

Iar aceste trei lucruri esenţiale sunt tocmai subiectul pe care l-am 
dezbătut în acest capitol. Îndreaptă-ţi cele mai bune acţiuni de 
dezvoltare către domeniile în care poţi face într-adevăr diferenţa: 
clientul, produsul tău (sau serviciul, așa cum îl etichetează Horn) şi 
procesele-cheie din interiorul companiei tale, fie că este vorba de 
dezvoltare capital uman, inovaţie permanentă ş.a.m.d. Sabrina Horn 
a făcut asta la momentul potrivit — și priviţi unde a ajuns: pe lista 
companiilor private din America cu cel mai rapid ritm de dezvoltare. 
Încearcă să îi urmezi sfatul și vom căuta şi numele tău acolo! 


e Combate birocraţia 


Ce ar trebui tu, în calitate de șef, să faci în legătură cu birocraţia? 
O mulțime de lucruri! Nu uita, obiectivul fundamental al acţiunii 
rapide în afaceri este de a învinge concurenţa pe piaţă, prin produse 
şi servicii mai bune. Orice obstacol în calea acestui obiectiv trebuie 
să dispară. În acest sens, a distruge definitiv orice birocraţie care 
poate apărea în compania ta poate fi singurul act eroic pe care va 
trebui să îl faci vreodată, în calitate de antreprenor. Eşti singura 
persoană care poate opri ivirea birocraţiei și vei fi singura persoană 
care va trebui să facă curat, dacă apare. 

Pentru a vedea că lupta cotidiană contra birocraţiei poate fi câş- 
tigată, mergi la Dallas, Texas. Am dat peste Chili's Grill & Bar în 


urmă cu 10 ani (care se numește în prezent Brinker International), 

când se afla încă în clasamentul întocmit de revista Forbes a „Celor 
mai bune 200 de mici companii din America“. Ca indiciu al dez- 
voltării acesteia, companiei Brinker i s-a acordat recent titlul de 
una din „Cele mai bune companii mari ale Americii“, clasându-se 
printre „Cele mai admirate companii ale Americii“ din clasamen- 
tul aceleiași reviste. Cifrele confirmă aceste distincţii: în numai 
20 de ani de activitate, veniturile companiei Brinker International 
au ajuns în prezent la 3,4 miliarde de dolari. Mică sau mare, condu- 
cându-se mereu după marca conducătoare Chili's, Brinker a fost 
una din companiile cu cel mai rapid ritm de dezvoltare din Statele 
Unite, în ultimii 20 de ani. Și a reușit asta în mediul de afaceri 
complet saturat al restaurantelor. Fondatorul, Norm Brinker, și 
preşedintele ales cu grijă, Ron McDougall, au scris din nou cartea 
inovației rapide şi a combaterii birocraţiei în industria serviciilor 
de alimentaţie. 

Norm Brinker era un copil de la ţară, din Roswell, New Mexico, 
al cărui destin a fost de a inventa de unul singur serviciul complet, 
afacerea cu lanţuri de restaurante în America. Brinker a făcut de 
toate: a lucrat ca muncitor la Jack In The Box, a fost proprietarul 
unei cafenele, a fost preşedinte atât al impresionantului grup de 
restaurante Pillsbury, cât și al companiei Burger King şi a făcut 
renumite lanţurile de restaurante, unul după altul. În timp, a devenit 
o legendă vie în domeniul restaurantelor. Printre renumitele lanţuri 
de restaurante pe care le-a creat se numără și Steak and Ale (primul 
restaurant a fost deschis în 1966), Bennigan's, Chili's Grill & Bar, 
Romano's Macaroni Grill și Big Bowl Asian Kitchen. În prezent, 
Brinker International are un număr incredibil de opt lanţuri de 
restaurante; iată un concept de succes, care funcţionează, câști- 
gându-și titulatura de „fond reciproc de masă normală“ .60 

Ron McDougall a lucrat pentru și împreună cu Norm Brinker 
din 1974, iar când Brinker l-a rugat să conducă o nouă experienţă 
numită Chili's, McDougall era deja în drum spre Dallas. Odiseea 
lor, în interiorul şi în afara lumii corporatiste, i-a făcut pe Brinker 
şi McDougall să prefere îndeosebi inovaţia rapidă şi să urască 
birocraţia. 

Norm Brinker, de exemplu, este renumit pentru faptul că se 
adresează direct clientului și angajaţilor pentru a le spune ce trebuie 
făcut. „Înainte de a intra într-unul din restaurantele noastre sau cele 

ale concurenţilor, aştept un grup de oameni să iasă şi îi întreb: « Cum 
a fost? Merită să intri? »“ La sediul central al companiei nu progra- 
mează aproape niciodată întâlniri, însă își petrece cea mai mare 
parte a timpului doar vorbind oamenilor. Îi place să se plimbe prin 
biroul cuiva și să analizeze o nouă idee pe care angajaţii o au în 
minte. Le spune directorilor care au intrat recent în sistemul Chili”s, 
înainte de a deveni oamenii companiei, să se uite în jur și să indice 
orice aspect despre care cred că ar putea fi îmbunătăţit. Într-adevăr, 
80% din meniul actual de la Chili's e rezultatul sugestiilor făcute de 
directorii de unitate. Brinker cunoaște importanţa acceptării de 
sfaturi bune de la oamenii care intră în contact direct cu clienţii și 
pericolele înăbușirii creativităţii şi acţiunii angajaţilor. „Angajaţii fie 
evoluează, fie involuează. Totul depinde de atitudinea companiei. 
Există atitudini de genul: « Ei, am o idee grozavă. Hai s-o încer- 
căm! » sau de tipul « Nu așa procedăm noi — tu te ocupi de restau- 
rant, noi venim cu ideile. » Spune asta de mai multe ori, şi angajaţii 
vor pricepe ce vrei să spul.“ 

Pentru a înţelege mesajul complet al lui Brinker legat de com- 
baterea birocraţiei, m-am dus la sediul lor central din Dallas, în care 
este o foarte mare agitaţie, pentru un interviu complet cu Ron 
McDougall. Este tipul clasic de persoană care are ceva de spus. Am 
fost impresionat de energia și entuziasmul său pentru tot ce se 
petrecea. Vorbea fără semne de punctuație, cu excepţia semnelor de 
exclamare, pe care le utiliza din plin. „În compania noastră credem 
că dacă nu evoluezi, chiar dacă ai succes, prin comparaţie, situaţia se 
va înrăutăţi, deoarece vei dispărea din peisaj la un moment dat. Prin 
urmare, nu ne este teamă de schimbare aici! Nu ne este teamă de 
provocări! Cu toţii provocăm sistemul! Oricât de bun ar fi acest 
lucru, nu ne gândim niciodată că noi suntem pe primul loc. Întot- 
deauna acţionăm ca şi cum am fi pe locul doi, încercând astfel să 
recuperăm diferenţa, pentru a ajunge din nou în frunte. Cel mai 
mare dușman al nostru îl reprezentăm probabil noi înșine — adică 
această companie, adică noi! Şi astfel provocăm sistemul în perma- 
nenţă: fie prin proceduri operaţionale mai eficiente, fie prin produse 
de calitate superioară, printr-o ambianţă mai plăcută în restaurant 
sau... prin sisteme mai bune de servicii. Indiferent de mod, întot- 
deauna încercăm să găsim o cale mai bună de a o face. Prin urmare, 
poziţia în care ne aflăm astăzi este un fel de standard — pe care trebuie 

să îl depășim cumva — sau dăm greş! Ştiţi la ce mă refer? “ Ei bine, 
da. În cazul lui Ron McDougall e imposibil să nu pricepi mesajul. 

Asemeni lui Brinker, McDougall pune mare preţ pe ideile 
inovatoare ale angajaţilor: „Soluţia nu este să te schimbi de dragul 
schimbării, desigur, ci să cauţi un mod mai bun de a-ţi face treaba. 
Și nu ne interesează de unde vine ideea. Oricine vine cu ea — să o 
spună — și o vom face posibilă! În consecinţă, sperăm că sindromul 
« neinventat aici » nu se manifestă în mediul acesta. Nu mă gândesc 
la fiecare idee în parte şi nici Norm nu face asta. Ştiţi, multe idei 
bune vin de la chelneri, de la directorii de unităţi. De la angajaţii 
din întregul sistem, deoarece ei intră în contact direct cu clienţii şi 
pot vedea posibilităţile mai bine decât noi. Încercăm să încurajăm 
un mediu în care poţi aduce la suprafaţă acele idei, pentru a le 
reţine și lucra cu ele! De asemenea, oricine din companie, inclusiv 
biroul de acasă, primește cotă-parte din profit — toată lumea! Orice 
angajat, chiar și cel angajat doar de o zi, toţi primesc cotă-parte din 
profit. Aşadar, am o întreagă echipă aici care caută să facă econo- 
mii! Și nu ai nevoie de o idee de 100 000 de dolari pentru a contri- 
bui. Dacă ai o idee prin care se pot economisi 1 000 de dolari, suma 
respectivă se adaugă la profitul general. Prin urmare, dacă cineva 
face mii de copii xerox sau trimite milioane de mailuri tuturor, 
avem o mulţime de poliţişti prin preajmă!“ 

Dacă cel mai bun mod de a combate birocraţia este de a nu-i 
permite să apară, iată un avertisment foarte important de la un 
experimentat combatant al acesteia, McDougall: „Pe măsură ce te 
extinzi, există tendinţa unei rigidități, care se instalează — pe 
parcurs, cred. Când compania ta este mai mică, te lupţi şi eşti mai 
flexibil — mai rapid — deoarece nu sunt prea multe lucruri de 
schimbat. Pe măsură ce te extinzi, să luăm McDonald's de exem- 
plu, cu 30 000 de restaurante: dacă schimbi ceva, trebuie să o faci 
în toate cele 30 000 de restaurante. Trebuie să schimbi proceduri, 
sute de mii de angajaţi, orice. Iar birocraţia tinde să se instaleze în 
sistemele mai mari. Există multe legături mici în lanţ. O mulţime 
de departamente care tind să devină ele însele niște moșii, făcând o 
serie de demersuri doar pentru uz intern. Acestea vin cu proiecte 
interne necesare departamentului, dar care nu vor avea niciodată 
impact asupra afacerii! E o realitate pe care am văzut-o în marile 
companii pe care le-am vizitat. Aceste proiecte devine un proiect 

pentru ele însele. Nu se aplică niciodată în afara companiei. Nu au 
niciodată impact asupra afacerii. Este, într-adevăr, un proiect 
frumos la care să lucrezi — însă nu îţi va face compania să avanseze 
nici măcar un centimetru. Acest lucru trebuie să îl combaţi în 
permanenţă. Fii atent la ce se întâmplă, elimină birocraţia și nu lăsa 
moşiile să apară. Ştiţi la ce mă refer?“ 

Pentru McDougall, a acţiona descentralizat este un fel de crez, 
dar și soluţia pentru a combate birocraţia. Acesta explică de ce nu 
îşi pierd credinţa, dar și felul în care fac faţă greșelilor inevitabile. 
„La majoritatea companiilor există multă birocraţie sau niveluri. 
Trebuie să obţii aprobări de la toate nivelurile pentru un lucru, 
trebuie să treci cu el de o mulţime de persoane care se așteaptă tot 
timpul la ce e mai rău. O companie mare înseamnă mai multe 
persoane care îţi spun cum să faci și cum să nu faci un lucru. Și aici, 
nouă nu ne place să dăm greș, dar nu ne este teamă să alergăm, să 
ne lovim, să ne clătinăm, să ne ridicăm și să încercăm din nou. 
Există credinţa că trebuie să încerci și dacă nu merge, nu fi prost să 
te resemnezi și să renunţi. Încearcă şi, dacă nu merge, rezistă şi 
revino! Am încercat multe lucruri care nu au mers foarte bine; 
ne-am retras şi am reluat atacul dintr-o altă direcţie.“ 

V-am prezentat, deci, reţeta de succes a companiei Brinker 
International de combatere a birocraţiei: a implementa îmbunătă- 
ţiri în permanenţă, a implica mereu angajaţii, a descentraliza 
acţiunea la nivelul companiei, a permite un grad relativ de eşec pe 
parcurs și, poate mai important decât orice, a avea persoane în 
conducere care să își facă o prioritate din a nu lăsa birocraţia să se 
instaleze, în primul rând. 

Din prima ta zi ca antreprenor, una din cele mai importante 
sarcini pe care le vei avea va fi de a combate birocraţia. De fiecare 
dată când cineva sugerează o nouă procedură, un nou comitet, un 
alt sistem, întreabă-te: cum va contribui exact acest lucru la înfrân- 
gerea concurenţei ? Dacă nu reușești să dai un răspuns convingător, 
nu da curs iniţiativei. Și foloseşte-te de bunul-simţ. Adesea, lu- 
crurile simple pot fi cele mai eficiente: întâlniri de cinci minute, 
memorandumuri de o pagină, cruciade periodice de reducere pe 
e-mail și audituri birocratice anuale pentru a elimina practicile, 
procedurile şi formularele care nu sunt necesare. În concluzie, nu 
te amăgi singur gândindu-te că o poţi ţine la distanţă, deoarece nu 

ar putea deveni o problemă în mica ta companie. Crede-mă pe 
cuvânt, nu este nevoie decât de trei persoane pentru a forma o 
birocraţie imensă. 


SCHIMBAREA LUMII PRIN IDEI BUNE 


Chiar m-am simțit vinovat irosind atâta apă. 
— Lito Rodriguez, fondator DryWash$' 


Aceasta este povestea impresionantă a lui Lito Rodriguez, un tânăr 
antreprenor brazilian, care a inovat o revoluţie tehnică şi de afaceri 
găsind o metodă de a spăla maşini fără să utilizeze un singur strop 
de apă. Date fiind estimările actuale potrivit cărora jumătate de 
glob se va confrunta cu o lipsă acută de apă proaspătă până în anul 
2025, a spăla mașini fără apă pare o afacere cu un viitor strălucit. De 
fapt, compania lui Rodriguez, Dry Wash, are o activitate de numai 
şase ani, însă a devenit deja cel mai mare lanţ de spălătorii de mașini 
din lume. lar Rodriguez are o rezervă de 13 000 de cereri de des- 
chidere în franciză în întreaga lume, doar stând la birou. În vârstă 
de numai 35 de ani, Rodriguez este dovada vie că inovaţia rapidă 
reprezintă într-adevăr arma secretă a antreprenorilor — şi că poţi 
încă schimba lumea cu o idee bună. 

Am avut recent plăcerea de a mă întâlni cu el și de a-i lua un 
interviu, la Săo Paulo, Brazilia. Ne-am întâlnit într-una din cele 
320 de spălătorii Dry Wash, prin urmare am avut ocazia să văd 
magia la faţa locului. Heraldo Tino, de ani buni reprezentantul 
companiei mele în Brazilia, a organizat această întrevedere şi chiar 
a fost interpret în cadrul interviului. După ce am privit o serie de 
demonstraţii spectaculoase făcute de personalul companiei 
Dry Wash, care curăța și lustruia mașina fără apă, muream de 
curiozitate să aflu cum a intrat Lito într-o asemenea afacere. 
Răspunsul său, tradus din portugheză, a fost extrem de realist: „Ca 
proprietar de mașină, am observat nevoia unei abordări profesio- 
nale a spălatului de mașini. În toate locurile în care obișnuiam să 
merg pentru a-mi spăla mașina găseam oameni murdari, urâţi şi 
neprietenoşi — într-un cadru neprimitor. Mi-am închipuit că un 
lanţ de spălătorii de mașini, cu standarde exacte privind locaţia, cu 

proceduri şi un mod adecvat de a trata clienţii ar fi avut succes. Ar 
fi în special un loc mai atrăgător pentru ca femeile să vină să îşi 
spele mașina. Cu ajutorul standardelor, puteai măsura rezultatele, 
iar cu un lanţ (de spălătorii) puteai întipări numele mărcii în mintea 
clienţilor. Planul meu iniţial pentru afacerea cu spălătoriile de 
mașini s-ar putea rezuma la două idei: standarde înalte, solide şi un 
lanţ de locaţii.“ 

L-am întrebat cum a demarat de fapt afacerea. „Nu am început 
mai întâi cu afacerea spălătoriei chimice. Am început cu o spălă- 
torie tradiţională de mașini, cu apă. Am făcut-o foarte elegantă, cu 
standarde bune, cu o sală de aşteptare drăguță cu magazine și cafea, 
precum și toate dotările necesare. Așa îmi imaginam eu o spălătorie 
bună de mașini. Am investit cca 50 000 de dolari pentru a demara 
afacerea. Ei bine, nu am investit la fel de mulți bani pentru spălă- 
toria chimică. Suma a fost mult mai mică, însă nu vă pot spune cu 
exactitate, deoarece au fost bani obţinuţi din afacerea cu spălătoria 
tradițională de mașini. Că tot vorbim despre asta, am uitat să vă 
spun că la început am avut un partener. A plecat de îndată ce 
trebuiau mai mulți bani pentru afacere. A trebuit atunci să îmi vând 
mașina mea, mașina soţiei, să renunţ la abonamentele de telefon, la 
toate practic, doar pentru a face afacerea să meargă.“ 

Cum a ajuns Rodriguez de la o spălătorie tradiţională de mașini 
la una chimică reprezintă esenţialul poveștii sale. „La început, în 
calitatea mea de client, nu eram mulţumit de serviciile prestate de 
spălătoriile de maşini la care fusesem. Așa cum am spus mai 
devreme, la început au existat două motive: standardele și înfiinţarea 
unui lanţ. Oricum, după ce am demarat afacerea şi am analizat 
problema mai atent — cheltuind o mică avere ducându-mi mașina la 
spălat de fiecare dată la o altă spălătorie, timp de luni întregi — 
mi-am dat seama că a spăla mașina cu mâna sau cu un utilaj presu- 
pune un consum foarte mare de apă şi energie electrică. Știm cu toţii 
cât de prețioasă este apa în prezent, iar în Brazilia ne confruntăm cu 
costuri ridicate la energie electrică, consumul fiind uneori raţio- 
nalizat de guvern. Mi-am dat seama, deci, că este aproape imposibil 
să păstrezi un loc curat când se aruncă cu viteză atâta apă pe maşini, 
apă care se împrăștie peste tot și care se amestecă cu multă mizerie 
şi grăsimi și se deversează prin sistemele de scurgere. Nu ar putea fi 
un loc curat, ceea ce era groaznic pentru mediu. Oricum, primul 

lucru pe care trebuie să îl facă un antreprenor de succes este să își 
cunoască produsul. Trebuie să fie deasupra tuturor în domeniul 
cunoaşterii propriului produs. În cazul meu, îmi doream cu ade- 
vărat să am cel mai bun lanţ de spălătorii din lume. Mi-am înfiinţat 
propria spălătorie tradiţională de mașini, utilizând o mulţime de apă 
şi energie electrică. Dar, dacă îţi pui mintea la contribuție, dacă simţi 
nevoia de a aduce îmbunătăţiri și munceșşti 16 ore pe zi în domeniu, 
7 zile pe săptămână, vei găsi o soluţie mai bună în cele din urmă. 

În orice caz, procesul chimic de spălare a fost inventat deoarece 
nu eram mulţumit de faptul că se irosea atâta apă în fiecare zi. Chiar 
mă simţeam vinovat că irosesc atâta apă. Pentru a vă face o idee, 
pentru spălarea unei singure mașini se consumă 326 de litri de apă. 
Dacă înmulţeşti această valoare cu peste un milion de maşini pe an, 
îţi poţi da seama că Dry Wash economiseşte o cantitate enormă de 
apă. Procesele pe care le utilizăm reduc şi consumul de energie 
electrică utilizată pentru fiecare vehicul cu 99,5%! Acestea sunt 
aspecte importante și tocmai din acest motiv am început să încer- 
căm să găsim o metodă mai bună. Când mi-am început cercetarea, 
mi-am dat seama că nu aveam nevoie de un chimist pentru a crea 
acest produs. Eram norocos, mai ales că picasem la chimie în liceu! 
Dar am început să pun întrebări chimiștilor. Şi am citit o mulţime 
de lucruri despre procesele de curăţare. Prin urmare, nu am plătit pe 
nimeni să inventeze produsul pentru mine. După ce am adunat cât 
de multe informaţii am putut, am început să testez componente, 
materiale, să fac diverse amestecuri. Am început chiar să folosesc 
mixerul mamei mele pentru a face amestecurile — în mare parte 
împotriva voinţei ei, ar trebui să menţionez. Trebuie totuși să 
recunosc că am plătit un chimist să își pună semnătura pe formula 
finală, deoarece aveam nevoie, din punct de vedere legal, de un 
chimist care să aprobe şi să verifice produsul. 

Nu pot indica cu precizie momentul în care am inventat în sfârșit 
procesul de spălare chimică. Făceam mereu încercări, iar formula 
devenea din ce în ce mai bună, până când am putut exclama în cele din 
urmă: « Asta este, » În realitate, întreaga noastră cercetare se bazase 
pe un principiu simplu: Apa nu spală nimic. Forţa de frecare curăţă 
lucrurile, nu apa. Poţi sta ore întregi sub duș, însă părul nu îți va fi 
curat. Frecarea cu săpun şi acţiunea degetelor tale asupra scalpului 
sunt cele care îți curăţă de fapt părul.“ 

În numai șase ani Dry Wash a înfiinţat un lanţ de 230 de unităţi 
de spălătorii de mașini, spălând 90 000 de mașini pe lună, având 
aproximativ 2 000 de angajaţi. Compania a înfiinţat de asemenea o 
divizie de produse chimice, care fabrică toate produsele necesare 
francizelor. Această divizie fabrică şi produse DryWash 
non-concurenţiale care sunt vândute în lanţurile de magazine de 
retail, ca produse de uz casnic pentru locuinţe și birouri. 

Conceptul din spatele acestui produs în principal chimic, care se 
numeşte Dry Wash Neutro, este transformarea particulelor grele 
de mizerie în particule ușoare, printr-un proces de cristalizare şi 
fragmentare. Produsul curăță automobilul și lasă o peliculă fină, 
impermeabilă, care dă un aspect lustruit și protejează vopseaua de 
ploaie, poluare şi de raze ultraviolete. Acest tratament reduce mult 
gradul de oxidare şi uzura prematură, păstrând aspectul original al 
mașinii pentru mai mult timp. Se aplică simplu și eficient, utilizân- 
du-se în medie 220 ml de produs, care se aplică și se îndepărtează 
cu niște cârpe mol. 

Motorul companiei îl reprezintă sistemul de franciză, aflat într-o 
continuă extindere. DryWash are multe francize mari — cu mai 
multe locaţii — cu o mulţime locaţii medii, pe care le numesc francize 
expres, introducând recent franciza administrată de o singură 
persoană. Aceste francize individuale, extrem de mobile, spală între 
10 şi 50 de mașini pe zi în locaţii precum reprezentanţe auto, parcări 
mici, service auto şi chiar reședințe particulare de lux. Rodriguez 
consideră că segmentul de franciză individuală va continua să crească 
excesiv pe viitor, în cadrul lanţului (de spălătorii). Şi este loc 
suficient pentru dezvoltare. Potenţialul pieţei braziliene se cifrează 
în mare cam la 40 de milioane de mașini spălate pe lună. Dry Wash 
intenţionează să crească de zece ori volumul în următorii 10 ani, de 
la 90 000 la un milion de mașini pe lună. Iar asta nu va acoperi decât 
2,5% din piaţa internă. 

În pofida criticilor primite din partea specialiştilor în marketing, 
Dry Wash a reușit să dezvolte o reţea de francize care asigură servicii 
de o calitate superioară şi la un standard înalt într-un domeniu care 
oferea servicii de proastă calitate, lăsate la voia întâmplării. Metoda 
Dry Wash, care utilizează substanţe non-poluante, a atras o mulțime 
de cronici favorabile din partea presei, ceea ce a dus la dezvoltarea 
rapidă a companiei. Rodriguez a brevetat produsele Dry Wash și 

procesele proprii de spălare. Acesta este un aspect important care 
face diferenţa pe o piaţă care este încă lipsită de reguli, care nu 
operează teoretic cu niciun standard de calitate și care nu se preo- 
cupă prea mult de mediu. Înclinaţia lui Rodriguez pentru inovaţie a 
oferit de fapt companiei un avantaj enorm de cost, în comparaţie cu 
concurenţa. Din moment ce nu folosește apă deloc şi consumă cu 
99,5% mai puţină energie electrică decât concurenţa, neavând 
nevoie de echipamente sau dotări scumpe, Dry Wash poate menţine 
costurile francizelor extrem de scăzute, generând astfel o marjă 
consistentă de profit de 20% pe o piaţă foarte sensibilă la preţ. 

Toţi acești factori generează o mulţime de noi posibilităţi de 
dezvoltare pentru Dry Wash. Ochii lui Rodriguez strălucesc când 
vorbeşte despre interesul pentru alte pieţe posibile cum ar fi spăla- 
tul aeronavelor, ambarcaţiunilor, mijloacelor de transport public şi 
orice alt tip de dotări publice. Şi, cu o tehnologie atât de inova- 
toare, nu este de mirare că antreprenorul brazilian a fost asaltat de 
cereri de deschidere de francize în Japonia, Orientul Mijlociu, 
Europa, Australia şi, desigur, Statele Unite. De fapt, atunci când 
ne-am întâlnit, Rodriguez tocmai aflase ştirea din Statele Unite, 
care sublinia faptul că existau multe state care sufereau de secetă la 
vremea aceea. Chiar a menţionat câteva state în care existau 
restricţii de spălare a vehiculelor. Cu zâmbetul pe buze, mi-a spus 
să fiu sigur şi să le spun cititorilor acestei cărţi că este gata să 
deschidă noi francize, peste tot în lume. 

Prin urmare, Rodriguez a inventat un produs extraordinar şi a 
construit deja o companie de succes. Încotro se îndreaptă în pre- 
zent? Care este misiunea viitoare a companiei Dry Wash? Răspunsul 
său avea un substrat de inovaţie: „Viitorul companiei Dry Wash se 
rezumă exclusiv la a crea antreprenori pe cont propriu. Am început 
acum să vindem o franciză administrată de o singură persoană. 
Pentru suma modestă de 1 000 de dolari, un francizant poate fi 
instruit de către compania noastră și folosi produsul Dry Wash, ca un 
bun separat. Poate face acest lucru telefonând de acasă la parcările 
publice, la blocurile de apartamente sau la parcările companiei — 
oriunde sunt parcate multe mașini. Și nu uitaţi, datorită procesului 
Dry Wash, poate face asta fără a utiliza apă, prin urmare sistemul 
nostru nu provoacă un dezastru în parcare. Fac dintr-un om fără 
prea multe studii proprietarul propriei afaceri. Acesta poate duce un 

trai decent şi își poate întreţine singur familia. Tinerii pe care îi vezi 
spălând parbrize la stop pot deveni antreprenori pe cont propriu, 
utilizând produsele noastre. Am demarat recent această strategie şi 
avem aproape 100 de oameni care lucrează în sistem. De când am 
introdus acest concept, a devenit atât de popular, încât marea noastră 
problemă este să sortăm toate cererile. Avem peste 13 000 de per- 
soane care au depus o cerere de deschidere a unei francize — majori- 
tatea dintre aceştia dorind să își administreze singuri magazinul. 

Ceea ce ne încântă este faptul că putem într-adevăr crea antre- 
prenori. Putem crea antreprenori în interiorul companiei — ca să 
spunem așa. Chiar şi marile companii au nevoie de antreprenori. 
Desigur, trebuie să găseşti o cale pentru a menţine antreprenori în 
viaţă, în orice afacere. Încerc să fac asta menţinând DryWash o 
companie mică — într-un fel. Adică nu vreau să văd Dry Wash 
devenind o companie mare. Ceea ce vreau să văd sunt sute de mii de 
antreprenori asemeni mie, care să fie proprietarii propriei francize 
de spălat maşini, care să se afle faţă în faţă cu clienţii, în fiecare zi. 
Cred că aceasta este cea mai bună rută pentru Dry Wash pe viitor.“ 

Dezvoltarea rapidă a companiei Dry Wash și succesul acesteia se 
bazează, evident, pe gradul ridicat de inovaţie rapidă furnizat de 
Rodriguez. Am fost curios să aflu cum s-a pregătit să creeze o 
viziune complet diferită pentru o piaţă atât de fragmentată și de 
obișnuită. E posibil ca acest lucru să fie extrem de important, 
deoarece trebuie să existe sute de industrii tradiţionale similare care 
de-abia aşteaptă să apară un atreprenor și să creeze o revoluţie, așa 
cum a făcut Lito Rodriguez. „Mai întâi, educaţia mea este lipsită 
total de orice studii tehnice. Așa cum am mai spus, nu ştiu deloc 
chimie. De fapt, nu am fost admis la Universitatea din São Paulo, 
deoarece am picat examenul de admitere la chimie. Am absolvit o 
facultate în cadrul unei alte universităţi, fiind licenţiat în publi- 
citate. Și nu am studiat niciodată administrarea afacerilor. Cred că 
singurele studii în domeniul afacerilor se reduc la un curs de eco- 
nomie, pe care l-am urmat doi ani în facultate. Însă, dacă ar trebui 
să aleg un cuvânt, acesta ar fi creativitatea. Ar trebui să încercăm să 
învăţăm tinerii să fie creativi. Nu pretind că știu exact cum se face 
asta, însă creativitatea este absolut necesară dacă speri să devii un 
antreprenor de succes. Cu toate acestea, am învăţat că primul pas 
pentru a găsi o metodă nouă, îmbunătăţită de a face afaceri este de 

a te regăsi în ceea ce faci. Trebuie să îţi placă ceea ce faci. Dacă nu 
îti place, şansele de reuşită sunt foarte mici. Se poate ca la început 
să nu fii sigur pe ceea ce vrei. Am încercat trei afaceri diferite 
înainte de Dry Wash. Nu am reușit în niciuna din ele pentru că nu 
m-am regăsit în ele. După părerea mea, majoritatea devin 
antreprenori pentru că simt o nevoie. Simt nevoia de a crea. Nu 
este o nevoie economică. De fapt, dacă înfiinţezi o companie doar 
pentru a face bani, probabil nu vei reuși. Vorbesc despre nevoia de 
a găsi metode mai bune pentru a face acelaşi lucru. Este vorba 
despre nevoia de a crea ceva. Cred că această nevoie de a crea este 
ceea ce stă la baza înființării majorităţii companiilor.“ 

Lito Rodriguez, un antreprenor brazilian modern, este personi- 
ficarea fidelă a principiilor antreprenoriatului, asemeni legendelor 
de la început, precum Walt Disney, Akio Morita şi William Lever. 
Evident că şi-a conștientizat pe deplin sensul misiunii muncii sale. 
Este complet concentrat pe clienţi și produse. Cu siguranţă că se 
inspiră singur să facă ceea ce face. Debordează pur și simplu de 
acţiuni inovatoare. Este bine de ştiut că o idee bună încă poate 
schimba lumea, chiar dacă povestea începe cu o singură spălătorie 
de mașini în Brazilia! 

EXERCIȚIU APLICATIV 7 
Crearea inovației rapide 


Inovația rapidă este cea mai rapidă, cea mai ieftină și, cu sigu- 
ranţă, cea mai sigură cale de a câștiga avantaj competitiv pe 
piaţă. Este într-adevăr arma secretă a antreprenorului. Prin 
urmare, este esenţial să ai un plan de acţiune, pentru tine și anga- 
jaţii tăi, pentru a face acest lucru posibil. Acum este momentul 
să analizăm acţiunile pe care trebuie să le întreprinzi pentru a 
face din inovaţia rapidă un imbold major în noua ta afacere. 
Prezentăm mai jos câteva recomandări și întrebări care să te 
ajute să începi. 


e Revezi cele trei criterii esenţiale discutate în secţiunea Nevoia 
de a inventa din prezentul capitol. 

e Revezi cele trei criterii esenţiale discutate în secţiunea 
Libertatea de a acţiona din prezentul capitol. 

e Cât de important este pentru tine și pentru majoritatea anga- 
jaţilor tăi să îmbunătăţești ceva, orice, în fiecare zi? 

e Ce grad de stare de urgenţă există în compania ta? Eşti un 
exemplu în acest sens? 

e Te afli în pericol de a deveni o birocraţie? Cine este respon- 
sabil cu prevenirea acestui lucru ? 

e În ce direcţie ar trebui să îţi îndrepţi acţiunea inovatoare ? Dez- 
voltare de produs? Relaţii clienţi? Îmbunătăţirea proceselor 
interne precum angajare, achiziţii, calitate produs, suport 
vânzări? Care sunt domeniile care îţi vor aduce cel mai mare 
profit? 

e Care dintre păcatele capitale împotriva inovației rapide te vor 
afecta cel mai probabil? Cum te vei păzi de acestea ? 

EXERCIȚIU APLICATIV 7-A 
Crearea inovației rapide 


Ce ai face dacă „viaţa ţi-ar fi în joc“? Aceasta este o întrebare 
importantă, deoarece „viaţa“ demersului tău antreprenorial va 
depinde de asta. Pentru fiecare din metodele de mai jos, care 
sunt cele mai importante măsuri pe care le vei lua și când? 


Pentru a încuraja inovaţia: îmbunătățește ceva, Când? 
orice, în fiecare zi. 


1. 


3. 


A grăbi acțiunea: Creează o stare de urgență. Când? 


1, 


3. 


A elimina birocraţia: Dezvoltă-te rămânând mic. Când? 


1. 


D 


Comportamentul — sursă de inspiratie 
IUBEȘTE-ȚI MUNCA ȘI FĂ-O FOARTE BINE 


SURSE PROPRII DE INSPIRAȚIE 


M-am promovat singură. 


— Sarah Breedlove Walker, 
fondator Walker Manufacturing Company 


A impresia că eşti dezavantajat? 
Încearcă să te pui în locul unei femei sărace şi needucate, fără soţ, cu 
copii și, pe deasupra, de culoare, în America secolului al XIX-lea. 
Poţi fi sigur că Sarah Walker nu a beneficiat niciodată de vreo 
promovare preferenţială, nu a fost niciodată la vreun seminar despre 
automotivare și nu acumpărat nicio acţiune la firma la care lucra. Și 
totuși a reuşit, de una singură, să devină prima femeie milionar din 
America. Şi ţine cont că în anii 1900 un milion de dolari era chiar o 
sumă frumușică. 

Născută în 1867, fiică a unor foşti sclavi, rămasă orfană la vârsta 
de şapte ani, Sarah Breedlove nu pășise niciodată într-o sală de clasă. 
La 14 ani a fost obligată să se căsătorească, la 20 de ani era văduvă și 
avea copii, iar traiul zilnic și-l asigura din banii câștigați ca spălă- 
toreasă. În America de pe vremea străbunicii, asta era cea mai de jos 
condiţie la care putea ajunge cineva. Și totuși, negresa asta energică 
şi ambițioasă a inventat și fabricat produse de întreţinere personală 

pentru femeile de culoare, a pus pe picioare o reţea de 5 000 de 
agenţi de vânzări și a devenit cea mai de succes (și mai bogată) 
femeie antreprenor din întreaga ţară. 

Madame Walker, cum îi plăcea să i se spună, a stabilit noi stan- 
darde pentru ceea ce înseamnă comportamentul ca sursă de inspi- 
raţie: „Sunt o femeie care vine de pe plantațiile de bumbac din Sud. 
Am fost promovată de acolo direct la spălătoria de rufe, şi apoi la 
bucătărie. De acolo m-am aztopromovat în afacerile cu produse de 
îngrijire a părului și mi-am construit propria fabrică pe propriul meu 
teren.“ Şi chiar a avut succes. Când a murit, în 1919, vânzările anuale 
ale companiei se apropiau de un milion de dolari, iar Madame 
Walker își asigurase un loc în istoria lumii afacerilor. Cum a fost 
posibil ca toate visurile acestea greu de realizat să se materializeze ? 

De ce unii oameni sunt atât de inspirați, în timp ce alţii așteaptă 
în zadar o viaţă întreagă să se întâmple ceva? Dacă ne uităm puţin 
mai atent la viaţa lui Sarah Walker, obţinem încet, încet unele 
răspunsuri. La fel ca atâtea alte femei din America vremii sale, 
Walker a început să își piardă podoaba capilară încă din tinereţe. 
Cauza era fie dieta deficitară, diferite boli sau motive de alt ordin; 
cert este însă că nu existau produse speciale pentru tratarea unei 
asemenea afecţiuni. În plus, în perioada respectivă, în SUA nu 
exista o industrie a produselor de cosmetică și igienă personală care 
să satisfacă nevoile femeilor de culoare. Disperată de situaţie, Sarah 
a început să își prepare singură un şampon şi balsam pentru a-şi 
salva părul. Vestea succesului încercării sale s-a răspândit cu 
rapiditate în comunitatea de culoare şi curând ajunsese să nu mai 
facă faţă solicitărilor venite de la afro-americance. A început făcând 
ea personal muncă de comis-voiajor şi, treptat, propriii clienți au 
devenit ei înșiși agenţi de vânzări. A atras o adevărată armată de 
femei de culoare, care lăsau bucuroase o leafă de 2 dolari ca servi- 
toare, pentru un venit de peste 20 de dolari săptămânal, la cât putea 
ajunge un agent Walker. Gama vândută sub numele Sistemul 
Walker era produsă şi distribuită în întreaga ţară într-o reţea de 
fabrici şi saloane de coafură. 

Ghidată de propriul stil antreprenorial, Walker a devenit o figură 
marcantă a istoriei afacerilor din America. Reuşise de una singură să 
dovedească potenţialul economic uriaș al produselor create special 
pentru consumatorii afro-americani. În plus, a scris cartea de căpătâi 

a sistemului de francize şi marketing multilevel? la nivel național. 
Spiritul ei de luptătoare tenace și de neînfrânt s-a reflectat și în viaţa 
personală. A fost prima femeie de culoare implicată în activităţi 
filantropice. A luptat neobosită pentru a susţine diferite cauze ce 
frământau societatea vremii. Contribuțiile ei cele mai substanţiale au 
fost donațiile pentru instituţii de învăţământ destinate femeilor de 
culoare. Prin sprijinul şi implicarea personală a încurajat zeci de mii 
de afro-americance dezavantajate să lupte pentru a-şi depăși condiţia 
socială marginală. Astăzi, multe dintre ele încă datorează enorm celei 
care le-a oferit modelul. Într-adevăr, povestea vieţii lui Sarah 
Breedlove Walker este o istorie a automotivării în cea mai pură stare. 

Ar fi total neproductiv ca fondatorul unei companii să fie sin- 
gura persoană automotivată. Pentru a ajunge de la o simplă prăvălie, 
la o afacere mare şi de succes este necesar ca fiecărui angajat să i se 
insufle o parte din acel comportament automotivaţional. A avea 
inspiraţie este un lucru minunat — de aici de fapt porneşte totul — 
dar să împărtășeşti viziunea ta altor zeci sau sute de oameni sau 
chiar unor mii de muncitori este marea provocare și îndemânare. 
Istoria lumii afacerilor l-a desemnat pe energicul texan H. Ross 
Perot drept cel mai bun și mai eficient angajator atunci când vine 
vorba de motivarea subordonaţilor. El credea că succesul înseamnă 
de fapt să îţi iubeşti cu adevărat munca și să o faci cu adevărat bine. 
El numea asta a zbura alături de vulturi; noi îi spunem: a crea un 
grad ridicat de implicare și de performanţă. 


PE ARIPI DE VULTUR 


Caut oameni care iubesc victoria. Dacă am rămas fără, atunci 
vreau oameni cărora nu le place să piardă. 


— Ross Perot, fondator Electronic Data Systems, 
Perot Systems 


Să găsești oameni cărora să le placă să câștige este mai ușor de spus 
decât de făcut, doar dacă nu eşti un vizionar și un optimist ca Ross 
Perot. Acest miliardar din Texas, ce reprezintă însăși chintesenţa 
spiritului întreprinzător american, este convins de șansele sale de 
succes, cât și de cele ale angajaţilor săi. Ross Perot mi-a atras pentru 

prima dată atenţia în 1979. Nu am fost neapărat interesat de succe- 
sele în afaceri ale acestui antreprenor texan, cu toate că era deja un 
nume în calitate de fondator Electronic Data Systems (EDS). Moti- 
vele erau de natură mai personală. Ca mulţi alți cetăţeni americani 
care lucrau acolo în perioada aceea, fusesem susprins de evenimentele 
violente şi încurcate ale revoluției islamice în Iran. Este vorba chiar 
de revoluţia care l-a răsturnat pe șahul proamerican al Iranului și a 
declarat Statele Unite ale Americii, Marele Satana. 

Misiunea mea în Teheran era să închid un birou pe care îl des- 
chisesem eu însumi cu numai trei ani înainte. La sosirea în capitală, 
găsisem un oraș cu totul altfel decât cel pe care credeam că îl ştiu. 
Drumul de la aeroportul Mehrabad m-a făcut atent şi mi-a deschis 
ochii. Totul arăta ca un teatru de război. La fiecare câțiva kilometri 
eram opriţi şi percheziţionaţi. Tancurile, soldaţii nervoși şi sacii cu 
nisip blocau străzile, în vreme ce un milion de demonstranți scan- 
dau sloganuri antimonarhice și antiamericane. Toate aceste eveni- 
mente tensionate și inexplicabile fuseseră de neconceput până de 
curând în ţara asta. Toată națiunea părea a fi în grevă, mai puţin 
armata fidelă șahului și demonstranţii agitaţi de ayatollah. La 
Hotelul Sheraton, unde m-am cazat, toate geamurile erau sparte, 
personalul dispăruse, iar „turiștii“ care mai rămăseseră se serveau cu 
ce mai era prin bucătărie. 

Pe parcursul săptămânii următoare situaţia s-a înrăutățit și mai 
mult. Nu are sens să vă plictisesc cu detalii, însă șederea mea 
devenise un amestec suprarealist de arest „volutar“ la domiciliu, în 
holul de la Sheraton, și statutul de obiect supravegheat cu vădită 
ostilitate de către o mână de iranieni furioși aflaţi în plină fervoare 
revoluţionară. Un lucru era însă clar — nu aveam nicio portiţă de 
scăpare. Toată povestea asta a ţinut până când un francez, agent Air 
France, mi-a sărit în ajutor. Pentru că ayatollahul Khomeni primise 
azil politic în Franţa timp de mai mulți ani, cetăţenilor francezi li se 
mai permitea încă să circule liber. Tânărul acesta curajos s-a oferit 
să mă ajute să scap, dacă eram pregătit să risc. Eram — la fel şi el. Nu 
voi uita niciodată drumul nostru pe străduţe lăturalnice până la 
aeroport, grija de a nu da peste soldaţii nervoși sau peste demon- 
stranţi revoluționari agitaţi. În mod normal, drumul spre aeroport 
ar fi durat cam 30 de minute cu maşina, însă nouă ne-a luat vreo 
5 ore. Asta nu a contat prea mult, pentru că aeroportul era închis și 

toată lumea era în grevă. Niciun avion nu avea permisiunea de a 
ateriza sau a decola. Aeroportul era plin. Cred că în aeroport erau 
cam 10 000 de iranieni și tot felul de cetăţeni străini ce încercau să 
părăsească ţara cumva. 

Ajunşi în aeroport, ajutorul meu francez a părut foarte optimist 
în privinţa şanselor mele, mai ales că i-am spus că nu aveam vreo 
destinaţie preferată. „Adică ai merge oriunde?“, m-a întrebat el. 
„Da, orice destinaţie, orice ţară“, i-am răspuns. „Asta e bine. Stai 
pe undeva pe jos şi încearcă să dormi pe lângă ghișeul Air France. 
O să vin eu să te caut, când va veni momentul potrivit.“ Așa că 
m-am așezat şi eu pe podea ca toţi ceilalți refugiaţi. Următoarele 36 
de ore le-am petrecut așteptând. 

Pe la mijlocul celei de a doua nopţi de așteptare, pe podea a 
apărut ca un cavaler salvator prietenul meu de la Air France şi mi-a 
şoptit: „Vino cu mine. Un Air France 747 este afară la capătul 
pistei. I s-a permis să realimenteze, însă nu poate debarca sau lua 
alţi pasageri. Dar cred că pot totuși să le mai dau unul.“ Mi-a întins 
o haină cu însemnele Air France: „Îmbracă-te cu asta. E mai sigur.“ 
Total confuz, l-am urmat în spatele ghișeului, am trecut printre 
birouri, am străbătut câteva coridoare şi în mare grabă am ajuns pe 
pistă. Nu se mai verificau bilete, nu se mai controlau pașapoarte, 
nu mai existau ofiţeri vamali. Am urcat într-un jeep al companiei și 
am pornit într-un ritm nebunesc peste pistă, spre o aeronavă 
alb-albastră inscripționată Air France. Francezul ţipa cu puterea să 
îl pot auzi: „Nu îţi pot da bilet. Nu mai funcţionează nimic. Îi voi 
spune însoţitoarei de zbor că o să îţi cumperi bilet la sosire.“ 
Deodată am realizat cu stupoare că nu aveam nici cea mai vagă idee 
încotro mă îndreptam. 

Ajunşi lângă avion, salvatorul meu a poziţionat scara mobilă 
lângă ușa cabinei. Am urcat amândoi. A urmat o discuţie rapidă în 
franceză între el şi însoţitoarea de zbor. Agentul s-a întors spre 
mine, mi-a întins mâna și a spus aceste minunate cuvinte pe care nici 
măcar nu le înţelegeam: „Bon voyage.“ Însoţitoarea de zbor m-a 
condus spre un scaun și m-a întrebat: „Domnule, unde doriţi să 
mergeţi ?“, la care am răspuns: „Vreau să merg oriunde mergeţi 
dumneavoatră.“ „Mergem la Bangkok. E OK?“ Am murmurat 
aproape neinteligibil: „E minunat. Nu am fost niciodată la Bangkok. 
Să mergem la Bangkok.“ 


178 
CUM SĂ DEVII ANTREPRENOR 


Într-o seară, după ce mă întorsesem acasă, mă uitam întâmplător 
la ştiri. Deodată, pe ecran a apărut faţa lui Perot. Prezentatorul a 
vorbit despre cum salvase el doi directori executivi ai EDS, încar- 
ceraţi la Teheran în închisoarea Evin. Reportajul, care mai târziu a 
fost transformat într-o carte şi apoi un film cu titlul Pe aripi de 
vultur, descria cum Perot organizase şi plătise un comando de foste 
Berete Verzi, vreo două avioane, elicoptere şi armament pentru a 
aduce acasă pe doi angajaţi de ai săi. Se pare că Perot era convins că 
preşedintele Carter nu putea sau nu dorea să-i salveze pe cei doi, aşa 
că a decis să rezolve problema pe cont propriu. Personal, am fost 
absolut uimit de toată acţiunea asta îndrăzneață, într-un loc din care 
abia scăpasem de unul singur. Am fost foarte uimit să văd că un 
director general al unei companii atât de importante riscase atât de 
mult pentru a salva niște angajaţi. Îmi aduc aminte că m-am întors 
spre soţia mea Julie, spunându-i plin de îngrijorare: „Oare crezi că 
firma mea ar fi trimis un comando să mă salveze?“ Amândoi ştiam 
răspunsul mult prea bine. Acţiunea eroică a lui Perot mi-a întipărit 
adânc în minte o întrebare al cărei răspuns încă îl caut și pe care, 
probabil, şi tu ai vrea să îl ştii — dacă vreodată ai ajunge într-o 
pușcărie într-o ţară străină, pentru cine ti-ar plăcea să lucrezi? 

Subiectul a ţinut prima pagină a ziarelor și chiar a fost punctul 
de pornire al unei cărţi de succes și al unui film. Perot a început de 
fapt să reprezinte mult mai mult decât un personaj oarecare. A 
devenit un brand care poate fi luat ca exemplu. Acum mai bine de 
25 de ani a mers personal în Laos pentru a duce provizii prizo- 
nierilor de război americani din nordul Vietnamului. A cumpărat 
Magna Carta pentru 1,5 milioane de dolari și a donat-o imediat 
Arhivelor Naţionale ale SUA, pentru a sublinia că libertăţile indi- 
viduale sunt rezultatul acţiunilor individuale. Perot a prezidat o 
comisie a cărei activitate a fost foarte controversată. Scopul 
comisiei era de a ridica statul Texas de pe ultimul loc la capitolul 
educaţie, dar răsplata sa a fost dezaprobarea masivă venită din 
partea forurilor de decizie din sistem. Indiferent de ce simpatii 
politice ai avea, trebuie să recunoşti că participarea sa la alegerile 
prezidenţiale din 1992 a produs un adevărat cutremur. I-a forţat 
pe democrați şi republicani în același timp să ia serios în consi- 
derare problema deficitului bugetar necontrolat, aspect ce nu mai 
fusese tratat cu responsabilitate de câteva decenii. 

Ca majoritatea celor care iau poziţie în diferite chestiuni contro- 
versate, Perot a sfârșit prin a face parte din categoria personalităţilor 
publice admirate de către unii și, în același timp, hulite de alții, al 
căror nume este adesea menţionat în sondaje. Dar sondajul de 
opinie cel mai relevant în cazul lui Perot nu lasă loc de îndoială. Nu 
există în lumea asta un director general mai respectat și care să aibă 
angajaţi mai loiali decât Perot. Implicarea și loialitatea unora dintre 
oamenii săi este aproape de necrezut. Pur și simplu nu poţi crede că 
așa ceva mai este posibil în vremurile noastre. Unul dintre directorii 
executivi a renunţat la 900 000 de dolari în acţiuni GM (General 
Motors) doar pentru a se întoarce și a lucra la Perot Systems. Perot 
s-a retras din EDS din 1986, dar sentimentul de respect faţă de el 
încă persistă în companie. Nu demult, pe când mă aflam în Brazilia, 
doi angajaţi ai EDS s-au întrecut în a-mi spune cât de mult le-a 
influenţat Perot debutul în carieră. Mottoul sub care își desfășoară 
activitatea Perot Systems este „Unul pentru toţi și toţi pentru unul“. 
Pentru unii poate părea de-a dreptul naiv sau chiar stupid, dar nu 
sunt doar vorbe goale atunci când lucrezi pentru Ross Perot. 

Stilul lui Perot face deliciul presei. Dar în acelaşi timp este ex- 
trem de eficient în lucrul cu oamenii şi în valorificarea potenţialului 
uman, în cazul în care scopul tău este de a forma angajaţi extrem de 
loiali şi performanţi. Evoluţia sa ca afacerist de succes este foarte 
bine cunoscută. Prima sa slujbă ca agent de vânzări IBM i-a dat 
ocazia să stabilească un nou record: la finalul lui ianuarie depăşise 
deja targetul anual de vânzări. Când a aflat că performanţa sa era cu 
mult peste standardele firmei și că nu avea să mai primească niciun 
bonus pentru vânzări în următoarele 11 luni, a demisionat și a pus 
bazele EDS, pornind de la 1 000 de dolari pe care îi împrumutase 
din contul de economii al soţiei sale. Cât privește implicarea sa, 
multe dintre acţiunile lui sunt legendare. Cum te-ai simţi să lucrezi 
pentru un director general care a ridicat o companie de miliarde de 
dolari, dar şi-a fixat un salariu de 68 000 de dolari la nivelul anului 
1965 şi nu şi-a mai acordat niciodată vreo mărire de leafă ? Sau cum 
te-ai simţi dacă ai fi un muncitor obişnuit cu linia de asamblare la 
GM şi cel mai important acţionar ar face publice toate lucrurile pe 
care tu le spui și te preocupă de o viaţă întreagă? Pun pariu că ai 
sări în sus de bucurie când Perot ar declanșa un atac fulgerător şi 
nimicitor asupra comitetului director GM: „Scăpaţi de toate 

comisiile voastre și de consultanţi și de MBA. Nu vă mai arătaţi 
superiori faţă de dealerii voştri, faţă de angajaţi şi faţă de clienți. 
Ieşiţi din sălile de protocol, din limuzinele încălzite, renunţaţi la 
primele grase pe care le încasaţi în timp ce compania se clatină. 
Mergeţi din nou în tranșee. Vorbiţi și ascultaţi-vă soldaţii. Aveţi 
grijă întâi de ei și abia apoi de voi înșivă.“ Bineînţeles că până la 
urmă GM i-a mai plătit încă 750 de milioane de dolari doar pentru 
a-l scoate din comitetul director și pentru a-i închide gura spartă, 
care tot pomenea de „disprețul“ acestora faţă de clienţi și angajaţi. 
Problema cea mai mare este alta: ce ai face tu însuţi pentru a răs- 
plăti un director general care a plătit un comando să te scoată 
dintr-o închisoare de aiurea? 

Ross Perot încă nu și-a spus ultimul cuvânt. Nu va ajunge nicio- 
dată preşedinte al SUA, dar spiritul său antreprenorial e departe de 
a se fi epuizat. Cu numai doi ani în urmă, la 35 de ani după ce a pus 
bazele EDS, a vândut acţiuni ale Perot Systems şi a mai adăugat 
încă un miliard de dolari la averea proprie. Acum are încă un mi- 
liard la dipoziţie în cazul în care îi mai vine o altă idee nebunească 
în minte. 

Există toate șansele să nu trebuiască vreodată să îţi salvezi anga- 
jaţii de prin cine ştie ce puşcărie străină. E la fel de sigur că nu o să 
candidezi niciodată pentru preşedinţia SUA. Şi poate că nu vei 
strânge niciodată miliarde de dolari pe care să îi risipeşti pe tot felul 
de cauze nobile. Dar mesajul esenţial al lui Perot este unul pe care 
fiecare antreprenor poate şi trebuie să îl adopte — imprimarea unui 
grad ridicat de implicare și performanţă angajaţilor din firma ta 
este modul real și verificat de a ţine veșnic treaz spiritul antrepre- 
norial care îţi alimentează afacerea. 


ANGAJAMENT ABSOLUT — REZULTATE EXCELENTE 


Dacă antreprenori precum Sarah Walker sau Ross Perot au fler şi 
motivaţie, unde se întâmplă concret acest lucru ? Au ceva în comun 
cu muncitorul de rând antreprenori de facturi atât de diferite ca 
Bill Gates, Soichiro Honda sau Anita Roddick? Da, bineînţeles, 
doar că lista punctelor comune e destul de scurtă. O carateristică 
comună tuturor antreprenorilor pe care i-am întâlnit până acum 

este că acestora chiar le place ceea ce fac. Sunt foarte implicaţi în 
ceea ce fac. Pe lângă plăcerea de a face acel lucru anume, ei sunt şi 
foarte hotărâți să fie foarte buni. Îşi doresc să fie cel puţin la fel de 
buni sau chiar mai buni decât concurenţa. În concluzie, compor- 
tamentul inspirat de sine al unui antreprenor de succes provine, în 
principiu, din două surse: un grad ridicat de implicare și de per- 
formanţă. Pe înţelesul tuturor, antreprenorii îşi iubesc munca și o 
fac foarte bine. 


Comportamentul antreprenorial 


Ridicată A 

Detest ceea ce fac Imi place ceea ce fac 

Sunt bun în ceea ce fac Sunt bun în ceea ce fac 
Performanţă 
Detest ceea ce fac Îmi place ceea ce fac 
Nu sunt bun în ceea ce fac Nu sunt bun în ceea ce fac 
Scăzută 
> 
Scăzută | Ridicată 
Implicare 


Poţi căuta și, până la urmă, chiar găsi angajaţi care să se înscrie 
în oricare dintre categoriile de mai sus. Probabil cândva, în cariera 
ta, ai lucrat cu mulţi dintre ei. lată acum o scurtă definiţie și carac- 
teristicile fiecărui tip. 


Grad ridicat de implicare/Grad ridicat de performanță 


Colţul din dreapta sus al graficului reprezintă antreprenorul de 
succes iar fraza „Imi place ceea ce fac şi chiar mă pricep la asta“ 
reprezintă strigătul de luptă al antreprenorilor care se inspiră singuri. 

Grad ridicat de implicare/Grad scăzut de performanță 


În partea dreapta jos se situează persoanele cărora le place ceea ce 
fac, dar nu sunt chiar bune în domeniul lor. În acest sector se înca- 
drează de obicei angajaţii debutanţi. Ei sunt de obicei peste măsură 
de entuziaști când vine vorba de noua lor slujbă, dar ceea ce le 
lipsește este tocmai informaţia sau experienţa necesară penru a-şi 
face bine treaba. Mai există, din păcate, şi angajaţi cu vechime prin 
zona aceasta a graficului. Ei sunt loiali și sunt chiar atașați de 
companie, însă au încetat să mai acumuleze cunoștințe și să se per- 
fecţioneze acum vreo zece ani. 


Grad scăzut de implicare/Grad ridicat de performanță 


Colţul din stânga sus reprezintă tocmai tipul opus de muncitor şi 
este mai des întâlnit. Aici se situează cei care îşi detestă slujba, dar 
sunt foarte buni în ceea ce fac. De obicei, sunt persoane foarte bine 
calificate cărora nu le place mediul în care trebuie să își desfăşoare 
activitatea. Când mă gândesc la acest tip de angajat, îmi vine în 
minte exemplul pilotului de aeronavă comercială. Să pilotezi un 
avion cu turiști spre Orlando este o chestie de-a dreptul plicticoasă 
pe lângă o misiune de luptă în Irak. Acest tip de angajat poate fi 
întâlnit peste tot, dar mai ales în mediile profesionale excesiv biro- 
cratizate, unde loialitatea și motivaţia dispar chiar și în cazul celor 
mai bine calificaţi angajaţi. 


Grad scăzut de implicare/Grad scăzut de performanță 


Ce se poate spune despre angajaţii cărora le displace profund ceea 
ce fac şi, pe deasupra, fac totul foarte prost? Dacă faci enorma 
greşeală de a angaja vreunul de felul acesta, nu îţi înrăutăţi situaţia 
pierzând luni sau ani întregi încercând să îl sau să o aduci pe calea 
cea bună. Redu pierderile și spune sayonarać*. 

Prin definiţie, antreprenorii de succes se plasează în mod clar și 
direct în zona comportamentală grad ridicat de implicare/grad ridicat 
de performantă. Însă nu asta e problema. Marea ta provocare va fi să 
transmiţi și să imprimi același tip de comportament angajaţilor tăi. 
Gradul ridicat de implicare şi de performanţă sunt ușor de descris, 

însă pot fi greu de realizat. Câţi oameni dintr-o companie obișnuită 
iubesc într-adevăr ceea ce fac și sunt foarte buni la asta? Cât la sută 
din angajaţi muncesc la capacitate maximă — pe cât de mult și de 
inteligent ar putea — tot timpul? Cu siguranţă că sunt câţiva, însă 
probabil nu majoritatea. Şi, cu toate acestea, gradul ridicat de impli- 
care și de performanţă sunt comportamente esenţiale ale angajatului, 
necesare pentru a avea o companie de succes. Gândeşte-te la asta — 
crearea unei echipe de oameni care iubesc pur şi simplu ceea ce fac şi 
sunt extrem de buni la asta — ei bine, asta va face din tine un 
concurent dur! 

Deci, cum creezi și menţii aceste calităţi antreprenoriale în 
angajaţii tăi? Deși au defecte care se întrepătrund, diferenţele sunt 
importante. Instruirea, de exemplu, este o acţiune menită să îm- 
bunătăţească performanţa. Presupune o lipsă de cunoştinţe sau de 
experienţă. Dacă există angajaţi care îşi detestă munca, a-i instrui 
mereu și mereu nu le va spori gradul de implicare. Cea mai mare 
greşeală pe care o poţi face este să mai pierzi încă 10 ani lăsându-i 
să facă același lucru. Acum e momentul potrivit să schimbi lucru- 
rile, începând cu primul tău angajat. Iar locul potrivit este să te 
asiguri că tu însuţi, în calitate de fondator, manifeşti un grad ridicat 
de implicare şi de performanţă în orice faci — asemeni celui mai 
mare antreprenor al Marii Britanii, William Hesketh Lever. 


CUM SĂ TE DEDICI MUNCII DE ANTREPRENOR: IUBESC CEEA CE FAC 


Am avut 18 000 de angajaţi-acţionari până în 1925! 


— William Hesketh Lever, 
fondator Lever Brothers (Unilever) 


Pentru a clarifica lucrurile, trebuie spus de la început că deținerea 
de acţiuni de către angajaţi nu a fost inventată în 1990 în Silicon 
Valley. Încă din 1909 William Lever introdusese Trustul de 
Coproprietari Lever, primul program din lume cu angajaţi acţio- 
nari. A fost Lever un om aflat cu un pas înaintea epocii sale? 
Probabil că da. Cu siguranţă însă a reușit să-şi convingă muncitorii 
să riște şi să investească în compania lui. 


184 
CUM SĂ DEVII ANTREPRENOR 


Lever era adeptul „dragostei cu forţa“ antreprenoriale — inspirat 
în aceeași măsură de pasiunea antreprenorială, dar și de credinţa că 
muncitorii își vor primi felia de tort cuvenită. În 1900, Lever Brothers 
era cea mai mare companie din lume. Unilever se află și azi pe locul 
43 în topul venitului global şi pe locul 32 în topul profiturilor. Cu 50 
de milioane de dolari câștigați din vânzări și 267 000 de angajaţi, 
compania era cunoscută şi ca un loc de muncă foarte agreabil. Prin 
această uluitoare realizare de 100 de ani, Unilever deţine recordul în 
menţinerea rangului global dintre marile companii ale secolului XX. 
Ceva tot au făcut ei bine în toţi acești ani! 

Când era vorba de afaceri, Lever era un concurent foarte dur. 
Agresiv şi expansiv, a copleșit la propriu orice rivali tradiţionali. A 
traumatizat manieratul comerţ englez cu publicitatea masivă și neo- 
bișnuitul stil american. A inventat pur și simplu recunoașterea 
brandului, conceptul de piaţă de nișă și producerea unor branduri 
multiple care să concureze între ele. Pe la 1888 domina piaţa brita- 
nică, iar în 1910 Lever Brothers avea 60 000 de angajaţi în 282 de 
companii, împărțite pe cele 5 continente. De asemenea, a făcut 
dovada unui mod de a conduce autocratic, pretinzând angajaţilor 
săi muncă susţinută și înalte principii etice, drept rădăcinile succe- 
sului lor în afaceri şi în viaţă. Dar putem găsi şi cuvinte despre 
preocupare şi fapte radicale în angajamentul faţă de muncitorii săi. 

Creând primul program de acţiuni și împărțire a profitului 
pentru angajaţi, Lever a fost cu adevărat revoluţionar pentru acele 
timpuri. Una dintre realizările de care era cel mai mândru era acest 
mare pas înainte spre crearea miniantreprenorilor în interiorul 
organizaţiei. În afară de Trustul de Coproprietari, Lever a instituit 
multe programe de facilităţi pentru angajaţi, pe care astăzi le 
considerăm fireşti. Unilever a fost prima companie care a asigurat 
instruire internă, concedii medicale, concedii anuale cu plată și 
planuri de pensii. Toate aceste lucruri constituiau pași radicali 
pentru timpul lor. 


* Unilever s-a format în 1929 prin fuziunea dintre Lever Brothers și alte câteva 
companii olandeze mai mici. Astăzi funcţionează ca un grup olandezo-britanic cu 
sedii în ambele ţări. 

Sursă: hup://en.wikipedia.org/wiki/William_Hesketh_Lever 

Cel mai faimos exemplu al angajamentului luat de Lever faţă de 
muncitorii săi a fost Port Sunlight, modelul de comunitate pe care 
Lever Brothers l-a construit pentru angajaţi în 1889. La acea vreme, 
clasa muncitoare din Marea Britanie îndura condiţii de lucru simi- 
lare celor mai mizere din periferiile sărace de azi. 

Port Sunlight ajunsese să găzduiască 3 500 de oameni și deve- 
nise un model de trai sponsorizat de companie, neegalat până în 
ziua de azi. Un exemplu mai puţin cunoscut, dar într-un fel mai 
grăitor, a fost lupta lui Lever cu sindicatele muncitoreşti cu privire 
la mărimea zilei de lucru. Nu, conducerea nu încerca să ia mai mult 
şi sindicatul mai puţin. Dimpotrivă. Lever a propus să reducă ziua 
de muncă standard la şase ore şi să ofere muncitorilor cursuri de 
autodezvoltare de două ore. Colegii lui industriași au crezut că și-a 
pierdut minţile. Dar adevărata surpriză a venit când conducătorii 
sindicatelor s-au opus ideii de educaţie obligatorie, și totul s-a 
terminat. Că tocmai fu vorba de a fi înaintea timpului său ! Poate că 
apogeul eforturilor lui Lever de a reda demnitatea omului obișnuit 
a apărut destul de târziu: în 1907, a fost autorul primei legislații din 
Marea Britanie, care oferea pensii la bătrâneţe pentru clasa 
muncitoare. Nu-i ceva la care să te aștepți din partea unui magnat 
al săpunului. 

Aşadar, ce trebuie să înţelegem noi de la acest inspirat antre- 
prenor şi de la angajamentul pe viaţă pe care l-a avut faţă de 
muncitori? Moștenirea metodei de „dragoste cu forţa“ a lui Lever 
față de angajaţi e clară: compania s-a bucurat de un grad ridicat de 
implicare/de performanţă din partea forţei de muncă pentru mai 
mult de un secol — și încă își copleșeşte rivalii. 

Implicarea vine din inimă şi dă naștere unei abundenţe de 
mândrie, loialitate și obişnuinţa cu munca din greu. Şi, asemenea 
majorităţii lucrurilor în viaţă, e un drum cu două sensuri. Teme- 
liile construirii dedicării oneste par evidente, dar, cu toate acestea, 
trebuie subliniate separat. Prezentăm mai jos patru dintre cele mai 
importante. 


e lubește ceea ce faci 


Regula numărul unu în implicare este să-ţi placă ceea ce faci. Din 
fericire, 99% din antreprenori chiar iubesc ceea ce fac. Este ceva ce 

vine odată cu meseria. Sunt mândri de afacerea lor şi văd un scop 
solid în cele mai obișnuite lucruri pe care le îndeplinesc. O iubesc 
atât de mult, încât sunt în stare să muncească zi şi noapte, doar ca 
să o vadă prosperând. Cu timpul, acest devotament se va dovedi 
foarte folositor oricărei companii în dezvoltare. 

Sarcina ta ca fondator este să definești acest scop nobil și să-l 
transmiţi angajaţilor tăi. Fiecare sarcină va trebui să fie importantă. 
Chiar şi cea mai nesemnificativă dintre ele va trebui să reprezinte o 
provocare. Fie că lucrezi în arhitectură peisagistă sau în găsirea unui 
tratament pentru cancer, pe termen lung, satisfacția pe care ţi-o dă 
faptul că oamenilor tăi le place ceea ce fac este pur și simplu imensă. 

Totuși, poate nimănui nu-i va plăcea chiar fiecare slujbă pe care 
o va avea. Nici mie nu mi-a plăcut, și probabil că nici ţie. Dar asta 
nu schimbă cu nimic principiul. Oamenii nu vor fi niciodată dedi- 
caţi slujbelor pe care le urăsc sau companiilor de care nu sunt 
mândri. Dar dacă tu vei reuși asta în afacerea ta, vei avea un enorm 
avantaj asupra tuturor celorlalți concurenţi, care încă nu au înţeles 
cum să procedeze. Totul începe cu angajarea oamenilor care sunt 
interesaţi de ceea ce fac, muncind din greu să înfrumuseţeze acele 
slujbe neinteresante şi să-i laşi pur și simplu să se ocupe de partea 
lor de afacere. Răsplătirea celor foarte dedicați misiunii este, de 
asemenea, o parte din reţetă. Răsplata, care poate consta în bani sau 
altceva, va fi o investiţie în viitorul tău. Și vor fi şi cazuri în care va 
trebui să le spui „rămas-bun“ celor cărora nu le pasă nici cât negru 
sub unghie de slujba lor şi de afacerea ta. 

La urma urmei, de ce ar iubi oamenii ceea ce fac? Ştim că este 
bine pentru afacere. Este evident. Şi un rezonabil efort pentru un 
câştig rezonabil este, totuși, o obligaţie rezonabilă. Dar poate fi şi 
un motiv important. Gândește-te puţin. Dacă trebuie să munceşti 
pentru a trăi, ceea ce cam toată lumea face, ajungi să petreci mai 
mult timp din viaţă la serviciu decât cu familia. Vei petrece mai 
mult timp la serviciu decât cu prietenii tăi sau bucurându-te de un 
hobby sau pur și simplu relaxându-te. De fapt, vei petrece mai 
mult timp la serviciu decât în oricare altă activitate, în toată viaţa 
ta. De aceea e important să-ţi placă ceea ce faci. De viaţa ta vorbim 
noi acum. Și de viețile angajaţilor tăi. Și Dumnezeu să te ajute pe 
tine și pe angajaţii tăi, dacă vă petreceţi vieţile făcând ceva ce 
detestaţi. Aşa că, merită să depui puţin mai mult efort pentru a te 

asigura că toată lumea iubeşte ceea ce face; este un schimb pe care 
nu trebuie să-l refuzi. Nu uita, va prinde bine și afacerii, și ţie, şi 
angajaţilor tăi. 


e Dă autonomie, cere responsabilitate 


Un mod cu adevărat sigur pentru a mări implicarea angajaţilor este 
de a da oamenilor autonomie și libertate să-și facă treaba. Dar 
metoda antreprenorială este mult mai precis concentrată decât 
programele obișnuite de accedere la companiile de tipul celor din 
top Fortune 500. Într-un mediu antreprenorial, a împuternici oa- 
menii sau a le da autonomie înseamnă și a-i responsabiliza pentru 
rezultate. E o sabie cu două tăișuri. Angajaţii nu numai că înţeleg 
asta, dar le şi place. Pentru unii, ar putea fi pentru prima dată când 
sunt trataţi ca adulţi responsabili la locul de muncă. Rezultatele pot 
fi cu adevărat uluitoare și, din nou, tu vei fi câștigat un uriaș avantaj 
asupra concurenţilor tăi mai mari. 

În nesfârșita dispută control versus delegare, marea afacere con- 
tinuă să controleze și ceea ce nu trebuie. Imaginează-ţi supervizorul 
unei linii de producţie care este responsabil peste 10 muncitori și 
echipament în valoare de 2 milioane de dolari, dar care nu poate 
cheltui 50 de dolari din banii companiei să-și scoată echipa la un 
pahar cu bere pentru a sărbători o săptămână fructuoasă. Povestea 
asta are mii de variante diferite, de la supervizorii din fabrici, la 
oricare alți angajaţi al căror statut nu le permite să facă ceea ce 
trebuie cu câţiva bănuţi. Mesajul pe care-l primesc este că poţi să fii 
responsabil de productivitatea a 10 oameni și echipament de 2 mili- 
oane de dolari, dar nu avem încredere în tine să cheltuiești 50 de 
dolari pentru a mări gradul de implicare al angajaţilor. Poate asta nu 
ar fi chiar atât de groaznic, dacă nu am realiza că tariful unui singur 
şi inutil zbor la clasa întâi al unui director poate costa 10 000 de 
dolari şi nimeni nu stă pe gânduri. 

Problema nu constă în 50 și nici chiar în cei 10 000 de dolari; ci 
în aceea că, pentru a obţine implicarea oamenilor, un pic de libertate 
este cât se poate de benefică. Și oricine poate înţelege că, odată cu 
libertatea, vine și responsabilitatea de a duce o sarcină la îndeplinire. 
Noi numim asta a da puţină autonomie și a primi în schimb multă 

responsabilitate. Aceasta se întâmplă când începi să tratezi oamenii 
ca mici antreprenori, responsabili cu bucăţica lor de afacere. 

Ron McDougall de la Brinker International (Chilis Grill & 
Bar, Romano's Macaroni Grill, Big Bowl Asian Kitchen) stăpâ- 
neşte de minune această tehnică. A porni de la zero şi a ajunge la 
peste 90 000 de angajaţi în două decenii ar fi pentru majoritatea 
companiilor un coșmar, din punctul de vedere al Resurselor 
Umane. McDougall spune că totul este să-i determini pe toți, de la 
vicepreședinți la ospătari, să se axeze pe cumpărători, și să le dai 
mână liberă să-şi conducă propria bucată de afacere. „E adevărat, 
nu mai suntem o companie mică“, spune McDougall, recunoscând 
ceea ce e evident. „Dar noi încercăm să legăm cumva munca 
fiecărui individ cu clientul. Pentru orice ai face aici în corporație, 
de exemplu, vezi dacă nu cumva găsești un mijloc de a te întoarce 
la client. Nu vreau ca personalul corporatist să se lupte cu ce este 
pe teren. Nu asta e lupta — suntem toţi în aceeași echipă, încercăm 
să oferim clienţilor servicii de calitate. Dacă departamentul meu de 
informare asupra managementului găsește o metodă mai eficientă 
să planifice munca în unitate și să economisească timpul manage- 
rului înseamnă că acea strategie va ajunge în mâinile managerului 
şi-l va ajuta — dar la nivelul restaurantului. 

Insistăm, de asemenea, asupra faptului că fiecare este aici pentru 
a face munca operatorului de restaurant mai uşoară — să-i dea auto- 
nomie să-şi conducă afacerea, să fie mai eficient, să-i ia birocraţia de 
pe cap, să-și vadă de clienţii și angajaţii lui — iar când se trage linie, 
să aibă rezultate grozave! Dacă lucrezi la un proiect aici în sediu nu 
o faci pentru ca biroul să arate îngrijit. Trebuie să faci ceva cu impact 
real asupra operatorului și, implicit, asupra clientului.“ 

Dar cum rămâne cu terenul? McDougall continuă: „Sunt sute de 
mici afaceri în stil antreprenorial răspândite și descentralizate. Într-o 
companie mai mică, poate exista, să știți, o politică a ușilor deschise. 
Dar eu nu pot să manevrez 90 000 de angajaţi, fiecare cu ideea lui. 
Aşa că, pe măsură ce descentralizăm, avem directori regionali și 
vicepreședinți care iau din ce în ce mai mult din corporație cu ei. 
Totul se concentrează mai jos. Nu poate totul să treacă pe la mine pe 
la birou — nu încercăm să facem asta. Noi încercăm într-adevăr să 
delegăm — să descentralizăm ! Şi terenul rămâne concentrat pe ce fac 
ei, pentru că ceea ce fac este și în interesul lor. Toată lumea participă 

la împărţirea profitului. Toată lumea. Personalul restaurantului își 
conduce singur profitul, împărțind bacșișurile. Toţi managerii 
primesc prime pe baza câştigului restaurantului propriu. Deci sunt 
un fel de mici afaceri independente. Fiecare restaurant este un fel de 
de mică fabrică de 2-3 milioane de dolari. Și când dau lovitura, toţi 
primesc prime. Așa că sunt foarte concentrați între cei patru pereţi ai 
lor tocmai pentru ca acest lucru să se întâmple.“ 

Dacă te gândești că totul are numai consecinţe pozitive sub Ron 
McDougall, fii sigur că angajaţii trebuie să producă performanţe şi 
profituri îmbunătăţite. El vrea ca oamenii lui să reuşească. Și vrea 
ca ei să se bucure de reușita lor. Dar există și un minus, și încă unul 
mare. În acest supraîncărcat mediu de dezvoltare nu este loc pentru 
ceea ce McDougall numește mocăiţi. Și dispare umorul de pe faţa 
lui când trage concluziile despre ritmul supersonic al afacerii. 
„Mocăiţii? Dau un exemplu prost celor care lucrează pentru şi cu 
ei. Oricât de dur ar fi — este foarte rău pentru moral să păstrezi 
mocăiţi printre angajaţi. Aşa că trebuie luate măsuri. Trebuie 
retezate uscăturile. Crengile uscate fac tot copacul să pară veştejit.“ 

Fiecare companie trebuie să găsească felul propriu de a se con- 
centra pe autonomia şi responsabilitatea angajaţilor. Realizările 
ulterioare ale companiei Brinker International arată că a găsit o 
metodă numai bună, care constă în implicarea energică plecând de 
la vârf. O organizaţie complet descentralizată, cu o conducere auto- 
nomă, cu unităţi antreprenoriale pe teren. Și sediul, şi performanţa 
din teren au ca scop satisfacerea clientului. Și ca notă finală — toţi 
cei 90 000 de oameni ai companiei au cotă-parte din profit. Merită 
să îţi dai interes singur? Binenţeles că da, și te rog nu aștepta până 
ajungi la 90 000 de angajaţi. De fapt, de ce nu încerci chiar cu primul 
tău angajat — să dai puţină autonomie și să primeşti multă respon- 
sabilitate în schimb ? 


e Împărtășește norocul şi ghinionul 


Ca antreprenor, nu prea vei avea de ales, va trebui să îți fixezi 
speranţele și temerile legate de viitorul companiei tale. Va trebui să 
împărtășeşti atât norocul, cât şi ghinionul afacerii tale. La fel vor 
trebui să facă şi angajaţii tăi. Ce e bun pentru companie ar trebui să 
fie bun şi pentru angajaţi. Și dacă e bun pentru angajaţi, va fi bun şi 
pentru companie. Și invers, dacă e rău pentru companie, va fi rău și 

pentru angajaţi. Acesta este modul fundamental de gândire antre- 
prenorial despre cum să faci faţă atât norocului, cât și ghinionului. Să 
dai veşti rele nu este niciodată ușor, dar câteodată trebuie s-o faci. 

Este ceea ce numim să ai un destin împărtășit; în absenţa lui, 
poţi să-ţi iei gândul de la forţa de muncă implicată. Și cum Dum- 
nezeu ar putea fi altfel ? Nicăieri în lume angajaţii nu se dedică unei 
companii care nu le este dedicată. Ţine de bunul-simţ. Nimeni nu 
poate fi dedicat doar pe jumătate. Dacă tu şi angajaţii tăi nu sunteţi 
în aceeași „barcă“, implicarea adevărată — cu bune și cu rele — nu 
va exista niciodată. Desigur, e mai ușor să împărtășești cele bune, 
decât cele rele. Însă cu siguranţă niciun angajat nu va fi gata să 
împărtășească vreun ghinion al companiei, dacă nu a experimentat 
pe parcurs și o cantitate considerabilă de noroc. Din nefericire, la 
prea multe companii, mari sau mici, prima împărtășire adevărată la 
care angajaţilor li s-a cerut să participe a fost fie o reducere de 
salariu, fie o retrogradare sau o altă hotărâre a conducerii, la fel de 
neplăcută. Și în multe alte organizaţii, la nivelul guvernului, de 
exemplu, nici norocul, nici ghinionul nu sunt împărtășite corect cu 
angajaţi. 

Toate aceste exemple care povestesc despre primele de milioane 
de dolari acordate directorilor, în timp ce umilii angajaţi sunt conce- 
diaţi, distrug în mod garantat implicarea. E posibil ca astfel de acţiuni 
să nu fie imorale, însă cu siguranţă sunt stupide. Acestea, precum și 
altele, prea numeroase pentru a le mai aminti aici, sunt toate practici 
manageriale foarte proaste, care distrug implicarea angajatului. În 
lumea antreprenorială nu există loc pentru ele. Condiţia supremă 
pentru crearea implicării este să împărtășești cu oamenii tăi și bucuria 
vremurilor bune, şi supărarea celor rele. Așa că fă-ţi o favoare uriașă 
şi treci la conceperea unui plan exact pentru aceasta. 


e Condu prin exemplul propriu, fără a face compromisuri 


Cum te poţi aștepta ca oamenilor tăi să le pese de ceea ce fac, dacă 
ţie nu-ţi pasă de ceea ce faci? Nu trebuie să fii cel mai bun agent de 
vânzări sau cel mai mare specialist în dezvoltare din companie, dar 
trebuie să fii cel dintâi dintre toţi în privinţa implicării. Conducerea 
prin puterea exemplului propriu este o regulă pe care toată lumea 
o aprobă, dar pe care puţini o şi pun în practică. De fapt, este mai 
important ca antreprenorii să facă asta decât managerii rivali din 

companiile mai mari. Oricine poate spune că, de vreo câteva ori în 
carieră, a avut un manager cinic și neinteresat. Este norocul pe care 
inevitabil îl ai şi, cel mai probabil, nu vei avea de-a face cu el prea 
mult timp. Însă dacă creatorul companiei își urăște meseria sau își 
urăște clienţii sau orice altceva, cine îl mai poate învinui pe functio- 
narul care dă greș în susţinerea cauzei? Nu uita, oamenii tăi te 
urmăresc ca șoimii, așa că întotdeauna ai grijă să arăţi cât de mult 
iubeşti ceea ce faci, chiar şi într-o zi nefastă. Le ești dator oame- 
nilor tăi şi îți eşti dator ţie însuţi. Există nenumărate politici și 
programe specifice pe care le poţi iniţia pentru a le mări devota- 
mentul. Orice ai face, de la paşi importanţi, ca de exemplu dreptul 
de proprietate al angajatului, până la cele mai obișnuite practici de 
personal, nu uita un lucru: a conduce prin puterea exemplului 
trebuie să se afle în capul listei tale. 


CUM SĂ Al REZULTATE EXCELENTE CA ANTREPRENOR: 
„SUNT BUN IN CEEA CE FAC“ 


Dacă nu pot vinde mai bine decât oricine din companie, nu 
merit să fiu președinte. 


— John Johnson, fondator Johnson Publishing 


Ar angaja Școala de Afaceri Harvard un profesor care a spus că el 
crede că munca susţinută este cel mai important principiu de 
conducere? Vă îndoiţi? Păi atunci, înseamnă că nu ar angaja 
antreprenorul care a fondat şi a condus cea mai mare companie 
afro-americană din America. Faceţi cunoştinţă cu John Johnson, a 
cărui bunică și-a amanetat mobila pentru a-i împrumuta 400 de 
dolari să înfiinţeze o revistă în Chicago, în 1946. Deşi cu şanse 
foarte slabe, el a creat revista Jet, apoi Ebony şi, în cele din urmă, a 
creat imperiul pe care noi azi îl cunoaştem sub numele de Johnson 
Publishing. El a afirmat că are două misiuni importante în compa- 
nie: în primul rând a vrut să ştie exact ce credeau angajaţii lui 
despre slujbele lor și despre companie. Așa că a organizat interviuri 
cu fiecare angajat curent și cu fiecare angajat care pleca din 
companie. În al doilea rând, a trebuit să vândă foarte mult spaţiu de 
publicitate care — învățase asta din prima zi — era singurul mod de 

a supravieţui pe piaţa revistelor. Credea cu adevărat că președinții 
companiilor trebuie să fie capabili să-şi vândă produsele. Ce idee de 
roman ar fi pentru mulţi tineri absolvenţi de MBA! Dar el a mers 
mai departe: şi-a asumat un motto prin care declara că dacă nu e-n 
stare să-şi vândă produsul mai bine ca oricine altcineva, nu mai 
merită să fie preşedinte. Aceasta este izbânda, îndreptată exact spre 
inima antreprizei — singurul ţel care-i interesează pe antreprenori. 

S-au inventat tot felul de tehnici manageriale și programe de 
instruire pentru a îmbunătăţi performanţele angajaţilor. Unele 
dintre ele sunt folositoare, dacă se înţelege mai întâi mandatul 
antreprenorial, care spune că scopul este să faci afacerea să meargă 
înainte — nu să scrii rapoarte lungi pe care nimeni nu le citește, să 
arăţi bine la şedinţele cu personalul sau să mergi la seminarii de 
management. Cu alte cuvinte, vrei ca oamenii tăi să ducă la înde- 
plinire sarcinile ca niște antreprenori. 

Antreprenorii privesc performanţa ca o permanentă cursă spre 
linia de sosire. Este o problemă de supravieţuire, nu de a marca 
puncte pentru următoarea evaluare. Performanţa lor este concen- 
trată pe producţie şi vânzări. În această arenă fişele de post şi 
evaluările sunt probabil inutile. Arareori se axează pe clienţi și 
produse și aproape niciodată nu te ajută să-ţi îmbunătăţești activi- 
tatea. lată patru metode-cheie care vor defini și distribui perfor- 
manţa antreprenorială în compania ta. 


e Îmbunătăţeşte ceea ce faci 


În urmă cu ceva timp era foarte la modă să spui „lucrează mai 
inteligent, nu mai susţinut“. S-a dovedit că, de fapt, acesta este un 
sfat prost. Oamenii și companiile care au succes le fac pe amândouă. 
A lucra mai inteligent și mai susţinut sunt condiţiile de bază ale unei 
înalte performanţe. Când oamenii își depăşesc concurenţa în 
gândire și în muncă, sunt pur şi simplu de neînvins. Întreabă pe 
oricine care a avut de-a face cu prietenii noștri de la Chiron — un 
campion recunoscut în cea mai inteligentă și mai dificilă ligă. 

Ed Penhoet şi cei doi cofondatori, William Rutter și Pablo 
Valenzuela, au făcut ciorna primului plan de afaceri în Duminica 
Paștelui, 1981, în sufrageria lui Penhoet. Erau foarte avangardiști. 
Încă nu existau pieţe de analizat sau concurenţi să-i copieze. 
Industria biotehnologiei nici nu exista. Erau doar la câteva luni 

distanţă de decizia istorică a Curţii Supreme (care permitea paten- 
tarea hormonilor produși pe cale genetică) ce avea să transforme 
mii de oameni de știință în antreprenori. Din ziua aceea, acești trei 
oameni de ştiinţă — deveniți antreprenori, au transformat o mul- 
time de idei proprii într-un miracol medical şi de afaceri. 

Penhoet a povestit începuturile, într-un interviu pe care mi l-a 
acordat la sediul Chiron din California. „De ce ar lăsa cineva lumea 
academică pentru mediul de afaceri ? În cazul nostru existau două 
motive întemeiate. În primul rând, orizontul ştiinţei se lărgea con- 
siderabil. Pe la sfârșitul anilor '70 devenise clar că sume foarte mari 
de bani puteau fi investite în aplicaţiile practice ale acestei 
tehnologii. Așa că, dacă voiai să rămâi competitiv în știință, era 
important să participi și la faza de creștere. În al doilea rând, care 
avea o oarecare legătură cu primul, noi, ca grup, am vrut să facem 
ceva practic cu această tehnologie. Adică, într-un fel, era ca o 
explozie pe cale să se producă, pentru că această tehnologie se tot 
dezvoltase în lumea științifică şi foarte puţin din ea ajunsese în 
lumea medicamentelor tradiţionale. Pentru noi, tehnologia se 
maturiza, dar oamenii nu o puteau folosi la adevăratul ei potenţial, 
pentru a ajuta în probleme medicale concrete. Așa că nu a fost doar 
voința de a rămâne competitivi în domeniu, ci şi de a ne extinde 
baza competitivă şi a o aplica la ceva cu adevărat semnificativ, din 
punct de vedere practic. Aceasta este dinamica fundamentală care a 
stat la baza fondării Chiron-ului. 

În consecinţă, naivi fiind, ne-am avântat spre necunoscut. Vreau 
să spun că nu poţi face asta decât din naivitate deoarece, dacă ai 
avea ceva experienţă, ai face-o în alt mod. Deci, prin definiţie, 
aproape toţi antreprenorii sunt niște naivi. Bănuiesc că asta este și 
o calitate, şi o slăbiciune. Nu ești destul de experimentat să faci 
lucruri complet noi şi în acelaşi timp e o slăbiciune, pentru că, fără 
îndoială, vei face multe greșeli pe parcurs.“ 

În acest punct, Penhoet a început să descrie ce tip de perfor- 
manţă este necesar pentru a reuși în domeniul biotehnologiei. „Cel 
mai important a fost să înţelegem că asta este asemeni unei curse de 
cai. De fapt, era o cursă între Bill Rutter de la Universitatea Cali- 
fornia din San Francisco, cofondator la Chiron, și Wally Gilbert de 
la Harvard, care era asociat cu Biogen şi Genentech. Ei erau în 
competiţie pentru a face prima clonare a unei gene umane, care s-a 

întâmplat să fie gena insulinei. Este important să înţelegeţi esenţa 
competiţiei dintre cele două grupuri. Vedeţi, pentru a înţelege 
dinamica industriei mai trebuie să înţelegeţi dinamica școlilor aca- 
demice care au fondat această industrie. Eu cred că, probabil, cea 
mai greșită concepţie pe care o are publicul american despre știință 
şi oamenii de știință este că aceasta este o ocupaţie fundamental 
diferită de oricare altele. Diferită, în sensul în care majoritatea 
oamenilor de ştiinţă nu sunt văzuţi ca oameni foarte competitivi. 
Viziunea americană tipică despre oamenii de ştiinţă vine din ben- 
zile desenate din ziarul de sâmbătă dimineaţă, cu tipi nebuni în 
halate albe lucrând în laborator, izolaţi în câte un colțişor, făcând 
lucruri bizare.“ La acest moment al discuţiei, mintea mi-a zburat 
involuntar la liceu, la ora de biologie, unde profesorul diseca vreo 
broască, ceea ce chiar părea o chestie bizară. Multe, desigur, se 
schimbaseră din anii '50. 

Penhoet continuă: „Așa că, Larry, înainte ca toate aceste com- 
panii de biotehnică să apară, antrepriza științifică din jurul 
biologiei şi biochimiei moleculare era deja teribil de competitivă. 
Domeniul era și este populat de o mulţime de oameni foarte 
muncitori, ambiţioşi şi combativi. San Francisco era, probabil, o 
ilustrare perfectă în acest sens. Laboratorul de biochimie de la 
Universitatea California din San Francisco în anii '70 avea oameni 
care lucrau 7 zile pe săptămână, 24 de ore pe zi. Oricând te duceai 
acolo, oamenii lucrau, concurau şi duceau știința spre mai departe. 
Nu era antreprenoriat, în sensul clasic pe care-l gândim în mod 
normal, deoarece rezultatul nu aducea profit — dar comporta- 
mentul exista. Pentru cele mai multe companii de biotehnologie, 
atitudinea celor care erau foarte importanţi pentru antrepriză nu 
s-a schimbat prea mult când au trecut din mediul universitar în 
mediul comercial. Exista și acolo competiţie acerbă, muncă 
susţinută și o puternică voinţă de a reuși, de aceea s-a lucrat în 
continuare în același stil ca și înainte. 

Ceea ce deosebește grupurile din biotehnologie de azi este 
dinamica pe care au stabilit-o înainte de a fonda o companie, 
precum şi ceea ce au stabilit în compania însăși. De exemplu, dintre 
toţi oamenii pe care-i cunosc, Bill Rutter este unul dintre cei mai 
muncitori. Îi place să lucreze 7 zile pe săptămână, 16 ore pe zi — 
întotdeauna i-a plăcut. Stilul său de lucru a molipsit întreaga Uni- 

versitate California din San Francisco, deoarece el este șeful depar- 
tamentului. Foarte mulţi dintre noi, cei din Chiron, am lucrat 
pentru Bill la un moment dat în carieră. Eu mi-am dat doctoratul în 
laboratorul lui. Pablo Valenzuela, al treilea fondator și directorul de 
cercetare de aici, a făcut studii postdoctorale în laboratorul lui Bill. 
Și Pablo e un tip cu o energie fără limite. Poţi să discuţi cu el într-o 
după-amiază despre o nouă linie de cercetare, iar a doua zi dimi- 
neaţa el deja a dat drumul la experimente. Așa că, în multe privinţe 
Chiron este o extensie a laboratorului lui Rutter de la Universitatea 
California din San Francisco. Și este cu adevărat ceea ce se cheamă 
etica muncii și a competitivităţii.“ 

Spre sfârșitul conversaţiei noastre, l-am întrebat pe Penhoet ce 
crede că a contat mai mult în succesul companiei Chiron decât în 
cel al altor mii de companii. Multe dintre ele nu au dat încă un 
rezultat comercial şi au intrat în capitalul de risc cu mâinile până la 
coate. Răspunsurile sale complete pot fi rezumate în ceea ce con- 
sider eu a fi trei puncte majore. 


e Viteza este cel mai competitiv avantaj. Așa cum am precizat în 
Capitolul 3, am presupus că cei de la Chiron au atâta succes 
pentru că sunt mai deştepţi decât rivalii lor. Dar răspunsul 
surprinzător al lui Penhoet a fost că a fi deștept nu este su- 
ficient pentru a reuși în biotehnologie. „Cu toţii suntem 
deştepţi. În industria asta există câţiva oameni care sunt cu 
mult mai deştepţi decât restul, dar sunt al naibii de puţini. 
Realitatea e că, de la început, industria asta a fost o cursă. Cu 
toţii ştiam ce avem de făcut. Trebuia doar să o luăm la fugă și 
să ne ţinem de drum. Valoarea apare doar când scoţi produsul 
pe piaţă. Câștigători în biotehnologie sunt cei care trec primii 
linia de sosire!“ 


e Rămâi în apropierea surselor inovației. Penhoet continuă: „Am 
vrut să păstrăm legătura cu universitatea. Eram siguri că lumea 
academică va continua să creeze noi cunoștințe cu aplicaţii 
practice. Dar, din punct de vedere istoric, a existat dintotdea- 
una o mare schismă între afacere şi academie. Și, în mediul 
nostru, chiar nu aveam nevoie una de cealaltă, deoarece compa- 
niile farmaceutice produceau medicamente mai mult printr-o 
fericită întâmplare decât prin ştiinţă. Au fost cercetate mii de 

substanţe pentru a le găsi pe cele care fac un anumit lucru, şi 
multe medicamente ajungeau și încă ajung în rafturi fără o 
înţelegere mai profundă despre modul în care acţionează. Prin 
urmare, companiile farmaceutice nu prea au avut mare nevoie 
de cunoașterea care se aduna în universităţi. Oricum, în 1981 
am crezut că le putem concilia pe cele două. Aveam o bună 
reputaţie din punct de vedere ştiinţific și, în același timp, 
aveam priceperea care ne permitea să fim consideraţi parteneri 
acceptabili de organizaţiile comerciale.“ 


Munca susținută nu are înlocuitor. Penhoet comentează: „Ceea ce 
deosebeşte antreprenorii de succes din biotehnologie este 
gradul de concentrare a energiilor și cum se aplică ele la atin- 
gerea scopului. Așa că munca susţinută este factorul absolut. 
Ea este cea care face diferenţa între reușită şi eşec. Când mă uit 
la cine a reușit şi cine nu a reușit, în domeniul nostru, nu mai 
am nicio îndoială, de exemplu, că etica muncii la Universitatea 
California din San Francisco a fost factorul semificativ în 
succesul celor de la Genentech şi în succesul nostru. Și cred că 
diferenţa este și mai mare decât pare între oamenii care lu- 
crează extrem de susţinut și cei care depun efort doar într-o 
săptămână normală de lucru. Productivitatea poate creşte cu 
un factor de ordine mai înalt și nu prin extrapolare lineară. 
Adică, cineva care lucrează 60 de ore, probabil că face de două 
ori mai multă treabă decât cel care lucrează 30. Dar poate face 
de patru ori mai multă treabă, pentru că e o problemă de con- 
centrare totală pe ceea ce faci. Pot spune asta cu toată certitu- 
dinea. Avem vaccinul împotriva hepatitei B dintr-un singur 
motiv — am început să lucrăm la el încă din 1981 și nu ne-am 
oprit decât când a fost gata. Vreau să spun că nu a fost un 
accident. Nu a picat din cer într-o după-amiază.“ 


e Câştigă la calitate, cantitate, viteză și cost 


Calitatea, cantitatea, viteza și costul sunt cei patru parametri esen- 


ţiali de care dispune un antreprenor pentru a atinge performanţa. 


Cât de bine pot munci? Cât de mult pot realiza ? Cât de repede pot 


munci? Și cât de eficient? Răspusurile la aceste întrebări vor fi 

Prin urmare, provocarea ta va fi aceea de a te asigura că angajaţii 
tăi sunt mai stăpâni pe aceste criterii decât cei din concurenţă. Cul- 
tivând aceste obiective angajaţilor şi urmărind ca ele să fie însușite 
vei obţine standardele de performanţă de care ai nevoie pentru a 
intra în lotul câştigătorilor. Aceste repere poate nu se ridică la 
statutul unui management modern de resurse umane, dar au marea 
calitate de a te ajuta să învingi concurenţa pe piaţă. 

Pentru a ţi le aminti mai ușor, următorul exemplu se referă la o 
echipă care are realizări formidabile în fiecare dintre cei patru 
parametri de înaltă performanţă. 


1. Calitatea — Care este standardul. Gottlieb Daimler și Karl Benz 
şi-au propus să realizeze în fiecare an cea mai luxoasă maşină 
din lume. O sută de ani mai târziu, compania lor încă lucrează 
la acest lucru. 


2. Cantitatea — Cât de mult realizezi. Ray Kroc a pus bazele unui 
imperiu al hamburgerilor care are 30 000 de locaţii în toată 
lumea și în fiecare zi se vinde suficient pentru a hrăni 50 de 
milioane de oameni. Cât de mult a realizat? Foarte mult! 


3. Viteza — Cât de repede te extinzi. Gândește-te la Larry Hillblom 
şi la extinderea companiei DHL în 120 de ţări, într-un singur 
deceniu, care rămâne în continuare un record. 


4. Costul — Cât de eficient este. Lito Rodriguez din Brazilia 
foloseşte curăţarea cu solvenţi organici, economisind 316 litri 
de apă şi 99,5% din electricitatea necesară spălării unei maşini. 
Asta da eficienţă! 


Lista ar putea continua, dar cred că ai prins esenţialul. Aceste 
realizări nemaipomenite îţi amintesc pur şi simplu de faptul că 
pericolul cel mai mare în atingerea unei performanţe poate consta 
în a-ţi stabili perspective la un nivel redus. De ce să nu aspiri la 
insuflarea abilităţilor deţinute de Daimler și Benz, Ray Kroc, Larry 
Hillblom și Lito Rodriguez viitoarei tale forţe de muncă? Dacă te 
apropii puţin, vei fi de neoprit. Așa că încearcă. Sunt sigur că îţi vor 
plăcea rezultatele. 

e Păstrează ce este de top pentru clienţi și produse 


Antreprenorii își investesc eforturile pentru a realiza produse exce- 
lente pe care să le vândă clienților adevăraţi. Aceasta se numește 
concentrare. În calitate de antreprenor, trebuie să ai această aptitu- 
dine. Este vitală pentru înfiinţarea unei companii. Ca întotdeauna, 
această focalizare trebuie transmisă și angajaţilor. De-a lungul 
timpului, am văzut companii cu debuturi promițătoare care pierd 
această însușire și ratează ocazia de deveni o mare companie. Se 
întâmplă adesea din cauza angajatului care nu împărtășește în 
aceeaşi măsură vederile antreprenorului în privinţa clienţilor şi 
produselor. Începi să vezi că timpul, forța și banii sunt cheltuite pe 
tot felul de activităţi irelevante şi lupte interne. Rezultatul? 
Compania este deturnată de la misiunea ei şi devine un candidat la 
fiasco. Poţi evita această situaţie asigurându-te că, împreună cu 
angajaţii, vă concentrați performanţa pe lucruri care contează, 
precum depunerea tuturor eforturilor de a realiza produse foarte 
bune, pentru clienţi veritabili. 

Urmând această idee, să facem o nouă vizită scurtă unei com- 
panii care poate fi descrisă ca fiind preocupată în cel mai înalt grad 
de clienţi și produse. Vorbim despre compania Walt Disney, ale 
cărei parcuri se găsesc în Anaheim, Orlando, Tokio și în afara 
Parisului. Am trecut în revistă manualul de instruire al companiei 
Disney destinat gazdelor din parcurile tematice. Există capitole se- 
parate care conţin instrucţiuni amănunțite, de la costume şi coafură, 
până la deodorante şi manichiură. Paragraful despre deodorantele 
întrebuințate de artişti este memorabil: „Datorită interacțiunii 
dintre oaspeţi şi angajaţi este necesară folosirea unui antiperspirant 
sau a unui deodorant. Nu este recomandată folosirea parfumurilor 
cu miros greu. Un aftershave ușor sau o colonie sunt acceptabile.“ 
Ghidul The Disney Look destinat felului cum trebuie să arate 
unghiile artistelor tratează subiectul din toate unghiurile posibile: 
„Unghiile trebuie păstrate curate și, dacă se foloseşte lac de unghii, 
acesta trebuie să fie transparent sau în tonuri de bej. Lacurile de 
unghii de culoare roșu-închis, alb, auriu sau argintiu nu aparţin 
stilului Disney. Lungimea unghiilor nu trebuie să depășească 
6,35 milimetri.“ Partea introductivă a ghidului specifică importanţa 
însușirii acestor recomandări indiferent dacă ești taxator de bilete, 

măturător sau interpretezi rolul Căpitanului Hook sau al Fru- 
moasei din Pădurea Adormită. La prima vedere, anumite reguli și 
așteptări din partea angajaţilor pot părea stricte și impracticabile în 
ziua de azi. Nu este ușor să creezi cele mai bune produse din lume 
şi să furnizezi cele mai bune servicii. Atenţia companiei Disney la 
detalii este renumită. Sunt stabilite standarde de performanţă pe 
care angajaţii trebuie să le atingă. Fiecare colțişor din parc trebuie 
să arate perfect. Nu doar străzile şi elementele de atracţie, ci fiecare 
detaliu din recuzita angajaţilor. 

Spre deosebire de gazdele din compania Disney care dau tot ce 
au mai bun pentru clienţi și produse, alţi angajaţi din alte companii, 
nu doar din rândul celor mari, se întrec în conflicte interne. Aceste 
probleme secundare irosesc mult efort şi bani. Desigur, acest gen 
de comportament ia naștere doar dacă tu permiţi acest lucru. Dacă 
angajaţii consideră că un raport prezentat consiliului director le 
suplimentează veniturile, şi nu faptul că vin sâmbăta să se asigure 
că produsul corect a fost livrat clientului, deja te confrunţi atât cu 
o problemă legată de performanţă, cât și cu o lipsă de concentrare 
asupra a ceea ce este important pentru afacerea ta. Dacă vrei cu 
adevărat să-ţi tranformi angajaţii în adevăraţi performeri, trebuie să 
le menţii atenţia concentrată asupra lucrurilor importante ale 
afacerii, mai ales cele legate de clienţi și produse. Nu există o cale 
mai bună de a realiza acest imperativ decât dacă rămâi tu însuţi 
motivat. Lată-ne astfel ajunși la ultima metodă: exemplul personal. 


e Condu prin puterea exemplului! Nu face niciodată compromisuri! 


Dacă a conduce prin exemplul personal este un mod de a încuraja 
angajamentul antreprenorial, același mesaj se aplică și aici — la cel 
mai de jos nivel. În calitate de creator al companiei, trebuie să 
stabilești personal standardele de performanţă pentru angajaţii tăi. 
Nu ai cum să eviţi asta. E în natura poziţiei pe care o deţii. Dar asta 
nu înseamnă doar că trebuie să fii sau chiar ar trebui să fii cel mai 
bun din compania ta. Înseamnă să fii mereu pregătit, dispus și ca- 
pabil să îți sufleci mânecile, cot la cot cu angajaţii tăi. 

Cel mai bun exemplu în acest sens pe care l-am văzut vreodată 
este cel al vechiului meu prieten, Po Chung, primul antrepre- 
nor/partener care s-a alăturat celor trei studenţi la drept — Dalsey, 

Hillbloom şi Lynn — fondând DHL-ul. Po a făcut-o într-un mediu 
de afaceri aflat într-o rapidă schimbare, unde se muncea foarte 
mult — Hong Kong — înţesat de antreprenoriat energetic. Po a 
fondat DHL Hong Kong în 1972. La început, nimeni nu auzise de 
DHL. Nu exista un manual pe care să îl poţi parcurge sau vreun 
training la care să mergi pentru a învăţa cum se conduce prima 
afacere de curierat din lume. El a învăţat asta făcând totul de unul 
singur. Programul său în cinci pași ne oferă o reţetă puternică, 
personală pentru crearea și meţinerea celor mai înalte standarde de 
performanţă: 


Pasul 1. Simte personal nevoia de produs. 
Pasul 2. Livrează personal produsul clienţilor. 


Pasul 3. Nu te îndepărta de principiile de bază și nu te abate de 
la drumul tău, încurcându-te în hăţișul teoriilor de ma- 
nagement. 


Pasul 4. Demonstrează personal că crezi în misiunea companiei 
şi te dedici acesteia. 


Pasul 5. Deleagă în permanenţă angajaţilor tăi primii patru pași. 


ANGAJAMENT ABSOLUT — PERFORMANȚĂ DE TOP 
INTR-O LUME NESIGURA 


Oamenii sunt uimiţi când le spun că unii dintre muncitorii din 
uzina Lincoln câștigă chiar și 100 000 de dolari pe an. 


— Fred Mackenbach, președinte pensionat Lincoln Electric 


Vorbeşti despre grad ridicat de implicare şi de performanţă! Câte 
companii cunoşti care își ţin porţile încuiate înainte de schimbul de 
dimineaţă, pentru a-i împiedica pe muncitori să vină mai devreme 
la serviciu? Bine ai venit la Lincoln Electric, o companie veche în 
economie, producătoare de utilaj industrial, din centura de pro- 
ducţie a Americii. Este cel mai mare producător din lume de 
echipamente de sudură, având la bază, ca principiu de conducere, 
înțelepciunea tradiţională. Când am văzut povestea companiei 
pentru prima dată la documentarul 60 de minute difuzat pe CBS, 
nu îmi venea să cred. De aceea am verificat personal cu președintele 

Fred Mackenbach în Cleveland, Ohio — punctul zero al centurii de 
producție. Pe lângă porţile încuiate care să împiedice accesul 
muncitorilor, Lincoln Electric avea și alte idei de recompensare a 
angajaţilor. Mackenbach afirma: „Compania este plătită numai 
dacă produce echipamente bune de sudură, prin urmare nu văd 
niciun motiv pentru care angajaţii să fie plătiţi pentru altceva în 
afară de producerea acelor echipamente de sudură.“ Și nu sunt. 
Nimeni nu primește prime de concediu, concediu medical, pauză 
de masă, pauză de cafea sau de mers la toaletă pentru calitatea slabă 
a produselor pe care nimeni nu le va cumpăra. 

Apoi, cu o licărire în priviri, Mackenbach a lăsat să scape faptul 
că angajaţii par să nu fie deranjaţi de acest aspect, din moment ce 
câștigă între 60 000 de dolari și chiar peste 100 000 de dolari pe an, 
fiind astfel cei mai bine plătiţi muncitori din lume. Mackenbach a 
afirmat că întreaga companie a fost construită după următorul 
principiu: „Lincoln poate da cele mai mari salarii din lume munci- 
torilor săi, deoarece aceștia, asemeni antreprenorilor, știu că, dacă 
vor fabrica echipamente de sudură foarte bune, vor primi salarii mai 
mari. Şi, pe lângă asta, tot asemeni antreprenorilor, aceștia sunt 
conştienţi că nu vor fi plătiţi pentru întârzieri sau rebuturi, deci vor 
încerca să își administreze singuri activitatea, ceea ce înseamnă că nu 
va fi nevoie de 500 de supervizori care să îi verifice. În orice caz, cu 
toţii muncesc mult şi există un profit uriaș de împărțit obţinut de pe 
urma echipamentului de sudură.“ Este o viziune modernă a seco- 
lului al XIX-lea — plata la bucată; cu două diferenţe majore, totuși. 
În primul rând, toate economiile se întorc la muncitori sub formă de 
bonusuri de profit. Într-un an bun, suma ajunge în medie la 20 000 de 
dolari de muncitor, o cifră nemaiîntâlnită în fabricile din America. În 
al doilea rând, compania garantează loc permanent de muncă lucră- 
torilor; nu a existat nicio concediere de la înfiinţarea companiei, în 
1985. De-a lungul timpului, au existat situaţii în care toți angajaţii 
Lincoln au fost rugaţi să îşi reducă temporar programul de lucru cu 
25%, dar fiecare a fost de acord cu faptul că era mai bine aşa decât să 
se recurgă la obișnuita practică a concedierilor sau a încheierii de 
comun acord a contractului de muncă. 

Se întâmplă şi alte lucruri ciudate când apar performanţa și im- 
plicarea totală. Mackenbach argumentează: „Organizațiile mari 
încearcă de obicei să minimalizeze riscurile, nu să le elimine. Suntem 

norocoși pentru că la Lincoln sistemul nostru axat pe recompensă 
financiară ne obligă să ne asumăm riscuri în permanenţă. Ne asu- 
măm un risc de fiecare dată când angajăm pe cineva. Căutăm o etică 
puternică a muncii și o dorinţă arzătoare de a munci. Dovada acestei 
dorinţe este cel mai bun indiciu al succesului în cultura Lincoln. 
Dacă ne înșelăm în privinţa noului angajat, performanţa sub stan- 
dard a persoanei respective va afecta negativ productivitatea tuturor 
colegilor din departament. Din moment ce avem un număr exact de 
angajaţi, ceilalți vor trebui să recupereze (să strângă cureaua). Prin 
urmare, la Lincoln, considerăm fiecare nouă angajare drept o de- 
cizie riscantă de afaceri. 

Ne asumăm de asemenea multe riscuri încurajându-ne angajaţii 
să se autoadministreze. Aceasta înseamnă că suntem dispuși să re- 
nunţăm la un grad ridicat de control, în schimbul cantităţii enorme 
de energie și iniţiativă pe care angajaţii motivaţi îl aduc companiei 
noastre. Desigur, beneficiul cel mai mare în a avea 6 400 de angajaţi 
care se conduc singuri este acela că nu este nevoie să angajăm alţi 
oameni pentru a-i superviza. Clienţilor noştri nu le pasă câți bani 
şi timp cheltuim noi pentru a ne administra, la nivel intern (micro) 
forța de muncă. Însă costurile non-productive de supervizare ar 
putea avea un impact devastator asupra preţului produsului și 
aceasta cred că îi preocupă într-adevăr pe clienți. 

Și desigur, politica noastră oficială de a garanta loc permanent 
de muncă implică un risc surprinzător. Este un risc pe care nu am 
încetat să ni-l asumăm, în fiecare clipă, trecând prin perioade de 
recesiune și de criză în industria noastră. Dar credem că merită 
efortul. Un exemplu ar putea fi rezultatele excelente obţinute de 
către angajaţii noștri vara trecută, când s-a înregistrat o creștere 
extraordinară a cererii de produse, ceea ce ne-a obligat să creștem 
excesiv producţia. Angajaţii Lincoln au renunţat voluntar la 614 
săptămâni de vacanţă pentru a face faţă provocării. Eforturile lor au 
depășit orice record în producţie și vânzări. Și, trebuie să vă spun, 
etalonul era deja ridicat.“ 

Conform bilanţurilor financiare recente ale companiei, abor- 
darea antreprenorială Lincoln Electric este în perfectă stare de 
funcţionare. În clasamentul de anul acesta publicat de către revista 
Fortune 1 000, Lincoln Electric se află din nou în fruntea ierarhiei în 
sectorul industrial respectiv. Compania este inclusă în categoria 


203 
Comportamentul — sursă de inspiraţie 


„Utilaje industriale şi agricole“, activând de foarte mulți ani pe 
piaţă. Între aceste industrii de bază, giganţi precum Caterpillar, 
Detroit Diesel şi Timkin sunt nume bine cunoscute, însă producăto- 
rul de echipament de sudură din Ohio este în fruntea clasamentului 
când vine vorba de rezultate financiare. Cu venituri cifrate la 
1,2 miliarde de dolari, Lincoln Electric se situează pe locul 36 din 
cele 37 de companii din top, ca mărime. Dar există şi reversul în ceea 
ce priveşte gradul ridicat de implicare: în privinţa veniturilor, 
Lincoln Electric se află pe locul doi ca grad de profitabilitate şi pe 
trei ca profit total obţinut de investitori! 

Aşa cum a concluzionat Mackenbach: „Lumea se miră când 
spun că unii din muncitorii care lucrează la Lincoln Electric pot 
câștiga peste 100 000 de dolari pe an. Ei bine, nu e atât de com- 
plicat. În primul rând, trebuie să îi faci pe oameni să se implice în 
ceea ce fac, iar conducerea trebuie mai întâi să le facă o promisiune 
acestora. În al doilea rând, când angajaţii sunt trataţi ca antrepre- 
nori, se comportă ca atare. Angajaţii Lincoln Electric vor face tot 
ce le stă în putinţă să crească producţia de echipamente de sudură. 
E pur şi simplu uimitor!“ Apoi a chicotit: „De aceea trebuie 
uneori să încuiem porțile.“ 

L-am sunat recent pe Don Hastings, fostul director general de 
la Lincoln Electric, pentru a-i mulţumi pentru că mi-a trimis o 
copie a minutei interviului pe care l-a acordat emisiunii 60 de 
minute. Este un tip tare de treabă și mi-a spus că măcar atât a putut 
face — să îmi trimită caseta cu interviul — având în vedere interesul 
meu pentru Lincoln Electric. În timpul conversaţiei, l-am întrebat 
dacă are câteva cuvinte înțelepte pe care mi le poate împărtăși, 
despre cum reușește să aibă angajaţi extrem de implicaţi, cu rezul- 
tate excelente, pe fondul scandalurilor corporatiste care circulă. 
Răspunsul său a fost următorul: „E chiar simplu. Majoritatea com- 
paniilor vorbesc despre oameni drept cel mai de preţ avut al lor. 
Întotdeauna afirmă asta; e ceea ce regăsim și în misiunea compa- 
niei. Dar nu prea îşi respectă cuvântul. Spun că oamenii sunt cei 
mai importanţi, apoi chiar de a doua zi concediază o mie de an- 
gajaţi. La Lincoln, clienţii și angajaţii primează întotdeauna în faţa 
acţionarilor. Desigur, făcând acest lucru am reușit să asigurăm 
bunăstarea pe termen lung a acţionarilor noștri. În prezent, Lincoln 
are peste o sută de ani de tradiţie în poziţionarea clienţilor și a 

angajaţilor înaintea acţionarilor. Este un crez atât de bine înrădă- 
cinat, încât nu cred că se va schimba vreodată. Deci, cam acesta ar 
fi mesajul, Larry, şi e destul de simplu.“ 

Dacă este atât de simplu să induci un grad ridicat de implicare şi 
de performanţă în cadrul forţei de muncă, de ce nu fac mai multe 
companii acest lucru ? Oare din cauză că e nevoie de directori care 
să conducă prin forţa exemplului propriu — iar majoritatea nu sunt 
dispuşi să o facă? O dovadă incontestabilă în acest sens este salariul 
unui director general al companiei, care câștigă de 5 sau 6 ori mai 
mult decât salariul mediu al unui angajat, spre deosebire de direc- 
torii companiilor enumerate în top Fortune 500, care câştigă până 
la 531 de salarii! Ca proaspăt antreprenor, nu îţi poţi permite să nu 
conduci prin exemplul propriu. Cea mai bună parte a poveștii 
despre Lincoln este că poţi face și singur aceleaşi lucruri când îţi 
pui afacerea pe roate, încă din prima zi! Nu există nimic care să te 
oprească să o faci. Și, pentru a avea un avantaj competitiv, am 
inclus mai jos o listă care prezintă punctele-cheie ale abordării 
extraordinare Lincoln Electric, în scopul inducerii unui grad ridi- 
cat de implicare și de performanță. 


e Clienţii şi angajaţii primează întotdeauna în faţa acţionarilor. 

e Lincoln are cea mai bine plătită forţă de muncă din lume, ceea 
ce s-a dovedit a fi excelent pentru profilul general. 

e Ca şi în cazul antreprenorilor, cu cât producţia crește, cu atât 
cresc și veniturile. 

e Ca şi în cazul antreprenorilor, angajaţii nu sunt plătiți pentru 
timpii morţi (vacanțe, concedii, concedii medicale, pauze de 
cafea ş.a.m.d.). 

e Angajaţii se autoadministrează, prin urmare compania nu are 
nevoie de supervizori. Economiile rezultate permit companiei 
Lincoln să dea muncitorilor cele mai bune salarii din lume. 

e Lincoln asigură angajare permanentă. Au existat reduceri 
temporare în programul de lucru — 25% — însă nu s-au făcut 
niciodată concedieri. 

e Directorii generali ai companiei câștigă de 5 sau 6 ori mai mult 
decât salariul mediu al unui angajat, spre deosebire de direc- 
torii companiilor enumerate în top Fortune 500, care câștigă 
până la 531 de salarii. 

CUM SĂ ÎI INSPIRI PE CEILALŢI 


Geniul companiei de automobile Honda rezidă în muncitorul 
de rând. 

— Soichiro Honda, 

fondator Compania de automobile Honda 


Cei mai mulți dintre noi ştim cum să ne găsim surse de inspiraţie. 
Dar suntem oare capabili să îi inspirăm și pe alţii ? Antreprenorul de 
succes, ca și managerul de succes, trebuie să poată face acest lucru. 
Dar e mult mai uşor de spus decât de făcut. Atât antreprenorii, cât 
şi managerii profesioniști au o reputaţie nu tocmai bună în ceea ce 
priveşte insuflarea angajamentului și performanţei angajaţilor. 
Vestea cea bună este că, antreprenor fiind, vei avea un avantaj 
real în acest domeniu faţă de cei mai mulți competitori. Pentru 
managerii de companii, poate fi aproape imposibil să își inspire 
angajaţii. Pe lângă mediul Dilbertesc stupefiant în care trebuie să 
lucreze, salariile exagerate ale directorilor și disponibilizările care 
nu par să se mai termine, mai există și o armata întreagă de pro- 
fesioniști în domeniul resurselor umane, din cadrul și din afara 
companiei, care le dau managerilor sfaturi extrem de proaste. În 
cadrul companiei, oamenii de la resurse umane au uzurpat o mare 
parte din relaţia directă a managerului cu propriii angajaţi, de multe 
ori lăsându-i mai puţină responsabilitate și chiar și mai puţină 
autoritate pentru a motiva implicarea și performanţa salariaţilor. Și, 
deşi este un domeniu aflat într-o ușoară schimbare, aceasta este încă 
funcţia de personal care atrage oamenii cu minţile cele mai 
„antiafaceri“ din toate sectoarele de afaceri. Nu uita, departamentul 
resurse umane este încă locul din companie în care o diplomă în 
psihologie este considerată mai importantă decât o experienţa de 
30 de ani în cadrul companiei. În afara companiei, nu există un alt 
domeniu de consultanţă managerială sau de formare profesională 
care să fie mai plin de șarlatani, incompetenţi sau chiar nebuni decât 
cel al motivării angajaţilor. Absurditatea acestui domeniu ar fi de 
ajuns pentru încă o carte, dar sunt sigur că ai sesizat deja esenţialul. 
În orice caz, aceasta nu este problema ta — cel puţin nu pentru 
următorii 10 ani, când îţi vei permite să ai propriul departament 
minunat de resurse umane. Singura problemă potenţială este că, așa 

cum există atleți extraordinari care sunt antrenori foarte slabi, s-ar 
putea să ai probleme în a împărtăși angajaţilor propria inspiraţie 
antreprenorială. Motivul este clar: chiar şi marii antreprenori nu 
sunt întotdeauna conştienţi de ceea ce fac de fapt şi modul special 
în care fac asta. Ei nu analizează acest lucru, nu se gândesc prea 
mult la el. În consecinţă, au dificultăţi în a-i învăţa sau a le insufla 
angajaţilor abilitatea lor naturală de spirit întreprinzător. 

Dar nu te îngrijora. Acum citeşti cartea potrivită care să te ajute 
să treci peste acest mic obstacol. Cea mai bună metodă — poate 
singura metodă — de a-i inspira pe ceilalți este să îi determini să se 
inspire singuri. Unul dintre geniile din acest domeniu era legen- 
darul antreprenor japonez, Soichiro Honda. Povestea lui îţi oferă 
prima lecţie despre cum să îţi inspiri propriii viitori angajaţi. 

Honda a fost cel mai interesant antreprenor japonez al secolu- 
lui XX. Moartea lui, în 1991, a cauzat cea mai mare efuziune de 
durere şi respect din partea angajaţilor acordată vreodată unui lider 
japonez de corporație. În mod interesant, Honda nu facea parte 
din lumea industrială japoneză. Era fiul unui fierar și și-a început 
cariera la 16 ani, ca mecanic. A trecut apoi la cursele de mașini, dar, 
după un accident care i-a fost aproape fatal, s-a hotărât să încerce 
să producă scutere, și mai apoi mașini. Având doar școala primară, 
aparţinea clasei muncitorilor de rând. 

Honda ştia să folosească de minune atât recompensele, cât şi 
pedepsele, şi nu ezita niciodată să le utilizeze. El a înţeles că, pentru 
a-i inspira pe ceilalți, totul se rezuma la răspunsul la întrebarea: mie 
ce-mi iese din treaba asta? Răspunsul lui Honda a fost recom- 
pensarea muncitorilor performanţi, promovarea pe drept (rudele 
lui Honda nu aveau dreptul să lucreze în cadrul companiei), şi 
folosirea capitalului în scopuri nobile (a construit fabrici pentru 
muncitorii cu dizabilităţi). Dar ştia și cum să pedepsească. Aștepta 
performanţe de top atât de la inginerii de la Honda, cât şi de la 
motoarele pe care le construiau. Când acest lucru nu se întâmpla, 
se enerva foarte tare. Într-un acces de furie, putea distruge un 
inginer sau o echipă de producţie care nu avea performanţele scon- 
tate. Totuși, în dimineaţa următoare, era înapoi la lucru, muncind 
cot la cot cu echipa până se rezolva problema. 

„Tinerii il idolatrizau“, își aminteşte Tetsuo Chino. Cei doi au 
crescut împreună, în industria automobilistică, şi se cunoşteau bine. 

Chino a fost președintele Honda SUA încă de la fondare, în 
Marysville, Ohio, la sfârșitul anilor '70, şi de-a lungul decadei 
presărate de recorduri doborâte, care a însemnat anii '80. A fost 
primul care a construit mașini japoneze cu muncitori americani. Şi 
a fost cel care a dus Honda Acord pe primul loc în topul 
vânzărilor de mașini din Statele Unite. M-am întâlnit cu Chino la 
sediul Honda de la Tokyo. Intrase de curând în perioada de 
semipensionare, o etapă cunoscută la Honda drept muncă ușoară. 
A acceptat cu entuziasm să îmi spună adevărata poveste a geniului 
lui Soichiro Honda. 

„Compania Honda este probabil recunoscută în primul rând 
pentru atenţia faţă de clienţi. De asemenea, are reputaţia de a fi com- 
pania de automobile condusă de adevăraţi iubitori de automobile. 
Cred, însă, că povestea nespusă a lui Honda vorbeşte despre felul în 
care fondatorul şi-a inspirat angajaţii — chiar şi acei muncitori 
americani despre care toată lumea spunea că nu mai pot construi o 
mașină competitivă. Toata lumea, în afară de domnul Honda.“ 

Ce fel de persoană era? „Pe de o parte, Soichiro Honda era 
foarte dur. Era un autodidact şi nu îi plăcea sa fie ghidat de nimeni. 
Ştii despre MITI (puternicul Minister al Comerţului Internaţional 
şi Industriei), care este plin de birocraţi japonezi? Când domnul 
Honda a încercat să intre în industria automobilelor, fiind fabricant 
de scutere, MITI a spus nu. I-au spus: « Japonia are destui fabricanți 
de maşini. Tu continuă să faci scutere. » Așa că Soichiro Honda a 
luptat împotriva guvernului. Le-a spus: « MITI nu este acţionarul 
nostru. Nu ne poate hotărî destinul. Eu vreau să construiesc 
automobile și cu siguranţă că nu puteţi lua această decizie în locul 
meu.» A fost o luptă celebră la Tokio. Așa că Honda a intrat în 
industria automobilistică în ciuda MITI. Acest lucru nu se mai 
întâmplase în Japonia. Soichiro Honda era un japonez unic, iar 
angajaţii îl admirau pentru asta. 

Pe de o parte, era foarte uman. Spunea întotdeauna că tehnologia 
este un mijloc prin care poţi face oamenii fericiţi. Compania pe care 
a fondat-o era orientată către oameni. Și chiar dacă el era fondatorul, 
nu şi-a lăsat moştenitorii să lucreze în companie şi nici pe directori 
nu i-a lăsat să-și aducă moștenitorii să lucreze în cadrul companiei. 
Acest lucru a fost foarte apreciat de către angajaţi, chiar dacă era 
foarte neobișnuit pentru companiile japoneze celebre. Honda se 

interesa şi de membrii comunităţii, cum ar fi persoanele cu 
dizabilităţi. Știţi că a construit două fabrici în Japonia în care să 
lucreze doar persoane cu dizabilităţi ? Era foarte apropiat de oameni. 
Puteai vorbi cu el. Era un fel de actor, chiar. Punea muzică și distra 
lumea. Când te întâlneai cu el, făcea în așa fel încât timpul petrecut 
cu el să curgă cât mai plăcut. Încerca să îi facă pe toţi fericiţi. Atunci 
când a primit un loc în Muzeul American al Automobilelor, toţi 
dealerii de Honda din Statele Unite au venit. I-au spus că îi apreciază 
eforturile şi produsele. Dar domnul Honda a spus: « Nu e meritul 
meu, ci al vostru, al dealerilor. » Apoi a dispărut de la masa princi- 
pală. A cerut o uniformă de chelner. S-a îmbrăcat în ea, şi a reapărut 
la petrecere. A turnat vin fiecărui dealer. I-a spus fiecăruia: « Mulţu- 
mesc, mulţumesc. Datorită vouă sunt inclus în acest muzeu. » Ştiu că 
niciun preşedinte japonez de companie nu s-ar fi comportat astfel. Și 
mă îndoiesc că vreun președinte american de companie din Detroit ar 
face-o. Dar aşa era Soichiro Honda. 

Domnul Honda considera cu adevărat că geniul companiei rezidă 
în muncitori. Şi aceştia știau că avea încredere în ei. Întotdeauna îi 
plăceau cel mai mult atelierele și fabricile. Mergea de multe ori acolo 
şi discuta diverse probleme cu muncitorii, cu tehnicienii și cu 
inginerii. Discuta lucrurile în detaliu. Făcea comentarii și asculta 
ideile celorlalţi. Îi inspira foarte mult pe angajaţi în ceea ce privește 
produsul. Desigur, când era tânăr, a participat la cursele de mașini. 
A avut un accident foarte grav şi nu a mai concurat, dar a vrut 
întotdeauna să fabrice mașini de curse. Acesta este un lucru extrem 
de important pentru Honda. Nu se face doar din raţiuni de promo- 
vare a companiei. Îi ajută pe ingineri să dezvolte idei și tehnologii 
noi. Lucrul la motoarele pentru mașini de curse este o treabă extrem 
de serioasă și ajută la accelerarea procesului de învăţare. Honda 
spunea întotdeauna: « Lucrul contra cronometru este cel mai impor- 
tant factor pentru a deveni numărul unu.» Această viziune referi- 
toare la maşinile de mare performanţă a fost un mijloc de inspiraţie 
pentru ingineri și chiar pentru muncitorii din liniile de producţie. Se 
poate păstra un spirit competitiv în industria automobilelor prin 
curse. Oamenii de la Honda din Japonia, din Statele Unite, de pre- 
tutindeni, sunt foarte mândri de participarea noastră la campionatele 
de Formula 1. Vezi tu, domnul Honda considera că tehnologia este 
inepuizabilă. Se poate îmbunătăţi permanent. De exemplu, acesta 

este motivul pentru care am produs caroserii făcute doar din alumi- 
niu și acum testăm motorul care consumă 2,36 | de benzină la 160 km. 
Acesta este şi motivul pentru care Honda a fost prima companie care 
a respectat standardele americane foarte stricte în domeniul emisiilor 
de gaze. Există nenumărate dificultăţi în a realiza aceste lucruri, dar 
inginerii noștri sunt încurajați în permanenţă să depășească limitele. 
Angajaţii din industria automobilistică sunt motivaţi să facă maşini 
pe care nu le mai poate face nimeni altcineva! 

Trebuie să îţi mai spun, desigur, că era o persoană foarte hotă- 
râtă. Dacă faceai o greşeală în domeniu, se enerva foarte tare. Furia 
lui nu era doar emoţională. O folosea ca pe un fel de exemplu de 
învăţare. Voia ca noi toţi să învăţăm să fim mai buni. A doua zi, îi 
trecea supărarea şi revenea să ne întrebe cum putem rezolva situaţia. 
Întotdeauna făcea acest lucru. Era foarte agresiv în ceea ce privește 
domeniul în care lucram, dar încerca mereu să ne ajute. Făcea acest 
lucru în special cu persoanele tinere. Aceştia știau că el este extrem 
de serios, dar şi că vrea să îi ajute. Așa cum am mai spus, era un 
japonez unic.“ 

Poţi să spui cum dorești, dar Soichiro Honda a înţeles foarte clar 
puterea consecinţelor pozitive și negative. Folosind propriul sistem 
de recompense și sancțiuni, el i-a inspirat pe angajaţii Honda să 
atingă niveluri extraordinare de angajament și performanţă: un 
angajament extraordinar faţă de misiunea companiei și performanţe 
extraordinare în a construi cele mai bune și cele mai rapide mașini 
din lume. Acesta este tocmai lucrul pe care trebuie să îl poată face 
orice lider antreprenorial, fie într-o uzină din Tokio, Japonia, sau 
într-una din Marysville, Ohio. 


PUTEREA EXTRAORDINARĂ A CONSECINTELOR 


Oamenii noștri nu așteaptă să fie răsplătiți degeaba ... ei vor atât 
de mult să câștige, încât chiar fac totul pentru a avea succes! 


— Sam Walton, fondator Magazinele Wal-Mart 


Chiar și un lider antreprenorial charismatic așa cum este Sam 
Walton, care se ducea la fiecare dintre magazine sale în camioneta 
lui Chevrolet veche și își conducea trupele în cântecul de luptă 

Wal-Mart, a descoperit faptul că promovarea senzaţională nu e de 
ajuns pentru inspirarea angajaţilor. Walton a avut mai mult de 
câştigat din promovarea senzaţională decât alţii, probabil şi pentru 
că se pricepea atât de bine la acest lucru. Dar chiar și Wal-Mart, 
compania cu ascensiunea cea mai rapidă și, la ora actuală, cea mai 
mare companie din istorie, foloseşte politici bine puse la punct 
pentru a răspunde la întrebarea: mie ce-mi iese din treaba asta? Cel 
mai ambițios efort este un program de acţionariat pentru cei 
1 383 000 de angajaţi. Programul este sprijinit prin includerea, 
printre ţintele anuale ale fiecarui manager, a participării active a 
angajaţilor la programul de acţionariat. Desigur, combinaţia dintre 
un lider carismatic — așa cum sunt Perot, Lever, Johnson, Honda 
sau Sam Walton — și politici solide care insuflă angajaților spiritul 
de întreprindere este una greu de depășit. 

Implementarea propriei versiuni a acestei combinaţii este exact 
ceea ce poţi și ar trebui să faci pentru noua ta afacere. Ceea ce ne 
aduce faţă în faţă cu dilema instruirii unor angajaţi mai inspirați. 
Din experienţa noastră, singurul mod în care se poate face acest 
lucru este găsirea manierei în care să insufli consecinţe de tip antre- 
prenorial în companie. 


Performanţă antreprenorială 


Consecințe 
pozitive/negative 


Post/Afacere > Antreprenor > Performanță 


Nu e un secret răspunsul la întrebarea de ce oamenii fac 
lucrurile pe care le fac în viaţă — și se comportă la muncă în modul 
în care o fac. Regula de aur a comportamentului uman este aceea că 

oamenii acționează în interes propriu. Ei fac acele lucruri despre 
care ştiu că vor avea consecinţe personale pozitive. Totodată, evită 
să facă lucruri despre care simt că ar avea consecinţe negative. 
Aceasta lege de bază a comportamentului uman depinde de acura- 
teţea, puterea și oportunitatea consecinţelor pozitive şi negative. 
Cu cât consecinţele se integrează mai bine acestei reguli, cu atât 
comportamentul unei persoane și performanţele sale vor fi mai 
inspirate. Acesta este, de fapt, modelul clasic de performanţă antre- 
prenorială, care este bazat pe puterea consecinţelor. 

În cazul în care căutaţi diferenţa numărul unu dintre antrepre- 
nori și birocraţi, iat-o. Antreprenorii simt consecinţele performan- 
ţei lor în fiecare vineri, când numără banii din casă. Dacă e plină, 
sunt în al nouălea cer. Dacă e goală, copiii lor nu mănâncă. Acestea 
sunt consecinţe exacte, oportune şi puternice care ar afecta com- 
portamentul oricui. Într-un mediu antreprenorial adevărat, nu ai 
loc unde să te ascunzi. Nu există perioade de probă de 6 luni. Nu 
există a doua șansă, ca să încerci din nou anul viitor. Şi de cele mai 
multe ori, tot ce ai este pus la bătaie. 

Pe de altă parte, birocraţii simt rareori consecinţele, fie ele 
pozitive sau negative. Am învăţat cum funcţionează acest lucru la 
primul meu loc de muncă, acum mulți ani, la compania American 
Express, la New York. Salariul meu era de 1 250 de dolari pe lună, 
sumă care mi se părea regească la vremea respectivă şi, pe deasupra, 
eram foarte încântat că lucrez în New York. American Express era, 
şi este încă, o companie decentă, dar m-au învăţat o lecţie extrem 
de importantă (și frustrantă) despre consecinţe sau despre lipsa lor. 
Iată ce am descoperit în primele 6 luni de lucru pentru o companie 
din topul Fortune 500. Dacă am muncit din greu timp de o lună și 
am adus câţiva clienţi noi, mari, o performanţă nemaipomenită, la 
sfârșitul lunii am primit un salariu de exact 1 250 de dolari. Luna 
următoare, dacă am luat lucrurile un pic mai ușor, dacă nu am făcut 
nimic special, am avut o lună obișnuită, încă o dată, la sfârșitul lunii 
am primit un salariu de exact 1 250 de dolari. Iar în fine, în a treia 
lună, dacă am hotărât să nu fac absolut nimic şi am venit pur și 
simplu la lucru şi am reușit să nu adorm la şedinţe, la sfârşitul lunii, 
am primit — aţi ghicit — un salariu de exact 1 250 de dolari. Mesajul 
era cât se poate de clar. Compania aproape că le striga angajaţilor: 
„Chiar nu contează ce faceţi!“ Dacă ţi se pare un exemplu cam tras 

de păr, foarte bine. Sper că asta înseamnă că nu vei tolera un aseme- 
nea sistem nebunesc în propria ta companie. 

Opțiunile tale sunt clare. Poți să îţi conduci angajaţii din com- 
pania ta proaspăt înființată așa cum o fac companiile din topul 
Fortune 500 sau poţi să îi conduci în mod antreprenorial. În mod 
cert, noi îţi recomandăm a doua variantă. Şi te rog să nu crezi că 
aceasta este o problemă de care să te ocupi atunci când compania ta 
va creşte. Dacă nu pui accentul pe inspirarea angajaţilor încă din 
prima zi, s-ar putea să te trezești că ai o misiune antreprenorială pe 
care nu o urmează nimeni. Acesta e un semn foarte bun că este prea 
târziu; că treci cu viteză sporită prin ciclul vieţii şi că te afli pe 
panta descendentă a curbei manageriale. În acel moment, toţi 
consultanţii și guru din domeniul resurselor umane îţi vor spune că 
ai nevoie de un departament de personal super pus la punct, care să 
îşi dea seama cum să îţi remotiveze angajaţii. După aceea, vei 
ajunge în groapa fără fund a profesioniştilor din domeniul resur- 
selor umane care îţi stau la dispoziţie, iar de acolo, lucrurile vor 
merge din ce în ce mai rău. Puterea consecinţelor se va pierde în 
tumultul problemelor de personal. 

Nu permite companiei tale să treacă prin asemenea experienţă! 
Există lucruri pe care le poţi face pentru a fi sigur că ai angajaţi 
inspirați, întreprinzători încă din prima zi. Nu trebuie decât să te 
asiguri că ai un sistem de consecinţe în stil antreprenorial în vigoare 
încă din ziua primei angajări. Din fericire, există cel puţin trei 
metode dovedite prin care să impui aceste consecinţe în compania 
ta. Poţi să creezi departamente mai mici, noi, pe care angajaţii cei 
mai buni să le conducă pe post de antreprenor. Sau poţi crea la 
nivelul companiei un sistem de performanţă antreprenorială, în 
interiorul căruia fiecare angajat își va face treaba într-un mod mai 
antreprenorial. 


e Angajaţii ca proprietari 


În ultimii ani, multe companii au intrat în posesia angajaţilor, de 
multe ori cu rezultate incredibile. Avem în fiecare an exemple de 
companii care au fost cumpărate de angajaţi şi în felul acesta au fost 
salvate în mod miraculos de la faliment. Ei fac acest lucru cu 
aceleași produse, aceiași clienţi şi aceiași oameni. Cum este posibil 
acest lucru? Nu pentru că angajaţii devin mai inteligenţi sau mai 

abili. Doar pentru că aceștia au, pentru prima dată, interese perso- 
nale în ceea ce priveşte succesul sau insuccesul companiei lor. 

Exista și o formă mai veche, mai comună, de antreprenoriat cu 
angajaţii — parteneriatul. Nu există dubii că forma de organizare ca 
parteneriat a dus întotdeauna la niveluri incredibile de angajament 
şi performanţă. În ciuda a ceea ce se crede despre avocaţi, auditori 
şi consultanţi, trebuie să admitem faptul că asociaţii principali, aso- 
ciaţii secundari și aspiranţii la titlul de asociat lucrează în cercuri în 
jurul propriilor clienți care sunt, de obicei, mari corporaţii publice. 

De mulţi ani se folosesc forme mai puţin radicale de proprietate 
a angajaţilor. Acestea includ toate programele de acţionariat pentru 
angajaţi. Chiar şi aceste eforturi, prin care angajaţii pot deţine un 
număr mic de acţiuni, au un impact pozitiv asupra rezultatelor. 
Toate studiile efectuate în Statele Unite arată în mod clar faptul că 
firmele la care angajaţii deţin acţiuni îşi depășesc concurenţii care nu 
şi-au implicat angajaţii. Exemplul companiei Wal-Mart este foarte 
bun. Ei cred atât de mult în deținerea de acţiuni de către angajaţi, 
încât au inclus nivelul de participaţiuni deţinute de angajaţi în 
planul de performanţă și bonificaţii anuale ale fiecărui manager. 

Fie că e vorba de Wal-Mart în Statele Unite sau Unilever în 
Europa sau fostele industrii de stat din China, deţinute acum de 
angajaţi, rezultatul este acelaşi. Orice formă de posesiune exercitată 
de către angajaţi trebuie să aibă efecte pozitive asupra comporta- 
mentului acestora. Nu e niciun mister. Singurul mister e de ce 80% 
dintre companii, la nivel mondial, încă nu fac acest lucru. 


e Intraprenoriatul 


Aceasta este o idee veche cu un nume nou. Dă unui grup restrâns 
de manageri de top, extrem de motivaţi, un mic capital, multă auto- 
nomie, parte din rezultatele financiare și cere-i să creeze o nouă 
afacere pentru corporație — dar în afara acesteia. Pentru unele 
companii mari cum ar fi Xerox sau Levi Strauss, această metodă 
oferă ocazia de a dezvolta noi afaceri antreprenoriale, nu de a-i 
pierde pe antreprenori. Ca adevărate debuturi antreprenoriale, 
aceste mici afaceri pot acapara pieţele în schimbare sau sectoare de 
piaţă pe care companiile-mamă nici n-ar fi sperat vreodată să intre. 
Singurul dezavantaj al intraprenoriatului este că doar câţiva anga- 
jaţi pot fi implicaţi. Restul de 99% nu vor fi implicaţi. 

e Sistemul antreprenorial de performanță 


Dacă nu ţi se potriveşte ideea de a-i face pe angajaţi proprietari iar 
intraprenoriatul afectează prea puţini oameni, ce poţi face ? Cum îi 
poţi determina pe angajaţi să acţioneze într-o manieră mai antrepre- 
norială? Iată şi răspunsul! Eu îi spun Sistemul Antreprenorial de 
Performanţă (SAP), a treia metodă dovedită de a insufla angajaţilor 
angajamentul și performanţa. Aceasta este o etapă practică pe care 
o poţi implementa de la prima angajare. Următoarea secţiune deta- 
liază modul în care poţi folosi acest sistem pentru afacerea ta. 


CREAREA UNUI SISTEM ANTREPRENORIAL DE PERFORMANȚĂ 


Vă amintiţi de Lincoln Electric? Produceţi o cantitate mare de echi- 
pament de sudură performant şi veţi fi cei mai bine plătiţi muncitori 
din lume. Produceţi echipament de sudură de proastă calitate sau nu 
produceţi nimic şi nu veţi primi nimic. 


4 
Consecințe 
pozitive/negative 
1 2 3 
eal i = a | > F 
Post/Sarcină Muncitor Performantă 


1. Postul sau sarcina curentă. Acestea sunt stimulentele sau datele de intrare 
pentru muncitor. Pot fi orice, de la punctele-cheie din fișa postului, la cerințele 
în continuă schimbare ale postului, până la planul şi bugetul anual al departa- 
mentului. 


2. Muncitorul. Fie că e vorba de un manager principal sau de un funcţionar care 
se ocupă de expediere, muncitorul este entitatea centrală de procesare a siste- 
mului de performanţă umană. 

3. Performanţa. Acesta este răspunsul sau randamentul muncitorului. Fie că se 
măsoară în date concrete, cum ar fi cuantumul vânzarilor anuale, sau date 
fluctuante, cum ar fi amabilitatea clientului, randamentul muncitorului este 
factorul-cheie care trebuie îmbunătăţit. Pentru performanţe pozitive, trebuie să 
te asiguri că și consecinţele sunt pozitive pentru muncitor. De asemenea, pentru 
performanţe slabe, trebuie să te asiguri că şi consecinţele sunt negative. Atunci 
când acest lucru nu se întâmplă, spunem că există un dezechilibru între con- 
secinţe și performanţă. 


4. Consecinte pozitive sau negative. Aceste consecinţe importante vin de la 
clienți — clienţii externi sau chiar clienţii/consumatorii interni. Managerul 
trebuie să se asigure că angajatul simte consecinţele, în mod exact, oportun şi 
puternic. Fie că e vorba de un mulțumesc sincer pentru o sarcină bine execu- 
tată, o primă de 1 000 de dolari pentru o sugestie bună sau, atunci când e 
necesar, o mustrare pentru performanţe slabe, managerul trebuie să închidă 
cercul feedbackului. 


Asta e ceea ce se întâmplă la Lincoln. Și în acest fel trebuie să 
acţioneze Sistemul Antreprenorial de Performanţă. Funcţionează 
în cazul companiei Lincoln Electric din Cleveland, Ohio, şi poate 
funcţiona și în cazul tău. 

SAP se concentrează asupra consecințelor ca instrument prin- 
cipal de management al angajaţilor. Scopul este acela de a duplica, 
pentru angajaţii proprii, în măsura în care este posibil, mediul de 
performanţă al antreprenorilor din lumea reală. Prezumția prin- 
cipală a SAP este că 99% din comportamentul uman poate fi explicat 
în două cuvinte: stimul şi răspuns. Vânzătorul vede clientul intrând 
în magazin și răspunde cu amabilitate. Sau funcţionarul care se 
ocupă de expedieri primește o comandă de la client și răspunde, tri- 
miţând produsul. Diagrama de la pagina anterioară prezintă mediul 
complet al performanţei umane în care lucrăm cu toţii. Principiile de 
bază nu se schimbă niciodată și se aplică tuturor antreprenorilor, 
birocraţilor și celor aflaţi între aceste două categorii. 

În timp ce principiile sistemului nu se schimbă, răspunsurile 
individuale (performanţa) la un anumit stimul (postul sau sarcina 
curentă) pot diferi. Unii vânzători sunt amabili cu clienţii, alții nu. 
Un funcţionar poate să trimită produsul în aceeași zi, altul poate 
să o facă trei zile mai târziu. De ce există răspunsuri diferite? 

Citește mai departe! În continuare sunt ilustrate cauzele posibile 
şi frecvenţa apariţiei lor. 


Componenta Cauza Cauzalitate % 

1. Postul Postul nu este clar descris. 10% 

2. Muncitorul  Lipsă de cunoștințe. 15% 

3. Performanţa  Lipsă de resurse. 10% 

4. Consecințele  Dezechilibru. 65% 
Feedback slab. 


Nefuncţionarea uneia dintre componentele majore ale sistemului 
poate cauza probleme de performanţă sau angajament. Și acest lucru 
ne conduce la a doua prezumție fundamentală a SAP: cea mai mare 
influenţă asupra comportamentului o are modul în care muncitorul 
percepe consecinţele, pozitive sau negative, ale performanţei sale. De 
aceea o numim puterea extraordinară a consecinţelor. 

Consecințele sunt de departe cele mai importante. Şi e perfect 
logic. Gândește-te, câte locuri de muncă ai avut unde consecinţele 
erau complet fără sens? Erau fie non-existente, fie reversul a ceea 
ce ar fi trebuit să fie și/sau șeful nu ajungea niciodată să dea un 
feedback al consecinţelor care să îți fie de folos. Celelalte trei cauze 
posibile — postul nu este clar descris sau definit, muncitorul nu știe 
cum să își facă treaba și lipsa resurselor pentru a face treaba — apar 
mult mai puţin frecvent. Și procentele de cauzalitate ale acestor 
categorii sunt perfect plauzibile, dacă te gândeşti la acest lucru. Cei 
mai mulţi muncitori ştiu ce au de făcut, știu cum să își facă treaba 
şi au resurse adecvate pentru a-şi îndeplini sarcina. 

De aceea spunem că cea mai mare diferenţă singulară dintre 
comportamentul antreprenorial și cel birocratic o reprezintă con- 
secinţele. Antreprenorii trăiesc şi mor datorită feedbackului direct 
asupra consecinţelor. Consecințele sunt puternice și imediate. În 
cazul birocraţiilor, este exact invers. Consecințele sunt în 
dezechilibru, ele vin rareori de la clienţi şi auzi despre ele doar la 
analiza anuală a performanţelor. Nu acesta este modul în care vrei 
să îţi conduci afacerea, dacă vrei să te extinzi şi să prosperi. În 
calitate de lider al companiei, este responsabilitatea ta să dirijezi 
sistemul de performanţă al angajaţilor. Important este să te asiguri 
Că toţi angajaţii simt consecinţele performanţelor lor, pozitive sau 

negative, într-o manieră exactă, oportună și puternică — exact ca 
un antreprenor. 

Dacă eşti pregătit să foloseşti aportul angajaţilor în beneficiul 
afacerii tale și vrei ca aceștia să aibă un angajament și performanţe 
la fel de inspirate ca și tine, ai venit la locul potrivit. Primul pas este 
stabilirea unor performanţe pozitive/negative puternice — și asi- 
gurarea feedbackului performanţelor fiecărui angajat, în fiecare 
săptămână. Aceasta este calea cea mai sigură de a-ţi inspira oamenii 
şi de a-ţi impregna compania de spirit antreprenorial. 

Pentru un exemplu actual, din viaţa reală, legat de punerea în 
practică a tot ce am prezentat în acest capitol, vom încheia cu un 
interviu din competitiva industrie cu amănuntul din Asia. Fă cu- 
noştinţă cu Jannie Tay, o super femeie de afaceri, care conduce un 
imperiu de bijuterii și ceasuri, care se întinde de la Monte Carlo la 
Tokio şi Sydney. 


GENELE — BAZA SUCCESULUI 


Ei devin familia ta corporatistă și ajungi să îi iubești necon- 
diționat pe ceilalţi — ierti și uiti; împarţi cu ei și bune, și rele. 
— Jannie Tay, fondator The Hour Glass 


Jannie Tay a fost inclusă pe lista celor 50 de Femei Antreprenor de 
Succes din Lume.* În lumea dură, ahtiată după reduceri a pieţei 
asiatice cu amănuntul în domeniul ceasurilor și bijuteriilor, trebuie 
să faci multe lucruri aşa cum trebuie ca să obţii venituri de 300 de 
milioane de dolari după doar 20 de ani în afaceri. La ora actuală, 
The Hour Glass are în jur de 15 magazine în zone ca Singapore, 
Australia, Malaysia, Indonezia sau Hong Kong. În cadrul lor se 
comercializează mărci de top din lume, cum ar fi Cartier, Rolex, 
Christian Dior, Patek Phillippe și Mondial Jewelery. De asemenea, 
The Hour Glass a intrat în afaceri cu două fabrici de ceasuri din 


* Tay a fost recunoscută ca una dintre cele 50 de Femei Antreprenor de 
Succes din Lume de către Fundaţia Naţională pentru Femeile care au Afaceri, 
ca parte dintr-un proiect global de cercetare, finanţat de IBM. 

Elveţia şi desfășoară operaţiuni angro la Tokio, Singapore, Hong 
Kong, Geneva şi Monte Carlo. 

The Hour Glass are o solidă reputaţie publică, bazată pe două 
lucruri: produse de foarte bună calitate şi servicii ireproşabile, de 
lux. Această reputaţie este susținută de faptul că au fost prima 
firmă care comercializează ceasuri și bijuterii căreia i-a fost acordat 
certificatul de calitate ISO 9000. Ceea ce nu ştiu cei din afară este 
faptul că atât produsele de calitate, cât și serviciile ireproșabile 
sunt, de fapt, păstrate datorită celei mai mari calităţi a lui Jannie: 
instinctul ei nemaipomenit de a-şi inspira angajaţii. Este formula ei 
secretă prin care se asigură că toţi cei 300 de angajaţi ai ei trăiesc şi 
muncesc în spiritul familiei corporatiste. 

Jannie Tay, care e întotdeauna grăbită, își începuse deja po- 
vestea până am apucat eu să pornesc reportofonul: „... așa că da, 
tatăl meu a avut o influenţă importantă asupra mea. Practica medi- 
cina ca pe un hobby și avea o mică afacere care producea uleiuri de 
uz medical. Când eram mică, mergeam cu tata la târguri, ca să își 
vândă uleiurile, și îmi aduc aminte că ne opream în orășele în care 
îi vizitam pe clienţii tatei și serveam câte o ceaşcă cu ceai — așa încât 
am prins de mică ideea că o afacere poate fi ca o activitate de 
familie. Dar ştii, în anii '50 fetele nu trebuiau să muncească. Tot ce 
îmi doream era să mă căsătoresc, să am copii și să mă simt bine, ca 
orice fată din Singapore. Dar la vârsta de 16 ani am plecat la 
Melbourne, în Australia, la studii. În ziua în care m-am înscris la 
facultate, a murit tata. A fost foarte trist. Pe vremea aceea, fetele 
chineze nu mergeau la universităţi din străinătate şi întotdeauna 
i-am fost recunoscătoare tatălui meu pentru că m-a trimis. Mi-am 
luat diploma în fiziologie şi am făcut un masterat în farmacologie. 
În Australia l-am cunoscut și pe viitorul meu soţ. Henry era 
student la medicină, din Singapore. 

În 1971, ne-am întors la Singapore. Eu am predat timp de doi 
ani la Universitatea din Singapore, la Catedra de Fiziologie, dar 
viaţa academică m-a plictisit. După fiecare curs mă întrebam « Ce 
caut eu aici?» Pe de altă parte, familia soţului meu avea o mică 
afacere cu ceasuri. Henry mi-a spus că, dacă voiam să plec de la 
Universitate, puteam să lucrez în magazinul familiei sale. Așa că 
am devenit vânzătoare de ceasuri la magazinul socrilor mei. Mi-a 
plăcut foarte mult. Mă simţeam foarte bine în spatele galantarului, 

lucrând cu clienţii. Multă lume spunea: « Eşti lector universitar, de 
ce vrei să fii o umilă vânzătoare? » Dar eu mă simţeam bine cu- 
noscând clienţii și chiar îmi plăcea să la vând oamenilor ceasuri. 

Pe vremea aceea, la Singapore, marile magazine au început să se 
mute din zonele comerciale tradiţionale și au început să se deschidă 
pe strada Orchard, şic şi frumoasă. Am observat că acele magazine 
aveau un vad comercial foarte bun și toţi turiștii voiau să viziteze 
strada Orchard. Industria turistică din Singapore era în expansiune 
rapidă şi magazinele noastre micuţe din zonele tradiţionale chine- 
zești erau statice şi nu creșteau deloc. Dar când i-am spus soacrei 
mele că ar trebui să ne mutăm și noi pe strada Orchard, nu a fost 
de acord. Așa că soţul meu și cu mine am hotărât să ieșim din 
afacerea familiei. Dar a fost nevoie de mulţi bani ca să ajungem pe 
strada Orchard şi să concurăm cu marile magazine. M-am dus la 
compania Metro, singura din oraș care vindea cu amănuntul și era 
listată la bursă, și le-am propus un proiect comun. Dacă ei veneau 
cu capitalul, noi veneam cu managementul pentru o afacere cu 
ceasuri cu vânzare cu amănuntul. Am fost complet surprinși când 
au acceptat. Am învăţat o lecţie importantă: Nu primești niciodată 
nimic dacă nu ceri. Oricum, ei deţineau 51% şi noi 49% şi am 
început proiectul The Hour Glass în octombrie, 1979. Am început 
cu un singur magazin în Lucky Plaza, o zonă comercială nouă și la 
modă. După câţiva ani, i-am cumpărat pe partenerii noștri finan- 
ciari şi deţineam întreaga companie — până am ajuns să fim listaţi 
la bursa de valori din Singapore în 1992.“ 

Lucrul de care oamenii își aduc cel mai bine aminte după ce au 
auzit-o pe Jannie Tay vorbind este pasiunea ei pentru angajaţii The 
Hour Glass. Vezi dacă ești de acord cu mine. „Lecţia numărul unu 
pe care am învăţat-o este că valoarea companiei The Hour Glass 
sau a oricărei alte companii stă în resursele umane. Toată lumea 
vorbeşte astăzi despre serviciile oferite clienţilor și este adevărat că 
un client cere servicii de calitate de la persoanele care lucrează 
pentru companie. Adevărul este că, dacă dezvolți și tratezi cu 
respect zona de resurse umane, și mă refer aici atât la angajaţii din 
magazine, cât și la management, vei câștiga inima clientului. Mie 
îmi place triunghiul cu vârful în jos, iar la început, parte din echipa 
managerială era supărată pentru că spuneau că mă gândesc doar la 
angajaţii de rând. Dar trebuie să ne aducem aminte, într-o situaţie 

ierarhică, că persoanele care lucrează aici, în așa-zisul birou central, 
sunt ca niște zei. Ei sunt cei care îţi spun ce să faci. Ei sunt cei care 
îti depistează greșelile. Și ei sunt cei care obţin beneficiile cele mai 
mari din companie. În compania The Hour Glass, lucrurile stau 
exact invers. Angajaţii din magazine, care sunt cel mai aproape de 
clienţi, sunt cei care au cele mai mari beneficii, iar eu sprijin acest 
lucru. Este o răsturnare culturală completă faţă de celelalte com- 
panii din domeniul vânzării cu amănuntul. 

Managerii dintr-un sistem ierarhic sunt de părere că au trecut 
prin multe până să ajungă în top şi că acum au dreptul să se bucure 
de poziţia şi de puterea pe care o deţin. În filosofia mea, eu pot să 
am titlul de director executiv, dar sunt înainte de toate vânzătoare, 
şi apoi director. Unii dintre managerii cu care am lucrat la început 
nu erau de acord cu filosofia mea şi au plecat. Au spus chiar și că 
era pentru ei « demotivant din punct de vedere moral ». Le-am spus 
că fără angajaţii din magazine nici nu am avea locuri de muncă. Nu 
am fi unde suntem. Dar unii oameni nu acceptă acest lucru și atunci 
trebuie să plece. 

Nu am nevoie de manageri antiantreprenoriali, deoarece acest 
lucru este egal cu o anticreștere, din punctul meu de vedere.“ Asta 
este maxima filosofiei Tay, care descrie de ce şi cum a devenit The 
Hour Glass una dintre marile companii antreprenoriale din Asia — 
şi sunt convins că Jannie va continua să primească distincţii, ase- 
menea premiului 50 de Femei Antreprenor de Succes din Lume. 
„Antreprenoriatul se referă la provocări, la a dori să faci mereu 
inovaţii pentru a continua să creşti — dar un manager tipic vrea 
doar ca totul să se petreacă în siguranţă. Le spui ce să facă, ei fac 
exact ce le spui, obțin rezultatele dorite — dar nu mai mult. Asta 
înseamnă management. 

Cred că The Hour Glass este o companie extrem de antre- 
prenorială deoarece ne-am dezvoltat ca o societate antreprenorială 
în cadrul companiei. Consider că poţi să îi ajuţi pe oameni să se 
schimbe, să se dezvolte și îi poţi sprijini. Poţi să faci acest lucru 
lăsându-i să greșească, având grijă de ei şi oferindu-le a doua sau 
Chiar a treia şansă. Și, de asemenea, îi faci să meargă înainte, încerci 
să le schimbi mentalitatea, toate părerile limitate despre propria 
persoană, și astfel îi împingi înainte. Când tragi linie, dacă faci toate 
aceste lucruri, poţi să scoţi la iveală spiritul antreprenorial din 

fiecare. Dar trebuie să faci totul. Pentru persoanele de 40 sau 50 de 
ani care vin în compania The Hour Glass este mai greu să fie 
antreprenoriale, deoarece au fost mulți ani atât de limitați şi de 
conservatori. Dar am constatat că pot fi extrem de antreprenoriali 
odată ce scapă de părerile limitate. Chiar şi contabilii, care au fost 
învățați să facă lucrurile într-un mod anume, să fie responsabili, să 
fie atenți — chiar și ei pot fi mai antreprenoriali în ceea ce fac. 

Atunci când spun antreprenoriat, mă refer la a lăsa oamenii să 
fie creativi, deschişi, la a-i lăsa să experimenteze, să fie mai moti- 
vaţi. De asemenea, vrei ca ei să lucreze ca o echipă, să se gândească 
mai întâi la client, să crească vânzările, dar trebuie să le placă ceea 
ce fac şi trebuie să fie implicaţi în acest sens. Dacă faci toate aceste 
lucruri, vei avea oameni mai antreprenoriali și vei lucra într-o 
companie mai antreprenorială și mai de succes.“ 

The Hour Glass are cea mai mare rată de păstrare a angajaţilor 
din orice companie asiatică din domeniul vânzărilor cu amănuntul. 
Este un record cu adevărat nemaipomenit. Am sperat că Tay îmi va 
spune cum a fost posibil acest lucru. Iar ea nu m-a dezamăgit. „Am 
realizat faptul că, dacă voiam ca cei 10 oameni cu care am început 
afacerea să rămână alături de mine, trebuia să îi las să fie propriii lor 
şefi și partenerii mei de afaceri. Trebuia să îi las să îşi conducă 
propriile afaceri, altfel m-ar fi părăsit pentru o altă companie care 
le-ar fi oferit un salariu mai mare. Așa că astăzi acei 10 oameni, și 
mulţi alţii pe lângă ei, sunt alături de mine de mult timp. Dar cum 
am reușit acest lucru? 

Mai întâi, îi perfecţionăm. În fiecare luni, avem traininguri în 
departamente, mai ales de genul celor care vizează dezvoltarea 
personală. Știu că aceste lucruri ajută. Când am început, am fost la 
multe cursuri despre cum să îmi cresc încrederea în sine. Am mers 
odată chiar și la un curs de-al lui Anthony Robbins.66 

Cu toţii ne împărtăşim informaţiile pe care le avem. Ne 
împărtășim experienţele și modul în care rezolvăm problemele și 
discutăm despre aceste lucruri ca și cum am fi proprietarii afacerii, 
şi nu angajaţi. Chiar dacă mare parte dintre ei nu au mai mult decât 
liceul, ştiu acum mult mai multe decât un absolvent de MBA. 

Toate deciziile sunt luate de ei în magazinele și departamentele 
lor. Le oferim sprijin, le dăm sfaturi dacă au nevoie de ajutor, dar ei 
iau deciziile pentru zonele din companie de care sunt responsabili. 

În cultura noastră, vrem ca angajații să se simtă ca şi cum ar fi 
patroni, şi facem ceva foarte important în acest sens. Toată lumea 
ştie exact care este profitul companiei şi împărţim 10% din acest 
profit cu toţi angajaţii — absolut în fiecare lună. Această sumă este 
pe lângă salariul și comisioanele lor. Iar la sfârşitul anului pot să 
primească un bonus de una până la șase luni, în funcție de perfor- 
manţele lor individuale. 

Toate aceste abordări se adresează angajaţilor de rând — vân- 
zători şi vânzătoare, așa cum am fost și eu. Știu ce îi motivează, de- 
oarece și eu am făcut munca lor. Mai mult de 70% dintre oamenii 
noştri sunt în compania noastră de mai bine de 5 ani, un lucru 
nemaiîntâlnit în companiile de profil din Asia. Și 40% dintre anga- 
jaţi lucrează cu noi de mai bine de 10 ani. Sunt ferm convinsă că 
acest lucru este posibil pentru că ei sunt propriii lor șefi şi pentru 
că se simt măcar în parte proprietari. La departamentul vânzări, nu 
prea pleacă nimeni de la The Hour Glass. Cred totuşi că, dacă 
cineva le-ar oferi un salariu dublu, ar pleca. Dar de la noi chiar nu 
pleacă nimeni, ceea ce nu este foarte comun pentru vânzări.“ 

Apoi am ajuns la atitudinea pentru care Jannie Tay este cel mai 
bine cunoscută: abordarea angajaţilor, care e undeva între Maica 
Tereza și o cloșcă, și care îi ia prin surprindere pe observatorii din 
afară. „Cheia tuturor lucrurilor este să îi tratezi pe toţi ca şi cum am 
fi o familie. Toţi angajaţii îmi cunosc filosofia — într-o familie ne 
iubim necondiţionat și împărţim totul între noi. Dacă un membru 
al familiei ne supără, nu o facem pe pretenţioșii. Îl iertăm și mergem 
mai departe. Dar atunci când vii la lucru și un coleg îți face ceva, vrei 
ca acesta să plece. Așa că le spun angajaţilor noștri: « Gândiţi-vă o 
clipă şi închideţi ochii. Ştiţi că petrecem mai mult timp la serviciu 
decât acasă. Așa că, ce s-ar întâmpla dacă am simţi că suntem toţi 
parte din aceeaşi familie — familia noastră corporatistă? Ţineţi ochii 
închiși și imaginaţi-vă că sunteţi acasă, dar înconjurați de oamenii cu 
care lucraţi. Ei devin familia voastră şi vă iubiţi necondiţionat — 
iertaţi şi uitaţi, împărţiţi și bune şi rele. » E un exerciţiu foarte bun 
pe care puteţi să-l faceţi alături de angajaţi. 

O să vă povestesc acum despre ceva ce se întâmplă chiar acum 
şi care m-a impresionat. Este vorba de unul dintre angajaţii noştri 
mai tineri, un băiat foarte drăguţ chiar, de la unul din magazinele 
noastre. Am descoperit ieri-dimineaţă că a luat acţiuni de mai mult 

de 100 000 de dolari, le-a amanetat și a pierdut banii la jocurile de 
noroc. Desigur că are o problemă destul de serioasă. L-am pus în 
fața faptelor descoperite, iar el s-a dus din proprie iniţiativă la 
poliţie și a mărturisit. Apoi am aflat că şi soţia lui lucrează la noi și 
că e însărcinată cu primul lor copil. Dacă am fi aflat mai devreme 
despre problema lui, l-am fi putut opri. Acum, acest tânăr trebuie 
să meargă la închisoare în Singapore. Astăzi am fost extrem de 
impresionată de o iniţiativă a angajaţilor noștri. Aceştia spun că 
băiatul e prea tânăr ca să meargă la închisoare. Vom contribui cu 
toţii ca să acoperim prejudiciul și sperăm că tribunalul nu îl va 
trimite la închisoare, ci îl va trimite înapoi la soţia lui și îl va obliga 
să facă un tratament, ca să scape de dependenţa de jocurile de 
noroc. Managerul lui a recomandat chiar să îl angajăm din nou, să 
îi oferim consiliere şi să îl ajutăm. În felul acesta ar încerca o familie 
să rezolve o asemenea problemă serioasă. Desigur, acesta este un 
exemplu atipic, dar ideea este că, chiar dacă avem de-a face cu un 
asemenea caz nefericit, putem încerca să ne comportăm ca o familie 
şi să nu le întoarcem spatele celorlalți. 

În cadrul companiei The Hour Glass, facem multă muncă de 
caritate internă şi insist ca toţi angajaţii să fie implicaţi cumva. 
Avem cazuri în care un angajat a murit sau a fost implicat într-un 
grav accident auto, iar noi îi ajutăm familia. Se stabilește astfel un 
standard pentru toţi angajaţii, iar aceștia văd că în cadrul companiei 
toţi sunt trataţi ca în interiorul unei familii iubitoare.“ 

Am ajuns cu discuţia şi la partea de afaceri: vorbim despre 
puterea consecinţelor, care este prezentă în toate aspectele afacerii. 
„Desigur că angajaţii trebuie să înţeleagă faptul că într-o industrie 
atât de dinamică, precum cea a vânzării cu amănuntul, a face afaceri 
înseamnă și a diminua cheltuielile, a fi mai productiv şi a obţine un 
răspuns cât mai favorabil de la clienţi. Din toate aceste eforturi va 
rezulta fie un profit, fie o pierdere. Oamenii noștri înţeleg conse- 
cinţele. Nu e un concept dificil de înţeles. Ei înţeleg faptul că, dacă 
nu toţi angajaţii din cadrul companiei se axează pe performanţă, pe 
ideea de echipă, pe împărtășirea lucrurilor bune și mai puţin bune, 
toţi avem de pierdut. Este cât se poate de simplu.“ 

Apoi, concentrându-se asupra părții pozitive a firii umane, 
Jannie a încheiat interviul cu aceste cuvinte: „Acum doar câţiva ani, 
antreprenoriatul nu era recunoscut drept o întreprindere de care să 

fii mândru. Antreprenorii erau considerați nişte persoane lipsite de 
scrupule. Și toți trebuiau să fie măcar un pic corupți. Aceasta era 
percepția lor la Singapore. După atâţia ani, ştiu că a fi antreprenor 
înseamnă integritate, onestitate, adevăr și credibilitate. Iar până la 
urmă, ce contează cel mai mult este relația cu oamenii. Totul se 
rezumă la oameni. La modul cum relaționezi cu ei. La modul cum 
te porţi cu ei. E un instinct, cred — bunul-simţ pe care îl am refe- 
ritor la ceea ce este important în compania mea.“ 

Învăţând de la Jannie Tay despre „sentimentul de bun-simt“, 
care crezi că ar fi niște reguli de bun-simţ care în mod sigur îi vor 
inspira pe ceilalţi în noua afacere? Poţi să le inspiri viitorilor anga- 
jaţi performanţa și angajamentul antreprenorial? Sigur că da. Tay 
îşi ascunde abordarea în spatele ideii de companie-familie, iar alţii 
au metode la fel de bune pentru a reuși acest lucru. Dar oricare ar 
fi sloganul sau deghizarea, există câteva principii fundamentale 
prezente în fiecare încercare reușită de a crea miniantreprenori 
într-o companie. Le vei recunoaște pe fiecare din povestea lui Tay: 
Fiecare trebuie să își conducă propria parte din companie ca şi când 
ar fi o afacere personală; satisfacția clienţilor este întotdeauna cea 
mai importantă; toţi angajaţii sunt responsabili pentru companie 
şi, regula de bază, toţi angajaţii trebuie să simtă consecinţele com- 
portamentului lor. Ultima regulă înseamnă să ai răspunsuri extrem 
de clare pentru întrebarea eternă a fiecărui angajat: „Ce-mi iese mie 
din afacerea asta, anume dacă fac acest lucru, dar și ce se întâmplă 
dacă nu îl fac?“ Trebuie să institui consecinţe puternice, exacte şi 
oportune pentru angajaţi. Toți trebuie să ştie că există consecinţe 
pozitive pentru performanţe bune şi consecinţe negative pentru 
performanţe slabe. Dacă faci aceste lucruri, pui bazele unui sistem 
de performanţă antreprenorială în compania ta — folosindu-te de 
întreaga putere a consecinţelor. 

Încearcă aceste principii de bun-simţ și poţi uita de jargonul 
legat de personal pe care l-ai învăţat și de sistemele draconice de 
evaluare a performanţei gândite de consultanţi. Poţi să ai încredere 
în aceste idei antreprenoriale de bază și poţi să ai încredere în 
Jannie Tay atunci când spune: „Dacă faci toate aceste lucruri, poţi 
să aduci la suprafaţă spiritul antreprenorial al fiecăruia.“ 

EXERCIȚIU APLICATIV 8 

Creșterea gradului de angajament și performantă 

Implicare Performanţă 
e A munci mai 


e A munci mai mult 
e A respecta clienţii 
e A fi mândru 
de produse 
e A crede în misiune pP 


inteligent 
e Afi inovator 
e A cunoaşte piata 
e A cunoaște 
produsul 


Care sunt cele mai importante acțiuni pe care le poţi întreprinde 
pentru a creşte gradul de implicare și de performanţa al anga- 
jaţilor în compania ta? Prezentăm mai jos câteva răspunsuri 
care să te ajute în găsirea soluţiilor. 


e Revezi cele patru metode discutate în secţiunea Crearea im- 
plicării antreprenoriale, din prezentul capitol. 

e Dacă ai creşte semnificativ gradul de implicare al angajaţilor, 
care ar fi cele mai importante efecte? 

e Revezi cele patru metode discutate în secţiunea Crearea per- 
formanţei antreprenoriale, din prezentul capitol. 

e Dacă ai creşte semnificativ gradul de performanţă al angaja- 
ţilor, care ar fi cele mai importante efecte? 

e Efectele se aplică asupra tuturor? 

e Dacă ești deja în afaceri, cum ar clasa compania ta (pe o scară 
de la 1 la 10) implicarea angajaților și performanţa (rezulta- 
tele), în comparaţie cu cei mai buni concurenţi? Încercuieşte 
valorile minime și maxime pentru fiecare persoană și valoarea 
medie pentru companie. Ce indică valorile? Ce activități tre- 
buie îmbunătăţite, conform acestora? 


Implicare M 9 0 5 Op 0 9 lo 


Performanţă 1 2 3 4 5 6 7 8 9 10 

EXERCIȚIU APLICATIV 8-A 
Creșterea gradului de angajament și performantă 


Crearea și menţinerea unei mari companii se bazează în princi- 
piu pe două elemente esenţiale: implicarea și performanţa mana- 
gerilor şi muncitorilor. Din implicare derivă mândria, dăruirea 
pentru misiunea companiei și multă muncă. Aceasta vine din 
suflet. Din performanţă derivă expertiza, inovaţia şi munca 
inteligentă. Aceasta vine din cap și mâini. Dacă vrei avantaj com- 
petitiv, este dificil să îi depășești pe cei cărora le place ce fac și 
care sunt foarte buni la asta. Poţi începe să planifici acum în ce 
mod îţi vei imprima ţie însuţi un grad de implicare și perfor- 
manţă, apoi primilor tăi angajaţi și, în cele din urmă, fiecărui 
angajat din companie. Care sunt cele mai importante acţiuni pe 
care le poţi întreprinde pentru a crea sau spori gradul de im- 
plicare şi performanţă în noul tău demers? 


A crea un grad ridicat de implicare. Când? 


1, 


A crea un grad ridicat de performanță. Când? 


1. 

EXERCIȚIU APLICATIV 9 


Ghidul EPS de identificare a problemelor 


Utilizeză ghidul SAP de identificare a problemelor pentru a 
spori gradul de implicare și performanţă a angajaților tăi. Revezi 
secţiunea Crearea unui sistem antreprenorial de performanţă din 
capitolul anterior, înainte de a-l utiliza pentru prima dată. Dacă 
citeşti cu atenţie întrebările de mai jos, ar trebui să afli care din 
elementele SAP trebuie ajustate pentru a modifica comporta- 
mentul angajatului sau angajaţilor. Și nu uita de puterea conse- 
cinţelor. Cea mai ușoară, ieftină și sigură cale de a modifica 
comportamentul este să te asiguri că fiecare angajat simte conse- 
cințele pozitive și negative ale propriei activităţi. În funcţie de 
analiza pe care o faci, acţionează în consecinţă pentru a opera 


modificările necesare. 


1 
Post/Sarcină 


Element 
1. Post/Sarcină 


2. Muncitor* 


3. Performanţă 


4. Consecințe 


* Incapacitatea fizică/mentală, ca o cauză a performanţei slabe, este rară și nu este inclusă aici. 


4 
Consecinte i 
pozitive/negative 
2 3 
p PA > 
Muncitor Performanță 
Întrebarea care se pune Soluţie 


Știe muncitorul ce trebuie 
să facă? 


Muncitorul știe cum 
să facă munca respectivă? 


Angajatul dispune 
de resurse pentru a face 
activitatea respectivă? 


Consecințele pozitive și 
negative asupra angajatului 
sunt echilibrate? Angajatul 


Stabileşte standarde 
clare de activitate. 


Fă cursuri de pregătire. 


Furnizează instrumente, 
oameni și timp pentru 
a face o activitate. 


Resetează consecinţele 
pozitive și negative. 
Dă un feedback exact, 


conştientizează consecința? consistent și la timp. 


Abilităţi-cheie 


CE SE CERE DE FAPT 


Cele mai prospere afaceri nu presupun nimic nou, neobișnuit 
sau exagerat. Se rezumă la a face treaba foarte bine. 


— Ron Doggett, fondator GoodMark Food 


A 


| cunosc pe Ron Doggett încă din 
anii 1970, pe când studiam la Facultatea de Management din 
Harvard. În ultimii douăzeci de ani, Doggett trăiește visul ame- 
rican ca antreprenor. Şi trebuie să adaug că el este dovada vie a 
faptului că, uneori, băieţii buni ies pe primul loc. 

Acum douăzeci de ani, se ocupa de managementul unei companii 
preluate cu pierderi din cadrul General Mills, a cincea mare corpo- 
raţie din domeniul alimentaţiei din Statele Unite. Preţul oficial era de 
31 de milioane de dolari, dar 99% urma să fie plătit din veniturile 
viitoare. Doggett împreună cu echipa sa trebuia să ofere 200 000 de 
dolari în dividende — împrumutate de la o bancă locală — deoarece 
General Mills nu a putut găsi pe nimeni care să le preia datoriile. 
Șaisprezece ani mai târziu, el a vândut compania lanţului ConAgra, 
cel mai mare din Statele Unite în domeniul alimentaţiei, pentru suma 
de 240 de milioane de dolari — el deţinând 34% din companie. Cu 
toată birocraţia, cariera sa antreprenorială l-a făcut bogat, furni- 
zându-i o perspectivă unică asupra decalajului cultural dintre mediul 

de afaceri asumat de companiile aflate în Top 500 întocmit de revista 
Fortune şi o afacere condusă în mod profesionist. 

Iată relatarea sa: „Când General Mills a cumpărat compania Slim 
Jim, m-au numit director financiar şi am schimbat numele acestei 
companii cu GoodMark Food. La vremea respectivă, General Mills 
tranzacţionau multe alte afaceri. Încercau să dezvolte un 
departament destinat modei, unul destinat bijuteriilor, altul destinat 
jucăriilor. Deţineau chiar firme de mobilă. Era vremea multinaţio- 
nalelor. Se lansau în tot felul de afaceri şi, așa cum se întâmplă de 
obicei, şi-au pierdut factorul motivant. Compania General Mills era 
dornică să realizeze marca Slim Jim“, dar nu a mai putut continua 
afacerea, iar produsul nu se încadra liniei adoptate. Asta nu este o 
critică la adresa companiei General Mills, astfel stăteau lucrurile. În 
orice caz, ei doreau să construiască această afacere cu ajutorul super- 
marketurilor, asigurând vânzători care comercializau Wheaties, 
Cheerios, Bisquick, Gold Metal Flour și O-cello Sponges. Eram 
ultimii la vânzări, sub O-cello Sponges ! General Mills era o compa- 
nie imensă. Era ceea ce numesc eu o companie care seamănă cu un 
vagon de marfă. Vagoane pline cu produse Wheaties și Cheerios — 
în timp ce noi transportam colete. Rar expediam câte o ladă cu 
produsul Slim Jim. 

Apoi, din senin, General Mills a decis să vândă afacerea. S-au 
hotărât să renunţe la acest gen greoi de afaceri. Am fost printre 
primii care au fructificat această schimbare de strategie. La vremea 
respectivă, toate multinaţionalele îşi schimbau optica, renunțând la 
achiziţiile recente. Sunt de părere că General Mills nu-și mai putea 
administra bunurile. Nu se dezvolta. Era o afacere de mici pro- 
porţii căreia i se aloca mai mult timp decât se cuvenea și cred că 
şi-au dat seama că au pierdut obiectivul principal. Au vrut să se 
întoarcă la lucruri mai convenţionale dacă vrei, mai ușor de 
gestionat. Afacerea noastră nu era uşor de îndeplinit. Nu se putea 
anticipa pe termen lung. Costurile cărnii, materia noastră de bază, 
erau fluctuante. Puteai obține venituri foarte mari într-un an, iar 
trei ani mai târziu puteai pierde mulți bani și celor din compania 
General Mills nu le convenea acest lucru. Din aceste motive nu 
eram potriviţi cu imaginea unei companii mari. Nu era timp pentru 
a fi receptiv, nu era timp pentru a te afirma personal. Nu era vreme 
de legături separate cu clienţii mici. La GoodMark am avut afaceri 

începând cu un om pe furgonetă, până la distribuitori pe o mie de 
camioane. Ai nevoie de multă pricepere să lucrezi cu toți acești 
clienţi. Nu e ca şi cum ai apela la conturile sediului central și salvezi 
situaţia ca urmare a acestui apel. 

În orice caz, directorii din compania General Mills m-au sfătuit 
să caut de lucru în altă parte, chiar dacă s-ar fi găsit aici un post 
pentru mine. În acel moment am luat în calcul cumpărarea afacerii. 
Exista un produs, Slim Jim, care îmi plăcea și știam că e de viitor. Așa 
că, împreună cu echipa mea am mers la președintele companiei 
GoodMark și i-am făcut o ofertă de cumpărare a companiei. Era o 
decizie importantă şi nu eram siguri că vom avea succes. Preşedintele 
ne-a transmis că era puţin probabil ca noi, « cei mici », să obţinem 
compania, așa că toată lumea ar trebui să se calmeze. La început, 
oferta noastră nu a fost acceptată. Ni s-a spus să mai așteptăm și, 
dacă nu apare ceva mai bun, vor vorbi cu noi. Ăsta a fost în mare 
răspunsul primit de la General Mills. Anul fiscal s-a terminat în luna 
mai şi, întrucât nu au primit o ofertă mai bună, au fost de acord să 
ne întâlnim să discutăm planurile noastre. Nu aveam niciun ban. 
Aveam o casă în valoare de 35 000 de dolari și dividende în valoare 
de 7 000 de dolari. Asta era averea noastră cea mai mare."“ 

După îndelungi negocieri complicate, care includeau modalităţi 
de finanţare a achiziţiei, Doggett şi echipa au intrat în posesia unei 
companii producătoare de mezeluri cu pierderi incontrolabile. 
Pentru o vreme, finanţarea era singura posibilitate. General Mills a 
retras împotriva voinţei noastre multe documente comerciale și 
onorarii de licenţă pentru o perioadă de 10 ani. L-am întrebat pe 
Doggett cum a reușit să transforme compania. Răspunsul său s-a 
referit la unele aspecte evidente — nimic neobișnuit: „La vremea 
aceea, GoodMark avea venituri anuale de 40 de milioane de dolari 
şi pierdea foarte mulţi bani, așa că trebuia să ne mișcăm repede. Am 
întreprins totuși ceva să punem în mișcare afacerea. Primul lucru a 
fost acela de reda produsului calitatea. În al doilea rând, aveam 
oameni buni, cărora le lipseau ţinta, motivaţia, respectul pentru 
concepţia companiei. Trebuia să înlăturăm aceste deficienţe. Şi am 
reuşit. După ce am restabilit calitatea produsului şi am rezolvat 
problema cu angajaţii, ne-am ocupat de susţinerea marketingului și 
a vânzărilor. Dincolo de acestea, am avut grijă şi de clienţi. Și astfel 
am pus GoodMark pe picioare.“ 

Așa stând lucrurile, mă întreb de ce General Mills nu a acționat 
în această direcție cu mult înainte. Răspunsul lui Doggett a fost 
revelator: „Ei bine, acestea sunt lucruri simple. Lucruri la înde- 
mână. Uşoare la nivel teoretic, dar greu de pus în practică. General 
Mills concepea afacerea la nivel extins. La General Mills, în cea mai 
mare parte a timpului am întocmit rapoarte, am analizat rezultate, 
am alcătuit planuri. În fiecare an, planul nostru operativ cuprindea 
70 de pagini. Trei luni pe an, aveam întâlniri în care făceam 
bilanţul. Alocam mai mult timp metodelor de management decât 
celor legate de invenţie și indicație. Erau lucruri minore care nu 
funcționau și care trebuiau corectate. Ceea ce ne-a animat pentru a 
duce la bun sfârşit o afacere a fost dăruirea cu care am lucrat. 
Aveam planuri simple pe care le puneam în aplicare zi de zi. Am 
muncit pe rupte şi uneori eram descurajaţi. După nouă luni însă, 
am început să înregistrăm profit. 

Prin urmare, lucrurile de care ne-am ocupat erau simple, fie că 
era vorba de clienţi, de angajaţi, de produse, de capital. Sunt convins 
şi am spus acest lucru și angajaţilor, că afacerile prospere nu pre- 
supun ceva nou, neobișnuit sau exagerat. Se rezumă la a face treaba 
foarte bine. Așa cum aţi arătat și voi în conferințele voastre, sunt 
companii care au clar formulate obiectivele, iar afacerile lor sunt 
foarte apreciate de clienţi. Astfel am procedat și noi la GoodMark. 
Am reuşit să optimizăm lucruri simple precum: timp, relaţii, trans- 
portul comenzii, calitatea performantă, receptivitatea la diferite 
nevoi, alegerea bunurilor pentru prezentări şi promoţii. 

Prin 1983, afacerea a luat o turnură favorabilă. Eram mai entu- 
ziaști, angajaţilor le plăcea munca, calitatea era repusă în drepturi, 
producția era în grafic, dispuneam de echipament tehnologic 
performant, ambalajele erau mai bune și formulele de marketing 
dădeau roade. Era din ce în ce mai plăcut. Și afacerea era a noastră! 
De fapt, General Mills și băncile erau deţinătorii afacerii, deoarece 
noi le datoram foarte mulți bani. Şi acesta a fost unul dintre moti- 
vele pentru care am făcut publică afacerea. Dar principalul motiv a 
fost că eram convins de succesul acestei afaceri, succes pe care 
voiam să-l împart cu oamenii. I-am asigurat, când am preluat afa- 
cerea, că, dacă vom reuși, vom împărţi succesul. Le-am spus că vor 
evolua pe măsură ce afacerea se dezvolta. Că vom reuși împreună. 
Ceea ce s-a și întâmplat. 

Am muncit foarte mult la aceste lucruri simple. Aceasta a dus 
afacerea pe culmile succesului. Am început totul cu un capital de 
40 de milioane, o afacere cu pierderi, am făcut-o profitabilă în 
nouă luni și, în următorii 18 ani în care am fost director general, 
s-a înregistrat anual o rată de creștere de 12 procente și o rată a 
profitului de 19 procente. În prezent, compania are vânzări în va- 
loare de 250 de milioane de dolari și reprezintă una dintre cele mai 
profitabile companii afiliate. Ar trebui să adaug că GoodMark Food 
este numărul unu în lume la gustările din carne! Chiar și trupele 
noastre din Afganistan le consumă, datorită conţinutului ridicat 
de proteină!“ 

Ron Doggett, antreprenorul amabil din Minnesota, a încheiat 
discuţia noastră cu un sfat adresat viitorilor antreprenori: sli 
spuneam soţiei mele că am folosit banii de facultate ai copiilor, am 
folosit asigurarea noastră, toate dividendele, am folosit toate 
resursele personale, chiar și mașina de tuns iarba. Crezi că ar trebui 
să merg mai departe? Mi-a răspuns: « Dacă ești plin de entuziasm, 
dacă îţi place într-adevăr, atunci mergi înainte. » A fost cel mai bun 
sfat pe care l-am primit vreodată. Credeam că este o mare ocazie. 
Am spus adesea că te întâlneşti cu aşa ceva doar o dată în viaţă. 
Fructificaţi ocaziile, acesta este mesajul meu. Valorificaţi oportu- 
nităţile şi, dacă trebuie, străduiți-vă să le obţineţi. Foarte mulți 
oameni ratează ocaziile.“ 


CELE TREI CONDIȚII 


A fi antreprenor nu este, evident, singurul mod în care îţi poţi 
petrece tot restul vieţii. Iar pentru unii e posibil să nu fie calea po- 
trivită. Dar dacă te numeri printre cei 70% dintre oameni care deja 
visează la asta, nu pot exista motive pentru care să nu încerci. Așa 
cum recomandă Ron Doggett, dacă nu din alte considerente, este o 
datorie faţă de tine însuţi să profiţi de ocazii şi să îţi analizezi 
posibilităţile! Fie că aparţii generaţiei X68 și dorești să faci primul 
tău milion de dolari, fie că eşti un director blocat într-o birocraţie 
gen Dilbert sau doar un om care doreşte să câștige un ban cinstit 
făcând ceva amuzant, bine ai venit în noul univers îmbunătățit al 
antreprenorului în devenire! 

Prin urmare, ce trebuie de fapt să faci pentru a începe să îţi 
urmezi visul antreprenorial ? Până acum, ar trebui să fii înarmat cu 
cele patru metode ale celor mai mari antreprenori ai lumii. Aceștia 
te vor ghida bine, de îndată ce vei începe cursa. Însă, dacă a deveni 
antreprenor este într-adevăr ceea ce îţi doreşti să faci, ar trebui să te 
gândești la o ultimă întrebare. Ce îţi face cu adevărat trebuinţă 
pentru a începe? Există cerinţe generale pentru a avea succes pe care 
trebuie să le iei în considerare, chiar înainte de a-ţi deschide firma? 
Există de fapt niște cerinţe generale, iar concluzia de faţă tocmai asta 
face. Asemeni celorlalte capitole din carte, acest ultim subiect a fost 
simplificat la principiile de bază, practice. Urmând această idee, 
există doar trei lucruri cu adevărat esenţiale pe care trebuie să le 
aplici de îndată ce pășești pe drumul spre un antreprenoriat de 
succes. Niciunul din cele trei nu ar trebui să te surprindă. Așa cum 
demonstrează și povestea lui Ron Doggett şi poveștile milioanelor 
de alţi antreprenori, vei avea nevoie să câştigi ceva bani și ceva 
cunoştinţe şi să creezi o cultură antreprenorială cât mai accesibilă. 
Să începem cu modul în care poţi crea o cultură antreprenorială cât 
mai accesibilă în interiorul și în afara companiei. 


e O cultură antreprenorială prietenoasă 


Am hotărât să conduc compania mare în același mod în care 
am condus-o pe cea mică. 


— Fraser Morrison, director general Morrison Construction 


Dacă analizăm statisticile, aceasta este o poveste uimitoare despre 
cum să vinzi o companie de familie profitabilă, în valoare de 3 mili- 
oane de dolari, și cum să o recâștigi, 15 ani mai târziu, ca o biro- 
craţie ce consuma 300 de milioane de dolari. Aceasta este povestea 
lui Fraser Morrison din Edinburgh, Scoţia. Acesta ne oferă indicii 
preţioase pentru a crea o cultură antreprenorială accesibilă în orice 
organizaţie. 

Pentru Morrison însuși aspectul uman al poveștii este mult mai 
important decât cifrele. El a salvat afacerea antreprenorială a tatălui 
său din ghearele unui conglomerat fără chip. Morrison se înca- 
drează perfect într-un şir lung de antreprenori legendari din Scoţia, 
de la Andrew Carnegie“? la, ei bine, el însuşi. Unicitatea sa însă 
constă în faptul că a fost văzut în orice ipostază: pe când creştea 

muncind cot la cot în mica afacere a familiei, la cei 15 ani grei și 
foarte lungi pe care i-a petrecut conducând afacerea în cele mai 
antiantreprenoriale condiţii imaginate vreodată şi, în fine, reușind 
să aducă compania din nou în cadrul antreprenorial. Tuturor 
acestor conjuncturi li se adăuga încă o problemă majoră: fie oprea 
rapid pierderile succesive, fie pierdea întreaga companie definitiv. 
Pe parcurs, Morrison a devenit un model, pentru că a reușit să 
demonstreze de ce este într-adevăr nevoie pentru a instaura o cul- 
tură antreprenorială, de dezvoltare rapidă într-o companie. 

Când i-am luat interviu lui Fraser Morrison, era evident faptul 
că pentru el fusese o experienţă care i-a pus la încercare curajul. Cu 
propriile cuvinte povesteşte cum a început totul: „În 1948, tatăl 
meu a început afacerea de la nimic. Era o afacere foarte mică, era 
ceea ce numeam a face diverse activităţi pentru o companie”. A 
construit încet afacerea, practic de unul singur, pe un teren mic din 
orașul natal, într-un loc numit Tain, Scoţia. M-am alăturat lui 
imediat ce am terminat şcoala. În astfel de situaţii ai ocazia să te 
implici în tot ce se întâmplă. Prin urmare, se poate să mă fi ocupat 
de străzi și case într-o zi, iar când ajungeam acasă, să îl ajut pe tata 
la contabilitate. Era, în mare parte, o situaţie de mobilizare gene- 
rală. În orice caz, în 1974 am vândut afacerea de familie companiei 
Mining Finance House, un mare conglomerat din Londra. Eram 
încă mici, lucrând numai în Scoţia şi având o cifră de afaceri de 
aproximativ 3 milioane de dolari. Tatăl meu se pensionase şi deve- 
nise director administrativ, subordonat unor oameni din Londra, 
pe care nici măcar nu îi cunoșteam.“ 

De la aceste începuturi modeste, Fraser Morrison a parcurs un 
drum lung și greu până la recăpătarea în cele din urmă a afacerii de 
familie. Între timp, s-a întâmplat tot ce se putea mai rău într-un 
mare conglomerat. Holdingul titular a schimbat proprietarii de 
vreo patru sau cinci ori. Grupul de construcţii, din care făcea parte 
şi Morrison Construction (o mică parte), a început să înregistreze 
pierderi substanţiale în Asia, SUA şi chiar în UK. Zeci de directori 
corporatişti s-au tot perindat, fiecare cu agenda proprie. Între timp, 
Morrison Construction era singura parte profitabilă din grup şi își 
vedea de treburile sale în Scoţia, cât de bine putea. Însă pierderile 
grupului de construcţii, care era acum condus de cei din depar- 
tamentul financiar, copleşeau întregul grup. Părea că nimeni în 

Londra nu avea nici cea mai vagă idee cum să remedieze această 
problemă. Iată cum descrie Morrison mediul în care funcţiona con- 
glomeratul imens la Londra: „Făceam parte dintr-un mare grup de 
companii şi vedeam cum compania-mamă se distrugea singură. 
Vezi asta zilnic — companii care se confruntă cu schimbări perma- 
nente la nivel superior sau companii care se află într-un continuu 
proces de restructurare. Vezi mereu că punctul de concentrare se 
depărtează de modul de operare al afacerii. Managerii seniori pierd 
contactul cu ce se întâmplă în realitate. Nu înţeleg ce gândesc 
oamenii. Nu îi interesează în mod deosebit ceea ce fac. Dintot- 
deauna am crezut că, chiar și atunci când te confrunţi cu probleme 
financiare, dacă operaţiunile de zi cu zi merg bine, vei reveni pe o 
poziţie puternică. Dar, cu cât investesc mai multă energie cei din 
sediile centrale în strategia grupului, situaţia se înrăutățește din ce 
în ce mai mult la faţa locului, pe şantier, iar situaţia generală nu se 
îmbunătăţeşte.“ 

În cele din urmă, grupul a fost foarte dezamăgit de întreaga 
afacere cu construcţii și a vrut să se descotorosească de ea. 
Morrison a încercat să răscumpere Morrison Construction, însă a 
fost refuzat. Grupul nu dorea să „vândă doar părţile profitabile şi 
să păstreze restul“. În schimb, dintr-o interpretare complet greșită 
a ambițiilor personale ale lui Morrison, l-au promovat pe acesta să 
conducă întregul grup. Acesta a acceptat, cu ezitări însă, şi a cerut 
să i se dea posibilitatea achiziţionării întregului grup, dacă era în 
pericol. Un alt refuz, de data aceasta venit din partea comitetului 
director care testa deja piaţa pentru o schimbare”!. Așa cum era de 
aşteptat, nu existau mulţi cumpărători pentru un grup de 
construcţii neprofitabil. În cele din urmă, i s-a spus lui Morrison 
că putea cumpăra „bucata din Scoţia, cu condiţia să achiziţioneze 
şi companiile neprofitabile din grup, odată cu aceasta“. Morrison 
a hotărât să încerce, deoarece era singura cale prin care își putea 
recâştiga compania. Se afundase în datorii și, pentru a evita un 
colaps financiar, a trebuit să facă profitabile operaţiunile neprofi- 
tabile, practic peste noapte. Morrison a continuat: „Deci, am 
sfârșit prin a răscumpăra Morrison Construction. Mi-am atins în 
cele din urmă ambiția de ani de zile, de a restaura controlul fa- 
miliei. Trebuia însă să cumpărăm și compania-mamă odată cu 
aceasta. Prin urmare, deţineam o afacere cu vânzări totale de apro- 

ximativ 300 de milioane de dolari și pierderi extrem de mari. Dar 
deţineam compania 100% și credeam că știu cum să schimb radical 
lucrurile. Din fericire, intuiţia mea a funcţionat. În primul an, am 
crescut vânzările şi chiar am avut ceva profit. Anul următor am 
crescut iar vânzările şi am realizat un profit substanţial de 11 mili- 
oane de dolari — și nu am mai privit niciodată înapoi.“ 

Cum a transformat oare Fraser Morrison ani întregi de pierderi, 
în profit, în numai 12 luni? A schimbat pur și simplu atmosfera în 
care opera compania. A schimbat complet punctul de interes şi com- 
portamentul managementului senior. A schimbat complet practicile 
curente de operare de pe șantier. Și a modificat radical mediul de 
lucru al tuturor angajaţilor. A început să conducă marea companie 
în acelaşi mod în care și-a condus dintotdeauna compania mică — 
într-un mediu antreprenorial. „Am făcut o mulţime de schimbări, 
încă din prima zi. Am păstrat doar doi directori, iar restul de opt sau 
zece au plecat. Am structurat compania în așa fel încât să opereze pe 
linii similare afacerii pe care o derulam în Scoţia. Una din cele mai 
mari dificultăţi cu care ne-am confruntat, atunci când am cumulat 
toate întârzierile contractuale de pe şantiere, era faptul că acestea se 
aflau, per total, cu opt ani în urma termenelor stabilite prin con- 
tract. Când te gândeşti la cheltuielile suplimentare care pot apărea 
pe șantierele noastre de construcţie, acestea se pot cifra între 15 000 
şi 150 000 de dolari pe lună, iar noi ne aflam cu opt ani în urma 
termenelor stabilite! Prin urmare, am făcut oamenii din companie 
să își concentreze atenţia pe reducerea acelei întârzieri de opt ani la 
O, în doar 12 luni. Toată lumea spunea că este imposibil. Ei bine, 
stabilirea de obiective imposibile pentru angajaţi pare să 
funcţioneze uneori. De fapt, în cea de a 12-a lună aveam un avans 
de 30 de luni.“ 

Morrison a schimbat cinci factori-cheie în mediul global de 
operare al companiei. Aceștia au devenit principii generale de 
valoare, pe care le poţi aplica pentru a crea și menţine o cultură 
antreprenorială accesibilă în propria ta afacere. 


1. Păstreaz-o mică. „Am fragmentat afacerea în unităţi relativ 
mici — pe care eu le numesc de mărimea unei familii. Prin ur- 
mare, un director va conduce o companie cu o cifră de afaceri 
între 7,5 şi 30 de milioane de dolari. Va avea o echipă care 

numără între 30 şi 60 de angajaţi, cu excepţia celor care 
lucrează în regim part-time. În acest mod vei reuși să îţi 
cunoşti chiar bine toţi oamenii. Metoda a funcţionat de mi- 
nune pentru noi. O operaţiune mai redusă funcţionează pur şi 
simplu mai bine. Oamenilor le place mai mult şi sunt mult 
mai mulţumiţi așa. Poţi obţine astfel spiritul de echipă, care 
este foarte important în construcţii. Același lucru se întâmplă 
şi cu implicarea. Cred că se găsește mai probabil în micile 
companii. Pe măsură ce ne extindem, prioritatea este să ne 
asigurăm că menţinem această structură, pentru a ne simți în 
continuare ca o companie mică.“ 


Trateaz-o ca pe o chestiune personală. „Am învăţat o mulţime de 
lecţii văzându-i pe oamenii din Londra încercând să conducă 
compania noastră, deoarece ne lăsau tot timpul impresia că 
ştiau, mai bine decât noi, ce era de făcut. Noi nu contam. Noi 
eram cei care săpam pământul. Pentru mine a fost o lecţie 
extraordinară despre cum să conduci o afacere, fiindcă trebuie 
să lași oamenii să simtă că ei sunt elementul-cheie al acesteia. 
Din fericire, structura noastră este în prezent de așa manieră, 
încât oamenii manifestă un puternic interes personal în dez- 
voltarea afacerii. Au sentimentul puternic al propriei impor- 
tanţe, ceea ce generează un impact major asupra afacerii.“ 


Păstrează transparenţa. „Principalul factor care a contribuit la 
succesul nostru este gradul mare de implicare pe care îl mani- 
festăm eu şi angajaţii. Când am răscumpărat afacerea, am 
vândut imediat 18% din acţiuni managerilor importanți. 
Aşadar, avem în companie manageri care deţin acţiuni din 
noua companie. l-am încredinţat pe toţi angajaţii că vom 
administra compania în așa fel încât să le aducă și lor beneficii 
pe termen lung. Afacerile au nevoie de acest gen de implicare 
personală şi de transparenţă la nivel superior, ceea ce cred că 
noi avem în prezent.“ 


Nu complica lucrurile. „La fel cum se întâmplă de obicei în 
viaţă, nu ar trebui să complici lucrurile. Trebuie să încerci să 
le simplifici. Cu cât un lucru este mai simplu, cu atât este mai 
ușor de înţeles pentru toată lumea. Singurul lucru esenţial pe 
care l-am învăţat de-a lungul acestui proces — și nu am întâl- 

nit vreo situaţie în care să nu se aplice același principiu — este 
că, dacă uiţi de partea practică a afacerii, eşti pierdut.“ 


5. la-o de la capăt, utilizând principiile de bază. „Spuneam celor din 
compania-mamă că ştiam ce trebuie făcut pentru a pune pe 
roate această afacere, pentru o bună perioadă de timp, însă ei au 
hotărât că ştiau mai bine ce este de făcut şi nu îi interesa 
filosofia noastră. Conduceau compania ca și cum ar fi fost una 
mare. Așadar, când am luat-o, am fragmentat-o şi foarte repede 
am reorientat atenţia celor de la grupul din Londra înapoi către 
șantierele și operaţiunile companiei. Am numit noi directori, 
fiind convinși că îşi vor concentra întreaga atenţie asupra 
şantierelor. A trebuit să îi facem pe toţi să se concentreze pe 
principiile de bază ale afacerii — pe șantier — adică asupra 
singurului loc unde se fac bani în afacerile cu construcții.“ 


Problemele culturale ale lui Fraser Morrison și soluțiile acestuia 
proveneau, în proporţie de 99%, din interiorul companiei. În pofida 
acestui fapt, există şi factori externi care pot afecta activitatea antre- 
prenorială. Dintre cei mai obișnuiți, enumerăm ideologia și politica 
guvernamentală, calitatea învăţământului, accesul la capitalul de 
risc și chiar lipsa dimensiunii etice a muncii unor oameni. Prin ur- 
mare, antreprenorii trebuie să se confrunte singuri cu problemele 
legate de mediul extern în care operează ? Ei, nu chiar în întregime. 
Desigur, nu poţi de unul singur să schimbi macroeconomia zilei 
sau să controlezi structura politico-socială din ţara ta. Poţi încerca 
să luminezi cultura în care te afli, ceea ce cu siguranţă aș încuraja, 
numind acest demers o cauză nobilă. Adevărul este că, indiferent 
de mediul extern, îţi poţi face ţie însuţi mai mult bine prin 
instaurarea unei culturi adecvate în interiorul companiei tale. Din 
nou, așa cum ilustrează şi povestea lui Morrison, unele companii se 
străduiesc să supravieţuiască în medii presante, antiantreprenoriale, 
în timp ce altele se dezvoltă în cadrul unor culturi antreprenoriale, 
care sprijină compania. A învăţa cum să navighezi în aceste ape 
tulburi ar putea face diferenţa între propriul tău succes sau eşec 
antreprenorial. 

Chiar și așa, este totuşi interesant să analizezi și să fii conştient 
de așa-numitele puncte fierbinţi ale antreprenoriatului de peste tot, 

dar şi din propria ta companie. Pentru propriul tău beneficiu, am 
întocmit recent o listă pe ţări, state și oraşe pentru a identifica acele 
puncte-cheie, plus indicii fundamentali care stau la baza domeniilor 
antreprenoriale. 


Clasificarea țărilor din punctul de vedere al potenţialului antreprenorial 


Aşa cum a arătat un studiu efectuat de Fundaţia Kaufman în 2001, 
există diferenţe enorme între ţări în ceea ce privește activitatea 
antreprenorială. Studiul a identificat cât la sută din forța de muncă 
totală a ţării activează într-o afacere pe cont propriu. Diferenţele 
pot fi surprinzătoare, chiar și între statele puternic industrializate. 
Statele Unite se află pe primul loc, cu o persoană din 12 care por- 
neşte o afacere pe cont propriu, în timp ce Japonia pe ultimul, cu o 
persoană din 63 care să facă același lucru. Mai e surprinzător faptul 
că ţările clasate pe ultimele două poziţii, Franţa și Japonia, au 
devenit veșnicul colector economic al Grupului celor 7 272 


Tara Forţa de muncă implicată 
în afaceri pe cont propriu 

Statele Unite 8,4% 

Canada 6,8% 

Germania 4,1% 

Italia 3,4% 

Regatul Unit 3,3% 

Franţa 1,8% 

Japonia 1,6% 


Singura surpriză din ierarhie ar putea fi Germania, care se cla- 
sează puţin deasupra Regatului Unit, aflată ceva mai jos în percep- 
ţia publică. Bravo germanilor! Oare ce s-a întâmplat cu revoluţia 


Thatcher ?73 


Clasamentul statelor din punct de vedere antreprenorial 


Pot exista diferenţe uriașe chiar în interiorul aceluiași stat. În Statele 
Unite, de exemplu, Comitetul micilor companii care supraviețuiesc 
(SBSC) a întocmit un clasament al antreprenoriatului în toate cele 
50 de state şi în districtul Columbia. SBSC este un grup care sprijină 
politica publică, ale cărui clasamente se bazează pe factori majori 
de politică publică precum impozitele, calitatea învăţământului şi 

legislaţia muncii. Conform clasamentelor actuale, Dakota de Sud 
se află pe primul loc, iar Washington, DC chiar pe ultimul. Desi- 
gur, diferenţele culturale dintre statul Coyote şi capitală, punctul 
zero al birocraţiei guvernamentale americane, ar putea umple 
pagini întregi de teze doctorale. Dacă te interesează să strângi tot și 
să te muţi într-un stat antreprenorial, mai jos se află primele 15 
state antreprenoriale. 


. Dakota de Sud 

. Wyoming 

. Nevada 

. New Hampshire 
. Texas 

. Washington 

. Florida 

. Alabama 

. Tennessee 

. Mississippi 

. Alaska 

. Dakota de Nord 
. Colorado 

. Pennsylvania 

15. Missouri 

Clasamentul orașelor din punct de vedere antreprenorial 


În fine, trecând la nivelul economic local, publicaţiilor de specialitate 
şi analiștilor le place să clasifice orașele în funcţie de coeficientul 
antreprenorial al acestora. Anul trecut, revista Inc. a clasat orașele 
americane în funcţie de numărul de companii proaspăt înfiinţate per 
populaţie. Prezentăm mai jos top 25. 


. Las Vegas, Nevada 

. Boise, Idaho 

. Anchorage, Alaska 

. Ann Arbor, Michigan 
. Austin, Texas 

. Boulder, Colorado 

. Houston, Texas 


O NOAN AWN = 


. Denver, Colorado 

9. Dallas, 'Texas 
10. Fort Collins, Colorado 
11. Colorado Springs, Colorado 
12. Albugerque, New Mexico 
13. Kalamazoo, Michigan 
14. Fort Worth, Texas 
15. Provo, Utah 
16. Portland, Oregon 
17. Salt Lake City, Utah 
18. Orlando, Florida 
19. San Francisco, California 
20. Salem, Oregon 
21. Santa Rosa, California 
22. San Antonio, Texas 
23. Anaheim, California 
24. Seattle, Washington 
25. Eugene, Oregon 


N-ai observat nimic ciudat în clasamentul celor mai antrepreno- 
riale orașe ale Americii? 22 dintre acestea se află în vest și aproape 
2/3 sunt orașe mici și mijlocii. Numai 4 din cele 25 de puncte 
fierbinți se numără printre primele 25 de oraşe, ca populaţie. 
Acestea sunt: Houston (48), Dallas (412), Anaheim (#16) şi Seattle 
(422). Ce înseamnă asta? 


Indici-cheie privind capacitatea antreprenorială 


De la prietenul nostru Kris Kimel, președintele Kentucky Science & 
Technology Corporation”, vă oferim lista factorilor-cheie pe care 
firma sa de cercetare i-a analizat, pentru a estima capacitatea antre- 
prenorială a regiunii — sau, aşa cum am putea-o eticheta, cultura 
antreprenorială accesibilă acesteia. Mai jos se află indicii pe care 
aceștia îi analizează şi, cu titlu informativ, am inclus primele două 
state pentru fiecare categorie, pe cap de locuitor. 

Eşti îndreptăţit să întrebi ce înseamnă toate aceste studii? 
Probabil că nu foarte mult, într-adevăr. Cu toate că sunt amuzante 
şi interesante, partea practică constă în faptul că pot exista factori 
politici, juridici şi culturali care să influenţeze nivelul de antrepre- 
noriat dintr-o ţară, stat sau chiar o comunitate. Dacă se dovedește 


Indici-cheie 


e Inovaţie afaceri mici 

e Finanţări de cercetare 

e Brevete emise pentru invenţii 

e Servere internet mondiale 

e Oferte publice de vânzare 
iniţială, sectorul tehnologic 

e Oameni de ştiinţă și ingineri 
cu doctorat, în forţa de muncă 

e Absolvenți ai facultăţilor de 

Primele două state, 
pe cap de locuitor 


Massachusetts, New Mexico 


Colorado, California 
New Mexico, Massachusetts 
Colorado, California 


Delaware, Maryland 


Massachusetts, Utah 


ştiinţe și ingineri 
e Absolvenți de facultate Maryland, Massachusetts 
e Finanţări capital de risc Massachusetts, California 
e Companii Inc. 500 New Hampshire, 
(Dezvoltare Rapidă) 


e Companii proaspăt înfiinţate 


Massachusetts 
Washington, Colorado 


că aceștia îţi influentează negativ eforturile de a începe ca antre- 
prenor, poţi încerca să îi schimbi sau, așa cum procedează majo- 
ritatea antreprenorilor, să găseşti metode creative pentru a-i ocoli. 
Poţi fi sigur, totuși, că nu va trebui chiar să te muţi din Dakota de 
Sud sau Las Vegas pentru a-ţi înfiinţa propria companie. Nu uita 
că cea mai importantă cultură pentru care ar trebui să îţi faci griji 
până în prezent este cultura din interiorul companiei tale. Dacă 
mai ai încă îndoieli, recitește interviurile luate lui Ron Doggett şi 
lui Fraser Morrison. 


e Ceva bani 


Lucram În afara unui dormitor liber și dădeam doar telefoane 
loco. Nu exista niciun fel de capital investit. Nimic. 


— Fred Gratzon, fondator Telegroup 


Este ceva legat de bani care pare să scoată la iveală cele mai profunde 
neliniști din oameni. Mulţi așa-ziși antreprenori suferă din plin de 
această boală. Unii nici nu reușesc să facă mai mult de un pas, 
deoarece nu se pot imagina strângând banii necesari înființării 

propriei afaceri. Făcând lucrurile să pară şi mai înfricoșătoare decât 
sunt de fapt, tevatura mediatică despre oferte publice de vânzare 
iniţială în valoare de miliarde de dolari care nu au reușit și despre 
milionarii din Silicon Valley care au fost prinși, au zdruncinat per- 
cepţia publică asupra condiţiilor necesare înființării unei companii, 
dincolo de orice limite. O doză de realism ar putea fi de ajutor. 

Cercetarea noastră indică faptul că suma medie necesară înfiin- 
ţării unei companii în Statele Unite se ridică la cca 14 000 de dolari. 
Nu mare lucru, dacă te gândești la costurile relative economice și 
sociale ale altor modalităţi de a-ţi petrece timpul: 


Cinci ani de fumat (cca 2 pachete pe zi) 15 000 USD 
Un an de ajutor social 17 500 USD 
Un an de studii la Harvard 25 000 USD 
Un an în închisoare 30 000 USD 


Lăsând la o parte comparaţiile nefirești, nu ar trebui să ratăm 
esenţialul. Costul de înfiinţare a propriei afaceri este în medie 
modest. Și, desigur, fiecare ştie că ar fi înţelept să pui deoparte cât 
mai mult, înainte de a renunţa la sursa curentă de venit. Asta în- 
seamnă de regulă să nu îți dai demisia, până când nu ești pregătit. 

Am căutat statisticile de mai sus după ce am purtat o discuţie 
despre antreprenoriat cu Charles Millard, fostul preşedinte al Cor- 
poraţiei de Dezvoltare Economică (CDE) din oraşul New York. 
Millard, care lucrase pe când Rudy Guiliani era primar, a înfiinţat 
primul fond de capital de risc administrat de un oraș, fiind cunos- 
cut drept nașul Silicon Alley, proiectul ambițios al New Yorkului 
de a aduce firmele de înaltă tehnologie la Big Apple”®. Misiunea lui 
Millard la CDE era să încurajeze o economie mai antreprenorială 
în New York, deoarece considera că era o investiţie majoră cu 
impozitele contribuabililor. Dacă conducătorii guvernului tău 
local nu realizează că a finanța antreprenoriatul chiar este o afacere 
în comparaţie cu asigurarea ajutorului social, s-ar putea să vrei să 
ştii pe ce planetă s-au aflat aceştia în ultima jumătate de secol. Ai 
putea chiar să îi convingi să înființeze un fond de capital de risc în 
orașul tău, avându-te pe tine ca prim client! Serios vorbind, când 
liderii guvernamentali realizează că suma medie necesară înfiinţării 

unei noi companii se situează sub cheltuielile de întreţinere ale unui 
deţinut sau acordarea de ajutor social unei familii, devin foarte 
interesaţi. 

În orice caz, chiar dacă ești de acord că nu este o sumă extraor- 
dinar de mare, trebuie să o ai. De unde vei face rost de 14 000 de 
dolari? Conform unui studiu efectuat de revista Inc., sursele mul- 
tiple pentru a face rost de fonduri“ pentru a demara o afacere, utili- 
zate de antreprenori, se împart după cum urmează: 


Economii personale 73% 
Carduri de credit 27% 
Împrumuturi de la prieteni şi rude 14% 
Alte surse de lichidităţi 14% 
Împrumuturi cu ipotecă pe bunuri personale 7% 
Împrumuturi bancare 5% 
Investiţii de capital 2% 


Aşa cum ştiu toţi antreprenorii, nu trebuie să primeşti ajutor 
social sau să fii infractor pentru a avea probleme privind finanţarea 
necesară pornirii unei afaceri. De aceea Administraţia Întreprin- 
derilor Mici (AIMY/, fondată în 1953, a devenit unul dintre cele 
mai importante instrumente economice ale guvernului american. 
Cu un portofoliu de împrumuturi de afaceri și de garanţii de împru- 
mut în valoare de peste 45 de miliarde de dolari, AIM este de departe 
cel mai mare finanţator al naţiunii pentru afacerile mici (şi, din 
această cauză, al lumii). Anul trecut AIM a oferit şi consultanţă în 
management şi asistenţă tehnică la peste un milion de mici între- 
prinzători. Este o statistică impresionantă şi nu ar trebui să eziţi să 
contactezi Administraţia și/sau orice posibilităţi locale de finanţare 
guvernamentală. În prezent, finanțările sunt disponibile și motivul 
nu este secret. Pentru politicieni, este o idee lipsită de ideologie, cel 
puţin până acum. Iar ideea că e mai bine să ajuţi oamenii să își înceapă 
propria afacere decât să le dai tichete de masă este atât de irezisti- 
bilă, încât a atras lideri politici atât de dreapta, cât și de stânga. 


* Totalul se multiplică cu peste 100%, deoarece unii antreprenori utili- 
zează mai mult de o sursă pentru a finanța înfiinţarea unei companii. 

O lecţie evidentă pe care o putem învăţa din lista resurselor de 
finanţare este următoarea: nu pierde prea mult timp stând de vorbă 
cu bancherii sau investitorii de capital. Aceştia nu se află în general 
la primul nivel, cel de finanţare iniţială. Dacă şi când reușeşti să 
vorbeşti cu ei, rămâi în gardă şi fii pregătit. Trebuie să ştii cum să 
atragi capital de risc şi tipurile de evaluări privind riscul la care te 
vor supune toate firmele de capital de risc. Prin urmare, doar pentru 
informaţia ta personală, prezentăm mai jos patru riscuri funda- 
mentale pe care John Doerr, decanul tuturor capitaliștilor de risc 
din Silicon Valley, spune că le analizează de fiecare dată. 


Risc uman: Fondatorii vor rămâne sau se vor muta? 
Risc de piață: Vor consuma „câinii mâncarea pentru câini 278 
Risc tehnic: Produsul poate fi fabricat? 


Risc financiar: Poate fi majorat capitalul din nou, la nevoie? 


Pe de altă parte, la nevoie, majoritatea oamenilor pot face rost 
de 14 000 de dolari cu câteva carduri de credit — prin urmare, a face 
rost de bani pentru a iniţia procesul antreprenorial nu constituie 
chiar un obstacol. Există de fapt mii de companii de succes care au 
început cu 10 000 de dolari, sau chiar mai puţin.“ Prezentăm mai 
jos câteva debuturi pe cont propriu pentru a ilustra acest lucru. 


Companie A început cu 
Kodak, 1880 5 000 USD 
Coca Cola, 1891 2 300 USD 
UPS, 1907 100 USD 
Black & Decker, 1910 1200 USD 
Clorox, 1913 500 USD 
Marriott (A & W Root Beer), 1927 3 000 USD 
Hewlett Packard, 1938 538 USD 
Johnson Publishing, 1946 400 USD 
Lillian Vernon, 1951 2 000 USD 
Domino's Pizza, 1960 900 USD 
The Limited, 1963 5 000 USD 


* Exemplele date exclud în mod voit înfiinţările foarte recente. Încercăm 
să dăm doar exemple cu o activitate de cel puţin un deceniu. 

Nike, 1964 1 000 USD 
Electronic Data Systems, 1965 1 000 USD 
DHL, 1972 0 USD 
Body Shop, 1976 6 000 USD 
Apple Computer, 1976 1350 USD 
Taylor & Boody, 1977 0 USD 
Messer Landscape, 1980 0 USD 
PC Connection, 1982 8 000 USD 
White Line Trucking, 1983 300 USD 
Gateway, 1985 10 000 USD 
Telegroup, 1989 0 USD 
Horn Group, 1991 0 USD 
Fawcette Publications, 1993 0 USD 


Doar pentru a combate ideea că toți proaspeţii antreprenori 
trebuie să aibă capitaliști de risc şi bancheri de investiţii în spate care 
să strângă milioane de dolari, am furnizat ultimele trei exemple de pe 
listă, de companii înfiinţate fără niciun ban. Toţi cei trei fondatori 
declară că nu au avut niciun ban pentru a face acest lucru. Ai citit 
deja despre Horn Group în Capitolul 3 al acestei cărți. Metoda de 
finanţare a Sabrinei Horn a fost să achiziţioneze primul client care să 
plătească înainte ca ea să își dea demisia și înainte să demareze 
afacerea! Fawcette Publications, fondată de Jim Fawcette în Califor- 
nia, este o editură electronică şi tipografică, cu vânzări în valoare de 
25 de milioane de dolari. Telegroup, invenţia lui Fred Gratzon în 
Fairfield, Iowa (cam cât de departe crezi că poţi ajunge de Silicon 
Valley) generează venituri de 300 de milioane de dolari subcontrac- 
tând servicii la distanţă AT & T. Numai că trebuie să știi că a înfiinţa 
o companie fără niciun ban este o raritate și ar trebui să nu te bazezi 
pe asta. 

Pentru a spune lucrurilor pe nume, clasamentul întocmit de re- 
vista Inc. dezvăluie că un procent uimitor de 41% dintre compani- 
ile incluse pe listă şi-au început afacerea cu mai puţin de 10 000 de 
dolari, iar o treime dintre acestea au cheltuit mai puţin de 1 000 de 
dolari pentru înfiinţare. Aparent nu așa mult. De aceea am intitulat 
acest subcapitol Ceva bani! 

Dar, în cazul în care am uita, în vreme ce companiile de succes de 
pe această listă nu a avut nevoie sau nu au avut mulți bani pentru a 

începe, toate au avut dintru început singurul bun absolut esenţial: un 
produs sau serviciu de care aveau nevoie clienţii și pentru care aceştia 
erau dispuși să plătească. Ceea ce ne duce la cea de a treia cerinţă. 


e Ceva cunoștințe 


Există o probabilitate de două ori mai mare ca absolvenţii de 
universitate să își înceapă propria afacere decât un absolvent 

de MBA la Wharton. 
— Profesor lan MacMillan, Școala de Afaceri Wharton, 
Universitatea Pennsylvania 


Motivul numărul unu pentru care noile afaceri dau greş nu îl 
reprezintă lipsa de finanţe. Este mai simplu decât atât. Pur şi simplu 
se întâmplă astfel din cauză că nu ai reușit să găseşti un produs sau 
serviciu pe care oamenii să vrea să îl cumpere. Sau nu există 
suficienţi oameni care doresc să îl cumpere pentru ca afacerea să 
funcţioneze. Prin urmare, poate ai nevoie să înveţi cum să produci 
sau să faci ceva de care lumea are nevoie. Și unde vei învăţa asta? 

În mod cert nu vei învăţa acest lucru în marile şcoli de afaceri 
ale lumii. lan MacMillan, profesorul britanic inovator de la Școala 
Wharton, a dezvoltat primele programe antreprenoriale de studiu 
la o școală de afaceri renumită. Și de ce a aprobat Wharton pro- 
iectul său favorit? Deoarece cercetarea lui MacMillan privind 
modul de educare a antreprenorilor a scos la iveală mari deficienţe 
în programul MBA, rezumate în citatul său care îndeamnă la medi- 
taţie. Absolvenţii care devin antreprenori, de două ori mai mulți 
decât absolvenţii de MBA, sunt specializaţi în domenii precum 
ştiinţe, inginerie, sănătate și științe sociale. Se pare că sunt mai bine 
dotați decât absolvenţii școlilor de afaceri pentru a produce sau a 
face un lucru de care lumea are nevoie. 

Cum era de aşteptat, şcoala de afaceri nu a luat în considare 
această critică venită din partea unei persoane din interiorul siste- 
mului. Ca exemplu, Across the Board'?, respectata revistă a Comite- 
tului Director al Conferinţei, a publicat recent opinii contradictorii 
într-un articol cu un titlu provocator: „Înăbușă universităţile antre- 
prenoriatul ?“ Cel care furniza argumente în acest sens, destul de 
ironic, era un alt profesor britanic. Adrian Furnham conduce Cate- 
dra de Psihologie de afaceri în cadrul Universităţii Londra. Într-un 

minunat exemplu în care hârbul râde de oala spartă, Furnham 
susţine că universităţile şi profesorii lor „antiafaceri și socialiști“ 
ucid spiritul antreprenorial în tineri. Soluţia sa? Trimiteţi-i pe toţi 
la şcoala de afaceri. 

Across the Board m-a invitat să scriu o replică la argumentaţia 
profesorului Furnham. Am evidenţiat faptul că punctul său de 
vedere pur și simplu nu este susţinut de dovezi. Ideea că școlile de 
afaceri se ocupă de crearea antreprenorilor este infirmată atât de 
confruntarea cu realitatea, cât şi de bunul-simţ. Ideea a căzut cu 
siguranţă la analiza atentă făcută de lan MacMillan la Wharton. În 
cel mai bun caz, aceasta pare a fi mai curând o idee lipsită de sens, 
pomovată de școlile de afaceri, şi care interesează cunoștințele ne- 
cesare unui antreprenor de succes. Dacă nu ar fi atât de important, 
genul acesta de dezbatere intelectuală privind modul în care trebuie 
să fie educați antreprenorii ar fi chiar hilar. Dar tipul de cunoştinţe 
necesare pentru a deveni un antreprenor de succes reprezintă un 
punct absolut critic pentru 70% din forţa de muncă preocupată de 
ideea deschiderii propriei afaceri. 

Desigur, este un sport foarte plăcut să învinovăţești mediul 
academic de tot soiul de raționamente aberante și care generează 
confuzie, dar haideţi să fim sinceri. Instituţiile educaţionale care au 
dăunat cel mai mult spirtului antreprenorial în ultimii 50 de ani 
sunt școlile de afaceri, nu universităţile din jurul lor. Universitățile 
vor fi având multe alte păcate, dar lucrul pe care știu să-l facă foarte 
bine este să transmită cunoștințele de care antreprenorii au nevoie. 
Ele constituie sursa primară de informaţie în toate domeniile, de la 
biologia moleculară și ingineria de înaltă tehnologie, până la 
ştiinţele sociale şi chiar arte. În caz că nu este evident, acestea sunt 
toate domenii de studiu care îi învaţă pe tineri despre tehnologiile 
necesare pntru a răspunde unora dintre cele mai mari oportunităţi 
economice cu care se confruntă lumea: biogenetică, proiectare 
aerospațială, configurații IT, reducerea criminalităţii şi a sărăciei și, 
desigur, produsul de top al exportului Americii, divertismentul. 

Prin comparaţie, şcolile de afaceri (şi copiii lor vitregi, departa- 
mentele de instruire corporatistă) s-au specializat de jumătate de 
secol în predarea unor interminabile teorii despre cum să conduci. 
Întreabă-te câţi au devenit antreprenori după ce au studiat planifi- 
care strategică, management organizaţional, instruire a receptivităţii, 

management al calităţii totales0, reinginerie, leadership sau, ultima 
tendinţă, sigma şase! ? Pentru a învăţa cum să devii antreprenor de 
succes nu ai nevoie să termini o școală de afaceri. În majoritatea 
cazurilor, asta nu va face decât să încetinească lucrurile. Desigur, un 
curs de contabilitate ti-ar putea folosi. Și s-ar putea să ai nevoie de 
pregătire tehnică de la vânzătorii tăi pentru a învăţa cum să îți 
foloseşti echipamentul. Acestea sunt cunoștințele utile de care ai 
nevoie. Ce nu ai nevoie este să îţi pierzi doi ani din viaţă, 50 000 de 
dolari din banii tăi pentru a face un MBA, pentru a învăţa cele mai 
recente teorii de management. Aşa cum a afirmat Steve Jobs: „A 
conduce este partea ușoară — a te dezvolta este partea grea; iar 
pentru asta trebuie să ştii cum să fabrici produse extraordinare și 
cum să furnizezi servicii excelente.“ 

Prin urmare, cel dintâi truc în acest subcapitol intitulat Ceva 
cunoștințe este următorul: să nu uiţi că nu a existat nicio companie 
de succes înfiinţată pe baza aplicării unei tehnici de management. 
Dacă a învăţa teorii de management nu îţi va fi de niciun ajutor, 
atunci ce fel de studii ţi-ar trebui? Elementul esenţial al antre- 
prenoriatului este de a fi capabil să inventezi un produs sau serviciu 
extraordinar. Ceea ce ne duce la cel de al doilea truc — ceva 
cunoştinţe: să devii expert în ceva, să ajungi bun la proiectarea şi 
fabricarea unui produs sau serviciu care să acopere o nevoie reală 
pe piaţă. Ar putea fi simplu sau complicat, de înaltă tehnologie sau 
nu, însă trebuie să devii expert în acea privinţă. Şi unde poţi învăţa 
asta? Deşi nu este un aspect esenţial pentru fiecare variantă, o 
universitate modestă poate constitui un loc minunat pentru a 
începe. Hai să vedem câteva exemple din viaţa reală. 

Să luăm cazul lui Ed Penhoet, cofondatorul companiei Chiron, 
gigantul biotehnologic de succes, care a descoperit vaccinul hepa- 
titei B. Unde a învăţat Penhoet această meserie? La o școală de 
afaceri? Sigur că nu. A învăţat asta urmând un doctorat atât în 
biologie, cât şi în chimie, la Universitatea California. Nicio 
noutate. Nici Bill Hewlett și David Packard nu au studiat niciodată 
management. Asemeni multor mii de antreprenori în domeniul 
calculatoarelor de mai târziu, erau studenţi la inginerie. Un prim 
exemplu: Andy Grove a făcut din Intel „compania fundamentală a 
erei digitale“, fiind licenţiat în inginerie la City College din New 
York (fără taxă). Sau ce spui de Clark Abt? Acesta a fondat Abt 

Associates, cea mai mare companie de cercetare socio-economică 
din lume. Cu 1 100 de oameni de știință și cercetători angajaţi, Abt 
ştie câte ceva despre valoarea capitalului intelectual în construirea 
unei organizaţii. Inspirația sa academică? Un doctorat în Ştiinţe 
Politice la MIT®?. Și, în fine, cel mai concludent dintre exemple: să 
ne gândim la cariera lui Jodie Foster, una din cele mai puternice 
femei din industria producţiei de film din prezent. Să joci, apoi să 
regizezi și să faci filme de succes la Hollywood reprezintă o afacere 
mare, după orice standarde. Cu toate acestea, Jodie Foster nu a 
urmat niciodată cursurile unei şcoli de afaceri. A învăţat meserie la 
Școala de Actorie Yale. Se pare că este un lanţ al slăbiciunilor — 
într-o coincidenţă fără sfârșit — să fii extrem de bine informat și să 
te pricepi foarte bine la ceea ce oamenii vor și au nevoie. 

Există surse de informaţii esenţiale antreprenoriatului, mai puţin 
recunoscute, care se află la polul opus al curriculum-ului aca- 
demic universitar. Ray Kroc, marele antreprenor din spatele 
McDonald's-ului, care a renunţat la liceu, a avut ideea potrivită. 
Era renumit pentru generozitatea şi implicarea sa în cauze nobile, 
însă trăgea linie când venea vorba să dea bani școlilor, spunând: 
„Nu vor primi niciun bănuţ de la mine dacă nu introduc și o 
şcoală de comerţ.“ Trăia cu convingerea de modă veche conform 
căreia tinerii trebuiau să iasă din școală știind să facă ceva practic, 
cum ar fi: să cultive legume, să repare un motor simplu sau să ridice 
un perete. E posibil ca Kroc să fi dat peste o idee socio-economică 
de amploare. În America, studiile medii începuseră să piardă teren 
în paralel cu ideea anilor *50 conform căreia pentru a fi respectat în 
societate trebuia să ai studii universitare. Până în 1960, dacă părinţii 
nu își puteau ţine copiii într-o facultate modestă de 4 ani, cu 
excepţia şcolilor sportive vechi, ei bine, era pur şi simplu o ruşine. 
Gândul de a trimite copiii să studieze la o școală tehnică, pentru a 
învăţa o meserie, era de-a dreptul ruşinos. Era oarecum mai 
onorabil să deţii o slujbă plictisitoare, fără rost, de nivel mediu la 
AT & T, decât să fii electrician, instalator sau fermier prosper, care 
lucrează pe cont propriu. 

Aceasta nu numai că era o noţiune elitistă nebunească, ci ascun- 
dea și un fapt foarte important: şcolile de arte şi meserii erau şi sunt 
un teren propice pentru antreprenori. În prezent, fie că alegi arhi- 
tectura peisagistă sau depanare calculatoare, testare medicală, 

construcţii sau proiectare grafică, vei negocia o mare promisiune 
antreprenorială pentru secolul XXI. Prin urmare, nu te baza pe 
faptul că studiile superioare sunt singura cale către prosperitatea 
antreprenorială. Cu siguranţă că lista antreprenorilor de top din 
lume care nu prea dădeau pe la la facultate este foarte lungă, înce- 
pând cu Walt Disney și Soichiro Honda, şi terminând cu Sam 
Walton și Richard Branson. Există multe exemple de antreprenori 
care au renunţat la facultate, precum Bill Gates şi Steve Jobs, care au 
încercat mediul academic și au decis că de fapt nu au nevoie de asta. 

Și, aducându-l din nou în discuţie pe Steve Jobs, poţi întot- 
deauna conta pe el când vine vorba de a ilustra un gând de 
încheiere, care are impact. Un citat cu un impact deosebit este 
renumita sa afirmaţie: „Managerii știau cum să administreze lucru- 
rile, dar nu puteau face nimic concret.“ Desigur că el se referea la 
abilitatea de a face un calculator mai bun, nu de a crea un sistem 
îmbunătăţit de management sau de a desena organigrame frumos 
colorate. Iar Steve Jobs nu a participat niciodată la un seminar de 
management. Şi mă îndoiesc că în prezent petrece prea mult timp 
analizând cele mai noi teorii de la şcolile şi consultanţii de afaceri. 
Desigur, are o scuză, omul a fost destul de ocupat cu întemeierea 
celor trei companii extraordinare, în ultimii 30 de ani. Şi cam asta e 
ideea, nu-i așa? A învăţa despre şi a gândi la a deveni antreprenor 
nu va însemna nimic dacă nu vei învăţa şi cum să faci sau să produci 
într-adevăr un lucru de care lumea are nevoie. Este ceea ce numim 
a face ceva extraordinar. 

Lecţia importantă pe care o învăţăm din exemplele menţionate 
pe aceste pagini, de la autodidacta Sarah Walker, la cel cu un 
doctorat (în sociologie) la Harvard, Ben Tregoe, nu se rezumă la 
unde şi cum au acumulat cunoştinţele. Toți au un lucru extrem de 
important în comun, când vine vorba de cunoştinţe: toţi au reușit 
să ajungă foarte buni la ceva. Au înţeles că pentru a pune bazele 
unei companii care să se dezvolte repede nu ai nevoie să fii un 
manager foarte bun, ci să fii foarte bun la a produce şi a face un 
lucru de care mulți oameni din lume au nevoie și pentru care vor 
plăti mulți bani. Dacă poţi face asta și ești sigur că poţi, clienţii, 
angajaţii şi acţionarii se vor bate să profite şi ei de ascensiunea ta. 
Vei face ceva cu adevărat extraordinar — şi pentru asta ai într-adevăr 
nevoie de ceva cunoștințe. 

E ȘI CAZUL NEW YORK TIMES-ULUI 


Este un sentiment ciudat când un lucru pe care l-ai promovat ani 
de zile se dovedeşte a fi dintr-odată o perspectiva revoluţionară în 
paginile editoriale ale New York Times. N-am știut dacă să mă simt 
mândru, răzbunat sau enervat. Așa ca am decis să-l prezint în 
această carte ca pe o formă de recunoaștere din partea unui gigant. 

Un articol recent scris de editorialistul Flora Lewis de la Times 
era intitulat „Pentru şomerii Europei, munca pe cont propriu ar 
putea fi o soluţie“. Articolul e inclus în paginile aceluiași New York 
Times, ale cărui editoriale n-au găsit niciodată vreun program de 
bunăstare socială pe care să nu-l placă. Așa că, dacă până și ei încep 
să promoveze antreprenoriatul ca fiind soluţia în rezolvarea crizei de 
şomaj acut, trebuie să credem că ne aflăm pe o pistă cu care oricine 
ar putea fi de acord. Lewis scrie despre Europa, unde se pare că rata 
şomajului permanent oscilează între 10 și 20%. Ea dă cu bâta în baltă 
când afirmă însă că Europa a reacţionat la șomaj acordând beneficii 
generoase, sperând apoi că în viitorul apropiat vor apărea multe 
locuri de muncă. Lewis argumentează: „Dintotdeauna s-a presupus 
că cineva trebuie să te angajeze. Noua revoluţie economică 
reformulează întrebarea. Mari fabrici și birouri renunţă la angajaţi, 
dar posibilităţile de autoangajare nu au fost prea mult explorate.“ 
Bravo! Aici devine interesant. Articolul continuă, sugerând că tre- 
buie îndeplinite trei condiţii pentru a transforma șomerii Europei 
din beneficiari de ajutor social, în antreprenori. Acestea sunt: 


1. Microcreditul: „...unealta magică revoluţionară este creditul — 
microcreditul — cu rate ale dobânzii la nivelul pieţei, dar fără 
cerinţele din piaţă pentru existenţa unei garanţii sau a unor 
venituri preexistente.“ 


2. Consilierea în afaceri: „... asigurarea consilierii despre modul de 
derulare a afacerilor, fixarea preţurilor ş.a.m.d.“ 


3. Reforma cadrului legal: „... o reformare importantă a volumului 
uriaș de reglementări întortocheate, licenţe, permise și alte 
reglementări impuse noilor întreprinderi mici.“ 


Iată, deci, versiunea New York Times a conceptelor „ceva bani“, 
„ceva cunoştinţe“ şi o cultură proantreprenorială. Sună familiar, 

nu-i așa? Şi voi, viitori antreprenori care m-aţi însoțit pe tot par- 
cursul acestei cărţi până la final, sunt sigur că veţi extrage un plus 
de inspiraţie şi încredere din faptul că până şi New York Times vă 
susţine. 


CUM SĂ DEVII ANTREPRENOR: UN GÂND DE ÎNCHEIERE! 


Dintotdeauna am fost înclinat să fac și să creez lucruri care 
vor oferi plăcere oamenilor Într-o manieră nouă și deosebită. 
Procedând astfel, mă mulțumesc și pe mine însumi. 


— Walt Disney, fondator Walt Disney Company 


Ne-am întors acum la punctul de la care am început această carte, 
cu descrierea elocventă a principiilor de bază ale antreprenoriatului, 
făcută de Walt Disney. Pe parcurs, am etichetat elemente-cheie, 
precum conștientizare a misiunii, viziune client/produs, inovație 
rapidă şi comportament inspirat de sine. Acestea sunt într-adevăr 
principiile fundamentale ale spiritului antreprenorial — și vor 
constitui cele mai bune arme pe care le vei avea vreodată pentru a 
supravieţui și prospera într-o lume nesigură, în continuă schimbare. 

Cred că cel mai important gând de încheiere pe care ţi-l putem 
oferi este: Pentru Dumnezeu, nu deveni antreprenor doar pentru 
că crezi că e cea mai bună cale de a te îmbogăţi! Nu este o replică 
plină de indignare la adresa directorilor lacomi sau un atac îm- 
potriva miliardarilor din Silicon Valley. Există o logică realistă, 
valabilă pentru antreprenorii aspiranţi: nu o faceţi pentru bani, 
pentru că nu merge! 

Nu mă credeţi pe cuvânt. Este o temă care se regăseşte în toate 
interviurile luate antreprenorilor din această carte. Mai ascultă-l o 
dată pe Ed Penhoet, megastarul industriei biotehnologice: „A face 
acest lucru doar pentru bani este cea mai sigură cale spre dezastru.“ 
Sau ce spui de Ron Doggett, antreprenorul care a dat lovitura cu 
vestita sa marcă Slim Jim ? „Dacă faci asta pentru a te îmbogăţi, te 
confrunţi cu o probabilitate mare de a rata. Probabil că sunt ase- 
meni celor care se consideră antreprenori. Nu m-am gândit nicio- 
dată să mă îmbogăţesc. Nici măcar nu m-am gândit vreodată la 
asta.“ Şi, în fine, mărturia lui Ben Tregoe, cofondatorul firmei care 

a învăţat 5 milioane de persoane din întreaga lume cum să ia decizii 
mai bune: „Dacă cineva începe o afacere, trebuie să îi placă la 
nebunie ceea ce face, să se dedice în totalitate acesteia și să mun- 
cească 100 de ore pe săptămână sau să facă orice este nevoie. Vă 
spun din propria-mi experienţă, nu faci aşa ceva decât dacă există 
şi altceva dincolo de dorinţa de a face profit.“ 

Sper într-adevăr ca această carte, Cum să devii antreprenor, să 
te fi inspirat, să îți fi dat multă încredere şi să rămână un ghid 
practic valoros în afacerea și în viaţa ta! 

EXCERCIȚIU APLICATIV 10 
De ce ai într-adevăr nevoie? 


Prezentul capitol a acoperit trei cerințe generale, dar esenţiale 
pentru a trece noua ta afacere de la stadiul de proiect, la compa- 
nia propriu-zisă. Cele trei cerințe pentru a începe orice afacere 
sunt: operarea într-un mediu cât mai prielnic posibil, asigurarea 
rezervelor financiare pentru perioada de început şi înarmarea cu 
cât mai multe informaţii despre produs și piaţă. Acest exerciţiu 
te va ajuta să analizezi cum poţi îndeplini și depăși aceste 
cerinţe. 


e Revezi ideile discutate în secţiunea O cultură antreprenorială 
accesibilă a acestui capitol. 

e Cum te vei asigura că vei opera într-un mediu cât mai prielnic 
posibil, atât în interiorul, cât și în afara companiei? Ia în calcul 
locaţia pe care o alegi, rețelele profesionale pe care le poți 
folosi ca facilităţi de incubare a ideilor antreprenoriale și nive- 
lul de sprijin pe care îl aștepți de la propria ta familie. 

e Revezi ideile discutate în secţiunea Ceva bani a acestui capitol. 

e Cum vei asigura atât capitalul de început necesar, cât și nevoile 
de lichidităţi pentru primul an? Ai identificat într-adevăr 
fiecare resursă posibilă de finanţare la care ai acces — de la 
AIM, la împrumuturi de la rude și la posibilitatea de a coopta 
parteneri ? Poţi începe afacerea și menţine o sursă de venit în 
acelaşi timp? 

e Revezi ideile discutate în secţiunea Ceva cunoștințe a acestui 
capitol. 

e Eşti acum expert în produsul sau piaţa alese? Dacă nu, cum 
vei dobândi acel nivel de cunoștințe despre produs și piaţă? 
Dacă ești expert, cum vei reuși să fii permanent la curent cu 
ultimele apariţii din domeniul tău? Şi cum te vei asigura că 
fiecare muncitor pe care îl vei angaja va fi, și el, temeinic infor- 
mat cu privire la produsele și pieţele companiei tale ? 


Abilităţi-cheie 


EXCERCIȚIU APLICATIV 10-A 
De ce ai într-adevăr nevoie? 


Cum vei folosi cele trei cerinţe esenţiale pentru afacerea ta 
proaspăt înfiinţată? Pentru fiecare din următoarele trei cerințe, 
care sunt cele mai importante măsuri pe care le vei lua și când 
vei face acest lucru? 


A asigura o cultură antreprenorială accesibilă. Când? 


1, 


A asigura minimul necesar de bani. Când? 


1, 


A dobândi minimul necesar de cunoştinţe. Când? 


1, 


A 

EXCERCIȚIU APLICATIV 11 
Cum să devin antreprenor? Plan de acţiune 


Am început, în Exerciţiul aplicativ 1, cu rugămintea de a-ţi 
imagina cele mai importante lucruri pe care ar trebui să le faci 
pentru a pune pe picioare și a face funcţională o companie. 
Acum, că ai terminat cartea și toate exerciţiile aplicative, este 
timpul să punem aceleași întrebări — pe bune! Care sunt cele 
mai importante acţiuni care trebuie întreprinse, începând de 
astăzi, pentru a demara efectiv proiectul tău antreprenorial? Şi, 
dacă ţi-ai început deja propria afacere, lucru pe care bănuiesc că 
mulţi dintre voi l-au făcut deja, care sunt cele mai importante 
acţiuni pe care trebuie să le întreprinzi pentru a menţine un ritm 
constant de dezvoltare rapidă? În spaţiile de mai jos, notează 
acţiunile pe care te angajezi să le întreprinzi în următoarele 
6 luni pentru a deveni cu adevărat antreprenor! 


Care sunt cele mai importante acțiuni 
care trebuie întreprinse? Când? 


1. Fondator al companiei Berkshire Hathaway (companie de asigurări). 

2. Fondator al companiei Electronic Data Systems (Sisteme electronice 
de prelucrare de date). 

3. Andoca/Îndoca = a efectua operaţiile de ridicare a unei nave pe un doc 
plutitor. Sursă: http://dexonline.ro/search.php ?lexemld=27793. 

4. Fondator Apple Computer, NeXT, Pixar. 

5. Descrierea de faţă a perspectivei antreprenoriale asupra strategiei este 
influenţată și modificată parţial din lucrarea originală a fostului meu șef și 
prieten, dr. Benjamin B. Tregoe. Am aplicat această descriere a strategiei la 
perspectiva antreprenorială doar pentru că aceasta ilustrează clar motivul 
pentru care antreprenorii fac ceea ce fac. 

6. Companii producătoare de medicamente. 

7. Apelativ folosit pentru a indica IBM-ului, datorită ţinutei vestimen- 
tare a angajaţilor. Sursă: http://en.wikipedia.org/wiki/Big_Blue. 

8. Gulere albastre (blue collars) = angajaţi/Gulere albe (white collars) = 
manageri (n.tr.). 

9. Persoană neacceptată (lat.). 

10. Cuvânt cu cuvânt (fr.). 

11. Henry Ford îşi plătea bine angajaţii, pentru a-i motiva şi a-i face mai 
eficienţi. Celebrul constructor de automobile a reușit performanţa de a dubla 
salariile muncitorilor simultan cu reducerea orelor de lucru. Sursă: http:// 
ro.wikipedia.org/wiki/Henry_Ford. 

12. Dilbert este personajul principal al unei comedii satirice scrise de 
autorul american Scott Adams, un inginer care administrează un birou foarte 
mic. Sursă: http://en.wikipedia.org/wiki/Dilbert 

13. PC = personal computer — calculator personal. 

14. New York Times, 6 octombrie 1991, secţiunea 3, pag. 6. 

15. SEC — Comisia Burselor și a Titlurilor de Valoare, organizaţie oficială 
care reglementează piaţa de acţiuni din Statele Unite. Sursă: P.H. Collin & 
Adrian Jollife: Dicţionar de contabilitate, englez-român, editura Universal 
Dalsi, 2000, p. 323. 

16. Titulatură dată de către foștii angajaţi GE directorului general GE, 
Jack Welch — Jack, Neutronul (aluzie la bomba nucleară care distruge 

oamenii, dar lasă clădirile intacte) din cauza restructurărilor dramatice; în 
numai patru ani (1981-1985) a concediat 100 000 de angajaţi. Sursă: http:// 
www.businessweek.com/2000/00_50/b3711014.htm. 

17. Welch și-a încheiat din păcate cariera demonstrând că până și marii 
conducători de companii, care stârnesc admiraţia tuturor, pot cădea pradă 
lăcomiei. Cu un salariu anual cifrat la 125 de milioane USD, pentru ultimul an 
de activitate, cam de 1 000 de ori salariul mediu al unui angajat obișnuit GE, 
Welch a negociat şi un pachet de pensionare ce includea un apartament de lux 
situat pe Fifth Avenue (cartier de lux din Manhattan, New York), proprietate 
personală pe viaţă, cu majordomi și servitoare, mâncare și transport gratuite pe 
viaţă și... probabil că știți povestea și nu are rost să continuăm. 

18. Capitalizarea de piaţă: Valoarea totala de piaţă a unei companii, 
utilizată ca instrument de masură a mărimii acesteia. Acest indice este dat de 
produsul dintre numărul de acţiuni emise de societate și valoarea de piaţă a 
acţiunilor. Surse: http://arww.eafacere.ro/dictionar.asp ?fid=763; http:// 
www.vanguard.ro/site/educatie/glosar.aspx ?termen=capitalizare%20de%20 
piata&limba=en. 

19. În urma unei cercetări atente, am identificat singurul studiu de caz 
Disney pe care l-am făcut la Harvard Business School. Acesta prezenta finan- 
tarea pe termen lung de care beneficiase Walt Disney World în Orlando. Dintre 
toate lecţiile care merită învăţate de la Disney, antreprenorul, strategia de 
finanţare pe termen lung nu este cu siguranţă un punct de plecare. Dar desigur 
că nimeni nu a acuzat Harvard Business School că ar fi extrem de practică. Pentru 
cei extrem de loiali companiei Disney, le recomand două seminarii amuzante la 
Universitatea Disney din Orlando: „Managementul în stil Disney“ și „Serviciul 
în stil Disney“. Am participat la ambele și vi le recomand cu căldură. 

20. Barcă cu aburi. 

21. Flori şi copaci. 

22. Camera de filmat multidimensională este o cameră specială de filmat 
utilizată în procesul de animaţie tradiţională, care deplasează elementele de 
decor în spatele camerei, la viteze și distanţe diferite unul de celălalt. Aceasta 
creează un efect tridimensional. Sursã: http://en.wikipedia.org/wiki/ 
Multiplane_camera 

23. Albă-ca-Zăpada şi cei şapte pitici. 

24. Stereo. 

25. Prime time. 

26. Aventuri din viaţa reală. 

27. Albă-ca-Zăpada. 

28. Cenuşăreasa. 

29. Frumoasa din Pădurea Adormită. 

30. Alice în Țara Minunilor. 

31. 1 acru = 4 046,86 m? 

32. Ultima joi din noiembrie. 

33. Walt Disney World, The Walt Disney Co., 1986, pg. 6. 

34. Ibidem. 

35. Carusel. 

36. Ibidem. 

37. Nume dat fiecărui angajat Walt Disney. Sursă: http://en.wikipedia.org/ 
wiki/Cast_member 

38. Perspectiva Disney. 

39. Dot com-urile sunt companii care își desfășoară activitatea on-line, 
com = commercial. Sursă: http://en.wikipedia.org/wiki/Dot-com_company. 

40. Excesiv. 

41. Mixer pentru băuturi. 

42. Hamburgeri. 

43. Cartier de lux din New York. 

44. Regatul fermecat. 

45. Serviciul în stil Disney, Walt Disney Company, (nedatat) pag. 5. 

46. Sam Walton — fondatorul Wal-Mart. 

47. Vânzător cu amănuntul. 


W 


48. Compania aeriană din Filipine. 

49. FDA (Food and Drug Administration) — Administrația Alimentelor 
şi Medicamentelor — agenţie guvernamentală americană. Sursă: http:// 
en.wikipedia.org/wiki/FDA. 

50. Electronic Data Systems — Sisteme electonice de date, companie 
înfiinţată de Ross Perot; Sursă: http://en.wikipedia.org/wiki/Ross_Perot. 

51. Superfortăreața 

52. Genomul reprezintă totalitatea caracterelor determinate de setul 
specific speciei. Sursă: Harrison’s Principles of Internal Medicine (Principiile 
de medicină internă ale lui Harrison) — 16th Edition, autori: L. Kasper, 
Dennis; Braunwald, Eugene; Hauser, Stephen; Longo, Dan; Jameson, J. 
Larry; Fauci, Anthony S. 

53. Hi-tech/hi-touch — High Touch se referă la interacțiunea umană; 
interacțiunea cu tehnologia — adică Hi-Tech — este lipsită de suflul uman. 
Sursă: http://en.wikipedia.org/wiki/High_touch. 

54. Scotchgard este un produs chimic 3M utilizat pentru a proteja țesături, 
mobilă și covoare. Sursă: http://en.wikipedia.org/wiki/Scotch_guard. 

55. Howard Hughes era un aviator american excentric, inginer, industri- 
alist şi director, unul dintre cei mai bogaţi oameni din lume. Este renumit 
pentru recordurile sale de viteză de zbor. Sursă: http://en.wikipedia.org/ 
wiki/Howard_Hughes. 

56. Marjă — diferenţa dintre banii primiţi în momentul vânzării unui 
produs și banii primiţi pe el. Sursă: P.H. Collin & Adrian Jollife: Dicţionar 
de contabilitate, englez-român, editura Universal Dalsi, 2000, p. 224. 

57. Unul din cei 12 factori din sânge care participă la cascada coagulării. 
Sursă: Harrison's Principles of Internal Medicine (Principiile de medicină 
internă ale lui Harrison) — 16th Edition, autori: L. Kasper, Dennis; Braunwald, 
Eugene; Hauser, Stephen; Longo, Dan; Jameson, J. Larry; Fauci, Anthony S. 

58. Corporaţia Horn Grup. 

59. Femeia care munceşte. 

60. Casual dining — restaurante care practică niște preţuri moderate, unde 
se poate servi masa într-o atmosferă normală. Sursă: http://en.wikipedia.org/ 
wiki/Types_of_restaurants. 

61. Spălătorie chimică. 

62. Sistem piramidal de marketing. 

63. Green Beret — trupe speciale americane. Sursă: http://en.wikipedia.org/ 
wiki/Green_beret 

64. Sayonara (jap.) — la revedere. Sursă: http://wrww.thefreedictionary. 
com/sayonara. 

65. Silicon Valley este partea de sud a zonei de golf din San Francisco, 
California de Nord. Termenul s-a referit iniţial la numărul mare de inventa- 
tori şi producători de cipuri din silicon, desemnând apoi industria de înaltă 
tehnologie; în prezent este o metonimie pentru industria de înaltă tehnologie. 
Sursă: hup://en.wikipedia.org/wiki/Silicon_Valley. 

66. Cunoscut autor american de literatură motivaţională. Sursă: 
htrp://en.wikipedia.org/wiki/Anthony_Robbins. 

67. Slim Jim (Jim cel subţire) este o marcă de gustare de carne uscată. 
Sursă: htrp://en.wikipedia.org/wiki/Slim_Jim. 

68. Gen Xer — Generation X — termen utilizat pentru prima dată în 1964, 
de către Jane Deverson. Este un termen popular, folosit pentru a indica gene- 
raţia de rebeli, născuţi între 1960 şi 1965, marcată de lipsă de optimism, nihi- 
lism, scepticism, alienare și lipsă de încredere în viitor, în valorile tradiţionale 
şi instituţii. Sursă: http://en.wikipedia.org/wiki/Generation_X. 

69. Industrialist scoţian, om de afaceri, filantrop, fondatorul companiei 
Carnegier Steel Company, care a devenit ulterior U.S. Steel. Sursă: http:// 
en.wikipedia.org/wiki/Andrew_ Carnegie. 

70. Procesare şi prelucrare materie primă pentru anumite companii sau 
efectuarea unei anumite operaţiuni, parte a unui proces complex de fabricaţie. 
Sursă: sezindia.nic.in/HTMLS/Glossary.him. 

71. În original se folosește termenul spin-off, care desemnează crearea unei 
noi companii prin separarea de corporație. Sursă: http://en.wikipedia.org/ 
wiki/Spin-off. 

72. G 7 este grupul statelor puternic industrializate ale lumii, înfiinţat în 
1976, când Canada s-a alăturat Grupului celor 6: Franţa, Germania, Italia, 
Japonia, Regatul Unit al Marii Britanii, Statele Unite ale Americii. Sursă: 
htrp://en.wikipedia.org/wiki/G7. 

73. Margaret Thatcher a fost prim-ministru al Regatului Unit al Marii 
Britanii și al Irlandei de Nord între 1979 — 1990. 

74. Corporaţia Ştiinţei și Tehnologiei din Kentucky. 

75. Economic Development Corporation (EDC) 

76. Marele Apple — poreclă dată de locuitori orașului New York, ce 
datează din 1970. Sursă: http://en.wikipedia.org/wiki/Big_Apple. 

77. Small Business Administration (SBA), agenţie guvernamentală care 
oferă sprijin întreprinderilor mici. Sursă: http://en.wikipedia.org/wiki/ 
Small_Business_Administration. 

78. Traducere mot-ă-mot; întrebarea care se pune este dacă clienţii vor 
consuma produsele lansate pe piaţă special pentru ei. 

79. De partea cealaltă a Comitetului Director. 

80. Total Quality Management (TQM) este o strategie organizaţională 
fundamentată pe ideea că performanţa în atingerea unei calităţi superioare 
este realizată doar prin implicarea cu perseverenţă a întregii organizaţii în 
procese de îmbunătăţire permanentă. Obiectivul este creșterea eficienţei și 
eficacităţii în satisfacerea clienţilor. Sursă: http://www.elfconsulting.ro/ 
showdef.php ?nrdef=13. 

81. Six Sigma este un set de practici dezvoltat iniţial de Motorola pentru a 
îmbunătăţi în mod sistematic procesele prin eliminare a defectelor (non-con- 
formitatea unui produs sau serviciu cu specificaţiile acestuia). Sursă: 
htrp://en.wikipedia.org/wiki/Six_sigma. 

82. Massachusetts Institute of Technology (MIT) — Institutul Tehnologic 
din Massachusetts este o universitate particulară, de cercetare, localizată în 
Cambridge, Massachusetts. Sursă: http://en.wikipedia.org/wiki/MIT. 

